
. 1999 metai, sausis 


RAKETŲ VASARA 


Ką tik buvo Ohajo žiema: durys užsklęstos, sandariai uždarytų 
langų akys apspangusios nuo šerkšno, stogai apkraštuoti var- 
vekliais, vaikai slidėmis leidosi nuo kalnelių, kailiniuotos mo- 
terys it didelės juodos meškos lingavo apledėjusiomis gatvėmis. 

Ir staiga milžiniška šilumos banga persirito per miestelį. 
Tikras karšto oro potvynis, tarsi kas būtų palikęs atviras ke- 
pyklos duris. Karštis pulsavo tarp namų, krūmų, vaikų. Var- 
vekliai tirpdami krito ir dužo. Plačiai atsivėrė durys. Atsidarė 
langai. Vaikai nusiplėšė megztinius. Mamos nusimetė meške- 
nas. Sniegas ištirpo, ir pievelėse pasirodė pageltusi pernykštė 
žolė. 

Raketų vasara. Šie žodžiai ėjo iš lūpų į lūpas. Juos kartojo 
plačiai atvertuosc namuose. Raketų vasara. Šiltas dykumos oras 
keitė raštus ant langų, negailestingai trynė šalčio kūrinius. Sli- 
dės ir rogutės staiga pasidarė nebereikalingos. Sniegas, krin- 
tantis ant miesto iš šalto dangaus, virsdavo karštu lietumi, prieš 
paliesdamas žemę. 

Raketų vasara. Žmonės stovėjo verandose, nuo kurių teš- 
kėjo vandens lašai, ir žvalgėsi į raustantį dangų. 

Raketa stovėjo kosmodrome, leisdama rožinius ugnies ir 
krosnies kaitros kamuolius. Šaltą žiemos rytą raketa kūrė va- 
sarą kiekvienu savo galingų tūtų atokvėpiu. Raketa kūrė kli- 
matą, ir trumpą akimirką krašte įsiviešpatavo vasara... 


1999 metai, vasaris 


ILA 


Jie gyveno Marso planetoje, name su krištolo kolonomis, ant 
išdžiūvusios jūros kranto. Rytais buvo galima matyti, kaip ponia 
K valgo auksinius vaisius, augančius ant krištoliniu sičnų, ar 
tvarko kambarius, barstydama magnetines dulkes, kurias kartu 
su šiukšlėmis išsklaidydavo karštas vėjas. Popiečiais, kai mirusi 
jūra buvo šilta ir sustingusi, vynuogienojai stovėjo nuleipę kie- 
me, O visi namai tolimame, tarsi iš kaulo išgraviruotame Marso 
miestelyje buvo uždaryti ir niekas neišcidavo į gatvę, buvo ga- 
lima matyti patį poną K savo kambaryje, skaitantį metalinę 
knygą su iškiliais hieroglifais, kuriuos jis braukė ranka, tarsi 
grodamas arfa. Paliesta jo pirštų, knyga dainavo švelniu seno- 
viniu balsu, pasakojo apie laikus, kai iš jūros kilo raudoni ūkai 
ir senovės žmonės ėjo į kovą, apsiginklavę elektrinių vorų ir 
metalinių širšių spiečiais. 

Dvidešimt metų ponas ir ponia K pragyveno ant mirusios 
jūros kranto. Jų protėviai taip pat gyveno tame name, kuris 
jau dešimt šimtmečių lyg gėlė sukosi aplink, sekdamas saulę. 

Ponas ir ponia K buvo dar visai ncseni. Jų oda buvo švie- 
siai rusva, kaip visų marsiečių, akys — geltonos, kaip vario 
monetos, balsai — švelnūs, melodingi. Kadaise jiems patiko 
tapyti chemine ugnimi paveikslus, plaukioti kanaluose tais metų 
laikais, kai vynmedžiai juos pripildydavo žalsvos drėgmės, išti- 
sas naktis kalbėtis svetainėje prie melsvos švytinčių portretų 
šviesos. 

Dabar jie jau nebebuvo laimingi. 

Tą rytą ponia K stovėjo tarp kolonų, klausydamasi, kaip 


dykumos smėlis kaista, tirpsta ir, tarsi gelsvas vaškas, slenka 
horizonto link. 


Kažkas turėjo atsitikti. 

Ji laukė. 

Ji žiūrėjo į mėlyną Marso dangų, lyg tikėdamasi, kad jis 
tuoj įsiręš, po to susitrauks ir išmes ant smėlio tviskantį ste- 
buklą. 


Nieko neatsitiko. 
Nuvarginta laukimo, ji pradėjo klaidžioti tarp rūke skęs- 


tančių kolonų. Ramus lietutis dulkė iš angų kapiteliuose, vė- 
sindamas įkaitusį orą, švelniai glostydamas jai odą. Tarsi brai- 
dytum po upokšnį karštą vasaros dieną. Ant grindų spindėjo 
vėsios vandens čiurkšlės. Ji girdėjo vyrą be perstojo grojant 
knyga, jo pirštai niekada nesibodėjo senovinėmis melodijomis. 

Ramiai, nesijaudindama ji pamanė: o, kad jis tiek laiko 
praleistų su ja, glamonėtų ją, liestų lyg mažą arfą, kaip liečia 
savo pasakiškas knygas. 

Deja. Ji papurtė galvą, vos pastebimai, atlaidžiai. Vokai 
švelniai pridengė auksines akis. Net jaunus žmones vedybos 
sendina, jie pernelyg gerai ima pažinti vienas kitą. 

Ji atsilošė krėsle, kuris, jai judant, keitė savo formą. Kietai, 
nervingai sumerkė akis. 

Atėjo sapnas. 

Rusvi pirštai suvirpėjo, rankos pakilo graibstydamos orą. 
Po valandėlės ji krūptelėjo, tankiai alsuodama, išsigandusi. 

Greitai apsižvalgė, lyg tikėdamasi kažką pamatyti. Bet nu- 
sivylė: tarp kolonų nieko nebuvo. 

Trikampėse duryse pasirodė vyras. 

— Ar šaukei mane? — paklausė susierzinęs. 

— Ne!- riktelėjo ji. 

— Man pasirodė, kad šaukei. 

— Argi? Aš užsnūdau ir sapnavau keistą sapną. 

— Dienos metu? Tu retai miegi dieną. 

Ji sėdėjo pribiokšta. 

— Koks keistas, iš tiesų kcistas,- sumurmėjo ji, — tas sap- 
nas... 
- A?-— jam aiškiai norėjosi grįžti prie knygos. 

— Aš sapnavau vyriškį. 

— Vyriškį? 

— Aukštą vyrą, šešių pėdų ir vieno colio. 

— Kokia nesąmonė — tai juk milžinas, išsigimėlis. 

— Kažkodėl,— ji ieškojo žodžių, — jis neatrodė išsigimęs. 
Nors ir aukštas. O jo akys — aš Žinau, tau tai pasirodys kvaila 
— jo akys buvo mėlynos. 

— Mėlynos akys! O dievai!—- sušuko ponas K.— Ką tu 
dar prisapnavai? Ko gero, jo plaukai buvo juodi? 

— Kaip tu įspėjai?— ji paklausė susijaudinusi. 

— Tiesiog pasakiau pačią neįtikimiausią spalvą, — šaltai at- 
sakė jis. 

— Bet jie iš tiesų buvo juodi! — sušuko ji.- O oda balta 
baltutėlė. Ach, jis tikrai buvo toks nepaprastas! Vilkėjo keistą 
uniformą, nusileido iš dangaus ir maloniai užkalbino mane. 

— Iš dangaus — kokia ncsąmonė! 

— Jis atlėkė kažkokia metaline mašina, tviskančia saulė- 
je,— prisiminė ji ir užsimerkė, norėdama ją vėl išvysti. — Aš 
sapravau, kad danguje kažkas žybtelėjo, lyg sviesta į orą mo- 
neta. Staiga tas daiktas ėmė didėti ir minkštai nusileido ant 
žemės, — tai buvo ilgas sidabrinis laivas, apvalus, svetimas lai- 
vas. Po to šone atsidarė durys, ir pro jas išėjo tas aukštas 

TAS. 
Ė. — Jei daugiau dirbtum, nesapnuotum tokių kvailų sapnų. 

— O man jis patiko, — atsakė ji atsilošdama.— Niekada 
nejtariau turinti tokią vaizduotę. Juodi plaukai, mėlynos akys 
ir balta oda! Koks keistas vyras — ir vis dėlio labai gražus. 

— Savitaiga. 

— Tu negeras. Aš jo neišgalvojau, jis pats pas mane atėjo, 
kai užsnūdau. Net nepanašu į sapną. Taip netikėta, nepapras- 
ta... Jis pažvelgė į mane ir tarė: „Aš atlėkiau šiuo laivu iš 
trečiosios planetos. Esu Natanielis Jorkas...“ 

— Kvailas vardas; tai išvis ne vardas,— pertarė ją vyras. 

— Žinoma, kvailas, nes tai — sapnas,- ramiai paaiškino 
ji.- Dar jis pasakė: „Tai pirmoji kosminė kelionė. Mes. tik 
dviese laive — aš ir mano draugas Bertas“. 

— Dar vienas kvailas vardas. 

— Jis pasakė: „Mes esame iš miesto Žemėje — taip vadi- 
nasi mūsų planeta“, toliau kalbėjo ponia K.— Tai jo žo- 
džiai. Taip ir pasakė — Žemė. Ir kalbėjo jis kita kalba. Bet 
vis dėlto jį supratau. Protu. Tai, matyt, telepatija. 

Ponas K apsisuko. Jinai sustabdė jį, ramiai paklausdama: 

— Ilai, ar niekad nepagalvojai, ar... na... ar trečiojoje pla- 
netoje gyvena Žmonės? 

— Trečiojoje planetoje gyvybė negali egzistuoti, - kantriai 
paaiškino vyras. — Mūsų mokslininkai nustatė, kad jos atmos- 
feroje per daug deguonies. 

— O, kaip būtų puiku, jei ten gyventų žmonės! Ir jie ke- 
liautų per kosminę erdvę kokiais nors ypatingais laivais. 

— Dėl Dievo meilės, Ila, juk tu žinai, kad aš nepakenčiu 
tų sentimentalių plepalų. Eime prie darbo. 

Diena slinko vakarop, kai, vaikščiodama tarp šnarančių lie- 
taus kolonų, ji uždainavo dainą. Dainavo ją ir dainavo. 

— Kas tai per daina? — pagaliau burbtelėjo vyras, įėjęs ir 
sėsdamas prie ugnies stalo. 

— Nežinau. 

Pati nustebusi, pakėlė akis. Nesusigaudydama palietė ranka 
lūpas. Saulė leidosi; namas temstant skliautėsi tarsi milžiniška 
gėlė. Tarp kolonų papūtė vėjelis. Ugnies stalo viduryje kunku- 

liavo sidabrinės lavos ežerėlis. Vėjas kedeno ponios K rusvus 
plaukus, kažką švelniai šnibždėdamas į ausį. Ji tyliai stovėjo, 
įsmcigus drėgnas akis į gelsvus jūros dugno tolius, tartum kaž- 
ką prisimindama. 


Išgerk vien žvilgsniais už mane, — 
Daugiau :.ereik man nieko... 


dainavo ji švelniai, ramiai, iš lėto. 


Lai tavo lūpų bučinys 
„Taurės dugne palieka.! 


Dabar ji niūniavo, užmerkusi akis, lengvai judindama ran- 
kas vėjyje. Pagaliau nutilo. 

Tai buvo puiki daina. 

— Niekad nesu jos girdėjęs. Ar tu pati ją sukūrei?— griež- 
tai paklausė jis, žiūrėdamas į ją skvarbiu žvilgsniu. 

— Ne. Taip. Ne, iš tiesų nežinau! — ji sumišo.— Aš net 
nesuprantu žodžių, tai — kita kalba! 

— Kokia kalba? 

Ji mašinaliai mėtė mėsos gabaliukus į kunkuliuojančią 1a- 
vą. | 

— Nežinau.— Netrukus ji išėmė mėsą ir padėjo ant lėkš- 
tės prieš vyrą.— Aš tikriausiai pati visa tai sugalvojau. Necži- 
nau kodčl... 

Jis nieko neatsakė, tik žiūrėjo. kaip mėsa skęsta šnypščian- 
čioje ugninėje lavoje. Saulė pasislėpė. Pamažu į kambarį įsč- 
lino naktis, tarsi tamsus vynas užpildydama jį iki lubų, prary- 
dama kolonas ir juos abu. Tik sidabrinės lavos atspindžiai švietė 
jiems į veidus. 

Ji vėl pradėjo niūniuoti tą keistą dainą. 

Jis tuoj pat pašoko nuo kėdės ir piktai nužingsniavo prie 
durų. 

Vėliau jis baigė vakarieniauti vienas. 

Pakilęs nuo stalo, pasirąžė, pažvelgė į ją ir žiovaudamas - 
pasiūlė: 

— Skrendam šįvakar ugnies paukščiais į miestą pasilinks- 
minti, a? 

— Argi tu rimtai?— paklausė ji.— Gal nesveikuoji? 

— Kas čia keista? 


!Eilėraščius vertė Aleksys Churginas. 

— Bet mes jau šešis mėnesius niekur nebuvome! 

— Manau, kad tai — nebloga mintis. 

— Tu staiga pasidarei toks dėmesingas,—- pasakė ji. 

— Nekalbėk taip, — irzliai atsiliepė jis. - Važiuosi ar ne? 

Ji pažvelgė į balzganą dykumą. Patekėjo du balti mėnuliai. 
Vėsus vanduo glostė kojų pirštus. Ją nukrėtė drebulys. Ji taip 
norėjo čia pasėdėti, ramiai, tykiai, be garso, kol įvyks tai, ko 
laukė visą dieną, tai, kas negalėjo įvykti, ir vis dėlto... Dainos 
melodija vėl suskambėjo ausyse. 

— Aš... 

— Prasiblaškysi,—- paragino jis.— Skrendam. 

— Jaučiuosi nuvargusi,- pasakė ji.— Galbūt kitą vakarą. 

— Va, imk skraistę, — jis padavė jai flakoną. — Mes ištisus 
mėnesius niekur neišvažiuojame. 

— Išskyrus tavo keliones į Ksi Sitį dukart per savaitę,— ji 
vengė žiūrėti į jo pusę. 

— Reikalai, — pasakė jis. 

— Reikalai?— sušnibždėjo ji. 

Iš flakono ištekėjo skystis, pavirto į melsvą rūką ir virpė- 
damas apgaubė jos kaklą. 


Ant lygaus vėsaus smėlio, žėruodami lyg įkaitusios anglys, laukė 
ugnies paukščiai. Baltas baldakimas plakėsi nakties vėjyje, pri- 
rištas prie paukščių tūkstančiu žalių kaspinų. 

Ila atsigulė po baldakimu. Jos vyras ištarė žodį, ir paukš- 
čiai liepsnodami šovė aukštyn į tamsų dangų. Kaspinai įsitem- 
pė, baldakimas pakilo į orą. Apačioje suvaitojo dykumos smė- 
lis, melsvos kalvos sparčiai slinko pro šalį. Toli užpakalyje 
paliko jų namas, lietaus kolonos, gėlės narveliuose, dainuojan- 
čios knygos, grindimis čiurlenantys upeliai. Ji nežiūrėjo į vyrą. 
Girdėjo, kaip jis ragino paukščius, o šie kilo vis aukštyn ir 
aukštyn į dangų lyg tūkstančiai kibirkščių, lyg raudonai oran- 
žinis fejerverkas, traukdami baldakimą — baltą žiedlapį, lieps- 
nojantį. vėjyje. 

Ji nežiūrėjo į lekiančius pro šalį mirusius senovės miestus, 
į namus — iš kaulo išpjaustytas šachmatų figūras, į senus ka- 
nalus, kupinus tuštumos ir svajų. Jie skriejo virš išdžiūvusių 
ežerų ir upių, skriejo lyg mėnulio šešėlis, lyg liepsnojantis deg- 
las. 

Ji žiūrėjo tik į dangų. 

Vyras kažką pasakė. 

Ji žiūrėjo į dangų. 

— Ar girdėjai, ką pasakiau? 

— Ką? 

Jis piktai prunkštelėjo. 

— Galėtum būti atidesnė. 

— Aš galvojau. 

— Nickada nemaniau, kad tu tokia gamtos mylėtoja, bet 
Šįvakar tu nepaprastai domiesi dangumi. 

— Jis labai gražus. 

— Žinai ką?— lėtai pasakė jos vyras.— Reikės šiandien 
paskambinti Halui. Neblogai būtų nuvykti pas jį į Žydruosius 
kalnus ir paviešėti savaitę kitą. Kaip tu manai? 

— Į Žydruosius kalnus! — ji staigiai atsisuko, laikydamasi 
ranka už baldakimo krašto. 

— Toks mano pasiūlymas. 

— Ir kada tu nori važiuoti? — paklausė ji virpėdama. 

— Galėtume išvykti nors rytoj rytą,- kuo abejingiausiai 
atsakė jis, —- pati žinai: anksčiau pradėsi, greičiau... 

— Bet mes niekada taip anksti nevažiuodavome! 

— Tik šį vienintelį kartą...— šyptelėjo jis. - Mums būtų 
naudinga šiek tiek prasiblaškyti. Pagyventi tvloje, ramybėje. Juk 
supranti? Tu nieko kito nesi numačiusi? Važiuojam, a? 

Ji giliai atsiduso, kiek padelsė ir atsakė: 

— Ne. 

— Ką?! Jo šūksnis pabaidė paukščius, Baldakimas trūk- 
telėjo. 

— Ne,- tvirtai pasakė ji. — Aš nusprendžiau. Nevyksiu. 

Jis pažiūrėjo į ją. Daugiau jie nekalbėjo. Ji nusisuko. 

Paukščiai skrido toliau — tūkstančiai vėjo genamų nuodė- 
gulių. 


Auštant saulė įspindo į kambarį pro krištolines kolonas, išsklai- 
dė rūką, ant kurio miegojo Ila. Visą naktį ji sklandė virš grindų 
ant minkšto miglos kilimo, nusileidusio nuo sienų, kai jinai gulė 
poilsio. Visą naktį ji miegojo, liūliuojama rūko upės, tarsi valtis, 
supama begarsių potvynio bangų. Dabar rūkas sklaidėsi, upė 
nuslūgo, palikusi Ilą ant pabudimo kranto. 

Ji atmerkė akis. 

Šalia stovėjo vyras. Atrodė, kad jis stovėjo čia valandų va- 
landas, žiūrėdamas į ją. Kažkodėl Ila negalėjo pažvelgti jam į 
akis. 

— Tu vėl sapnavai! - pasakė jis. — Kalbėjai per miegą ir 
nedavei man miegoti. Tau būrinai reikia nueiti pas gydytoją. 

— Aš sveika, 

— Bet tu tiek kalbėjai per micgus! 

— Argi?— ji krūptelėjo. 

Šaltas apyaušrio oras veržėsi į kambarį. Ji gulėjo, apgaubta 
pilkos šviesos. į 

+ — Ką tu sapnavai? 
Ji kiek patylėjo, stengdamasi prisiminti sapną. 
— Laivą. Jis vėl nusileido iš dangaus. Iš jo išlipo aukštasis 
vyras ir kalbėjosi su manimi. Jis krėtė pokštus, juokėsi, ir man 
buvo gera. 
Ponas K palietė koloną. Iš grindų ištryško garuojančios šil- 
to vandens srovės, ir vėsa išnyko iš kambario. Pono K veidas 
buvo beaistris. 
— O paskui,- kalbėjo ji toliau,- šis vyras tuo keistu 
vardu — Natanielis Jorkas — pasakė, kad aš graži ir... ir pa- 
bučiavo mane. 
— Ila! - sušuko vyras. Jo smakras tirtėjo iš susijaudinimo, 
ir jis staigiai nusisuko į šalį. 
— Juk tai tik sapnas. — Ji pralinksmėjo. 
— Pasilaikyk sau tuos kvailus moteriškus sapnus! 
„— Elgiesi kaip vaikas. — Ji atsilošė ant cheminės miglos 
likučių. Netrukus tyliai susijuokė.— Aš dar kai ką prisimi- 
niau,— prisipažino ji. 
— Na, ką dar, sakvk, ką? — suriko vyras. 
— Ilai, tu toks irzlus! 

š ka Sakyk! — reikalavo jis.— Tarp mūsų negali būti paslap- 
ų! 

Į ją žvelgė paniuręs, rūškanas veidas. 

— Niekada tavęs tokio nemačiau, — atsakė Ila; jai buvo ir 
baisu, ir juokinga. — Nieko blogo neatsitiko, tiesiog tas Nata- 
nielis Jorkas pasakė man, kad... na, kad jis pasiims mane į 
savo laivą, nusiveš į dangų, į savo planetą. Juokinga, ar ne? 

— Juokinga! -— jis vos neužduso.—- Būtum girdėjusi, kaip 
meilinaisi jam, kalbėjai, dainavai su juo visą naktį, 0 dievai! 
Kad tu būtum girdėjusi! 

— Ilai! 

— Kada jis atskris? Kur nusileis su tuo savo prakeiktu 
laivu? 

— Ilai, nekelk balso. 

— Velniop balsą! — Jis įtūžęs pasilenkė prie jos. —- O 1a- 
me sapne,— jis sučiupo ją už ricšo,— ar kartais laivas nenu- 
sileido Žaliajame slėnyje, a? Atsakyk! 

— Na, taip.:. 

— Nusileido šią popietę, taip? — toliau kvotė jis. 

— Taip, taip, rodos, tada. Bet juk tai tik sapnas. 

— Na...- jis staiga paleido jos ranką, gerai, kad nors 

nemeluoji! Aš girdėjau kiekvieną žodį, viską, ką kalbėjai per 
miegus. Tu pati paminėjai ir slėnį, ir laiką. 

Sunkiai kvėpuodamas jis vaikščiojo tarp kolonų, tarsi ap- 
akintas žaibo. Pamažu jis atgavo kvapą. Ji nenuleido nuo jo 
akių — ar tik jis nesikrausto iš proto? Pagaliau pakilo ir pri- 
ėjo prie jo. 

— Ilai,- sušnibždėjo ji. 

— Nieko, nesirūpink... 

— Tu sergi. 

— Ne.- Jis prisiversdamas alsiai šyptelėjo. - Elgiausi kaip 
vaikas. Atleisk, brangioji. — Jis šiurkščiai paglostė jai galvą. — 
Persidirbau pastaruoju metu. Dovanok. Eisiu prigulti... 

— Tu taip įširdai. 

— Viskas praėjo. Praėjo. — Jis garsiai atsiduso. — Užmirš- 
kime tai. Tiesa, vakar girdėjau anekdotą apic Uelą; norėjau 
tau papasakoti. Tu paruošk pusryčius, aš papasakosiu anekdo- 
tą, o apie tai daugiau nekalbėsim, gerai? 

— Tai buvo tik sapnas. 

— Žinoma.- Jis pakštelėjo ją į skruostą. —- Tik sapnas. 

Karšta vidurdienio saulė švietė aukštai danguje, ir įkaitęs 
oras virpėjo virš kalvų. 

— Ar nevažiuosi į miestą? — paklausė Ila. 

— Į miestą? — jis kilstelėjo antakius. 

— Betgi tu visada išvažiuoji tą dieną.— Ji pataisė gėlių 
narvelį ant pastovo. Gėlės sujudo, praverdamos alkanas gelto- 
nas žiotis. 

Jis užvertė knygą. 

— Ne. Per karšta ir, be to, jau vėlu. 

— Taip... — Ji baigė tvarkyti gėles ir žengė duru link. — Aš 
greit grįšiu. 

— Palūkėk! Kur eini? 

Ji jau stovėjo tarpdury. 

— Pas Pao. Ji kvietė mane! 

— Šiandien? 

— Baisiai seniai nesimatėme. Tai juk netoli. 

— Žaliajame slėnyje, jei neklystu? 

— Na, taip, visai netoli, aš tik... — Ji labai skubėjo. 

— Tiesa, dovanok,— jis pasivijo ją ir neva apgailestauda- 
mas sulaikė už rankos. — Visiškai buvau užmiršęs: šiai dienai 
užkviečiau daktarą Nlle. 

— Daktarą Nile! — Ji pajudėjo durų link. 

Jis sučiupo ją už alkūnės ir įtraukė atgal į kambarį. 

— Taip. 

— Bet Pao... 

— Pao palauks, Ila. Turime priimti Nile. 

— Aš tik porai minučių... 

— Ne, Ila. 

— Ne? 

Jis papurtė galvą. 

— Ne. Be to, iki Pao labai toli. Reikia eiti per visą Žaliąjį 
slėnį, pro didįjį kanalą, po to žemyn... Šiandieną labai labai 
karšta, 0 ir daktarui Nille, be abejo, būtų malonu tave matyti. 
Na, kaip? 

Ji neatsakė. Jai norėjosi ištrūkti ir bėgti. Norėjosi šauktis - 
pagalbos. Bet ji tik sėdėjo krėsle, įbedusi beprasmišką žvilgsnį 
į savo rankas, lėtai sukiodama pirštus. Viskas. 

— Ila,- sumurmėjo jis.— Tu pasiliksi namie, aišku? 

— Taip,— atsakė ji po ilgos pauzės.— Pasiliksiu. 

— Visą dieną? 

Jos balsas skambėjo dusliai: 

— Visą dieną. 


Nors diena baigėsi, daktaro Nlle vis nebuvo. Atrodė, kad Ilos 
vyras nelabai tuo stebėjosi. Vėlai vakare jis, kažką sumurmėjęs, 
priėjo prie sieninės spintos ir išėmė grėsmingą ginklą — ilgą 
gelsvą vamzdį su dumplėmis ir gaiduku ant galo. Kai jis atsisuko, 
jo veidą dengė bereikšmė kaukė, nukalta iš sidabrinio metalo, 
kaukė, kurią jis visada užsidėdavo, kai norėdavo nuslėpti jaus- 
mus. Ji buvo gerai prigludusi prie jo liesų skruostų, smakro, 
kaktos. Kaukė žybsėjo, kai jis vartė savo grėsmingą ginklą, 
apžiūrinėdamas jį. Iš vamzdžio sklido nenutrūkstantis vabzdžių 
dūzgimas — prireikus iš jo, kurtinamai zvimbdami, išlėkdavo 
auksinių bičių spiečiai. Auksinių, baisių bičių, kurios gėlė, nuo- 
dijo ir krisdavo negyvos, lyg sėklos ant smėlio. 

— Kur tu išsiruošei?— paklausė ji. 

— Ką?- Jis klausėsi grėsmingo dūzgimo dumplėse.—- Man 
nėr ko laukti, jei daktaras Nile vėluoja. Eisiu pamedžioti. Tuoj 
grįšiu. Tu juk būsi Čia, a7— Sidabrinė kaukė sušvytravo. 

— Taip. 

— Ir asi daktarui Nlle, kad aš tuoj pareisiu. Iš me- 
džioklės. 

Trikampės durys užsidarė. Jo žingsniai nuaidėjo pakalnėn. 

. Ji stebėjo jį einantį, saulės nutviekstą. Pagaliau jis išnyko. 

Tada ji vėl ėmėsi ruošos — magnetinėmis dulkėmis valė kam- 
barius, raškė šviežius vaisius nuo krištolinių sienų. Ji dirbo 
sparčiai ir vikriai, tačiau kartais ją apimdavo kažkoks sustingį- 

mas, ir nejučiomis, žvelgdama pro krištolines kolonas į dangu, 
ji uždainuodavo tą keistą nepamirštamą dainą. 

Ji sulaikė kvapą ir apmirė, kažko laukdama. 

Artėja... 

Štai štai įvyks. 

Esti tokių dienu, kai girdi artėjančią perkūniją, o aplink — 
įtempta tyla. Staiga pajunti besikeičiantį oro slėgimą — tai 
lekiančios virš planetos audros alsavimas, jos šešėlis, jos gūsis, 
jos pašvaistė. Slegia ausis, ir, įsitempęs kaip styga, lauki artė- 
jančios audros. Nukrato lengvas šiurpulys. Dangų išmargina 
spalvotos dėmės, debesys tirštėja, kalnai įgauna metalinį at- 
spalvį. Gėlės įspėdamos tyliai dūsauja narveliuose. Jauti, kaip 
ima judėti plaukai. Kažkur name dainuoja laikrodis: „Lai-kas, 
lai-kas, lai-kas, lai-kas...“ Taip tyliai, švelniai, lyg lašantis ant 
aksomo vanduo. 

Ir staiga — audra! Elektros kibirkštis, ir iš viršaus jau lie- 
jasi tamsos verpetai ir juodos perkūnijos bangos, kurios, ro- 
dos, palaidos tave amžiams. 

Taip buvo ir dabar. Artėjo audra, nors dangus buvo gied- 
ras. Kaupėsi elektra, nors debesų nesimatė. 

Ila klaidžiojo po pritilusį vasaros namą. Kiekvieną akimir- 
ką iš dangaus gali trenkti žaibas, po to — perkūnas, dūmų 
kamuolys, tyla; pasigirs žingsniai ant tako, beldimasis į krišto- 
lines duris, ir ji nubėgs atidaryti... 
> „Beprotė!- pasityčiojo iš savęs.— Kokios tuščios mintys 
vargina tavo paiką galvą!“ 

Ir štai — išsipildė. 

Karšio oro viesulas, lyg pro šalį būtų praskriejusi kaitri 
liepsna. Sūkuringas, veržlus garsas. Metalo žybsnis danguje. 

Ila sušuko. - 

Išbėgusi pro kolonas, ji plačiai atvėrė duris. Prieš ją stūk- 
sojo kalvos. Bet ten nieko nebuvo. 

Ji norėjo pulti žemyn, pakalnėn, bet tuojau susivaldė. Juk 
ji turi būti čia, laukti. Ateis daktaras, ir vyras supyks, jeigu ji 
išbėgs. : 

Ji sustojo tarpdury, tankiai alsuodama, ištiesus ranką. 

Bandė įžiūrėti ką nors ten, kur driekėsi Žaliasis slėnys, 
tačiau veltui. 

„Kvailė! - Ji grįžo į kambarį. — Tai vis tavo vaizduotė. 
Nieko ten nebuvo — tik paukštis, lapas, vėjas ar žuvis kanale. 
Sėskis. Nusiramink“. 

Ji atsisėdo. 

Nuaidėjo šūvis. 

Aiškus, šaižus grėsmingojoulešbjūžių ginklo. gatydės 

Ji krūptelėjo. 

Aidas atėjo iš toli. Vienas šūvis. Tolimas greitų bičių dūz- 
gimas. Vienas šūvis. O po jo antras, tikslus, šaltas, tolimas. 

Ji vėl krūptelėjo, kažko pašoko, ėmė šaukti, šaukti ir vis 
nenorėjo nustoti šaukusi. Skubiai perbėgo per namą ir vėl 
atvėrė duris. 

Toli toli nutilo aidas. 

Tyla. 

Išbalusi ji penkias minutes laukė kieme. 

Pagaliau, nuleidusi galvą, pradėjo lėtai klaidžioti tarp kolo- 
nų; rankos lietė čia vieną, čia kitą daiktą, lūpos virpėjo. Sute- 
mos lyg tirštas vynas užpildė kambarį. Ji atsisėdo ir laukė. 
Paėmė gintarinę taurę ir pradėjo šluostyti šalio kraštu. 

Ir štai tolumoje sugirgždėjo žvyras, pasigirdo žingsniai. 

„ Ji pakilo ir sustojo vidury tylaus kambario. Taurė iškrito iš 
rankų ir sudužo į smulkutes šukeles. 
ingsniai už durų neryžtingai stabtelėjo. 
Gal prabilti? Gal sušukti: „Prašom, ak, prašom!“ 
Ji pačjėjo priekin. 
ingsniai pasigirdo prieangyje. Ranka atstūmė velkę. 

Ji nusišypsojo durims. 

Durys atsidarė. Šypsena išnyko nuo jos veido. 

Tai buvo jos vyras. Blausiai švytėjo jo sidabrinė kaukė. 

Jis įėjo į kambarį ir pasižiūrėjo į ją. Atidarė ginklo dump- 
les, iškratė dvi negyvas bites; išgirdęs jas tekštelint ant grindų, 
sutrynė koja ir pastatė tuščią šautuvą į kampą. Tuo tarpu Ila 
pasilenkusi vis rinko ir niekaip negalėjo surinkti taurės šuke- 
lių. 

— Ką tu veikei?— paklausė ji. 

— Nieko,- atsakė jis nusigręžęs ir nusiėmė kaukę. 

— Bet šautuvas... aš girdėjau, kaip tu šovei. Du kartus. 

— Medžiojau, ir tiek. Gera kartais pamedžioti. Ar dakta- 
ras Nile nebuvo atėjęs? 

ė 


„ — Klausyk...-— Jis nepatenkintas spragtelėjo pirštais. —- Na, 
žinoma, dabar prisiminiau. Jis žadėjo ateiti ryt vakare. Koks 
aš užuomarša! 


Jie sėdo valgyti. Ji žiūrėjo į savo lėkštę, bet rankos nelietė 
maisto. 

— Kas aisitiko?— jis paklausė, nepakeldamas akių nuo 
mėsos gabaliukų, kuriuos mėtė į kunkuliuojančią lavą. 

— Nežinau. Aš nenoriu valgyti, — pasakė ji. 

— Kodėl? 

— Nežinau, nesinori, ir tiek. 

Pakilo vėjas. Saulė jau leidosi. Kambarys staiga sumažėjo 
ir atšalo. 

— Aš mėginu prisiminti, — ji pasakė savo šaltam, tiesiam 
auksaakiui vyrui, sėdinčiam priešais tykiame kambaryje. 

— Ką prisiminti? — jis gurkštelėjo vyno. 

— Tą dainą. Tą puikią, gražią dainą. — Ji užsimerkė ir 
pradėjo niūniuoti, bet tai nebuvo toji daina.—- Užmiršau. O 
nesinori jos užmiršti. Norisi visada prisiminti. - Ji ėmė judint 
plaštakas, lyg ritmas jai galėtų padėti. Po to atsilošė krėsle. — 
Negaliu prisiminti. — Ji pravirko. 

— Ko tu verki? — paklausė jis. 

— Nežinau, nežinau, bet negaliu susilaikyti. Nežinau, ko- 
dėl man liūdna, bet verkiu, nors nežinau kodėl. 

Ji parimo ant rankų, pečiai krūpčiojo. 

— Iki rytojaus viskas praeis, — pasakė jis. | 

Ji nežiūrėjo į jį. Žvelgė į tuščią dykumą, į tamsų dangų, 
kuriame degė skaisčios žvaigždės. Tolumoje sušniokštė kylan- 
tis vėjas, ilguose kanaluose suraibuliavo šalti vandenys. Drebė- 
dama ji užmerkė akis. 

— Taip,— pakartojo ji,—- pracis. 


1999 metai, rugpjūtis 


VASAROS NAKTIS 


Akmeninėse galerijose būriavosi žmonės, nelyginant šešėliai tarp 
melsvų kalvų. Iš viršaus sruveno švelni žvaigždžių ir dviejų 
Marso mėnulių šviesa. Toliau, už marmurinio amfiteatro, tam- 
soje dunksojo miesteliai ir vilos, sidabru žibėjo sustingę ežerė- 
liai, nuo horizonto iki horizonto driekėsi tviskantys kanalai. 
Vasaros vakaras leidosi ant Marso planetos, rimties ir nuosai- 
kumo planetos. Grakštūs it bronzinės gėlės laiveliai slydo žalsvų 
vyno kalnų paviršiumi. Ilgos gyvenviečių gatvės, tarsi miegančios 
gyvatės, vingiavo tarp kalvų; vėsiuose nakties pataluose šnibž- 
dėjosi įsimylėjėliai. Deglų nušviestose alėjose dar lakstė užsi- 
žaidę vaikai. Rankose jie laikė auksinius vorus, kurie leido 
plonytes voratinklių gijas. Tai šen, tai ten dar ruošė vėlyvą 
vakarienę, staluose kunkuliavo sidabrinė lava. Naktinėje Marso 
pusėje, šimtų miestų amfiteatruose rusvi auksaakiai marsiečiai 
rinkosi praleisti laisvalaikio aplink estradas, iš kurių, lyg gėlių 
aromatas, sklido maloni muzika ir kilo į ramų orą. 

Vienoje estradoje dainavo moteris. 

Staiga publika sujudo. 

Dainininkė nutilo. Ji palietė ranka gerklę. Linktelėjo mu- 
zikantams, ir šie vėl pradėjo iš pradžios. 

Muzikantai grojo, o ji dainavo. Šį kartą klausytojai nustė- 
ro, palinko priekin, keli vyrai nustebę atsistojo; amfiteatre pa- 
dvelkė žiemos speigu. Mat moteris dainavo keistą, baisią, stul- 
binančią dainą. Ji bandė sustoti dainavus, bet žodžiai prieš jos 
valią sklido iš lūpų: 


Ji spindi žavesiu slaptu, 

Kaip jos šalies naktis žvaigždėta. 
Į ją tiek daug spalvų šiltų, 

Tiek atspalvių švelnių įdėta, 
Kad net vasarvidžio metu 


Dangus jai grožio pavydėtų. 


Suglumusi dainininkė užsiėmė rankomis burną. 
- Kas tai per žodžiai? — stebėjosi muzikantai. 


20 


— Iš kur ta daina? 

— Kokia čia kalba? 

Vos tik jie papūtė į savo auksines triūbas, vėl pasigirdo 
toji keista muzika ir lėtai nuplaukė virš publikos, kuri, garsiai 
kalbėdama, kilo iš vietų. 

— Kas tau atsitiko? — klausinėjo vienas kitą muzikantai. 

— Kokią melodiją grojai? 

— O tu ką grojai? 

Moteris pravirko ir nubėgo nuo scenos. Publika pajudėjo 
iš amfiteatro. Ir visur, visuose Marso miestuose dėjosi panašūs 
dalykai. Speigas sukaustė juos, lyg krintantis iš dangaus baltas 
sniegas. 

Tamsiose alėjose prie deglų šviesos vaikai dainavo: 


„Ji atbėgo, 0 spinta tuščia, 
Nieko nepešė vargšas šunytis! 


— Vaikai! — pasigirdo balsai. — Kas tai per dainelė? Kur 
jūs ją išmokote? 

— Ji šiaip atėjo mums į galvą. Kažkokie nesuprantami 
žodžiai! 

Durys užsidarė, gatvės ištuštėjo. Virš melsvų kalnų patekė- 
jo žalia žvaigždė. ' 

Visoje naktinėje Marso pusėje vyrus pažadino daina, kurią 
tamsoje niūhiavo jų mylimosios. 

— Kokia tai melodija? 

Vidurnaktį tūkstančiuose namų moterys pabudo klykdamos 
ir ašarodamos, ir jas teko raminti: 

— Na, nurimk, nurimk. Miegok. Na, kas gi atsitiko? Pri- 
sisapnavo? . 

— Rytoj atsitiks kokia baisi nelaimė. 

— Nieko negali atsitikti, pas mus viskas gerai. 

Isteriškas raudojimas. 

— Aš jaučiu, tai artėja, artėja, artėja!.. 

— Kas mums gali atsitikti? Nusiramink, miegok. Miegok. 

Tyku ankstyvą rytą Marse, tylu kaip vėsiame, tamsiamc šu- 
linyje. Kanalų vandenyje atsispindi žvaigždės, kambariuose, su- 
spaudę saujose auksinius vorus, miega į kamuoliukus susirietę 
vaikai, miega, laikydamiesi už rankų, įsimylėjėliai. Mėnuliai 
nusileido, užgeso deglai, ištuštėjo akmeniniai amfiteatrai. 

Ir tik kažkur toli, nakties tamsoje, vienišo panaktinio žings- 
niai aidi tuščioje gatvėje. Rytui auštant ir jis niūniuoja keistą, 
negirdėtą dainelę... 

1999 metai, rugpjūtis 


ŽEMIEČIAI 


Beldimasis vis nesiliovė. 

Ponia Tu piktai atvėrė duris. 

— Na, ko reikia? 

— Jūs kalbate angliškai?— apstulbo už durų stovintis žmo- 
gus. 

— Kaip moku, taip ir kalbu,— atsakė ji. 

— Puikiausia anglų kalba/— Žmogus buvo su uniforma. 
Už jo stovėjo dar trys — visi šypsojosi, susijaudinę, murzini. 

— Ko jums reikia?— pasiteiravo ponia Ttt. 

— Jūs — marsietė!— žmogus nusišypsojo. — Tas žodis, aiš- 
ku, jums negirdėtas. Taip sako Žemėje. Jis linktelėjo į savo 
bendrakeleivius. — Mes iš Žemės. Aš — kapitonas Viljamsas. 
Prieš valandą nusileidome Marse. Mes — Antroji ckspedicija! 
Prieš tai čia buvo Pirmoji ekspedicija, bet mes nežinome, kas 
ją ištiko. Galų gale svarbu, kad mes čia. O jūs — pirmasis 
mūsų sutiktas Marso gyventojas! 

— Marso?-— ji kilstelėjo antakius. 

— Kitaip tariant, jūs gyvenate ketvirtojoje nuo Saulės pla- 
netoje. Tiesa? 

— Tai kiekvienas žino,— atšovė ji, įtariai dėbčiodama į 
juos. | 

— O mes,-— jis prispaudė savo putnią, rausvą ranką prie 
krūtinės,- mes iš Žemės. Taip, vyrai? 

— Tikrai taip, sere! — atsiliepė visi. 

— Čia Tyro planeta, — pasakė ji, — jeigu jus domina jos 
tikrasis vardas. 

“ — Tyro, Tyro.— Kapitonas alsiai nusijuokė. — Puikus var- 
das! Bet pasakykit, mieloji, iš kur išmokot taip puikiai kalbėti 
angliškai? 

— Aš nekalbu, o galvoju,— atsakė ji. — Telepatija! Sudie! 

Ir ji užtrenkė duris. 

Įkyrusis žmogus vėl pradėjo belsti. 

Ji pravėrė duris. 

— Ko dar? — klausiamai pažvelgė. 

Žmogus stovėjo toje pačioje vietoje droviai šypsodamasis. 
Jis ištiesė į ją rankas. 

— Manau, kad jūs nc visai suprantate... 

— Ką?-— burbtelėjo ji. 

Žmogus žiūrėjo į ją, išpūtęs akis. 

— Mes atskridome iš Žemės! 

— Neturiu laiko,- pasakė ji.— Reikia virti, tvarkytis, o 
kick dar siuvimo! Jums tikriausiai reikia pono Tt — jis vir- 
šuje, savo kabinete. 

— Taip, taip,- sumišęs pasakė žmogus iš Žemės mirkčio- 
damas. — Susimildama, pakvieskitc poną Tt. 

— Jis užsiėmęs. — Ji vėl užtrenkė duris. 

Šį kartą beldimasis buvo tiesiog akiplėšiškai garsus. 

— Kiausykite!- Kai durys vėl prasivėrė, žmogus įšoko į 
kambarį, lyg norėdamas ją nustebinti. — Argi taip elgiamasi su 
svečiais? 

— Ką tik išploviau grindis! — sušuko ji. — Kick purvo pri- 
nešėt! Nešdinkitės! Jei jau cinat į mano namus, tai bent nu- 
sivalykit kojas. 

mogus išsigandęs pažiūrėjo į savo purvinus batus. 

— Negaišinkime laiko dėl niekų,- pasakė jis. — Toks įvy- 
kis! Jį reikia atšvęsti. 

Jis ilgai nenulcido nuo jos akių, lyg trokšdamas priversti ją 
suprasti, ko jic nori. 

— Jei mano krištolinės bandelės suzmeko orkaitėje, - pa- 
grūmojo ji,— apkulsiu su pliauska! - Ji nuskubėjo prie ma- 
žos, karštos orkaitės. Sugrįžo raudona, sukaitusi. Ryškiai gcl- 
tonų akių, šviesios rusvos odos, plona ir vikri lyg skruzdė... 
Balsas aštrus, metalinis. 

— Palūkėkit čia. Nucisiu ir pažiūrėsiu, ar galima jus įlcisti 
pas poną Ttt. Kokiu jūs reikalu? 

mogus bjauriai nusikeikė, lyg ji jam būių sudavusi plak- 
tuku per pirštą. 

— Pasakykite, kad mes atskridome iš Žemės. Pirmą kartą. 

— Kas pirmą karią?— ji pakėlė rusvą ranką.— Na gerai, 
nesvarbu. Aš tuojau. 

Jos lengvučiai žingsniai nuaidėjo per akmeninį namą. 

Laukc bekraštis mėlynas Marso dangus alsavo kaitra ir ra- 
mybe, tarsi drungnas jūros vanduo. Marso dykuma virė ir kun- 
kuliavo lyg priešistorinės dumblo jūros, karščio bangos kilo, 
sruvcno aukštyn. Netoliese, prisišliejęs price kalvos viršūnės, sto- 
vėjo nedidelis kosminis laivas. Nuo jo didžiuliai pėdsakai vedė 
pric akmeninio namo durų. 

Iš viršaus pasigirdo besiginčijančių balsai. Klausiamai Žiū- 
rėdami vienas į kitą, vyrai neryžtingai trypčiojo vietoje, kartais 

pasitaisydami plačius diržus. Viršuje šūkalojo vyriškas balsas. 
Materis kažką aiškino. Praėjo ketvirtis valandos. Neturėdami 
ką veikti, žemiečiai pradėjo slankioti po virtuvę. 

— Gal užrūkysime?— pasiūlė vienas vyrų. 

Kažkuris išsiėmė cigarečių pakelį. Rūkė, lėtai išpūsdami 
balsvų dūmų kamuolius. Pasitaisė uniformas, apykaklės. Viršu- 
je dusliai skambėjo“ balsai. Grupės vadas pažvelgė į savo laik- 
rodį. 

— Dvidešimt penkios minutės, - pasakė jis. — Įdomu, ką 
jie ten veikia? 

Jis priėjo prie lango. , 

— Karšta dienelė, - pasakė vienas. 

— Ta-a-igi,— tingiai nutęsė kitas, nukamuotas vidurdienio 
kaitros. Viršuje balsai darėsi duslesni ir pagaliau visai nutilo. 
Visame name — nė garso. Vyrai girdėjo savo pačių kvėpavi- 
mą. 

Praėjo tylos valanda. 

— Ar tik nepridarėme nemalonumų?— ištarė kapitonas. 
Jis nuėjo prie svetainės durų ir žvilgterėjo į vidų. 

Ponia Ttt ten laistė gėles, augančias vidury kambario. 

— Vis galvojau, ką čia užmiršau padaryti, — tarė ji, pama- 
čiusi kapitoną, ir sugrįžo į virtuvę. — Atsiprašau. — Ji padavė 
jam skiautelę popieriaus. — Ponas Ttt labai užsiėmęs. — Ji nu- 
sisuko prie viryklės.— Be to, jums reikalingas ne jis, 0 ponas 
Aaa. Nueikite su tuo rašteliu į gretimą sodybą, ten, prie to 
žydro kanalo — ponas Aaa pasakys viską, ką tik jūs norite 
sužinoti. 

— Mes nieko nenorime sužinoti, — atkirto kapitonas, pa- 
pūtęs storas lūpas. — Mes ir taip jau žinome. 

— Juk gavote raštelį, ko jums dar reikia? — tiesiai paklau- 
sė ji ir daugiau nebekalbėjo. 

— Taip,— ištarė kapitonas vis delsdamas. Jis stovėjo, tarsi 
ko laukdamas. Lyg vaikas, žiūrintis į pliką Kalėdų eglutę. 

— Taip,- vėl pakartojo. - Eime, vyrai. 

Ir visi keturi išėjo iš namo į karštą vasaros dienos tylą. 


Po pusvalandžio ponas Aaa, sėdėdamas bibliotekoje ir siurb- 
čiodamas elektrinę ugnį iš metalinio puodelio, išgirdo lauke 
balsus, aidinčius ant akmenimis grįsto takelio. Jis iškišo galvą 
pro langą ir pamatė keturis uniformuotus vyrus, kurie tuoj pat 
sužiuro į viršų. 

— Ar jūs ponas Aaa?— pasiteiravo jie. 

— Aš. 
— Mus čia atsiuntė ponas Ttt!— sušuko kapitonas. 
Kodėl jis taip pasielgė? — paklausė ponas Aaa. 

— Jis buvo užsiėmęs! 

— Koks įžūlumas,— sarkastiškai tarė ponas Aaa.— Jis, 
matyt, mano, kad aš neturiu ką veikti ir mielai užiminėsiu 
žmones, su kuriais jis pats nenori gaišti. 

— Tai nesvarbu, sere! - sušuko kapitonas. 

— Man — svarbu. Turiu perskaityti krūvą knygų. Ponas 
Ttt visai nepaiso kitų. Jau ne pirmą kartą jis man tokį aki- 
brokštą padaro. Nemojuokite rankomis, sere, aš dar nebaigiau. 
Jums reikėtų būti atidesniam. Žmonės paprastai klausosi, kai 
aš kalbu. Taigi pasistenkite mane mandagiai išklausyti, kitaip 
aš iš viso nekalbėsiu. 

Kieme keturi vyrai net išsižiojo ir sumišę trypčiojo vietoje. 
Kapitono smilkiniuose iššoko gyslos, o akyse sublizgo ašaros. 

— Taigi, — toliau dėstė ponas Aaa, — mano nuomone, po- 
nas Ttt parodė savo neišsiauklėjimą. 

Vyrai žiūrėjo į jį pro karštą padūmavusį orą. Kapitonas 
neiškentė: 

— Mes atskridome iš Žemės! 

— Pasielgė visai nedžentelmeniškai, — niurzgėjo ponas Aaa. 

— Kosminiu laivu. Raketa. Štai ji! 

— Ir jau ne pirmą kartą ponas Ttt taip netaktiškai pasiel- 
gia. 

— Girdite — iš Žemės! 

Matyt, reikia jam paskambinti ir gerai išbarti. 

— Mes keturiese: aš ir šie trys vyrai — mano įgula. 
— Imsiu ir tuojau pat paskambinsiu! 

Žemė. Raketa. Žmonės. Skridimas. Kosmosas. 

— Paskambinsiu ir taip išdirbsiu!.. — sušuko ponas Aaa ir 
pranyko iš lango lyg lėlė nuo scenos. Buvo girdėti, kaip per 
kažkokį nežinomą aparatą prasidėjo barnis. Apačioje kapito- 
nas ir jo įgula ilgesingai žvelgė į savo gražuolę raketą, priglu- 
dusią prie kalvos, tokią mielą, artimą... 

Ponas Aaa vėl pasirodė lange ir„triumfuodamas pareiškė: 

— Dievaži, iššaukiau jį į dvikovą! Į dvikovą! 

— Pone Aaa... vėl kantriai pradėjo kapitonas. 

— Girdite,— nušausiu kaip šunį! 

— Pone Aaa, prašom mane išklausyti. Mes sukorėme še- 
šiasdešimt milijonų mylių. 

Ponas Aaa pagaliau atkreipė dėmesį į kapitoną. 

— Iš kur jūs, sakote, atvykot? 

Kapitonas blykstelėjo baltais dantimis. Atsisukęs jis sušnibž- 
dėjo savo žmonėms:— Na, dabar jau... Ponui Aaa jis sušu- 
ko:- Mes skridome šešiasdešimt milijonų mylių. Iš Žemės! 

Ponas Aaa nusižiovavo. 

— Šiuo metų laiku — tik penkiasdešimt. — Jis paėmė kaž- 
kokį grėsmingai atrodantį ginklą. - Na, man laikas. Pasiimkite 
savo popiergalį, nors, tiesą sakant, nesuprantu, kokia jums iš 
jo nauda, ir drožkite per tą kalniuką į Iopro miestelį, ten 
viską išklokite ponui Iii. Jis yra tas žmogus, kurio jums reikia. 
O ne pono Tt, to idioto, - vieną gražią dieną aš jį pribaigsiu. 
Ir ne manęs, nes jūs — ne mano sritis. 

— Ne mano sritis, ne mano sritis! — subliuvo kapitonas. -- 
Tartum reikia dirbti kažkokioje srityje, norint pasveikinti atei- 
vius iš Žemės! 

— Nekvailiokite, tai visi žino! —- Ponas Aaa nuskubėjo Že- 
myn laiptais. — Sudie! 

Ir nužirgliavo taku it įsiutęs skriestuvas. 

Visi keturi keliautojai stovėjo priblokšti. Pagaliau kapito- 
nas pasakė: 

— Ne, mes vis dėlto rasime ką nors, kas mus išklausys. 

— O gal mums išvykti ir vėl sugrįžti, - liūdnai tarė vie- 
nas.— Pakilti ir vėl nusileisti? Duoti laiko suruošti sutikimą. 

— Nebloga mintis, — sumurmėjo išvargęs kapitonas. 

Miestelyje buvo pilna žmonių. Durys be paliovos atsidari- 
nėjo ir užsidarinėjo, marsiečiai -sveikinosi vieni su kitais. Jie 
dėvėjo kaukes — auksines, žydras, purpurines — dėl malo- 
naus įvairumo, kaukes su sidabrinėmis lūpomis ir bronziniais 
antakiais, besišypsančias kaukes ir susiraukusiaš kaukes — pri- 
klausomai nuo savininko būdo. 

Keturi vyrai, suprakaitavę nuo ilgo ėjimo, stabtelėjo ir pa- 
klausė mažos mergytės, kur gyvena ponas Iii. 

— Ten,— parodė ji galva. 

Tramdydamas susijaudinimą, kapitonas atsargiai priklaupė 
ant vieno kelio ir pažvelgė į jos mielą jauną veidelį. 

— Paklausyk, mažyte, ką tau papasakosiu. 

Jis pasisodino ją ant kelio, švelniai suėmė dideliais delnais 
jos rusvas rankutes, lyg ruošdamasis sekti pasaką. Sekė jis Iė- 
tai, su meile, apgalvodamas kiekvieną Žodį. 

— Supranti, mažyte, prieš šešis mėnesius viena raketa at- 
lėkė į Marsą. Joje buvo žmogus, vardu Jorkas, su savo padė- 
jėju. Mes nežinome, kas jiems nutiko. Galbūt jų laivas sudu- 
žo. O mes, mes irgi atskridome raketa. Kad tu ją pamatytum! 
Didžiulė didžiulė! Taigi mes jau Antroji ekspedicija, o prieš 
mus buvo Pirmoji. Ir mes atvykome iš Žemės — ten toli toli... 

Mergaitė ištraukė vieną ranką ir užsileido ant veido be- 
reikšmę auksinę kaukę. Po to išsiėmė Žaislinį auksinį vorą ir, 
kapitonui vis dar kalbant, numetė jį ant žemės. Žaislinis voras 
vėl klusniai užropojo ant jos kelio, o ji šaltai sekė jį pro savo 
bejausmės kaukės plyšelius. Kapitonas švelniai papurtė ją, no- 
rėdamas kaip nors atkreipti jos dėmesi į savo pasakoiimą. 

— Mes — žemicčiai,- sakė jis.— Ar tiki manimi * 

— Taip.— Mergaitė įsigilinusi kažką braižė koja dulkėse. 

— Puiku. — Kapitonas įgnybo jai į ranką, pusiau juokau- 
damas, pusiau pykdamas, ko jinai nežiūri į jį. —- Mes pasista- 
tėme kosminį laivą. Ar tiki? 

Mergaitė pradėjo krapštytis nosį. 

— Aha 


— Ir... ištrauk iš nosies pirštą, mažyte... ir aš esu laivo 
kapitonas... 

— Dar niekas istorijoje neskrido į kosmosą tokia didele 
raketa, — išpoškino mažoji būtybė, užmerkusi akis. 

— Nuostabu! Iš kur Žinai? 2 

— O, telepatija. — Ji nerūpestingai nusišluostė pirštą į ke- 
liuką. i 

— Na ir ką? Nejaugi tai tavęs nė kiek nejaudina? — suriko 
kapitonas.—- Argi tu nesidžiaugi? 

— Geriau tuoj pat eikit pas poną lii. — Ji numetė žaislą 
ant žemės.— Ponas Iii mielai jus išklausys. 

Ir nubėgo tolyn, o žaislinis voras klusniai nurėpliojo iš pas- 
kos. 

Kapitonas, vis dar pritūpęs ir ištiesęs ranką, žiūrėjo jai įkan- 
din. Jo akys sudrėko, lūpa atvėpo. Jis pažvelgė į savo tuščias 
rankas. Jo draugai stovėjo tylėdami. Jie nusispjovė ant grindi- 
nio... 


Ponas Iii pats atidarė duris. Jis skubėjo į paskaitą, bet galėjo 
paskirti jiems porą minučių, jeigu jie nedelsdami įcis ir pasakys, 
ko jiems reikia... ) 

— Truputį dėmesio,— tarė kapitonas, pakeldamas parau- 
dusiag-iš nuovargio akis.— Mes — iš Žemės, su raketa atskri- 
dome keturiese — įgula ir kapitonas; mes visai nusikamavę, 
alkani, norėtume kur nors pamiegoti. Ir tegu kas nors mums 
įteikia raktus nuo miesto vartų ar ką nors panašaus, tegu mums 

spaudžia rankas, sušunka „Valio“,— pasako: „Puiku, vyrai!“ 
tai, atrodo, ir viskas. 

Ponas Iii buvo aukštas, padžiūvęs vyriškis. Stori mėlyni kri- 
stalai dengė jo gelsvas akis. Jis pasilenkė prie rašomojo stalo 

ir ėmė vartyti kažkokius popierius, retkarčiais mesdamas skvar- 
bų, tiriamą žvilgsnį į savo svečius. 

— Bijau, kad neturiu čia blankų. — Jis pradėjo raustis po 
stalčius. — Kur aš juos nukišau?— Jis suraukė kaktą.— Kaž- 
kur... kažkur čia... A, štai jie! Prašom! — Staigiai atkišo popie- 
rius kapitonui. — Jums teks visa tai pasirašyti. 

— Nejaugi neįmanoma apsieiti be tų formalumų? 

Stori akinių stiklai dėbtelėjo į kapitoną. 

— Bet jūs gi patys pasakėte, kad esate iš Žemės. Todėl 
jums būtinai reikia pasirašyti. 

Kapitonas padėjo savo parašą. 

— Ar įgulai irgi reikia pasirašyti? 

Ponas Iii pažiūrėjo į kapitoną, pažiūrėjo į kitus tris vyrus 
ir prapliupo pašaipiai juoktis. 

— Jiems — pasirašyti! Cha! Nepakartojama! Jie... jie... — 
Jam iš akių tryško ašaros. Jis pliaukšėjo sau per kelį ir, plačiai 
išsižiojęs, kvatojo susiriesdamas. Net į stalą įsikibo. — Jiems 
pasirašyti! 

Kosmonautai paniuro. 

— Jiems pasirašyti! — ponas ii duso nuo juoko. — Tai bent 
pokštas. Reiks papasakoti ponui Xx. — Jis peržiūrėjo pasira- 
Šytus blankus, vis dar juokdamasis. —- Rodos, viskas gerai, — 

linktelėjo jis, —- netgi sutikimas eutanazijai, jeigu galų gale tai 
. pasirodys būtina. — Jis sukikeno. 

— Sutikimas kam? 

— Na, užieks. Va imkite šį raktą. 

Kapitonas nuraudo. 

— O, tai didelė garbė. 

— Mulki, tai ne miesto raktas, kandžiai pasakė ponas 
Iii. - Tai Namo raktas. Paeikite tuo koridoriumi, atsirakinkite 
dideles duris, įeikite ir gerai jas užtrenkite. Galite ten pernak- 
voti. O rytą aš atsiusiu poną Xx. 

Kapitonas neryžtingai paėmė raktą. Jis įbedė žvilgsnį į grin- 
dis. Jo draugai nejudėjo. Raketinė karštligė buvo praėjusi, ir 
jie stovėjo suglebę, lyg būtu visai be kraujo. 

— Na, ko dar? Kas atsitiko? — pasiteiravo ponas Iii. — Ko 
jūs laukiate? Ko norite? — Jis priėjo prie kapitono ir pasilen- 
kęs pažvelgė jam į veidą.— Na, drožkite! 

— Niekada nemaniau, kad jūs net negalite... — pradėjo ka- 
pitonas. — Tai yra negalite pabandyti ar pagalvoti apie... — Jis 
sutriko.— Mes neblogai pasidarbavome, nulėkėme tokį kelią, 

galbūt reikėtų, na, taip sakant, paspausti mums rankas ir pa- 
sakyti... na, nors: „Šaunuoliai!“ — Jis nutilo. 

Ponas Iii atsainiai kyštelėjo jam ranką. 

— Sveikinuų,— šaltai šyptelėjo.— Sveikinu.— Jis nusisu- 
ko.— Man jau laikas. Nepamirškite rakto. 

Ir daugiau nebekreipdamas į juos dėmesio, lyg jie būtų 
prasmegę skradžiai žemę, ponas lii ėmė vaikščioti po kambarį, 
grūsdamas visokius popierius į mažą aplanką. Tai truko ko- 
kias penkias minutes, tačiau jis nė karto daugiau nebepažvelgė 
į ketvertą paniurusių vyrų, kurie stovėjo linkstančiomis iš nuo- 
vargio kojomis, panarinę galvas, užgesusiomis akimis. Išeida- 
mas ponas lii įdėmiai apžiūrinėjo savo nagus... 


Jie nudūlino per tylų koridorių, nušviestą blausios popiečio 
saulės. Priėjo dideles blizgančias sidabrines duris ir atrakino jas 
sidabriniu raktu. Įėjo, užtrenkė duris ir apsižvalgė. 

Jie buvo erdvioje saulėtoje salėje. Vyrai ir moterys sėdėjo 
už stalų, stovėjo būreliais, šnekučiavosi. Sugirgždėjus durims, 
visi sužiuro į keturis uniformuotus vyrus. " 

Vienas marsietis priėjo prie jų ir nusilenkė. 

— Aš — ponas Uuu,— pasakė jis. 

— O aš — kapitonas Džonatanas Viljamsas iš Niujorko, iš 
Žemės,— paprastai atsakė kapitonas. 

Ūmai salė sprogo! 

Lubos sudrebėjo nuo šauksmų ir valiavimų. Marsiečiai, mo- 
juodami rankomis, entuziastingai šaukdami, vartydami stalus ir 
stumdydami vienas kitą, puolė iš visų salės kampų prie žemie- 
čių, ėmė glėbesčiuoti juos ir galų gale pakėlė visą ketveriukę 
ant rankų. Šešis kartus jie apnešė juos ant pečių aplink salę, 
šešis kartus džiaugsmingai apibėgo garbės ratą, šokinėdami, 
strakaliodami ir dainuodami. 

Žemiečiai taip apstulbo, kad iš pradžių tylėdami sėdėjo ant 
linguojančių pečių, kol pagaliau atgavę žadą pradėjo šaukti 
vienas kitam: 

— Oho! Čia tai jau visai kas kita! 

— Tai bent! Kad taip iš karto! Ei! Kad tave kur! E je je! 

Laimingi ir išdidūs jie mirksėjo vienas kitam, iškėlę rankas 
garsiai plojo. 

— Ohohoho! 

— Valio! — šaukė minia. 

Galų gale žemiečius pastatė ant stalo. Šauksmai nutilo. 

Kapitonas vos neapsiverkė. 

— Ačiū, ačiū jums. Tai nuostabu... 

— Papasakokite apie save, - pasiūlė ponas Uuu. 

Kapitonas atsikosėjo. 

Jam kalbant, klausytojai aikčiojo iš nustebimo. Kapitonas 
pristatė įgulą: visi pasakė trumpas kalbas ir buvo sujaudinti 
griausmingų aplodismentų. 

Ponas Uuu paplojo kapitonui per petį. 

— Džiaugiuosi sutikęs žemietį. Aš ir pats iš Žemės. 

— Kaip tai? 

— Ogi paprastai. Mūsų čia daug iš Žemės. 

— Jūs? Iš Žemės? — išvertė akis kapitonas. — Negali būti! 
Ką, jūs irgi atlėkėte raketa? Tai, ko gero, kosminės kelionės 
prasidėjo prieš kelis šimtmečius! — Jo balse skambėjo nusivy- 
limas. — O iš kur jūs, iš kokios šalies? 

— Tviereolio. Atvykau čia dvasios jėga prieš daugelį metų. 

— Tviereolio...- kapitonas suraukė kaktą.— Negirdėjau 
tokios šalies. Kas tai per dvasios jėga? 

— Šiai panelė Rrr, ji irgi iš Žemės, tiesa, panele Rrr? 

Panelė Rr linktelėjo ir keistai nusijuokė. 

— Ir ponas Www, ir ponas Ogą, ir ponas Vw! 

— O aš iš Jupiterio, — prisistatė vienas, krapštydamas pa- 
nagės. 
— Aš iš Saturno, - gudriai subliksėjo akimis kitas. 

— Jupiterio, Saturno...— murmėjo kapitonas mirkčioda- 
mas. 

Stojo kurti tyla. Marsiečiai stovėjo aplink kosmonautus ar 
sėdėjo prie stalų, tačiau stalai buvo tušti — nepanašu į ban- 
ketą. Geltonos akys degė, po skruostikauliais juodavo šešėliai. 
Tik dabar kapitonas pastebėjo, kad salėje nėra langų; šviesa, 
rodės, sklido iš sienų. Durys vienerios. Kapitonas suvirpėjo. 

— Keista, keista... Kurgi tas Tviereolis? Ar toli nuo Ame- 
rikos? 

— O kas ta Amerika? 

— Nežinote Amerikos?! Sakote, kad esate iš Žemės, o 
nežinote Amerikos! 

Ponas Uuu piktai kilstelėjo smakrą. 

— Žemę dengia jūros, vien tik jūros, ir nieko daugiau. 
Sausumos ten nėra. Aš pats iš ten, tai ir žinau. 

— Luktelkit...— atsilošė kapitonas.— Betgi jūs — tikras 
marsietis! Geltonos akys. Rusva oda... 

— Visa Žemė — džiunglės,— išdidžiai pareiškė panelė 
Rrr.— Aš iš Ori — sidabrinės civilizacijos Žemėje. 

Dabar kapitonas ėmė žiūrėti iš eilės į poną Uuu, į poną 
Www, į poną Zzz Paskui pažvelgė į poną Nnn, į poną Hhh. 

į poną Bbb... Jis matė, kaip geltoni jų vyzdžiai tai išsiplečia, 
tai susiaurėja. Jį nukrėtė šiurpas. Pagaliau jis atsisuko į savo 
vyrus ir niūriai tarė: 

— Ar suprantate, kas čia? 

— Kas, sere? 

— Tai — joks iškilmingas sutikimas. — pavargęs atsakė ka- 
pitonas. — Ir ne banketas. Jie ne Marso valdžios atstovai, ir 
čia ne priėmimas. Pažvelkite į jų akis. Pasiklausykite jų kalbų! 

Visi sulaikė kvapą. Tik akių baltymai blyksėjo tvankioje 
salėje. 

— Dabar suprantu,- toliau samprotavo kapitonas, su- 
prantu, kodėl visi mums kaišiojo raštelius ir siuntinėjo nuo 
vieno pas kitą, kol sutikome poną Iii... Na, o jis mus nusiuntė 
į (ą koridorių, davė raktą nuo duru, liepė jas gerai užrakinti. 
Ir štai mes Čia... 

— Kur mes, serc? 

Kapitonas giliai atsiduso. 

— Bepročių namuose. 

Atėjo naktis. Didžiulėje salėje viešpatavo tyla. Blausi šviesa 
liejosi iš nematomų žibintų skaidriose sienose. Ketvertas že- 
miečių sėdėjo aplink medinį stalą ir, suglaudę galvas, vos gir- 
dimai šnibždėjosi. Tai šen, tai ten susirietę ant grindų miegojo 
vyrai ir moterys. Tamsiuose kampuose kažkas knibždėjo, vie- 
nišos figūros keistai mosikavo rankomis. Kas pusvalandį vie- 
nas kuris kosmonautas paklebendavo sidabrines duris ir vėl 
sugrįždavo prie stalo. 

— Neatsidaro, sere. Įkliuvome. 

— Kapitone, ar jie iš tiesų mano, kad mes bepročiai? 

— Be abejo. Va kodėl nebuvo jokio subruzdimo, jokių 
sveikinimų, mums pasirodžius. Jie mus tiesiog palaikė psichi- 
niais ligoniais, kurių čia, atrodo, nemaža. — Jis mostelėjo ran- 
ka į miegančias aplinkui tamsias figūras.- Šizofrenikai, visi 
lig vieno! Kaip jie mus sutiko! Akimirką, — jo akys sužibo ir 
vėl užgeso, - aš patikėjau, kad čia — tikras priėmimas! Tie 
šauksmai, dainos, kalbos... Neblogai buvo, a? 

— Kiek jie čia mus dar laikys, sere? 

— Kol įrodysim, kad nesame psichopatai. 

— Na, tai nesunku padaryti. 

— Galbūt. 

— Bet jūs, atrodo, ne visai tuo tikite. 

— Ne visai. Šit, pažiūrėkite į tą kampą. 

Tamsoje tupėjo vienišas žmogus. Staiga iš jo burnos išsi- 
veržė žydra liepsna ir įgavo apvalias mažos nuogos moters 

formas. Moteris lengvai sklandė kobalto šviesos garuose, šnibž- 
dėdama ir dūsaudama. 

Kapitonas linktelėjo į kitą pusę. Ten stovėjusi moteris be 
paliovos keitėsi. Pirmiausia ji aisidūrė krištolinės kolonos vi- 
duje, po to virto auksine statula, dar vėliau poliruoto kedro 
lazda ir galiausiai vėl atvirto į moterį. 

Vidurnaktį salėje žmonės manipuliavo violetinėmis lieps- 
nelėmis, keisdamiesi, išnykdami ir vėl atsirasdami, nes nak- 
tis — metamorfozių, priepuolių metas. 

— Magai, burtininkai, - sušnibždėjo vienas žemietis. 

— Ne, tai haliucinacijos. Jie perduoda mums savo bepro- 
tystę, ir mes matome jų haliucinacijas. Telepatija. Savitaiga ir 
telepatija. 

— Ir tai jums kelia nerimą, sere? 

— Taip. Jeigu tos haliucinacijos mums — ir ne tik mums — 
atrodo tokios realios, jeigu jos tokios gyvos ir įtikinančios, 
netenka stebėtis, kad jie ir mus palaikė psichopatais. Jei tas 
vyras pali kurti iš žydros liepsnos mažytes moteris, o ana mo- 
teris sugeba pasiversti kolona, savaime suprantama, kad nor- “ 
malūs marsiečiai mano, jog kosminis laivas — mūsų vaizduo- 
tės vaisius. 

— Oi,- atsiduso jo draugai prietemoje. 

Aplinkui, sužibdamos ir vėl užgesdamos, klaidžiojo žydros 
ugnelės. Iš miegančių vyrų burnų lindo raudono smėlio vel- 
niūkščiai. Moterys darėsi gličiomis gyvatėmis. Dvokė žvėrimis 
ir ropliais. 

Išaušus rytui, visi vėl buvo žvalūs, laimingi ir normalūs. 
Išnyko liepsnos, išnyko demonai. Kapitonas su savo vyrais sto- 
vėjo prie sidabrinių duru, vildamiesi, kad jos atsidarys. 

Ponas Xxx atėjo maždaug po keturių valandų. Žemiečiai 
įtarė, kad prieš įeidamas jis mažiausiai tris valandas už durų 
stebėjo juos pro rakto skylutę. Įžengęs į salę, pamojo jiems 
pirštu ir nusivedė į savo mažą kabinetą. 

Tai buvo linksmas, geraširdis žmogus, jei tikėsim kauke, 
ant kurios buvo nupiešta ne viena, O trys šypsenos. Bet kai už 
kaukės pasigirdo psichiatro balsas, neatrodė, kad jis šypsotusi. 

— Kuo skundžiatės? 

— Jūs manote, kad mes bepročiai, bet tai netiesa, — pasa- 
kė kapitonas. 

— Priešingai, aš toli gražu nemanau, kad jūs visi bepro- 
čiai. - Psichiatras parodė maža lazdele į kapitoną. — Ne. Tik 
jūs, gerbiamasis. Visi kiti — antrinės haliucinacijos. 

Kapitonas pliaukštelėjo sau per kelį. 

— Štai kur šuo pakasias! Dabar suprantu, kodėl ponas lii 
pradėjo juoktis, kai aš paklausiau, ar mano draugams taip pat 
reikia pasirašyti blankus! 

— Taip, ponas lii man tai minėjo.— Iš prasišiepusios kau- 
kės nuskambėjo juokas. — Labai sąmojinga. Tai apie ką Čia 
mes kalbėjome? Aha, antrinės haliucinacijos. Pas mane ateina 
moterys, kurioms iš ausų lenda gyvatės. Po mano gydymo gy- 
vatės išnyksta. 

— Dėl Dievo meilės — išgydykite, tuoj pat, nedelsiant. 

Ponas Xxx nustebo. 

— Keista. Nedaug kas sutinka gydytis, nes procedūra, rei- 
kia pasakyti, gan drastiška. 

— Niekis, gydykit, kiek tik patinka! Patys įsitikinsite, kad 
mes visi sveiki. 

— Pirmiausia leiskite patikrinti jūsų popierius, pažiūrėti, 
ar viskas gerai. — Jis pasirausė kartotekoje.— Taip... Matote, 
tokiems ligoniams kaip jūs reikia specialaus gydymo. Žmonės 
toje salėje serga lengvesne forma. Bet kadangi jūsų liga pažen- 
gusi daug toliau — konstatuojamos pirminės ir antrinės klau- 
sos, kvapo ir skonio haliucinacijos ir dar taktilinės bei optinės 
iliuzijos, — bijau, kad padėtis beviltiška. Teks griebtis eutana- 
zijos. 

Kapitonas pašoko ir suriko: 

— Na, užteks kvailioti! Tikrinkite mus, bilsnokite plaktuku 
per kelį, klausykite širdį, liepkite tūpti ir stotis, klausinėkite 
mus! 

— Kalbėkite į sveikatą! 

Kapitonas šėlo visą valandą. Psichiatras klausėsi. 

„Neįtikčtina,- mąstė jis. — Dar niekad neteko girdėti 10- 
kių detalių svaičiojimu“. 

— Prakcikimas! Mes jums parodysime savo raketą! — griau- 
dėjo kapitonas. 

— Puiku. Ar galite ją pademonstruoti čia, šiame kambary- 
je? 

— O kaipgi. Paieškokite savo kartotekoje — raidė „R“. 

Ponas Xxx atidžiai pervertė kartoteką, nusivylęs pliaukšte- 
lėjo liežuviu ir neskubėdamas uždarė dėžutę. 

— Kodėl norite mane suklaidinti? Čia juk nėra jokios ra- 
ketos. 

— Žinoma, nėra, idiote! Aš tik pajuokavau. O pasakykite, 
ar bepročiai juokauja? 

— Kai kurie iš jų humorą supranta labai savotiškai. Na, 
gerai, veskite prie raketos. Norėčiau ją pamatyti. 


Buvo karštas vidurdienis. kai jie atėjo prie raketos. 

— Ta-a-aip.— Psichiatras priėjo prie laivo ir pastukseno į 
korpusą. Metalas tyliai sugaudė. - Ar galima jeiti?— gudriai 
paklausė jis. 

— Prašom. 

Ponas Xxx įlipo į laivą ir ilgą laiką nesirodė. 

— Dievaži, dar niekad nebuvau įsipainiojęs į tokią kvailą 
istoriją. — Kapitonas laukė, kramtydamas cigarą.- Kaip aš 
trokštu kuo greičiau sugrįžti namo ir pasakyti žmonėms, kad 
jie nesuktų galvos dėl to Marso. Jau tokių įtarių stuobrių... 

— Man regis, serc, kad čia dauguma žmonių nenormalūs. 
Dėl to jie taip niekuo nepasitiki. 

— Siaip ar taip, man jau visa tai velniškai įgriso. 

Pagaliau pasirodė psichiatras. Visą pusvalandį jis landžiojo 
po raketą, stukseno, klausė, uostė, ragavo. | 

— Na ką, dabar įsitikinote?— suriko kapitonas, lyg anas 
būtų kurčias. 

Psichiatras užmerkė akis ir pasitrynė nosį. 

— Tiesiog neįtikėtinas hipnotinės įtaigos ir pojūčių haliu- 
cinacijos pavyzdys. Aš ištyriau tą jūsų vadinamąją „raketą“. — 
Jis pabarbeno pirštu į korpusą. — Aš girdžiu ją — garso iliu- 
Zija.— Jis įkvėpė. Užuodžiu ją. Kvapo haliucinacija, sukelia 
telcpatinio pojūčio perdavimo.-— Jis palietė lūpomis raketos 
šarvą. Jaučiu jos skonį — skonio iliuzija! 

Jis paspaudė kapitonui ranką. 

— Leiskite jus pasveikinti! Jūs — psichopatijos genijus! 
Tai — tobulumo viršūnė! Jūsų sugebėjimas telepatijos būdu 
perduoti savo psichopatincs haliucinacijas į kitų sąmones, vi- 
siškai išsaugant pojūčių jėgą, yra nepakartojamas, stulbinantis. 
Kiti mūsu pacientai daugiausia mėgaujasi regėjimo haliucina- 
čijomis arba, geriausiu atveju, derina jas su klausos iliuzijomis. 
O jūs susidorojate su visu kompleksu! Jūsų beprotybė yra nuo- 
stabiai tobula! 

— Mano beprotybė...— Kapitonas išbalo. 

— Taip, taip, tiesiog žavinga beprotybė. Metalas, guma. 
gravitatoriai, maistas, drabužiai, kuras, ginklai. kopėčios, verž- 
lės, varžtai, šaukštai — patikrinau tūkstančius daiktų. Niekur 
nemačiau tokios įvairovės. Netgi šešėliai po lovomis — po 

viskuo! Kokia valios koncentracija! Ir viską — ką tik tikri- 
nau,— viską galima pačiupinėti, pauostyti, paragauti, išgirsti! 
Leiskite jus apkabinti! 

Pagaliau jis apsiramino. 

— Aš parašysiu apie tai monografiją. Tai bus mano ge- 
riausias darbas! Kitą mėnesį .perskaitysiu pranešimą Marso 
Mokslų akademijoje! O jūsų išvaizda! Jūs net akių spalvą pa- 
sikcitėte iš geltonos į mėlyną, ir jūsų oda nc rusva, 6 rožinė. 
O tie drabužiai ir penki rankų pirštai vietoje šešių! Visiška 
biologinė metamorfozė dėl liguistos psichikos poveikio! Ir dar 
trys draugai... 

Jis išsitraukė mažą pistoletą. 

— Jūs, aišku, nepagydomas. Varyšas, įstabus žmogau. Tik 
mirtis jus išvaduos. Ar tarsite paskutinį žodį? 

— Dėl Dievo meilės, sustokite! Nešaukite! 

— Vargšelis. Aš išgelbėsiu jus nuo kančių, ir jums ncberei- 
kės vaizduotis raketos ir šių trijų vyrų. Įdomu bus stebėti, kaip 
jums žuvus išnyks jūsų draugai ir jūsų raketa. O, kokį straips- 
nį aš parašysiu apie neurozinių vaizdinių suirimą, remdamasis 
šiandieniniais stebėjimais! 

— Aš iš Žemės! Mano vardas — Džonatanas Viljamsas, o 
Šie... 

— Žinau, žinau, — maloniai atsakė ponas Xxx ir iššovė. 

Kapitonas pargriuvo ant žemės su kulka širdyje. Jo trys 
draugai suriko. 

Ponas Xxx išpūtė akis. 

— Jūs vis dar egzistuojate? Tai neregėta! Haliucinacijų per- 
sistencija laike ir erdvėje! — Jis nukreipė į juos pistoletą. — 
Nieko, aš tuoj priversiu jus išnykti. 

— Ne!- kraupiai suriko trys kosmonautai. 

— Garso iliuzija, išlickanti net po paciento mirties, — kons- 
tatavo ponas Xxx ir nušovė vieną po kito visus tris. 

Jie gulėjo ant smėlio nejudėdami, nė kiek nepasikeitę. 

Jis paspyrė juos koja. Po to pastukseno į raketos korpusą. 

— Ji neišnyko! Jie neprapuolė! — Jis vis šaudė ir šaudė į 
negyvus kūnus. Paskui žengė žingsnį atgal. Besišypsanti kaukė 
nukrito ant žemės. 

Mažojo psichiatro veidas ėmė keistis. Apatinis žandikaulis 
atvėpo. Pistoletas iškrito iš nusilpusios rankos. Jo žvilgsnis pa- 
sidarė tuščias, bukas. Jis iškčiė rankas ir tarsi aklas ėmė suktis 
ratu. Jis čiupinėjo mirusius kūnus, mėšlungiškai rydamas seilę. 

— Hialiucinacijos,- karštligiškai murmėjo jis.- Skonis. 

Vaizdiniai. Kvapas. Garsas. Lytėjimas. — Jis mosavo rankomis. 
Akys išsprogo. Ant lūpų pasirodė putos. 

— Išnykite!-—- suriko jis mirusiems.— Prapulk!- suklykė 
jis laivui. 

Jis pažiūrėjo į savo drebančias rankas. 

— Užsikrėčiau, - sušnibždėjo paklaikęs.— Persimetė į ma- 
ne. Telepatija. Hipnosė. Dabar aš beprotis. Visų rūšių pojūčių 
haliucinacijos. — Jis stabtelėjo ir nepaklusniais pirštais ėmė ieš- 
koti pistoleto. — Vienintelis vaistas. Vienintelis būdas priversti 
juos išnykti, prapulti. 

Nuaidėjo šūvis. Ponas Xxx pargriuvo. 

Keturi kūnai gulėjo saulės atokaitoje. Ponas Xx gulėjo 
netoliese. 

Raketa stovėjo, prisišliejusi pric saulės nušviestos kalvelės, 
niekur neišnykusi. 

Kai, saulei leidžiantis, miestiečiai rado raketą, jie ilgai su- 
ko galvas, kas tai galėtų būti. Niekas neatspėjo. Raketą parda- 
vė senų daiktų supirkėjas, kuris išnarstė ją ir suvertė į metalo 
laužą. | 

Tą nakų lijo iki pat aušros. Rytas išaušo giedras ir šiltas. 


2000 metai, kovas 


MOKESČIŲ MOKĖTOJAS 


Jis norėjo skristi raketa į Marsą. Anksti rytą atėjo į kosmodromą 
ir pro vielinę tvorą ėmė šaukti uniformuotiems žmonėms, kad nori 
į Marsą. Jis laiku sumoka visus mokesčius, jo pavardė Pričardas, ir 
jis turi pilną teisę skristi į Marsą. Argi jis gimė ne čia, ne Ohajo 
valstijoje! Argi jis nebuvo geras, lojalus pilietis! Tai kodėl gi jis negali 
vykti į Marsą? Grūmodamas kumščiu, jis šaukė, kad nori ištrūkti 
iš Žemės; visi protingi žmonės trokšta ištrūkti iš Žemės. Po poros 
metų Žemėje kils pasaulinis atominis karas, ir jis neketina laukti 
jo pradžios. Jis ir tūkstančiai kitų — visi, kas turi bent kruopelę 
sveiko proto, — visi nori į Marsą. Patys jų paklauskite! Toliau nuo 
karų ir cenzūros, nuo biurokratijos ir karo prievolės, nuo vyriausybės, 
kuri visur kišasi, viską vairuoja — net ir meną, ir mokslą! Turėkite, 
sveiki, tą Žemę sau! O jis pasiruošęs atiduoti savo dešinę ranką, 
širdį, galvą, kad tik nuskristų į Marsą! Ką reikia padaryti, kur 
pasirašyti, į ką kreiptis, kad pakliūtum į raketą? 

Jie tik juokėsi iš jo pro vielinę užtvarą. Jam visai nesinori 
skristi į Marsą, sakė jie. Argi jis nežino, kad Pirmoji ir Antroji 
ekspedicijos baigėsi nesėkmingai, kad jų dalyviai tikriausiai žuvo? 

- Bet tą dar reikia įrodyti, to dar niekas tikrai nežino, šaukė jis, 
įsikibęs į vielinę tvorą. Galbūt ten, Marse, teka midaus ir pieno 
upės, galbūt kapitonas Jorkas su kapitonu Viljamsu nė nemano 
grįžti į Žemę. Na, tai ką — ar atkels jie pagaliau vartus, įleis jį į 
Trečiosios ekspedicijos raketą, ar jam teks įsilaužti jėga? 

Jie patarė jam užsičiaupti. 

Jis pamatė, kaip įgula nuėjo prie raketos. 

Palaukite manęs, šaukė jis. Nepalikite manęs šiame baisiame 
pasaulyje, man būtinai reikia iš čia pabėgti, greitai prasidės atomi- . 
nis karas! Nepalikite manęs Žemėje! 

Jie jėga nutempė jį nuo užtvaros. Užtrenkė policijos mašinos 
dureles ir nuvežė jį tą ankstyvą rytą. Jis prieludo prie galinio lan- 
gelio; mašina kaukdama dar nespėjo peršokti per kauburį, 0 jis 
išvydo raudoną liepsną, išgirdo smarkų trenksmą, pajuto žemės 
virpesį — tai sidabrinė raketa šovė į viršų, palikusi jį niekuo nc- 
išsiskiriančioje Žemės planetoje tą eilinio, niekuo neišsiskiriančio 
pirmadienio rytą. 


2000 metai, balandis 


TREČIOJI EKSPEDICIJA 


Laivas atskriejo iš kosmoso. Toli užpakalyje liko žvaigždės, 
svaiginantys greičiai, žėrintis judėjimas, nebylios kosmoso pra- 
rajos. Laivas buvo naujas: liepsna alsavo jo korpuse, 0 meta- 
linėsę celėsę sėdėjo žmonės. Tyliai, be garso, jis skriejo, palik- 
damas karštą ugninį pėdsaką. Jis nešė septyniolika vyru, įskai- 
tant kapitoną. Minia Ohajo kosmodrome šaukė, mojavo ran- 
komis, ištiesusi jas į saulę, po raketa pražydo įvairiaspalviai 
ugnies žiedai, ir ji nuskriejo aukštyn į kosmoso crdves. Prasidėjo 
Trečioji ekspedicija į Marsą! 

"Dabar laivas geležiniu tikslumu mažino greitį viršutiniuose 
Marso atmosferos sluoksniuose. Jis vis dar tebebuvo grožio ir 
įėgos įsikūnijimas. Lyg šmėkliška jūrų pabaisa jis skrodė juo- 
das kosmoso gelmes. Jis pralėkė pro senelį Mėnulį ir skverbė- 
si vis tolyn ir tolyn, iš vienos tuštumos į kitą. Jo įgulą kratė 
ir mėtė, jic visi susirgo ir vėl pasveiko. Vienas numirė, bet 
likusieji šešiolika, prigludę pric storo stiklo iliuminatorių, aky- 
lai sekė, kaip apačioje, pašėlusiai sukdamasis, artėjo -Marsas. 

— Marsas! - sušuko Liustigas, šturmanas. 

— Senukas Marsas!-—- ištarė archeologas Semiuelis Hinks- 
tonas. 

— Hm,- numykė kapitonas Džonas Blekas. 

Raketa nusileido žalioje pievelėje. Netoliese, toje pačioje 
pievelėje, stovėjo geležinis briedis. Truputį toliau, ant žalios 
kalvelės, saulės atokaitoje snaudė vėjų nugairintas Viktorijos 
laikų namas. Jį puošė daugybė išpjaustytų ornamentų ir išrai- 
tymų, languose spindėjo žydri, rausvi, geltoni ir Žali stiklai. 
Verandoje augo veštios pelargonijos; senos sūpuoklės, prika- 
bintos prie verandos lubų, švelniam vėjeliui pučiant, lėtai su- 
posi: pirmyn-atgal, pirmyn-atgal. Namo stogą vainikavo kūgio 
formos kupolas su rombiniais krištolinio stiklo langais. Pirma- 
me aukšte pro platų langą matėsi numestos ant piupitro gai- 
dos, antrašte „Gražioji Ohajo“. 

Visose pusėse nuo raketos tą šilią Marso pavasario dieną 
snaudė mažas žalias miestelis. Stovėjo namukai, balti ir raudo- 
nų plytų; šnarėjo aukštos guobos, plačiašakiai klevai, kaštonai. 
Stovėjo varpinės su auksu žibančiais tyliais varpais. 

Visa tai kosmonautai pamatė pro iliuminatorius. Po to jie 
pažiūrėjo vienas į kitą ir vėl pažvelgė pro iliuminatorius. Čiu- 
po vienas kitam už alkūnių, lyg dusdami nuo oro trūkumo. 
Veidai pabalo. 

— Po perkūnais,- sušnibždėjo Liustigas, turindamas akis 
nutirpusiais pirštais. — Po perkūnais. 

— Juk tai neįmanoma,- pasakė Semiuelis Hinkstonas. 

— Viešpatie, — ištarė kapitonas Džonas Blekas. 

Pasigirdo chemiko balsas: 

— Kapitone, atmosfera reta. Bet deguonies pakanka. Nėra 
jokio pavojaus. 

— Tai lipkime,— pasiūlė Liustigas. 

— Lukterkit,— tarė kapitonas Džonas Blekas. - Pirmiau- 
sia reikia ištirti, kas čia yra. 

— Čia? Nagi mažas miestelis, sere, su retu, bet kvėpuoti 
tinkamu oru. a 

— Mažas miestelis, nepaprastai panašus į Žemės mieste- 
lius,- pridūrė archeologas Hinkstonas.— Neįtikėtina. Taip? 
O vis dėlto taip yra. 

Kapitonas Džonas Blekas metė į jį vangu žvilgsnį. 

— Sakyk, Hinkstonai, ar gali dviejų planetų civilizacijos 
vystytis tais pačiais tempais ir ta pačia linkme? i 

— Vargu ar tai įmanoma, scre. 

Kapitonas Blekas stovėjo prie iliuminatoriaus. 

— Pažvelkite. Pelargonijos. Išvestos atrankos būdu. Ši at- 
maina atsirado Žemėje ne anksčiau kaip prieš penkiasdešimt 
metų. O dabar prisiminkite, kiek tūkstančių metų trunka au- 
galų cvoliucija. Ir dar pasakykite man, ar tai logiška, kad mar- 
siečiai turėtų: pirma, flintglaso langus, antra, kupolus, trečia, 
sūpuokles verandose, ketvirta, instrumentą, kuris labai prime- 
na pianiną ir tikriausiai yra pianinas, ir penkta, - įdėmiai pa- 
žiūrėkite pro teleskopą, — sakykite, ar tai įmanoma, kad kaž- 
kokiam Marso kompozitoriui šautų į galvą pavadinti savo kū- 
rinį „Gražiąja Ohajo“? Vadinasi, ir Marse yra Ohajo upė! 

— Kapitonas Viljamsas, aišku, tai jis! — suriko Hinksto- 
nas. 

— Ką? 

— Kapitonas Viljamsas su savo trejetu! Arba Natanielis 
Jorkas su savo bendrakeleiviu. Štai kur paaiškinimas! 

— Tai joks paaiškinimas. Kiek mums žinoma, Jorko rake- 
ta sprogo, vos tik nusileidusi Marse, ir abu kosmonautai žuvo. 
O Viljamso ir jo trijų draugų laivas sprogo antrą dieną po 
atvykimo. Bent jau tada nutrūko jų radijo signalai, na, o jeigu 

jie būtų išlikę gyvi, būtu pabandę užmegzti ryšį su Žeme. Ir 
galų gale Jorko ekspedicija čia buvo tik prieš metus, 0 kapi- 
tonas Viljamsas su savo vyrais atskrido praeitų metų rugpjūtį. 
Jeigu ir tarsime, kad jic tebčra gyvi, tai argi galėjo jie, netgi 
padedami sumaniųjų Marso gyventojų, pastatyti tokį miestą ir 
taip greitai jį susendinti? Jūs tik pažvelkitc — tas miestas čia 
stovi mažiausiai septyniasdešimt metų. Pažiūrėkite į medinius 
verandos turėklus, į tuos šimtamečius medžius! Ne, tai nc Jor- 
ko ir ne Viljamso darbas. Tai visai kas kita. Nelabai man čia 
patinka. Ir kol nesužinosiu, ką visa tai reiškia, nelipsiu iš lai- 
vo. 

— Beje,— pridūrė Liustigas,— ir Viljamsas su savo vyrais, 
ir Jorkas nusileido anoje Marso pusėje. O mes sąmoningai 
taikėme į šilą pusę. 

— Iš tikrųjų. Galimas daiktas, kad Jorką ir Viljamsą nužu- 
dė priešiškai nusiteikusių marsiečių gentis. O kad išvengtume 
pakartotinos katastrofos, mums buvo įsakyta nusileisti kitame 
pusrutulyje. Taigi mes esame šalyje, kurios, kiek Žinoma, Vil- 
jamsas ir Jorkas nė regėti neregėjo. 

— Po velnių, - pasakė Hinkstonas, - jums leidžiant, serc, 
norėčiau išžvalgyti šį miestuką. Ko gero, pasirodys, kad mąs- 
tymas ir civilizacija vystėsi lygiagrečiai visose Saulės sistemos 
planetose. Galbūt mes stovime ant didžiausio mūsų amžiaus 
psichologijos ir metafizikos atradimo slenksčio! 

— Aš mielai šiek tiek palūkėčiau,— "tarė kapitonas Džonas 
Blekas. 

— Kapitone, galbūt mes stebime reiškinį, kuris pirmą kar- 
tą leis įrodyti Dievo buvimą. 

— Daugelis žmonių tiki, nereikalaudami tokio įrodymo, 
pone Hinkstonai. 

— Aš — vienas jų, sere. Tačiau nėra abejonės, kad toks 
miestas negalėjo atsirasti be Dievo apvaizdos įsikišimo. Visos 
tos smulkmenos... Aš taip jaučiuosi, kad tiesiog nežinau — 
juoktis ar verkti. 

— Tai susilaikykite ir nuo vieno, ir nuo kito, kol sužino- 
sime, su kuo turime reikalą. 

— Su kuo?-— įsiterpė Liustigas. — Ogi su niekuo, kapito- 
ne. Šis mielas, ramus, žalias miestelis labai panašus į tą pro- 
vincijos kampelį, kuriame gimiau. Man jis baisiai patinka. 

— Kada jūs gimėte, Liustigai? 

— Tūkstantis devyn: šimtai penkiasdešimtaisiais, sere. 

— O jūs, Hinkstonai? 

— Tūkstantis devyni šimtai penkiasdešimt penktais, sere, 
Ajovos valstijoje, Grinele. Žiūriu į tą miestelį ir, rodos, vėl 
sugrįžau į tėviškę. 

— Hinkstonai, Liustigai, aš galėčiau būti jums tėvas, man 
lygiai aštuoniasdešimt. Gimiau 1920 metais Ilinojuj. Dėkui Die- 
vui ir mokslui, kuris per pastaruosius penkiasdešimt metų iš- 
moko kai kuriuos senius padaryti vėl jaunais, atskridau su ju- 
mis į Marsą ne daugiau už jus nuvargęs, tik kur kas įtaresnis. 
Tas miestelis toks ramus ir mieguistas ir taip panašus į Grin 
Blafą Ilinojuj, kad man net baisu darosi. Jis per daug panašus 
į Grin Blafą. - Kapitonas atsisuko į radistą. — Siųskite radio- 
gramą į Žemę. Praneškite, kad mes nusileidome. Pasakykite, 
kad smulkesnę ataskaitą perduosime rytoj. 

— Klausau, sere. 

Kapitonas Blckas pažvelgė pro laivo iliuminatorių; niekas, 
pažiūrėjęs į jo veidą, nebūtų davęs jam aštuoniasdešimt — 
daugiausia keturiasdešimt metų. 

— Štai ką mes padarysime, Liustigai. Jūs, aš ir Hinkstonas 
eisime apžiūrėti micstelio. Kiti pasiliks laive. Jei kas atsitiks, 
jie spės pasprukti. Geriau netekti trijų žmonių negu viso lai- 
vo. Jei įvyks nelaimė, mūsų įgula įspės sckančią raketą. Jeigu 
neklystu, kitais metais, per Kalėdas, ruošiasi startuoti kapito- 
nas Vailderis. Jeigu Marse csama mums priešiškų jėgų, naujo- 
ji ekspedicija turi būti gerai ginkluota. 

— Mes taip pat neblogai ginkluoti — visas įprastinis arse- 
nalas. 

— Na, gerai, liepkite žmonėms budėti prie pabūklų. Eime, 
Liustigai, eime, Hinkstonai. 

Ir trys kosmonautai laivo koridoriais nusileido žemyn. 


Buvo graži pavasario dicna. Ant žydinčios obels tupėjo liepsnelė 
ir be perstojo čiulbėjo. Vėjui palietus žalias šakas, žemyn pa- 
birdavo žiedlapių pusnys, ir švelnus aromatas sklido toli aplin- 
kui. Kažkur miestelyje kažkas skambino pianinu, ir švelni sva- 
jinga muzika plaukė ore, čia išnykdama, čia vėl priartėdama. 
Skambino „Gražųjį svajotoją“. O kitoje pusėje senas ir užkimęs 
patefonas šnypštė Hario Loderio plokštelę „Kai vaikštinėjom 
prieblandoj“. 

Trys vyrai stovėjo prie raketos. Jie godžiai rijo be galo retą 
orą, paskui lėtai, taupydami jėgas, pajudėjo į priekį. 

Dabar patefonas grojo kitą plokštelę: 

Aš ilgiuos nakties birželio, 
Mėnesienos — ir tavęs... 


Liustigas pradėjo virpėti, Semiuelis Hinkstonas taip pat. 

Dangus buvo giedras ir ramus; kažkur, medžiais apaugu- 
sios daubos dugnu, per išgraužas ir akmenis čiurleno upeliūkė- 
tis. Kažkur, šokinėdamas per kupstus, pradardėjo arklio trau- 
kiamas vežimas. 

— Sere,— tarė Semiuelis Hinkstonas,— galbūt... ne, nėra 
jokios abejonės: kosminės kelionės į Marsą prasidėjo dar prieš 
pirmąjį pasaulinį karą. 

— Ne 


— Kaipgi tada paaiškinti šių namų, šio geležinio bricdžio, 
pianinų, muzikos atsiradimą? — Tarsi norėdamas įtikinti kapi- 
toną, Hinkstonas paėmė jį už alkūnės ir pažvelgė jam į vei- 
da.— Gal 1905 metais atsirado žmonių, kurie neapkentė karo, 
ir jie, slapta susitarę su mokslininkais, pasidirbo raketą ir per- 
sikraustė čia, į Marsą... 

— Ne, ne, Hinkstonai. 

— Kodėl gi ne? Pasaulis buvo visai kitoks 1905 metais; 
tada buvo daug lengviau bet ką išlaikyti paslapty. 

— Tokį sudėtingą mechanizmą kaip raketa? Ne, to paslap- 
tyje neišlaikysi. 

— Jie atvyko čia visiems laikams ir, savaime suprantama, 
pasistatė namus, tokius pat kaip Žemėje, nes jie atsivežė Že- 
mės kultūrą. 

— Ir visus tuos metus gyveno čia?— paklausė kapitonas. 

— Taip, taikoje ir ramybėje. Galbūt jie padarė dar keletą 
reisų, atsivežė čia Žmonių tiek, kiek reikia, sakysime, apgyven- 
dinti šitam miesteliui, o paskui, bijodami, kad jų nesusektų, 
nutraukė skridimus. Todėl ir tas miestelis toks senamadiškas. 
Aš dar nepastebėjau nė vieno daikto, padaryto po 1927 metų. 
Gal, kapitone, kosminės kelionės prasidėjo daug anksčiau, ne- 
gu mes manome? Gal prieš kelis šimtmečius iš kokio nors 
nuošalaus Žemės kampelio keletas žmonių slapčia atlėkė į Mar- 
są, tik niekas apie tai nežino? Ir jie retkarčiais apsilankydavo 
Žemėje. 

— Jūsų lūpose tai skamba gana įtikinamai. . 

— Taip ir yra,- štai priešais mus įrodymai. Mums belieka 
tik surasti čia žmonių ir visa tai patikrinti. 

Jų batai be garso skendo tankioje žalioje žolėje. Kvepėjo 
šviežiai nupjautu šienu. Nejučiomis kapitoną Bleką apėmė jauki 
ramuma. Jau gal trisdešimt metų praėjo nuo to laiko, kai jis 
paskutinį kartą buvojo tokiame miestelyje. Pavasario bičių dūz- 

gimas ramino jį ir liūliavo, o skaisti atgimusios gamtos žaluma 
gaivino sielą. 

Jie užlipo į verandą. Žingsniai garsiai nukaukšėjo per Ien- 
tas tinklinių durų link. Viduje, koridoriuje, matėsi stikliniais 
karoliukais išsiuvinčtos portjeros, krištolinis sietynas, ant sic- 
nos virš gilaus krėslo kabėjo Maksfildo Perišo pavcikslas. Ne- 
apsakomai jaukiai kvepėjo senove, palėpe, dar kažkuo. Buvo 
girdėti, kaip limonado ąsotyje tyliai cinksi ledo gabaliukai. Ki- 
tame namo gale, virtuvėje, kažkas ruošė šaltus priešpiečius, 
nes diena buvo karšta. Moteriškas balsas kažką tyliai ir švel- 
niai niūniavo. 

Kapitonas Džonas Blekas truktelėjo varpelį. 

Koridoriuje sušlepsėjo Žingsniukai, ir už tinklinių durų pa- 
sirodė kokių keturiasdešimt metų moteriškė, malonaus veido, 
apsirengusi taip, kaip tikriausiai dėvėjo apie tūkstantis devyni 
šimtai devintuosius metus. 

— Kuo galiu patarnauti? — pasiteiravo ji. 

— Atsiprašau,— neryžtingai pradėjo kapitonas Biekas.— 
Mes ieškome... tai yra ar jūs galėtumėte... 

Jis užsikirto. Ji nustebusi žiūrėjo į jį tamsiomis akimis. 

— Jeigu jūs turite ką parduoti...— pradėjo ji. 

— Ne, ne, palaukite! —- sušuko jis.— Koks čia micstas? 

Ji nužvelgė jį nuo galvos iki kojų. | 

— Ką tai reiškia — koks čia miestas? Argi galima būti 
micste ir nežinoti jo pavadinimo? 

Iš kapitono veido atrodė, kad labiau už viską pasaulyje 
jam norėjosi nueiti ir atsisėsti obels pavėsyje. i 

— Mes ne čionykščiai. Mums reikia sužinoti, kaip čia at- 
sirado šis miestas ir kaip jūs Čia atsidūrėte. 

— Ar jūs iš gyventojų surašymo valdybos? 

— Ne. a ai 

— Visi žino,— toliau kalbėjo ji, - kad šis miestas įkurtas 
1868 metais. Klausykite, gal jūs tik šaipotės iš manęs? 

— Ką jūs, nieko panašaus! — skubiai nuramino kapitonas. — 
Mes iš Žemės. ų 

— Jūs norite pasakyti — iš po žemės?— nustebo ji. 

— Ne, mes atskridome iš trečiosios planetos, Žemės, kos- 
miniu laivu. Ir nusilcidome čia, ketvirtojoje, Marse... 

— Jūs esate, - pasakė moteris taip, lyg aiškinių vaikui, — 
Grin Blafe, Ilinojaus valstijoje, Amerikos žemyne, tarp Atlan- 
to ir Ramiojo vandenynų, planetoje, vadinamoje pasauliu arba 
kartais Žeme. O dabar keliaukite. Viso gero. 

Ji nutrepseno koridoriumi, braukdama pirštais per portje- 
rų karoliukus. 

Trys vyrai susižvalgė. 

— Išverskime duris,— pasiūlė Liustigas. 

— Neturime teisės. Privati nuosavybė. O, Viešpatie! 

Jie susėdo ant verandos laiptelių. 

— Ar jums, Hinkstonai, kartais neatėjo į galvą mintis, kad 
mes galbūt kažkaip išklydome iš kelio ir visai atsitiktinai vėl 
sugrįžome ir nusileidome Žemėje? 

— Argi taip galėjo atsitikti? 

— Nežinau, nežinau. O Dieve, duokite man pagalvoti. 

— Betgi mes tikrinome kiekvieną mūsų maršruto mylią, — 
nesutiko Hinkstonas.— Mūsų chronometrai tiksliai rodė my- 
lių skaičių. Mes praskridome pro Mėnulį tolyn į kosminę erd- 
vę ir štai atlėkėme čia. Aš nė kiek neabejoju, kad mes Marse. 

Liustigas tarė: 

— O jeigu, tarkime, mes pasiklydome erdvės ir laiko mat- 
menyse ir sugrįžome į tokią Žemę, kokia ji buvo prieš trisde- 
šimt ar keturiasdešimt metų? 

— O, nekvaršinkite galvos, Liustigai! 

Liustigas priėjo prie durų, paskambino ir šūktelėjo į vėsius 
tamsius kambarius: 

„ — Kurie dabar metai? 

— Tūkstantis devyni šimtai dvidešimt šeštieji, žinoma, — 
atsakė šeimininkė, sėdėdama supamojoje kėdėje ir siurbčioda- 
ma limonadą. 

— Girdėjote? — staigiai atsisuko Liustigas. —- Tūkstantis de- 
gai saaa dvidešimt šeštieji! Mes atvykome į praeitį! Tai — 

; Liustigas atsisėdo. Trys vyrai lėtai svarstė mintyse tą keistą 
ir siaubingą žinią. Jų rankos mėšlungiškai virpčiojo ant kelių. 
“ — Šito tai jau nelaukiau,— tarė kapitonas. Man plaukai 
šiaušiasi. Argi galėtų taip atsitikti? Kad taip čia dabar Einštei- 
ną... 

— Kas šiame mieste mumis patikės?— paklausė Hinksto- 
nas.— Ar tik mes neperžengėme kažkokios pavojingos ribos? 
Aš Šiba apie laiką. Ar ne geriau būtų sėsti į raketą ir grįžti 
namo? 

— Ne. Pirmiau užsuksime dar į kokį namą. 
| Pračję tris namus, jie pamatė mažą baltą kotedžą po ąžuo- 
Uu. 

— Pergalvokime viską dar kartą, iš pradžios, nuosekliai, 
logiškai... — tarė kapitonas. - Man rodos, mes dar neįspėjome 
šios mįslės. Tarkime, kad jūs, Hinkstonai, teisus, kad kosmi- 
nės kelionės prasidėjo prieš šimtus metų. Į Marsą atlėkė že- 

micčiai, ir po kelerių metų juos ėmė kankinti Žemės ilgesys: 
jiems prasidėjo neurozė, o vėliau perėjo į tikrą psichozę. 
Jiems netgi ėmė grėsti beprotybė. Ką jūs darytumėt, būdamas 
psichiatras? 

Hinkstonas pagalvojo. 

— Na, manau, kad palaipsniui pertvarkyčiau Marso civili- 
zaciją taip, kad ji vis labiau ir labiau primintų Žemę. Jeigu tai 
būtų įmanoma, atkurčiau visus augalus, visus kelius, ežerus ir 
netgi vandenynus. Paskui masinės hipnozės pagalba įtikinčiau 
visus štai tokio miestuko gyventojus, kad jic iš tikrųjų gyvena 
Žemėje, o ne Marse, 

— Puiku, Hinkstonai. Dabar, rodos, einame teisingu keliu. 
Moteris, kurią matėme tame name, tik įsivaizduoja, kad gyve- 
na Žemėje. Tas apsaugo ją nuo išprotėjimo. Tai didžiausias, 
kokį tik esame regėję, migracijos ir hipnozės eksperimentas, o 
ji ir visi kiti šio miesto gyventojai — to cksperimento objek- 
tai. 

— Dievaži, taip ir yra, kapitone! - sušuko Liustigas. 

— Tikra ticsa! — pridūrė Hinkstonas. 

— Ką gi,— atsiduso kapitonas, —- čia jau vis šis tas. Net 
kvėpuoti lengviau pasidarė. Bent yra jau šiokia tokia logika. O 
nuo visų tų kalbų apie laiką, apie keliones į ateitį, į praeitį, 
mane tik vemt verčia. Jeigu mano prielaida teisinga... Kapi- 
tonas nusišypsojo. — Atrodo, kad mes čia būsime gan populia- 
rūs. 

— O gal priešingai? — suabejojo Liustigas. — Juk šie žmo- 
nės nelyginant piligrimai, atkeliavo čia, bėgdami iš Žemės. Gal 
jie nelabai apsidžiaugs, mus pamatę. Gal pabandys išvyti mus 
ar net užmušti. 

— Mūsų ginklai geresni. Na, eime, dar užsuksime į tą na- 


Jie dar nebuvo perėję pievelės, kai Liustigas stabtelėjo ir 
apmirė, įsmeigęs akis į ramios, snaudžiančios gatvelės galą. 

— Kapitone,-— tarė jis. 

— Ką, Liustigai? 

— O, kapitone, kapitone... ką aš mafau...— pasakė Liusti- 
gas ir pravirko. Iškeltų rankų pirštai drebėjo, veide atsispindė- 
jo nuostaba, džiaugsmas, abejojimas. Atrodė, kad jis tuoj pa- 
kvaiš iš laimės. Vis tebežiūrėdamas į tą patį tašką, jis pa- 
knopstomis nukūrė .gatve, griūdamas ir vėl keldamasis.— Žiū- 
Tėkit, žiūrėkit! 

— Laikykite jį! — puolė jį vytis kapitonas. 

Liustigas šaukdamas bėgo, kiek kojos neša. Pasiekęs pavė- 
singos gatvės vidurį, jis metėsi prie didelio žalio namo su 

skardiniu gaidžiu ant stogo, perbėgo per kiemą ir įpuolė į 
vcrandą. 4 

Kai Hinkstonas ir Kapitonas jį pasivijo, Liustigas, vis dar 
verkdamas, įnirtingai beldė į duris. Jie gaudė kvapą, pailsę 
nuo bėgimo praretintamė Ore. 

— Sencle! Seneli!— šaukė Liustigas. 

Tarpdury pasirodė du senukai. 

— Deividai! — aiktelėjo jie ir puolė jį glėbesčiuoti, tapšno- 
ti per nugarą, šokinėti aplinkui. — O, Deividai, Deividai, po 
tiek metų! Kaip tu, vaikeli, išaugai, koks didelis pasidarei! Dei- 
vidai, mielas berniuk, kaipgi tau sekasi? 

— Senele, seneli!- kūkčiojo Deividas Liustigas.— Kaip 
jūs nuostabiai, nuostabiai atrodote! — Jis glamonėjo savo se- 
nukus, mylavo juos, bučiavo, verkė ant jų pečių ir vėl atsitrau- 
kęs žiūrėjo į juos pro ašaras. Danguje švietė saulė, pūtė vėjas, 
lingavo žalia žolė, tinklinės durys buvo plačiai atvertos. 

— Eikš į vidų, vaikeli, eikš. Pavaišinsime arbata su ledu, 
ką tik atšaldėme. 

— Aš su draugais. — Liustigas atsigręžė ir juokdamasis ne- 
kantriai pamojo kapitonui ir Hinkstonui. 

— Labas,— pasveikino juos senukai. — Prašom, įeikite. Dei- 
vido draugai — mūsų draugai. Nesivaržykite! 


Senojo namo svetainėje buvo vėsų; viename kampe garsiai tik- 
sėjo senas aukštas bronzinis laikrodis. Minkštos pagalvėlės ant 
plačių kušečių, palei sienas knygos, storas kilimas su išaustomis 
rožėmis, o rankose — aprasoję stiklai ledinės arbatos, taip 
maloniai gaivinančios išdžiūvusį gomurį 

— Į visų sveikatą. — Senelė pakėlė stiklinę prie baltų por- 
celiano dantų. 

— Ir seniai jūs čia gyvenate, senele? — paklausė Liustigas. 

— Nuo to laiko, kai pasimirėmę, - kandžiai atsakė ji. 

— Nuo to laiko, kai... ką?— Kapitonas Džonas Blekas 
pastatė stiklinę. 

— Na, taip, — linktelėjo Liustigas.— Jau trisdešimt metų, 
kaip jie mirę. 

— O jūs čia sėdite lyg niekur nieko! — sušuko kapitonas. 
1 Tss.— Senutė gudriai primerkė akį. Kas jūs toks, kad 
imatės spręsti apie tokius dalykus? Štai mes Čia, ir viskas. Ir 
kas galų gale yra gyvenimas? Kam reikia visų tų „kodėl“ ir 
„dėl ko“? Mes vėl gyvi — tai viskas, ką žinome, ir mes nieko 
neklausinėjame. Antrasis gyvenimas. — Ji šlubčiodama priėjo 
prie kapitono ir ištiesė savo liesą ranką.— Pačiupinėkite. 

Kapitonas pačiupinėjo. 

— Na kaip, tikra?— paklausė ji. 

Jis linktelėjo. 

— Matote,- pasakė ji triumfuodama,- tai ko jums dar 
reikia? 

— Žinote,— tarė kapitonas, — mes nė neįsivaizdavome, kad 
rasime ką nors panašaus Marse. 

— O dabar radote. Pamatysite — kiekvienoje planetoje jūs 
surasite daug ko, kas parodys, kad Viešpaties keliai — nežino- 
mi. 

— Tai kas gi čia — dangus?— paklausė Hinkstonas. 

— Nesąmonė, nieko panašaus. Čia toks pat pasaulis; čia 
mes gyvename antrą kartą. Kodėl? Niekas mums to nepasakė. 
Bet juk ir Žemėje mums niekas nepaaiškino, kodėl mes ten 
gyvenome. Anoje Žemėje. Iš kurios jūs atskridote. Ir kas pa- 
sakys, kad prieš tai negyvenome dar kartą? 

— Geras klausimas, — tarė kapitonas. 

O Liustigas vis šypsojosi, žiūrėdamas į savo senukus. 

— Velniai rautų, aš taip džiaugiuosi, taip džiaugiuosi jus 
matydamas! ši 

Kapitonas atsistojo ir nerūpestingai pliaukštelėjo ranka per 
šlaunį. 

— Na, mums laikas. Ačiū už vaišes. 

— Bet jūs dar ateisite? — sujudo senukai. — Lauksime jūsų 
vakarienės. . 

— Ačiū, pasistengsime ateiti. Dar tiek visokiausių reikalų. 
Mano įgula laukia manęs raketoje ir... 

Jis nutilo ir sunerimęs pažvelgė į pravertas duris. Iš saulės 
nušviestų tolių sklido balsai, šūkavimai, skambėjo sutartiniai 
sveikinimai. 

— Kas gi čia dabar?— paklausė Hinkstonas. 

— Tuojau sužinosime. — Akimirksniu kapitonas iššoko pro 
duris ir nubėgo per žalią pievelę į Marso miestelio gatvę. 

Nustėręs jis žiūrėjo į raketą. Visi liukai buvo atviri, ir įgula 
skubiai leidosi žemyn, draugiškai mojuodama rankomis. Ap- 
link stovėjo didžiulė minia, ir kosmonautai maišėsi kartu, bro- 
vėsi pro ją, kalbėdamiesi, juokdamiesi, spausdami rankas. Mi- 
nia vos nešoko iš džiaugsmo, susijaudinusi grūdosi prie žemie- 
čių. Raketa stovėjo apleista, tuščia. 

Blizgėdamas saulės spinduliuose, griaudė dūdų orkestras, iš 
pakeltų triūbų ir trimitų skriejo linksma melodija. Sudundėjo 
būgnai, suspiegė fleitos.. Mažos auksaplaukės mergaitės ėmė 
šokinėti ekstazėje. Berniukai šaukė: „Valio!“ Stori vyrai visus 
vaišino dešimtcentiniais cigarais. Miesto meras pasakė kalbą. 

"o to kosmonautus čiupo už parankių '— motina iš vienos 
pusės, tėvas ar sesuo iš kitos — ir nutempė tolyn gatve į 
mažus kotedžus ar į dideles vilas. 

- Stok! -—- suriko kapitonas Blekas. 

Vienos po kitu užsitrenkė durys. 

Karščio bangos sruveno į giedrą pavasario dangų. Mieste- 
lyje įsiviešpatavo tyla. Dūdų orkestras išnyko už gatvės posū- 
kio. Vieniša raketa akinamai tviskėjo saulėje. 

— Pametė! — sušuko kapitonas. - Savavališkai paliko lai- 
vą. Dezertyrai! Dievaži, kailį jiems nulupsiu! Juk jiems buvo 
duotas įsakymas! 

— Sere,- tarė Liustigas,— nerūstaukite taip ant jų. Juk 
tai jų artimiausi giminės ir draugai. 

— Tai ne pasiteisinimas! 

— Bet jūs tik pagalvokite, ką jie pajuto, pamatę prie ra- 
ketos pažįstamus veidus! 

— Po velniu, jiems buvo duotas įsakymas! 

— O kaip jūs pasielgtumėte jų vietoje, kapitone? 

— Aš vykdyčiau įsa...— Kapitonas taip ir sustingo išsižio- 
j6S. 

Marso saulės nušviestu šaligatviu šypsodamasis Žirgsniavo 
aukštas, kokių dvidešimt šešerių metu jaunuolis, nuostabiai 
skaisčiomis žydromis akimis. 

— Džonai!-—- šūktelėjo jis ir puolė prie kapitono. 

— Ką?— susverdėjo kapitonas Džonas Blekas. 

— Džonai, senas šelmi! 

Pribėgęs jaunuolis čiupo kapitoną už rankos ir sudavė jam 
per peti. 

— Tu?..- suvapėjo kapitonas Blekas. 

— Žinoma, aš, o kas, tu manai? 

— Edvardas! Kapitonas atsisuko į Liustigą ir Hinkstoną, 
nepalcisdamas nepažįstamojo rankos.— Čia mano brolis Ed- 
vardas. Edai, susipažink, štai mano vyrai — Liustigas, Hinks- 
tonas! Mano brolis! 

Jie kumščiavo vicnas kitą, plojo per petį ir pagaliau apsi- 
kabino. 

— Edai! 

— Džonai, bastūne! 

— Tu puikiai atrodai, Edai! Bet, palauk... kaip čia yra? 
Tiek metų praėjo, o tu nė kiek nepasikeitei. Juk tau, kick 
pamenu, buvo dvidešimt šešeri, kai numirei, o man — dew- 
niolika. Dieve tu mano, tiek metu, tiek metų, ir štai tu vėl 
gyvas ir sveikas — tiesiog galva neišneša, kaip... 

— Mama laukia, šypsodamasis pasakė Edvardas Blekas. 

— Mama? 

— Ir tėtis taip pat. 

— Tėtis?— Kapitonas vos nepargriuvo, lyg kūju trenktas. 
ir žengė žingsnį, kitą pastirusiomis, neklusniomis kojomis. -- 
Ar mama su tėčiu gyvi? Kurgi jie? 

— Senajame name, Ouk Nolo gatvėje. 

— Senajame name. — Džiaugsmas ir nuostaba spindėjo ka- 
pitono akyse.— Girdėjote, Liustigai, Hinkstonai? 

Bet Hinkstono jau nebebuvo. Anapus gatvės jis pamatė 
savo namą ir nuskubėjo prie jo. Liustigas nusijuokė. 

— Dabar suprantate, kapitone, kas atsitiko su įgula? Jie 
tiesiog negalėjo susivaldyti. 

— Taip... Taip...— Kapitonas užsimerkė. — Šiai atmerksiu 
akis, ir jūsų nebebus. — Jis sumirksėjo. - Jūs dar čia! Viešpa- 
tie, Edai, kaip tu puikiai atrodai! 

— Eime, eime, pusryčiai laukia. Aš jau įspėjau mamą. 

— Kapitone,— tarė Liustigas,— jeigu jums prireiks manęs, 
būsiu pas savo senukus. = 

— Ką? A, žinoma, Liustigai. Tai iki... | 

Edvardas patraukė jį už rankos ir nusivedė. 

— Štai ir mūsų namas. Prisimeni? 

— O kaipgi! Katras pirmas pribėgsim prie verandos? 

Jie pasileido bėgti. Medžiai ūžė virš kapitono Bleko galvos, 
žemė dundėjo po kojomis. Lyg nuostabiame sapne jis aiškiai 
matė, kaip jį pralenkė auksinis Edvardas Blekas, kaip staigiai 
priartėjo namas ir plačiai atsivėrė tinklinės durys. 

— Aš pirmas! -—- sušuko Edvardas. 

— Žinoma, — vos ištarė uždusęs kapitonas.— aš jau senis, 
o tu dar vis jaunas. Bet juk tu visada manc aplenkdavai. Ma- 
nai, kad aš užmiršau? = 

Tarpdury stovėjo mama — rausva, apvalutė. švytinti. Už 
jos — apšarmojusia galva tėtis su pypke rankoje. 

— Mamyte, tėti! 

Jis puolė prie jų laiptais į viršų tarsi vaikas. 


Tai buvo puiki, ilga popietė. Po vėlyvų priešpiečių jie susėdo 
svetainėje. Jis vis pasakojo apie savo rakctą, jie linkčiojo, šyp- 
sojosi, mama visai tokia pat kaip seniau, ir tėtis, kaip visada, 
nukanda cigaro galą ir iš lėto, rūpestingai užsidega. Laikas lėkte 
lėkė. Vakare buvo prašmatnūs pietūs — mama iškepė kalakutą. 
Kai ant lėkščių išaugo apčiulptų kauliukų krūvos, kapitonas 
patogiai atsilošė krėsle ir su didžiausiu pasitenkinimu giliai 
atsikvėpė. Už lango medžiai ir dangus ištirpo nakties tamsoje, 

o sename jaukiame name lempos švytėjo lyg rausvos aureolės. 
Gatvėje iš visų namų sklido muzikos garsai, skambėjo pianinai. 
trinksėjo durys. 

Mama uždėjo plokštelę ir išėjo pašokti su kapitonu Džonu 
Bleku. Jis užuodė tuos pačius kvepalus, kuriuos taip gerai pri- 
siminė nuo tos vasaros, kai ji su tėčiu žuvo traukinio katast- 
rofoje. Dabar gi jo rankos laikė tikrą, gyvą mamą, ir jie leng- 
vai sukosi kambary. 

— Ne kiekvieną dieną, — tarė ji, pasitaiko proga antrą 
kartą pagyventi. 

— Štai pabusiu rytą,— pasakė kapitonas,- ir pasirodys, 
kad aš savo raketoje, kosmose, ir kad nieko nebuvo. 

— Kam tokios mintys?— švelniai prikišo ji. — Nekvaršink 
sau galvos. Dievas mums gailestingas. Būkime laimingi. 

— Dovanok, mama. 

Melodija baigėsi, o plokštelė vis dar sukosi šnypšdama. 

— Nuvargai, sūneli. - Tėvas parodė pypke: - Tavo miega- 
masis laukia tavęs, ir senoji lova su variniais bumbulais — 
viskas pO senovėei. 

— Bet man reiktų surinkti įgulą. 

— Kam? 

— Kam? Hm... nežinau. O gal iš tiesų nėra reikalo. Žino- 
ma, nėra. Jie visi vakarieniauja arba jau miega. Tegul išsimie- 
ga, poilsis jiems išeis į sveikatą. 

— Labanakt, sūneli. - Mama pabučiavo jį į skruostą. — 
Kaip gera, kad tu vėl namie. 

— Taip, gera namie. 

Jis paliko cigarų dūmų, kvepalų, knygų ir švelnios prie- 
blandos karalystę ir, lipdamas aukštyn laiptais, be perstojo kal- 
bėjo su Edvardu. Edvardas atvėrė duris, ir Džonas Blekas pa- 
matė savo geltoną žalvarinę lovą, senas koledžo laikų gaireles 
ir aptrintus meškėnų kailinukus, kuriuos slapta meiliai paglos- 
tė. 

— To jau per daug,- pasakė kapitonas. —- Jaučiuosi visai 
apkvaišęs ir nuvargęs. Tiek įvykių per vieną dieną! Lyg būčiau 
dvi paras stovėjęs per smarkiausią liūtį be skėčio ar be ap- 
siausto. Persisunkiau įspūdžių iki kaulų. 

Edvardas patiesė sniego baltumo paklodes ir papurtė pa- 
galvius. Paskui atvėrė langą, ir į kambarį įplaukė nakties, žy- 
dinčių jazminų kvapas. Švietė mėnulis, tolumoje girdėjosi š0- 
kių muzika, tylūs balsai. 

— Tai šiai koks tas Marsas, pasakė kapitonas nusireng- 
damas. 

— Tai jau toks.— Edvardas lėtai rengėsi, neskubėdamas 
nusivilko per galvą marškinius, apnuogindamas auksinius įde- 
gusius pečius ir stiprų, raumeningą kaklą. 

Šviesa užgeso, ir štai jie lovoje, greta vienas kito, kaip ka- 
daise — pricš kiek dešimtmečių? Kapitonas pasirėmė ant al- 
kūnės ir giliai įkvėpė jazminų kvapą, kurį lengvas vėjelis nešė 
į tamsų kambarį, išpūsdamas nertines užuolaidas. Ant pieve- 
lės, tarp medžių, kažkas užsuko patefoną — jis tyliai grojo 
„Visada“. 

Blekas prisiminė Meriliną. 

— Ar Merilina irgi čia? 

Brolis gulėjo ant nugaros, nušviestas krintančios pro langą 
mėnesienos. Jis kiek padelsė. 

— Taip. Tik jos dabar nėra mieste, ji parvažiuos rytoj rytą. 

Kapitonas užmerkė akis. 

— Kaip norėčiau pamatyti Meriliną. 

Kambario tyloje girdėjosi tik jų kvėpavimas. 

— Labanakt, Edai. 

Pauzė. 

+ — Labanakt, Džonai. 

Jis patogiai išsitiesė patale, ir dabar jau niekas netrikdė 
ramios minčių tėkmės. Pagaliau atslūgo visos dienos įtampa, ir 
dabar jis vėl galėjo logiškai samprotauti. Visa tai buvo jaus- 
mai — vien emocijos. Tie orkestrai, pažįstami veidai... Bet 
dabef... | 

„Kaip?— mąstė jis. — Kaip visa tai buvo padaryta? Ir dėl 
ko? Kuriam tikslui? Iš Dievo malonės? Ar Dievas iš tiesų taip 
rūpinasi savo vaikais? Kaip, vardan ko?“ 

Jis apsvarstė įvairias teorijas, kurias dar dieną, veikiami 
pirmųjų įspūdžių, siūlė Hinkstonas ir Liustigas.- Po to pradėjo 
nagrinėti naujas hipotezes, tingiai, lyg akmenukus į vandenį 
sviesdamas jas į savo proto gelmes, sukinėdamas jas ir šiaip, ir 
taip, kol kartkarčiais tamsoje tvykstelėdavo blausi kibirkštėlė. 
Mama. Tėtis. Edvardas. Marsas.. Žemė. Marsas. Marsiečiai. 

Kas gyveno Marse prieš tūkstantį metų? Marsiečiai? O gal 
čia visada buvo taip.kaip šiandien? 

Marsiečiai. Lėtai mintyse kartojo tą žodį. 

Ir staiga vos garsiat nesusijuokė. Jam dingtelėjo be galo 
paika mintis. Per nugarą perėjo šiurpas. Bet ne, tai neįtikėti- 
na. Kvaila. Nėra ko kvaršinti galvos. Juokinga. 

Ir vis dėlto... Tarkime... Taip, tarkime, kad Marse gyvena 
tikri marsiečiai, kad jie pamatė besiartinantį laivą, pamatė mus 
to laivo viduje. Sakysime, jie neapkenčia mūsų. Įsivaizduoki- 

mc — taip sau, dėl įdomumo, — kad jie nutarė mus sunaikinti 
kaip įsibrovėlius, nekviestus svečius, ir sumanė tai padaryti gud- 
riai, klastingai, Žodžiu, užklupti mus iš netyčių. O ką gi mar- 
sictis galėtų panaudoti prieš atomu apsiginklavusius Žemės 
gyventojus? 

Atsakymas gan įdomus. Telepatiją. hipnozę, atsiminimus, 
vaizduotę. 

Gal, svarstė kapitonas Džonas Blekas. visi šie namai nėra 
tikri, ši lova nėra tikra, gal visa tai — mano vaizduotės - 
riniai, sukurti marsiečių telepatijos ir hipnozės pagalba? [bal 
būt šie namai iš tikrųjų yra visai kitokie, marsietiški, bet, no- 
rėdami užmigdyti mano budrumą, marsiečiai prisiderino prie 
mano svajonių ir troškimų ir padarė taip, kad, žiūrėdamas į 
tuos namus, aš matau savo gimtąjį miestą, savo senąjį namą. 
Jeigu nori įvilioti žmogu į spąstus, ar bereikia geresnio masalo 
kaip jo tikras tėvas ir motina? 

O šis miestelis, toks senas, viskas kaip 1926 metais, kai nė 
vieno iš mano įgulos dar nebuvo pasaulyje. kai man buvo še- 
šeri metai, kai iš tikrųjų buvo populiarios Hario Loderio plokš- 
telės, kai namuose dar kabėjo Maksfildo Perišo paveikslai, kai 
buvo karoliukų portjeros, daina „Gražioji Ohajo“ ir dvidešim- 
to amžiaus pradžios architektūra. O gal marsicčiai paėmė mies- 
to vaizdinius tiktai iš piano sąmonės? Ne veltui sakoma, jog 
vaikystės prisiminimai — patys ryškiausi. Ir, sukūrę miestą pa- 
gal mano prisiminimus, jie apgyvendino jį giminėmis ir arti- 
maisiais, gyvais visų įgulos narių atmintyje. 

ir galbūt tie du žmonės, miegantys gretimame kambaryje, 
yra visai ne mano motina ir tėvas, O du nepaprastai aštraus 
proto marsiečiai, galintys laikyti mane užhipnotizuotą visą lai- 


O tas dūdų orkestras? Koks velnioniškai gudrus planas! 
Pirmiausia apmulkina Liustigą, paskui Hinkstoną, po 10 su- 
renka minią, 0 kai kosmonautai pamato savo motinas, tetas, 
dėdes, mylimąsias, mirusias prieš dešimt, dvidešimt metų, jie, 
aišku, užmiršta visus įsakymus, šoka iš laivo, palieka jį. Juk tai 
savaime suprantama! Kokių čia dar gali kilti įtarimų? Kaip 
paprasta! Kas gi pradės klausinėti, įtarinėti, pamatęs prisikėlu- 
sią iš numirusiųjų motiną — juk Čia iš džiaugsmo galima visai 
išprotėti. Ir va: mes visi, išsibarstę po įvairius namus, gulime 
lovose, beginkliai, o raketa stovi sau tuščia mėnesienoje. O 
jeigu pasirodys, kad visa tai — dalis klastingo marsiečių plano 
mus išskirti ir nugalėti, o paskui visus užmušti, visus lig vie- 
no? O siaube! Gal vidury nakties mano brolis, miegantis čia, 

greta manęs, slaipa ištirps, Jgaus kilų pavidalą, taps kita būty- 
be, baisia, priešiška būtybe — taps marsiečiu? Jam vieni nie- 
kai apsiversti lovoje ir įsmeigti man į širdį peilį. Ir visuose 
kituose namuose kiti broliai ar lėvai staiga pasikeis, čiups pei- 
lius ir padarys tą patį nieko nejtariantiems, miegantiems Že- 
miečiams... 

Jo rankos suvirpėjo po antklode. Jis visas pastiro. Staiga 
tai jau nebebuvo teorija, Staiga jį apėmė klaiki baimė. 

Jis atsisėdo ir įsiklausė. Aplink — nė garso. Muzika nebe- 
grojo. Nurimo vėjas. Brolis gulėjo šalia ir miegojo. 

Kapitonas atsargiai pakėlė antklodę, išlipo iš lovos ir jau 
tyliai sėlino prie durų, bet tuo tarpu pasigirdo brolio balsas: 

— Kur eini? 

— Ką? 

Brolio balsas tapo ledinis. 

— Aš klausiu, kur tu susiruošei? 

— Atsigerti. 

— Betgi tu nenori gerti. 

— Noriu, tikrai noriu. 

— Ne, nenori. 

Kapitonas Džonas Blekas šoko bėgti per kambarį. Staiga 
jis suriko. Suriko du kartus. 

Durų jis nepasiekė. 


Rytą dūdų orkestras grojo gedulingą maršą. Iš visų gatvės namų, 
nešdamos ilgas dėžes, ėjo mažos iškilmingos procesijos; saulės 
nušviestu grindiniu ašarodami slinko tėvai, seneliai, dėdės, bro- 
liai ir seserys. Jie ėjo į kapines, kur jau laukė ką tik iškastos 
duobės ir naujutėliai antkapiai. Šešiolika duobių, šešiolika ant- 
kapiu. s 

i Noras pasakė trumpą graudžią kalbą. Jo veidas vis keitėsi 
ir keitėsi — tai meras, tai kažkas kitas. 

Džono Bleko tėvai atėjo į kapines, ir brolis Edvardas at- 
ėjo. Jie gailiai verkė, o jų veidai palaipsniui keitėsi, nyko pa- 
žįstami bruožai. . 

Liustigo senelis ir senelė irgi stovėjo čia raudodami, o-jų 
veidai tirpo it vaškas ir mirgėjo, kaip mirga ir virpa visi daik- 
tai karštą dieną. 

Nuleido karstus. Kažkas pramurmėjo kelis žodžius apie 
„Staigią ir ankstyvą šešiolikos puikių vyrų mirtį šią naktį“... 

Dūdų orkestras, trankiai grodamas „Kolumbija, vandenyno 
perlas“, nužygiavo į miestą. Žmonės išsiskirstė po namus. Tą 
dieną visi ilsėjosi. 


2001 metai, birželis 


„„NORS NAKTIS TOKIA ŠILTA 


Kai jie išlipo iš raketos į nakties tamsą, buvo taip šalta, kad 
Spenderis tuoj pat ėmė rinkti laužui sausus Marso žagarus. Jis 
net neužsiminė, kad reikia atšvęsti atvykimą; tik pririnko šakų, 
uždegė jas ir žiūrėjo į liepsnojantį laužą. 

Paskui pašvaistei nutvieskus retą orą virš išdžiūvusios Mar- 
so jūros, pažvelgė atgal per petį į raketą, kuri pernešė juos 
visus — kapitoną Vailderį, Čerokį, Hatavėjų, Semą Parkhilą ir 
jį patį — per nebylias juodas žvaigždžių erdves ir atvežė į 
mirusį, sapnuojantį pasaulį. 

Džefas Spenderis laukė: tuoj pakils triukšmas. Jis žiūrėjo į 
savo draugus ir laukė, kada jie ims šokinėti aplinkui ir šūkau- 
ti... Tegu tik atsikvošės, kad jie „pirmieji“ žmonės Marse. Nie- 
kas apie tai garsiai nekalbėjo, tačiau daugelis tikriausiai manė, 
kad kitos ekspedicijos sužlugo, ir ši, Kervirtoji, laimės pirmeny- 
bės palmę. Ne, jie niekam blogo nelinkėjo. Ir vis dėlto, čia 
stovėdami, kol plaučiai priprato prie išretėjusios atmosferos, 
kurioje, greitai judant, svaigo galva kaip pasigėrus, jie galvojo 
apie tai, galvojo apie garbę ir šlovę. 

Gibsas priėjo pric ką tik sukurto laužo ir tarė: 

— Kam tie žagarai, juk laive turime cheminės ugnies? 

— Koks skirtumas?— paklausė Spenderis, nepakeldamas 
akių. 

Kažkaip netiko jau pačią pirmąją naktį Marse triukšmauti, 
atsitempti čia keistą, idiotiškai žibančią krosnį. Tai būtų lyg 
kokia šventvagystė. Tam ateis laikas vėliau; ateis laikas, kai 
kondensuoto pieno skardinės plūduriuos didinguose Marso ka- 
naluose, kai seni „New York Times“ numeriai šiugždės ir var- 
taliosis, pučiami vėjo, tuščiu žilų Marso jūrų dugnu; ateis lai- 
kas, kai bananų žievės ir riebaluoti popieriai mėtysis dailių 
senovinių miestų griuvėsiuose. Visam tam dar bus laikas. Ir 
vien pagalvojus apie tai, kūnas pagaugais ėjo. 

Jis kurstė ugnį, tarsi atnašaudamas auką mirusiam milži- 
nui. Jie stovėjo ant didžiulio kapo. Ant žuvusios civilizacijos 
kapo. Elementarus mandagumas reikalavo“ praleisti pirmąją 
naktį tyliai, be triukšmo. 

— Na, aš ne taip maniau atšvęsti. — Gibsas atsigręžė į 

kapitoną Vailderį. - Serc, gal padvigubinti džino ir mėsos da- 
vinį ir šiek tiek paūžti? 

Kapitonas Vailderis žiūrėjo į dunksantį už mylios mirusį 
miestą. 

— Visi nuvargę,— tarė jis išsiblaškęs, tarsi būtų užmiršęs 
savo įgulą ir galvojęs tik apie išmirusį miestą.— Gal rytoj 
vakare. Šįvakar pasidžiaukime, kad įveikėme tokius tolius ir 
visi sveiki ir gyvi, o laivo korpuse — nė skylutės. 

Vyrai trypčiojo aplinkui; kas stovėjo uždėjęs ranką draugui 
ant peties, kas taisėsi diržą. Jų buvo dvidešimt. Spenderis žiū- 
rėjo į juos. Jie buvo nepatenkinti. Jie rizikavo gyvybe, jie at- 
liko žygdarbį. Dabar jie troško nusilakti, staugti dainas, šaudy- 
ti į dangų — štai, žiūrėkite, kokie šaunuoliai — pramušė skylę 
kosmose ir raketa atidūmė į Marsą! 

Bet kol kas šauksmų nesigirdėjo. 

Kapitonas kažką tyliai įsakė. Vienas vyras nubėgo į laivą ir 
atnešė konservų, juos atidarė ir išdalino be didelio triukšmo. 
Pamažu žmonės įsišnekėjo. Kapitonas atsisėdo ir trumpai ap- 
žvelgė kelionę. Jie viską patys žinojo, tačiau buvo malonu klau- 
sytis ir suvokti, kad visa tai jau praeityje, kad viskas baigėsi 
sėkmingai. Jie vengė kalbėti apie sugrįžimą. Kažkas bandė pra- 
sižioti apie tai, bet jam liepė nutilti. Dviguboje mėnesienoje 
greitai mirgėjo šaukštai: maistas buvo skanus, O vynas — dar 
skanesnis. , 

Danguje švystelėjo ugnies juosta, ir tuoj pat už stovyklos 
nusileido pagalbinė raketa. Spenderis žiūrėjo, kaip atsidarė ma- 
žas liukas ir iš jo išlipo Hatavėjus, gydytojas ir geologas, — 
kad mažiau reikėtų vietos raketoje, visi kosmonautai turėjo po 
dvi specialybes. Hatavėjus lėtai priėjo prie kapitono. 

— Na kaip?— paklausė kapitonas Vailderis. 

Hatavėjus pažvelgė į tolimus miestus, mirgančius žvaigž- 
džių šviesoje. Nurijo gerklėje pakilusį kamuolį ir įsmeigė akis 
į kapitoną: 

— Štai tas miestas, kapitone, išmirė jau prieš daug tūks- 
tančių metų. Kaip ir kiti trys miestai ten, tose kalvose. Bet 
penktasis miestas, už dviejų šimtų mylių... 

— Na? 

— Dar praeitą savaitę jame gyveno žmonės, sere. 

Spenderis atsistojo. 

+— Marsiečiai,- pridūrė Hatavėjus. 

— O kurgi jie dabar? 

— Mirė,— atsakė Hatavėjus.— Aš užėjau į vieną namą. 
Maniau, kad jis negyvenamas jau daugelį amžių, kaip ir kiti 
namai bei miestai. Dieve mano, kiek ten lavonų! Lyg bristum 

per rudens lapus ar suanglėjusių laikraščių skiautes. Ir išmirė 
jie visai neseniai, daugių daugiausia pricš dešimtį dienų. 

— O kaip kituose miestuose? Ar matėte nors vieną gyvą 
būtybę? 

— Ne. Po to dar ne vieną patikrinau. Iš penkių miestų 
keturi stovi tušti jau tūkstančius metų. Visiškai neišmanau, 
kur dingo jų senieji gyventojai. O kas penktame mieste — tas 
pats vaizdas. Lavonai. Tūkstančiai lavonų. 

— Nuo ko jie išmirė? — Spenderis priėjo arčiau. 

— Vargu ar patikėsite. 

— Kas juos išžudė? 

— Vėjaraupiai,- trumpai atsakė Hatavėjus. 

— Negali būti! : 

— Tikrai. Aš padariau analizes. Vėjaraupiai. Jie marsiečius 
veikė visai kitaip negu Žemės gyventojus. Matyt, skirtinga me- 
džiagų apykaita. Jie pajuodo it nuodėguliai, išdžiūvo ir virto 
trapiomis plėnimis. Bet tai vėjaraupiai, nėra abejonės. Vadina- 
si, ir Jorkas, ir kapitonas Viljamsas, ir kapitonas Blekas — 
visos trys ekspedicijos buvo pasiekusios Marsą. Kas jiems po 
to nutiko, vienas Dievas žino. Bet mes nors sužinojome, ką jie 
iš netyčių padarė marsicčiams. 

— Ir niekur jokių gyvybės žymių? 

— Visai galimas daiktas, kad keletas marsiečių laiku susi- 
protėjo ir pabėgo į kalnus. Bet, jeigu ir taip, einu lažybų, kad 
vietinių gyventojų problemos čia nėra, jų pernelyg maža. Mar- 
siečiu dainelė sudainuota. 

Spenderis nusisuko, nuėjo prie laužo ir atsisėdęs įsmeigė 
akis į ugnį. Vėjaraupiai, Viešpatie, tik pagalvokite, vėjarau- 
piai! Civilizacija vystėsi milijonus metų, tobulėjo, statė štai to- 
kius miestus, darė viską, kad jos epochą žymėtų grožis ir gar- 
bė, ir... išmirė. Dalis jų išmirė dar prieš mūsų erą — išmušus 
jų valandai, tyliai, garbingai sutiko mirtį. Bet likusieji! Gal 
likusius marsiečius pakirto rafinuoto, grėsmingo ar didingo var- 
do liga? Nieko panašaus, tas vardas skamba lyg pasityčioji- 
mas — vėjaraupiai, vaikų liga, liga, nuo kurios Žemėje net 
vaikai nemiršta! Tai neteisinga ir negarbinga. Tai tas pat, kaip 
pasakytum, kad senovės graikai žuvo nuo kiaulytės, o išdi- 
džiuosius romėnus ant jų gražiųjų kalvų nušienavo kojų grybe- 
lis. Ak, reikėjo duoti marsiečiams laiko pasiruošti savo laido- 
tuvėms, ramiai atsigulti, tinkamai apsirengus, ir išgalvoti kokią 
nors kitą mirties priežastį. Bet ne — kažkokie nususę, idiotiš- 
ki vėjaraupiai! Ne, negali būti, tai taip nesiderina su šia archi- 
tektūra, su visu šiuo pasauliu! 

— Gerai, Hatavėjau, dabar eikite ir užkąskite. 

- Ačiū, kapitone. 

Ir viskas! Jau pamiršta. Jau kalbama visai apie ką kitą. 

Spenderis nenuleido akių nuo savo bendrų. Jo valgis gulė- 
jo nepaliestas lėkštėje ant kelių. Oras dar labiau atšalo. Žvaigž- 
dės priartėjo, didelės, ryškios. 

Jei kas garsiau sukalbėdavo, kapitonas atsakydavo pusbal- 
siu, ir visi, juo sekdami, vėl prislopindavo balsą. 

Koks čia tyras, švarus oras! Spenderis ilgai sėdėjo, traukda- 
mas jį pilna krūtinc. Jis užuodė daugybę nepažįstamų dalykų: 
kažkokias gėles, chemikalus, dulkes, vėjus... 

— O tada Niujorke pačiupau 1ą blondinę, kaip ją... Gi- 
nė!— sušuko Bigsas.— Tai bent mergiotė! 

Spenderis susigūžė. Jo rankos pradėjo virpėti. Akys nera- 
miai lakstė po trumpom, retom blakstienom. 

— O Ginė man ir sako...— šaukė Bigsas. 

Vyrai kvatojo. 

— Na, o aš jai kad pliaukštelėjau!— riktelėjo Bigsas, nc- 
paleisdamas iš rankų butelio. 

Spenderis pastūmė lėkštę į šalį. Įsiklausė, ką šnibžda vėsus 
vėjelis. Pažvelgė į bekraščius tuščių jūrų plotus, kur lyg šalto 
skaidraus ledo kristalai stūksojo balti marsiečių pastatai. 

— Liuks buvo mergytė! — Bigsas suvertė butelį į savo pla- 
čius nasrus. — Tokios niekad daugiau nebesutikau! 

Nuo Bigso aitriai tvoskė prakaitu. Spenderis liovėsi kurstęs 
laužą. 

— Ei, Spenderi, užmigai, ar ką, įpūsk ugnį! —- sušuko Big- 
sas, žvilgterėjęs į jį, ir vėl užsivertė butelį. 

Vienas kosmonautas, Šionkė, išsiėmė akordeoną ir pasilei- 
do trypti, kad net dulkės rūko. 

— Ohoho!- rėkė jis.— Gyvuojam! 

— Ehehe!-— sukaukė kiti, nusviedę į šalį tuščias lėkštes. 

Trys vyrai sustojo į eilę ir, garsiai rėkaudami, kilnojo kojas 
lyg kabareto šokėjos. Kiti plojo ir spygavo, reikalaudami dar 
Ką nors išgalvoti. Cerokis nusimetė marškinius ir pasileido šokti 
ratu, išpūtęs blizgančią nuo prakaito krūtinę. Mėnesiena pasi- 
dabravo jo ežiuką ir švariai nuskustus jaunus skruostus. 

Jūros dugne, pajudintos vėjo, bangavo pilkšvos miglos; di- 
džiulės akmens statulos žvelgė nuo kalnų į sidabrinę raketą ir 
nedidelį laužą. 

Triukšmas vis didėjo, šokėjų skaičius augo, kažkas pūtė 
lūpinę armonikėlę, kitas grojo aplenktomis rūkomuoju popie- 
rium šukomis. Dar dvidešimt butelių atkimšta ir išgerta. Big- 
sas strapaliojo aplinkui ir mosikavo, diriguodamas šokantiems 
vyrams. 

— Čionai, kapitone! — riktelėjo Čerokis ir užtraukė kaž- 
kokią dainą. 

Kapitonui teko prisijungti prie šokančiujų. Jis tai darė ne- 
noriai. Jo veidas buvo apsiniaukęs. Spenderis žiūrėjo į jį ir 
galvojo: „Vargšas! Kas per naktis! Jis nežino, ką daro. Jiems, 
prieš išskrendant, reikėjo suruošti instruktažą, paaiškinti, kad 
Marse reikia padoriai elgtis, bent jau pirmomis dicnomis“. 

— Na, užteks.— Kapitonas išsiprašė iš rato ir atsisėdo, 
sakydamas, kad visai nusikamavo. Spenderis žvilgterėjo į kapi- 
tono krūtinę. Nepasakysi, kad ji kilojosi dažniau negu papras- 
tai. Ir veidas nė kiek nesuprakaitavęs. į 

Akordeonas, armonikėlė, vynas, šauksmai, šokiai, stūgavi- 
mas, lakstymas, keptuvės žvangėjimas, kvatojimas. 

Bigsas nukeverzojo prie kanalo kranto. Jis nusinešė šešis 
tuščius butelius ir ėmė svaidyti vieną po kito į gilius melsvus 
kanalo vandenis. Skęsdami jie burbuliavo ir kliunksėjo. 

— Krikštiju tave, krikštiju tave, krikštiju tave...— Žagsėjo 
Bigsas.—- Krikštiju tave Bigso. Bigso vardu... 

Spenderis pašoko, liuoktelėjo per laužą ir, dar niekam ne- 
spėjus nė krustelėti, atsidūrė prie Bigso. Jis kirto Bigsui į dan- 
tis, paskui per ausį. Bigsas sisvirduliavo ir pūkštelėjo į kanalo 
vandenį. Spenderis tyliai laukė, kol jis vėl išsikapanos ant ak- 
meninės krantinės. Tačiau tuo tarpu likusieji sučiupo Spende- 
fį Už rankų. 

— Ei, Spenderi, sakyk, ko tau trūksta, a?7— klausė jie. 

Bigsas išsiropž:ė ant kranto, visas varvėdamas. Jis sustojo 
ir pamatė, kad Spenderis laikomas. 

— Na, žinai, — tarė jis ir žengė priekin. 

— Gana!- riktelėjo kapitonas Vailderis. Vyrai paleido 
Spenderį. Bigsas sustojo ir pažiūrėjo į kapitoną. 

— Nusiraminkite, Bigsai, ir pasiieškokite sausų drabužių. 
Jūs, vyrai, galite toliau linksmintis! Spenderi, pas mane! 

Pasilinksminimas tęsėsi toliau. Vailderis paėjo šiek tiek į 
šalį ir atsisuko į Spenderį. 

— Gal malonėsite paaiškinti, kas atsitiko? — paklausė jis. 

Spenderis pažvelgė į kanalą. 

— Nežinau. Man pasidarė gėda. Dėl Bigso, dėl mūsų visų, 
dėl to triukšmo. Viešpatie, kokia šlykštynė! 

— Kelionė buvo ilga. Reikia gi jiems šiek tiek prasiblašky- 
ti. 

— Bet kur jų savigarba, kapitone, kur taktas? 

— Esate išvargęs, Spenderi, ir visai kitaip žiūrite į viska. 
Sumokėsite penkiasdešimt dolerių pabaudos. 

— Klausau, sere. Man tiesiog pasidarė labai nejauku, kai 
PA kad galbūt jie stebi, kai mes čia kvailiojame. 

— Jie? 

— Marsiečiai, mirę ar gyvi, nesvarbu. 

— Aišku, mirc, — atsakė kapitonas. — Manai, jie žino, kad 
mes čia? 

— Argi sena nežino, kai pasirodo nauja? 

— Galbūt. Galima pagalvoti, kad jūs tikite dvasiomis. 

— Tikiu daiktais, kurie sukurti darbu, o viskas aplinkui 
liudija, kick čia daug buvo padaryta. Čia ir gatvės, ir namai, ir 
tikriausiai knygos, platūs kanalai, laikrodžiai, tvartai — na, jei- 
gu ir ne arkliams, tai vis tick kažkokicms naminiams gyvu- 
liams, gal, sakysime, su dvylika koju, kas gali žinoti? Kur tik 
pažiūrėsi, visur daiktai, kurie kadaise buvo naudojami. Jie bu- 
vo liečiami, varlojami ištisus amžius. 

Jei paklausite, ar tikiu, kad naudoti daiktai turi sielą, — 
atsakysiu „taip“. Juk jic visi čia, aplink mus, tie daiktai, kurių 
kiekvienas turėjo savo paskirtį. Kalnai, kurie turėjo savo var- 
dus. Vartodami iuos daiktus, mes visada jausimės nejaukiai, 
nepatogiai. Ir kalnų pavadinimai mums visada skambės kaž- 
kaip ne taip. Mes juos perkrikštysime, bet senieji vardai nie- 
kur neišnyksta, cgzistuoja kažkur laike, kažkieno vaizduotėje 
tie kalnai buvo susiję kaip tik su tais vardais. Vardai, kuriuos 
mes duosime kanalams, miestams ir kalnų viršūnėms, nuriedės 
nuo jų lyg vanduo nuo žąsies. Nors ir kiek mes stengtumėmės 
perprasti ir prisijaukinti Marsą, mums nieko iš to neišeis. Ga- 
lų gale mes įsiusime ir, žinote, ką padarysime su Marsu? Mes 
nulupsime jam kailį, išmėsinėsime ir perdirbsime pagal savo 
skonį. į . 

— Mes nesugriausime Marso,- pasakė kapitonas.- Jis 
pernelyg didelis ir puikus. | 

— Nesugriausime? Mes, žemiečiai, tiesiog talentingai mo- 
kame griauti visa, kas gražu ir didinga. Jcigu mes neatidarėme 
karštų dešrelių parduotuvių Egipte, Karnako šventovės griuvė- 
siuose, tai vicn dėl to, kad jie toli nuo didžiųjų kelių ir ko- 
mercinės veiklos ten neišvystysi. O Egiptas — tik maža Žemės 
dalelė. Bet čia — čia visas pasaulis, senovinis, visai kitoks, ir 
mes čia kur nors įsikursime ir pradėsime jį teršti. Štai šį ka- 
nalą pavadinsime Rokfelerio kanalu, tą kalną — karaliaus Jur- 
gio kalnu, o jūrą — Diupono jūra. Atsiras Ruzvelto, Linkolno 
ir Kulidžo miestai, ir tai bus neteisinga, nes kiekviena vieta 
jau turi savo vardą. 

— Čia jau jūsų, archeologų, darbas išaiškinti senuosius pa- 
vadinimus, na, o mes, mes sutinkame jais naudotis. 

— Saujelė tokių kaip mes — prieš visus verteivas?— Spen- 
deris pažvelgė į spindinčius metalu kalnus. — Jie žino, kad mes 
šįvakar atsiradome čia ir viską jiems apdergsime; man rodos, 
jie neapkenčia mūsų. 

Kapitonas papurtė galvą. 

— Ne, čia nėra neapykantos.- Jis įsiklausė į vėjo ūži- 
mą.— Jų miestai liudija, kad tai buvo kilnių, gražių, išmintin- 
gų žmonių tauta. Jie ramiai sutiko tai, ką lėmė jiems likimas. 
Atrodo, kad jie susitaikė su mintimi apie mirtį ir apsiėjo be 
jokio karo, nepuolė paskutinę minutę su beviltišku įniršiu griau- 
ti savo miestų. Visi miestai, kuriuos mums iki šiol teko ma- 
tyti, — net nepaliesti. Jie tikriausiai nepyksta, kad mes čia, kaip 
nepyktų ant žaidžiančių pievelėje vaikų: jie supranta — vaikai 
yra vaikai. Ir kas žino, galbūt galų gale visa tai padarys mus 
geresnius. Ar pastebėjote, Spenderi, kaip neįprastai ramūs bu- 
vo mūsų vyrai, kol Bigsas neprimetė jiems tų linksmybių? Ko- 
kie jie buvo romūs, netgi baikštūs! Ką gi, pamatęs visa tai, iš 
karto supranti — ne tokie jau mes šaunuoliai. Mes tik vaikė- 
zai trumpomis kelnaitėmis, triukšmingi, nenuoramos, mes tik 
šūkaujam ir lakstom su savo raketiniais ir atominiais Žaisliu- 
kais. Bet vieną gražią dieną Žemė taps tokia kaip Marsas šian- 
dien. Taigi, Marsas mus prablaivins. Tai pamoka apie civiliza- 
cijų raidą. Naudinga pamoka. O dabar — aukščiau galvą! Grįž- 
kime ir pavaidinkime tame spektaklyje. Penkiasdešimties dole- 
rių bauda, aišku, tebegalioja. 


Bet spektaklis nesiklijavo. Iš mirusios jūros ūmai papūtė vėjas. 
Jis šmižinėjo aplink kosmonautus, aplink kapitoną ir Džefą 
Spenderį, kai tie grįžo prie kitų. Vėjas kėlė dulkes, trūkčiojo 
blizgančią raketą, tampė akordeoną, prinešė dulkių į lūpinę 
armonikėlę. Į akis lindo dulkės, o nuo vėjo ore skambėjo aukšta, 
dainuojanti gaida. S. 1iga vėjas nurimo taip pat nelauktai, kaip 
ir pakilo. 

Bet kartu dingo i: linksmumas. 

Vyrai stovėjo nejudėdami tamsaus, šalto dangaus fone. 

— Eli, vaikinai, gyviau! Persivilkęs sausais drabužiais, iš 
raketos išvirto Bigsas. Jis stengėsi nežiūrėti į Spenderį. Jo bal- 
Sas nuskambėjo lyg tuščioje salėje. Toks vienišas.— Na, gy- 
viau! 

Niekas nepajudėjc. 

— Ei, Vaiti, kurgi tavo armonikėlė? 

Vaitis išpūtė kažk< xią trelę. Ji nuskambėjo kvailai ir juo- 
kingai. Vaitis iškratė i armonikėlės seiles ir įsikišo ją i kišenę. 

Kažkas suglaudė akordeoną. Jis sudejavo tarsi mirštantis 
žvėris. Viskas. 

— Puiku, linksminsimės dviese su buteliuku.— Bigsas at- 
sisėdo, atsilošęs nugara į raketą, užsivertė gertuvę ir išmaukė. 

Spenderis nenuleido nuo jo akių. Ilgai stovėjo nejudėda- 
mas. Po to jo pirštai tyliai tyliai nušliaužė aukštyn virpančia 
koja prie pistoleto, ėmė glostyti, tapšnoti odinį dėklą. 

— Kas nori, gali eiti su manimi į miestą, — paskelbė ka- 
pitonas. — Pastatysime prie raketos sargybą ir pasiimsime gink- 
Jus — dėl viso pikto. 

Savanoriai sustojo į eilę ir išsiskaičiavo. Jų buvo keturioli- 
ka, tarp jų ir Bigsas, kuris skaičiuojant juokaudamas iškėlė 
savo butelį. Šeši vyrai nutarė pasilikti. 

— Na, tai drožiam! —- subaubė Bigsas. 

Būrys tyliai žengė mėnesienoje. Po kiek laiko tolumoje iš- 
niro snaudžiančio mirusio miesto pakraščiai, nužerti dviejų tar- 
pusavy lenktyniaujančių mėnulių šviesos. Šešėliai, nutisę nuo 
ju kojų, buvo dvigubi. Keletą minučių kosmonautai stovėjo ir, 
rodės, nekvėpavo. Jie laukė: va tuoj kas nors sujudės mirusia- 
mc mieste, pakils kokia pilka šmėkla, ir per tuščią jūros dug- 
ną nušuoliuos koks nors senovės protėvis ant senovinio šar- 
vuoto žirgo, neregėto kraujo, nematytos veislės. 

Spenderio vaizduotė užpildė tuščias miesto gatves. Akme- 
nimis grįstose alėjose tarsi melsvi švytintys vaiduokliai vaikš- 
čiojo žmonės, girdėjosi prislopintas murmesys, keisti gyviai zu- 
jo per pilkai raudoną smėlį. Kiekviename lange kažkas stovėjo 
ir, persisvėręs per palangę, lėtai, lyg per amžių vandenis, mo- 
javo kažkokiems siluetams, judantiems bedugnėse gelmėse mė- 
nesicnos nusidabrintų bokštų papėdėje. Spenderis girdėjo mu- 
ziką ir tuoj pamėgino įsivaizduoti, kaip gali atrodyti instru- 
mentai, kurie taip skamba... Tikras vaiduoklių kraštas. 

— Ei! —- sudėjęs delnus prie burnos šūktelėjo Bigsas, išsi- 
tiesęs visu ūŪgiu.— Ei, miesto Žmonės, ei! 

— Bigsai! — pasakė kapitonas. 

Bigsas nusiramino. 

Jie -žengė pirmyn plytelėmis išklota gatve. Dabar jie visi 
kalbėjosi pašnibždom, tarsi įžengę į didžiulę biblioteką po at- 
viru dangumi ar į kapinyną, kur vien tik vėjai švilpauja ir 
ryškios žvaigždės dega aukštai danguje. Kapitonas prabilo pus- 
balsiu. Jis svarstė, kur galėjo pradingti miesto gyventojai, kaip 
jie atrodė, kas buvo jų karaliai ir nuo ko jie mirė. Jis tyliai 
klausė: kaip jie pastatė šį miestą, kuris čia stovi jau amžių 
amžius? Ar buvo jie kada Žemėje? Ar ne jie prieš dešimtis 
tūkstančių metų davė pradžią žemiečių giminei? Ar taip pat 

mylėjo ir neapkentė, taip pat klydo ir darė tokias pat kvailys- 
tes kaip ir mes? S 

Jie sustojo. Mėnuliai tarsi užbūrė, sustingdė juos; tyliai dvel- 
kė glamonėjantis vėjelis. 

— Lordas Baironas, - tarė Džefas Spenderis. 

— Koks lordas?— atsigręžė kapitonas ir įdėmiai į jį pažiū- 
rėjo. 

— Lordas Baironas, devyniolikto amžiaus poetas. Seniai, 
labai seniai jis parašė eilėraštį, nuostabiai tinkantį šiam mies- 
tui ir išreiškiantį jausmus, kurie tiktų marsiečiams, jeigu bent 
vienas būtų išlikęs gyvas. Tokį eilėraštį būtų galėjęs parašyti 
paskutinis marsiečių poetas. 

Vyrai stovėjo ramiai, nejudėjo ir jų šešėliai. 

— Koks tai eilėraštis, Spenderi? 

Spenderis patrypčiojo vietoje, ištiesė ranką, norėdamas pri- 
siminti, prisimerkė ir akimirką patylėjo; paskui tyliu balsu, ne- 
skubėdamas, pradėjo tarti eilėraščio žodžius, ir visi klausėsi jo, 
sulaikę kvapą: 


Nebebraidžiosim po rasą 
Vakarais, kaip kitada, 
Nors dar meilė neužgeso, 
Nors naktis tokia šilta. 
Miestas stūksojo pilkas, aukštas, nebylus. Kosmonautų vei- 
dus nušvietė mėnuliai. f 


Dyla makštys kardo kieto, 
Dyla ir širdies geismai. 

Daug mylėta, daug kentėta, 
Prašo poilsio jausmai. 

Blėsta mėnuo. Naktį šviesią 
Rytmetys tuojau pakeis, — 

Bet mes neisim, neisim dviese 
Pabraidyt laukais... 


Žemiečiai stovėjo tylėdami miesto centre. Naktis buvo šviesi, 
be debesų. Aplink — nė garso, tik vėjas. Priešais juos driekėsi 
plytelėmis išklota aikštė. Plytelių mozaika vaizdavo senovės gy- 
vulius ir žmones. Jie stovėjo ir žiūrėjo. 

Bigsas atsiriaugėjo. Jo akys susidrumstė. Rankos pakilo pric 
burnos, jis mėšlungiškai nurijo gurkšnį, užsimerkė, susirietė. 
tiršta srovė pripildė burną ir išsiveržė, pliūptelėjo ant plytelių. 

užliedama mozaiką. Tai pasikartojo du kartus. Vėsiame ore 
pasklido rūgšti vyno smarvė. 
Niekas nepajudėjo pagelbėti Bigsui. Jis vis vėmė ir vėmė. 
Spenderis akimirką žiūrėjo į jį, paskui apsisuko ir nužings- 
niavo miesto link. Jis ėjo vienišas mėnulių nušviestomis gatvė- 
mis ir nė karto nesustojo ir ncpažvelgė atgal, į savo draugus. 


Jie grįžo ketvirtą ryto. Išsitiesė ant antklodžių, užmerkė akis ir 
kvėpavo nejudančiu oru. Kapitonas Vailderis sėdėjo prie laužo, 
mėtė mažas šakeles į ugnį. 

Po dviejų valandų atmerkė akis Makliuras. 

— Nemiegate, sere? 

— Laukiu Spenderio,- šyptelėjo kapitonas. 

Makliuras susimąstė. 

— Žinote, kapitone, man rodosi, kad jis negrįš. Pats neži- 
nau kodėl, bet turiu tokį nujautimą. Nebegrįš jis. 

Makliuras apsivertė ant kito šono ir užmigo. Ugnis su- 
spragsėjo ir užgeso. 


Praėjo visa savaitė, o Spenderis nesirodė. Kapitonas pasiuntė 
jo ieškoti kelis būrius, bet jie sugrįžo, sakydami nesuprantą, kur 
jis galėjęs nuklysti. Nieko, nusibos valkiotis — pats pareis. 
Amžinai jis niurzga, amžinai nepatenkintas. Velniop jį! 

Kapitonas nieko neatsakė, tik pasižymėjo laivo Žurnale... 

Tai buvo pirmadienio ar antradienio, ar bet kurios kitos 
Marso dienos rytą. Bigsas sėdėjo ant kanalo krašto. Jo nuka- 
rusios kojos mirko vėsiame vandenyje, o veidas degė saulėje. 

Kanalo krantu atėjo žmogus. Jo šešėlis uždengė Bigsą. Big- 
sas pakėlė akis. 

— Prakeikimas! - sušuko Bigsas. 

— Aš — paskutinis marsictis,— pasakė žmogus, išsitrauk- 
damas pistoletą. 

— Ką tu pasakei?— paklausė Bigsas. 

— Aš nušausiu tave. 

— Baik kvailioti. Kas tau užėjo, Spenderi? 

— Stok ir mirk, kaip dera vyrui. 

— Dėl Dievo meilės, mesk tą pistoletą. 

Spenderis paspaudė gaiduką tik vieną kartą. Bigsas dar kiek 
pasėdėjo ant kanalo krašto, paskui palinko priekin ir įkrito į 
vandenį. Pistoleto šūvis buvo tylus tarsi šnibždesys, tarsi toli- 
mas dūzgimas. Kūnas pamažu skenuo, nešamas lėtos kanalo 
srovės. Pasigirdo duslus burbuliavimas ir tuojau nutilo. 

Spenderis įsikišo pistoletą į dėklą ir begarsiais žingsniais 
nuėjo tolyn. Virš Marso švietė kaitri saulė, jos spinduliai svi- 
lino rankų odą, karštai glamonėjo jo apniukusį veidą. Jis ne- 
bėgo; jis ėjo taip, tarsi nuo praeito karto niekas nebūtų pasi- 
keitę — tik tiek, kad dabar buvo diena. Jis priėjo prie raketos, 
kur po virėjo pastatyta pastoge keletas vyrų valgė karštus pus- 
ryčius. 

— A, šiai ir mūsų Vienišas Vilkas, — pasakė kažkuris. 

— E, Spenderi! Ilgokai nesimatėme! 

Keturi vyrai, sėdėję už stalo, įsmeigė žvilgsnius į žmogų, 
kuris savo ruožtu stebėjo juos tylėdamas. 

— Velniai griebtų tave ir tavo griuvėsius, sukikeno virė- 
jas, maišydamas puode kažkokią juodą tyrę. — Apžiojai juos it 
alkanas šuo kaulą. 

— Galbūt, atsakė Spenderis.— Turėjau kai ką išsiaiškin- 
t. Ką jūs pasakysite, jeigu aš jums pranešiu, kad netoliese 
mačiau vaikščiojant marsietį? g 

Visi keturi kosmonautai padėjo šakutes. 

— Marsietį? Kur? 

— Nesvarbu kur. Leiskite užduoti jums vieną klausimą. Ką 
jūs jaustumėte, būdami marsiečiais, jeigu į jūsų kraštą atvyktų 
žmonės ir pradėtų viską niokoti? 

— Aš tai jau žinau, ką jausčiau,— pasakė Čerokis.- Ma- 
no gyslose teka čerokėjų genties kraujas. Senelis man daug yra 
pasakojęs apie Oklahomos nukariavimą. Taigi, jeigu Čia dar 
liko marsiečių, aš — už juos. 

— Ojūs ką pasakysite? — atsargiai paklausė Spenderis ki- 
tų. 

Niekas neatsakė, tyla iškalbingai bylojo: grobk, kiek apglė- 
bi, ką radai — viskas tavo, jei artimas atkišo skruostą — duok 
iš viso vieko ir taip toliau, ir taip toliau. 

— Tai va, - tarė Spenderis.— Aš radau marsietį. 

Jie nepatikliai sužiuro į jį. 

— Ten, viename mirusių miestų. Aš nesitikėjau jo sutikti. 
Net ir nemaniau ieškoti. Nežinau, ką jis ten veikė. Apie savai- 
tę laiko gyvenau mažame miestelyje, bandžiau išskaityti seno- 
vinius rašmenis, tyrinėjau jų meno kūrinius. Ir štai vieną dieną 
pamačiau tą marsietį. Jis pasirodė trumpą akimirką ir vėl din- 
go. Kitą dieną jis nepasirodė. Aš vėl sėdau prie knygų, studi- 
javau senovės raštus, ir marsietis vėl pasirodė. Ir taip keletą 
kartų, kaskart vis arčiau ir arčiau. Tą dieną, kai aš pagaliau 
perpratau marsiečių kalbą — ji nuostabiai paprasta ir, be to, 

labai padeda piktogramos — marsietis pasirodė priešais mane 
ir tarė: „Duokite man savo batus“. Aš atidaviau jam batus, o 
jis sako: „Duokite man savo uniformą ir visus kitus drabu- 
žius“. Aš viską atidaviau, o jis vėl: „Duokite pistoletą“. Ati- 
duodu pistoletą. Tada jis sako: „O dabar eime kartu ir žiūrė- 
kite, kas bus“. Ir marsietis nuėjo į stovyklą, ir štai jis Čia. 

— Nematau jokio marsiečio,— tarė Čerokis. 

— Gaila. 

Spenderis išsitraukė pistoletą. Pasigirdo tylus dūzgimas. Pir- 
moji kulka kliudė vyrą iš kairės, antroji ir trečioji pataikė į 
dešinįjį ir tą, kuris sėdėjo per vidurį. Siaubo apimtas virėjas 
atsisuko nuo laužo ir gavo ketvirtą kulką. Jis krito kniūbščias 
į ugnį ir liko joje; jo drabužiai užsiliepsnojo. 

Raketa stovėjo, nušviesta saulės. Trys vyrai sėdėjo nejudė- 
dami, padėję rankas ant stalo. Priešais juos aušo pusryčiai. Tik 
vienas Čerokis, nepaliestas, nustėręs spoksojo į Spenderį, ne- 
tikėdamas savo akimis. 

— Gali eit su manim, - tarė Spenderis. 

Čerokis nieko neatsakė. 

— Girdi, man tave į savo kompaniją. - Spenderis laukė. 

Pagaliau Cerokis atgavo žadą. 

— Tu juos nušovei, — tarė jis, metęs baugų žvilgsnį į greta 
sėdinčius vyrus. . 

— Jie to užsitarnavo. 

— Tu išsikraustei iš proto! 

— Galbūt. Bet tu gali eiti su manimi. 

— Eiti su tavimi — kurių velnių? — suriko Čerokis. Jo 
veidas mirtinai išbalo, akys pasruvo ašaromis.— Eik iš Čia, 
nešdinkis! 

Spenderio veidas suakmenėjo. 

— O aš maniau, nors tu mane suprasi. 

— Nešdinkis! - Čerokis siekė pistoleto. 

"Spenderis iššovė paskutinį kartą. Čerokis nebejudėjo. 

Bet dabar susverdėjo Spenderis. Pėrsibraukė ranka prakai- 
tuotą veidą. Pažvelgė į raketą ir staiga pradėjo smarkiai dre- 
bėti. Vos nepargriuvo ant žemės, — tokia stipri buvo reakcija. 
Iš veido jis atrodė tarsi ką tik pabudęs po hipnozės, po sun- 
kaus sapno. Jis atsisėdo, stengdamasis nugalėti drebulį. 

— Nustok! Tuoj pat! — įsakė jis savo kūnui. 

Visi nervai virpėjo ir drebėjo. 

— Nustok! 

Jis sukaupė visas proto ir valios jėgas ir nugalėjo drebulį 
visiškai. Dabar rankos ramiai gulėjo ant sutramdytų kelių. 

Jis pakilo ir neskubėdamas, įgudusiais judesiais, užsidėjo 
ant nugaros kuprinę su produktais. Jo rankos vėl suvirpėjo tik 
trumpą sekundės dalį, bet jis labai ryžtingai tarė: „Ne!“, ir 
virpulys praėjo. Po to sunkiai. nužingsniavo tolyn ir išnyko 
tarp įkaitusių raudonų kalvų. Vienas. 


Svilinanti saulė pakilo dar aukščiau. Po valandos iš raketos 
išlipo kapitonas pusryčių. Jis jau buvo besakąs „Labas rytas!“ 
sėdintiems už stalo vyrams, bet nebepasakė — jis užuodė silpną 
parako kvapą. Pamatė išsitiesusį laužavietėje virėją. Ketvertas 
vyrų sėdėjo prie ataušusių pusryčių. 

Po valandėlės trapu nusileido Parkhilas ir dar du. Kapito- 
nas stovėjo, užtvėręs jiems kelią, ir lyg užburtas žiūrėjo į tyliai 
sėdinčius už stalo vyrus, į jų keistas pozas. 

— Sušaukti visą įgulą! —- įsakė kapitonas. 

Parkhilas nubėgo kanalo krantu. 

Kapitonas palietė Čerokį. Čerokis pamažu susirietė ir nu- 
krito nuo kėdės. Saulės spinduliai kibirkščiavo trumpai pa- 
kirptuose plaukuose, glostė išsišovusius skruostikaulius. 

Įgula susirinko. 

— Ko trūksta? | 

— Ir vėl Spenderio, sere. Bigsą radome plūduriuojantį ka- 
nale. 

— Spenderio! 

Kapitonas pažvelgė į kalnus, remiančius vidurdienio dangų. 
Grimasa iškreipė lūpas, saulėje sublizgėjo balti dantys. 

— Tegu jį velniai, - ištarė jis pavargęs. — Kodėl gi jis ne- 
atėjo ir nepakalbėjo su manimi? 

— Jam reikėjo pakalbėti su manim! — riktelėjo Parkhifas, 
sužaibavęs akimis. — Būčiau jam ištaškęs smegenis iš makau- 
lės, dievaži! 

Kapitonas Vailderis linktelėjo dviem vyram. 

— Paimkite kastuvus,— pasakė jis. 

Duobes kasti buvo karšta. Nuo sausos jūros pūtė šiltas 
vėjas, žėrė dulkes į veidus, o kapitonas sklaidė. Biblijos lapus. 
Bet štai jis užvertė knygą, ir smėlio srovė lėtai siūbtelėjo | nuo 
kastuvų ant įvyniotų į audeklą kūnų. 

Jie sugrįžo prie raketos, tarkštelėjo šautuvų užraktais, už- 
pakalyje pric diržų prisikabino granatų ryšulius, patikrino, ar 
lengvai išsiima iš dėklų pistoletai. Kalnus suskirstė sektoriais, 

ir kiekvienas gavo po barą. Kapitonas paaiškino užduotį ne- 
keldamas balso, nejudindamas bejėgiškai nukarusių rankų. 
— Eime,- tarė jis. 


Spenderis pamatė, kaip keliose slėnio vietose iškilo dulkių de- 
besėliai, ir suprato, kad prasidėjo planingas persekiojimas. Jis 
atidėjo į šalį ploną sidabrinę knygą, kurią skaitė patogiai įsitaisęs 
ant plokščio akmens luito. Knygos puslapiai buvo padaryti iš 
gryniausio, plono kaip rūkomasis popierius sidabro, išmarginti 
ranka pieštais juodais ir auksiniais rašmenimis. Tai buvo dešimt 
tūkstančių metų senumo filosofinis traktatas, kurį jis rado vie- 
noje Marso miestelio vilu. Spenderiui nesinorėjo nuo jo atsi- 
traukti. 

Jis dargi pradžioj pagalvojo: „Ar verta? Sėdėsiu ir skaity- 
siu, kol jie ateis ir nušaus mane“. 

Rytą, nušovęs šešis žmones, Spenderis pajuto širdyje nykią 
tuštumą, paskui jam darėsi bloga, o pagaliau jį apėmė keista 
ramybė. Bet dabar, matydamas dulkių kamuolius, žyminčius jo 
persekiotojų kelią, jis jautė, kad ramybė nyksta, vėl užleisda- 
ma vietą niūriam įniršiui. 

Iš gertuvės gurkštelėjo vėsaus vandens. Paskui atsistojo, pa- 
sirąžė, nusižiovavo ir įsiklausė: aplink, visame slėnyje, - nuo- 
stabi ramybė. Kaip būtų puiku, jeigu jis ir dar keletas Žmonių, 
jo pažįstamų iš Žemės, galėtų čia atvykti ir išgyventi visą gy- 
venimą be triukšmo, be rūpesčių... 

Vienoje rankoje jis nešėsi knygą, kitoje — užtaisytą pisto- 
letą. Priėjęs sraunų upokšnį, nusėtą baltais akmenukais ir uo- 
lų nuolaužomis, nusirengė ir įbrido į vandenį. Ilgai, neskubė- 
damas prausėsi, vėl išlipo į krantą, apsirengė ir pasiėmė nuo 
žemės pistoletą. 

Pirmieji šūviai nuaidėjo apie trečią valandą dienos. Tuo 
metu Spenderis jau buvo aukštai kalnuose. Sekdami paskui, 
jie praėjo tris Marso kalnų miestelius. Virš jų, išbarštytos lyg 
akmenukai palei upokšnius. ar žalias pieveles, stovėjo vienišos 
vilos su senovės marsiečių įrengtais koklėmis klotais baseinais, 
bibliotekomis, kiemuose trykštančiais fontanais. Laukdamas sa- 
vo persekiotojų, Spenderis visą pusvalandį plaukiojo pilname 
lietaus vandens baseine. 

Palikdamas mažąją vilą, jis išgirdo šūvius. Užpakalyje jo, 
už kokių dvidešimt pėdų, pasipylė plytelių skeveldros. Spende- 
ris pradėjo bėgti, slėpdamasis už uolų, iškyšulių, paskui atsi- 
gręžė ir pirmu šūviu paklojo vieną persekiotoją. 

Spenderis žinojo, kad bus apsuptas iš visų pusių ir atsidurs 
spąstuose. Išsidėstys ratu, slinks artyn ir artyn ir galų gale pri- 
baigs jį. Kažin kodėl jie nemėto granatų? Juk kapitonui Vail- 
deriui užtektų ištarti Žodį. 

„Ne, aš per daug subtilus padaras, kad būčiau sudraskytas 
į gabalus,- pamanė Spenderis.- Štai kas sulaiko kapitoną. 
Jam norisi, kad viskas baigiųsi viena mažyte skylute. Ar ne 
keista? Norisi, kad aš mirčiau padoria mirtimi. Be kraujo kla- 
nų. Kodėl? O todėl, kad jis mane supranta. Štai kodėl jis 
pasiruošęs rizikuoti savo šauniųjų vyrų gyvybe, kad tik paklotų „ 
mane tiksliu šūviu į galvą. Argi ne taip?“ 

Devyni, dešimt šūvių pradrioksėjo vienas po kito. Aplinkui 
skraidė uolų skeveldros. Spenderis atsišaudė šaltai, kartais net- 
gi neatitraukdamas akių nuo sidabrinės knygos, kurią vis dar 
laikė rankoje. 

Kapitonas su šautuvu rankose iššoko iš už priedangos į 
skaisčią saulės šviesą. Spenderis nusitaikė, bet nešovė. Jis išsi- 
rinko kitą taikinį ir nuskėlė viršūnę uolos, už kurios gulėjo 
Vaitis. Iš ten pasigirdo piktas riksmas. 

Staiga kapitonas atsistojo. Jo rankose buvo balta nosinaitė. 
Kažką pasakė savo žmonėms ir, palikęs šautuvą, pradėjo kopti 
šlaitu aukštyn. Spenderis kiek lukterėjo, paskui ir jis pakilo su 
pistoletu rankoje. . 

Kapitonas priėjo ir atsisėdo ant įkaitusio akmens. Kurį lai- 
ką jis nežiūrėjo į Spenderį. 

Pagaliau įsikišo ranką į palaidinės kišenę. Spenderio pirštai 
suspaudė pistoletą. ) 

— Cigaretę?- pasiūlė kapitonas. 

— Ačiū.—- Spenderis paėmė vieną. 

— Ugnelės? 

— Turiu savo. 

Tylėdami užsitraukė kartą, kitą. 

— Karšta,— tarė kapitonas. 

— Labai. 

Ar gerai įsitaisėte? 

— Puikiai. 

— Ir kick manote išsilaikyti? 

— Kol nudėsiu bent tuziną vyrų. 

— Kodėl nenušovėte mūsų visų rytą, kai buvo proga. Juk 
lengvai galėjote tą padaryti. 

— Žinau. Nervai neišlaikė. Kai ką nors įsikali į galvą, pra- 
dedi meluoti sau pačiam. Sakai, kad visi kiti neteisūs, 0 tu 
teisus. Bet kai tik aš pradėjau šaudyti tuos žmones, tuoj pat 

supratau, kad jie tiesiog kvailiai ir veltui juos šaudau. Deja, 
per vėlai. Taigi daugiau jau ranka nebekilo, dėl to ir atėjau 
čia, kad vėl galėčiau sau pameluoti ir įniršti, kad atgaučiau 
reikiamą ūpą. 

— Atgavote? 

— Ne visai. Bet pakankamai. 

Kapitonas žiūrėjo į savo cigaretę. 

— Kodėl jūs taip pasielgėte? 

Spenderis ramiai pasidėjo pistoletą prie kojų. 

— Pamačiau, kad mes galime tik svajoti apie tai, ką pasie- 
kė ir sukūrė marsiečiai. Jie sustojo ten, kur mums reikėjo 
sustoti jau prieš šimtą metų. Aš išvaikščiojau visus jų miestus, 
pažinau šiuos žmones ir džiaugčiausi, galėdamas pavadinti juos 
savo protėviais. 

— Štai ten — koks puikus miestas. — Kapitonas galva pa- 
rodė vieną miestą. 

— Ne tik tas vienas. Taip, jų miestai nuostabūs. Jie mokė- 
jo jungti meną su buitimi. O amerikiečiams — tai du skirtingi 
dalykai. Jiems meno vieta — kvaišelio sūnaus palėpėje. Meną 
jie vartoja sekmadieninėmis dozėmis, atmieštą religija. O mar- 
siečiai turi viską — ir meną, ir religiją, ir visa kita... 

— Jūs manote, jie absoliučiai viską suprato? 

— Esu tuo įsitikinęs. 

— Ir dėl to jūs pradėjote šaudyti žmones. š 

— Kai buvau dar vaikas, tėvai nusivežė mane į Meksiko 
Sit. Niekad nepamiršiu, kaip mano tėvas ten elgėsi — vaikš- 
čiojo pasipūtęs, garsiai šūkavo. O motinai nepatiko vietiniai 
žmonės, nes ir oda jų tamsi, ir retai prausiasi. Sesuo tai iš viso 
vengė su jais kalbėti Man tik vienam ten labai patiko. Tai 
štai aš ir įsivaizduoju, kad, atvykę į Marsą, mano tėvas ir mo- 
tina elgtųsi lygiai taip pat Vidutiniam amerikiečiui nereikia 
užsienietiškų įmantrybių. Jei tik nėra štampo „Pagaminta Ame- 
rikoje“ — nesąmonė, šlamštas! Tik pagalvokite! Dieve mano, 
tik pagalvokite! O tas karas? Juk jūs girdėjote kalbas kongre- 
se, prieš mums išskrendant. Jeigu ekspedicija pavyks, jie pla- 
nuoja įrengti Marse tris atomines laboratorijas ir atominių 
bombų sandėlius. Tai reiškia — galas Marsui, galas jo stebuk- 
lingiems miestams. Na, sakykite, ką jūs pajustumėte, jeigu mar- 
sietis apvemtų Baltųjų Rūmų grindis? 

Kapitonas nieko nesakė, tik klausėsi. 

Spenderis kalbėjo toliau: 

— O paskui į sceną įžengia kiti verteivos. Aukso ieškoto- 
jai, komivojažieriai... Ar atsimenate, kas atsitiko su Meksika, 

kai ten iš Ispanijos atvyko Kortesas su savo šauniais sėbrais? 
Kokią civilizaciją sunaikino šie godūs, fanatiški šventeivos! Is- 
torija niekada nedovanos Kortesui. 

— Jūs ir pats šiandien ne visai etiškai pasiclgėte,— tarč 
kapitonas. 

— O ką aš galėjau daryti? Ginčytis su jumis? Juk aš vie- 
nas — vienas pricš visą tą gobšų, savanaudžių, sukčių gaują 
ten, Žemėje. Jie tuoj pat pradės čia mėtyti savo štykščias ato- 
mines bombas, peštis dėl karinių bazių. Maža to, kad vieną 
planetą subjaurojo, reikia dar ir kitas apdergti! Bukagalviai 
plepiai. Kai pakliuvau čia, man pasirodė, kad išsivadavau ne 
tik nuo jų vadinamosios kultūros, bet ir nuo jų etikos, jų 
papročių. Pamaniau, kad ištrūkau iš jų įtakos sferų. Beliko tik 
užmušti jus visus ir pradėti savo gyvenimą. 

— Bet išėjo kitaip,— pasakė kapitonas. 

— Taip. Kai nušoviau penktąjį, tada, per pusryčius, supra- 
tau, kad visiškai aisinaujintį nesugebėjau, netapau tikru mar- 
siečiu. Pasirodo, ne taip jau lengva išsivaduoti nuo viso to, ko 
išmokai Žemėje. Bet dabar mano abejonės dingo. Aš sunai- 
kinsiu jus visus iki vieno. Tai nukels kitos ekspedicijos startą 
mažiausiai penkeriems metams. Mūsų raketa — vienintelė, dau- 
giau tokių nėra. Žemėje žmonės lauks metus, kitus, 0 kai 
nieko apie mus nesužinos, pabūgs ruošti naują ekspediciją. 
Raketą statys dvigubai ilgiau, darys šimtus eksperimentinių mo- 
delių, kad apsidraustų nuo galimų nepasisekimų. 

— Jūsų teisybė. 

— Jei jūs grįžtumėt su geromis žiniomis, invazija į Marsą 
tik dar pagreitėtų. Jei duos Dievas, pragyvensiu bent iki šešių 
dešimčių ir galėsiu sutikti visas naujas ekspedicijas, kurios nu- 
sileis Marse. Per metus daugiau kaip viena raketa neatskris, O 
įgula nebus didesnė kaip dvidešimt žmonių. Aš, žinoma, su 
jais susidraugausiu ir papasakosiu, kad mūsų raketa netikėtai 
sprogo — aš susprogdinsiu ją dar šią savaitę, kai tik su jumis 
susidorosiu — O po to visus juos išžudysiu. Taip Marsas išliks 
nepaliestas dar pusę šimtmečio; žemiečiai tikriausiai greitai mcs 
tuos bandymus. Prisimenate, kaip jiems įgriso dirižablių staty- 
ba, kai tie vis užsidegdavo ir krisdavo žemyn? 

— Jūs viską numatėte,— pripažino kapitonas. 

— Viską. 

— Bet mūsų daugiau. Po valandos ratas užsidarys. Po va- 
landos jūs būsite negyvas. 

— Aš radau kelis požeminius perėjimus ir tokią slėptuvę, 
kurios jums nieku gyvu nepavyks surasti. Pasitrauksiu ten ke- 

lioms savaitėms, o kai jūs užsižiopsosite, vėl -išlįsiu ir išpleš- 
kinsiu visus iš eilės. 

Kapitonas linktelėjo. 

— Papasakokite man apie tą jūsų čionykštę civilizaciją, — 
tarė jis, rodydamas ranka į kalnų miestus. 

— Jie mokėjo sugyventi su gamta. Jie per daug nesistengė 
atskirti žmogų nuo kitų gyvūnų. Štai kur mes padarėme klai- 
dą, kai pasirodė Darvinas. Iš pradžių baisiai apsidžiaugėme ir 
apkabinome visus: ir Darviną, ir Hakslį, ir Froidą. Paskui stai- 
ga pastebėjome, kad Darvinas niekaip nesiderina su mūsų re- 
ligija. Bent jau mums taip pasirodė. Bet juk tai kvaila! Užsi- 
geidėme pastumti Darviną, Hakslį, Froidą. Jie nesidavė. Ir ta- 
da mes, puspročiai, puolėme griauti religiją.. Ir mums puikiai 
sekėsi. Praradome tikėjimą ir pradėjome laužyti galvą — -ka- 
me gyvenimo prasmė? Jeigu menas yra tik nepatenkintų geis- 
mų išraiška, jeigu religija yra savęs apgaudinėjimas, tai kam gi 
mes gyvename? Tikėjimas viskam surasdavo atsakymą. Bet, pa- 
sirodžius Darvinui ir. Froidui, jis subankrutavo. Žmonių gimi- 
nė kaip buvo paklydusi, taip ir. liko. 

— O marsiečiai, vadinasi, surado teisingą kelią? — pasitei- 
ravo kapitonas. 

— Taip. Jie mokėjo taip suderinti mokslą ir religiją, kad 
šie neneigė vienas kito, o atvirkščiai — vienas kitą turtino. 

— Tai jie pasiekė idealą. 

— Tikrai pasikkĖ Norite, parodysiu jums, kaip jie tą pa- 
darė? 

— Manęs laukia žmonės. 

— Sugaišime ne ilgiau kaip pusvalandį. Perspėkite juos, 
seTE. 

Kapitonas kiek padelsė, po to pakilo ir garsiai šūktelėjo 
vyrams pakalnėn. 

Spenderis nusivedė jį į mažą Marso miestelį, pastatytą iš 
puikaus, vėsaus marmuro. Jie pamatė didžiulius frizus su nuo- 
stabių gyvūnų atvaizdais, kažkokias kates su baltomis leteno- 
mis, geltonus apskritimus — saulės simbolius, pamatė panašių 
į bulius būtybių statulas, vyrų ir moterų skulptūras, milžiniš- 
kus tauriu bruožų šunis. 

— Štai atsakymas, kapitone. 

— Nesuprantu. 

— Mansiečiai sužinojo gyvenimo paslaptį iš gyvūnų. Gyvū- 
nai neklausinėja, kame gyvenimo prasmė. Jie gyvena. Gyvena 
dėl paties gyvenimo, džiaugiasi ir mėgaujasi gyvenimu. Pažvel- 
kite į šias skulptūras — visur simboliški įvairiausių gyvių at- 
vaizdai. 


71 


— Atrodo gana pagoniškai. 

— Atvirkščiai, tai Dievo simboliai, gyvenimo simboliai. Ir 
Marse buvo laikai, kai žmogaus intelektualinis pradas nustel- 
bė kūnišką, gyvulišką elementą. Bet marsiečiai suprato, kad, 
norint išlikti gyviems, teks užmiršti klausimą: Karme gyvenimo 
prasmė? Pats gyvenimas — štai kur atsakymas. Gyvenimo tiks- 
las — duoti pradžią naujiems gyvenimams ir kuo geriau juos 
pragyventi. Marsiečiai pastebėjo, kad klausimas: „Kam gyven- 
ui?“ — iškildavo karų ir negandų metais, kai atsakymo ir būti 
negalėjo. Bet vos tik civilizacijoje sugrįždavo pusiausvyra, ra- 
mybė, vos tik baigdavosi karai, tas klausimas vėl pasidarydavo 
beprasmiškas dėl visai kitos priežasties. Kai gyventi gera, nėra 
reikalo ginčytis dėl gyvenimo prasmės. 

— Pasak jūsų, marsiečiai buvo gana naivūs. 

— Tik tada, kai naivumas buvo pateisinamas. Jie atsikratė 
siekimo viską griauti, viską nuvainikuoti. Jie sujungė į vieną 
visumą ir religiją, ir meną, ir mokslą, nes mokslas galų gale 
tiria stebuklą, kurio mes niekad nepajėgsime suprasti, 0 me- 
nas tą stebuklą aiškina. Jie neleido mokslui sutriūškinti este- 
tikos, grožio. Juk tai vis saiko klausimas. Žemietis samprotau- 
ja: „Šiame paveiksle spalvų iš esmės nėra. Mokslas gali įrody- 
ti, kad spalva — tai tik tam tikras šviesą atspindinčių medžia- 
gos dalelių išsidėstymas. Taigi spalva nėra reali mano regimų 
daiktų dalis“. Marsietis, kaip protingesnis, pasakytų taip: „Tai 
nuostabus paveikslas. Jį sukūrė įkvėpto žmogaus ranka ir pro- 
tas. Jo idėja ir spalvos duoti patics gyvenimo. Puikus dalykas“. 

Spenderis nutilo. Sėdėdamas popiečio saulėje, kapitonas 
smalsiai apžiūrinėjo tylų vėsų miestelį. 

— Gera čia būtų gyventi, — tarė jis. 

— Jums reikia tik panorėti. 

— Jūs siūlote tai man? 

— Argi nors vienas jūsų žmonių įstengs visa tai suprasti? 
Jie — ianriumės cinikai, ir jų nebepataisysi. Ir ko jums 
grįžti į Žemę kartu su jais? Norite varžytis su Džonsais? Nu- 
sipirkti tokį pat malūnsparnį kaip Smito? Klausyti muzikos ne 
širdimi, 0 pinigine? Viename dengtame kiemelyje aš radau 
marsiečių muzikos įrašą, jam ne mažiau kaip penkiasdešimt 
tūkstančių metų. Ji vis dar skamba. Tokios muzikos jūs niekur 
daugiau neišgirsite. Pasilikite ir klausykitės. Čia yra knygų. Aš 
jau gan laisvai skaitau jas. Sėdėsime ir skaitysime. 

— Visa tai puiku, Spenderi. 

— Bet jūs nepasiliksite? 

— Ačiū, vis dėlto — ne. 

— Ir jūs, aišku, nepaliksite manęs ramybėje. Aš turėsiu jus 
visus Užmušti. 

— Jūs optimistas. . 

— Aš turiu už ką kovoti ir dėl ko kovoti, todėl man ge- 
riau seksis žudyti. Susiradau naują religiją: iš naujo mokausi 
kvėpuoti, kepintis saulėje, visu kūnu gerti saulės spindulius, 
Mokausi klausytis muzikos, skaityti knygas. O ką man gali 
pasiūlyti jūsų civilizacija? 

Kapitonas brūkštelėjo koja ir papurtė galvą. 

— Man labai gaila, kad taip viskas susiklostė. Iš tiesų, Ia- 
bai gaila... ' 

— Ir man gaila. Matyt, jau laikas vesti jus atgal, kad ga- 
lėtumėt pradėti savo ataką. 

— Matyt. | 

— Kapitone, aš jūsų nenušausiu. Kai viskas pasibaigs, jūs 
liksite gyvas. 

— Ką? 

— Aš iš pat pradžių buvau nutaręs jūsų neliesti. 

— Štai kaip... 

— Iš visų jus tik vieną paliksiu. Kai jie bus negyvi, jūs 
galbūt apsigalvosite. 

— Ne,- pasakė kapitonas. — Mano gyslose pernelyg daug 
Žemės kraujo. Negaliu leisti jums pabėgti. 

— Netgi turėdamas progą likti čia? . 

— Taip, netgi tada, nors ir keista. Nežinau kodėl. Niekada 
to nesvarsčiau. Na, štai ir atėjome. 

Jie sugrįžo į senąją vietą. 

— Eime su manimi, Spenderi, savo noru. Paskutinį kartą 
siūlau. 3 
— Dėkui, neisiu. — Spenderis ištiesė ranką. — Ir dar vienas 
prašymas. Jeigu laimėsite, padarykite man paslaugą. Pasisten- 
kite, kiek galite, užvilkinti šios planetos nusiaubimą, bent jau 
penkiasdešimt. metų. Tegu pirma archeologai kaip reikiant pa- 
sidarbuoja. Prižadatc? 

— Prižadu. 

— Ir dar... Jei nuo to kam nors bus lengviau, laikykite : 
mane nepataisomu psichopatu, kuris pakvaišo vieną vasaros 
dieną ir jau nebepasveiko. Gal jums bus lengviau... 

— Pagalvosiu. Sudie, Spenderi. Laimingai. | 

— Keistas jūs žmogus,- pasakė Spenderis, kapitonui ci- 
nant žemyn taku per šiltą vėją. 

Kapitonas pagaliau sugrįžo pas savo dulkinus vyrus, kaž- 
koks nesavas, prislėgtas. Prisimerkęs žiūrėjo į saulę ir sunkiai 
alsavo. 

— Turit kas gerti?— paklausė kapitonas. 

Pajuto rankoje vėsų butelį. 

— Ačiū. 

Jis gurkštelėjo. Nusišluostė lūpas. - 

— Tai va,- pasakė jis.— Būkite atsargūs. Skubėti nėra 
ko, laiko turime pakankamai. Iš mūsų daugiau aukų neturi 
būti. Jums teks jį nušauti. Jis nesutiko nusileisti nuo kalno. 
Pasistenkite paguldyti jį vienu šūviu. Nepaverskite į rėtį. Rei- 
kia baigti. 
— Suknežinsiu jo prakeiktą makaulę, - pasakė Semas Park- 
hilas. 

— Ne, tik į krūtinę, — pasakė kapitonas. Jam vis stovėjo 
akyse rūstus, ryžtingas Spenderio veidas. 
t — Jo prakeiktą makaulę, - pakartojo Parkhilas. 

— Girdėjote mano įsakymą? Tik į krūtinę. 

Parkhilas burbtelėjo kažką sau po nosimi. 

— Eime,— pasakė kapitonas. 


Jie vėl išsisklaidė; ėjo, bėgo ir vėl ėjo karštais šlaitais, čia 
įnerdami į vėsias, pakvipusias samanomis olas, čia vėl iššokdami 
į skaisčiai apšviestas aukšteles, kur kvepėjo saulėje įkaitusiais 
akmenimis. 

„Kaip šlykštu būti gudriam,-— galvojo kapitonas, — kai šir- 
dies gilumoje nesijauti gudrus ir nenori toks būti. Sėlinti, regz- 
ti pinkles ir didžiuotis savo klasta. Kaip bjauru dėtis teisingu, 
kai širdy nesi tikras, kad teisybė tavo pusėje. Kas gi mes, galų 
gale? Dauguma? Ar tai atsakymas? Juk dauguma niekada ne- 
klysta, tiesa? Niekada, niekada, nė trumpiausią akimirką, argi 
ne taip? Nesuklysta nė karto per dešimų milijonų metų?“ 

Jis mąstė: „Kas yra ta dauguma, kas ją sudaro? Ką jie 
galvoja, ir kodėl jie tokie pasidarė, ir nejaugi niekada nepasi- 
keis, ir — kaip, po velnių, aš pakliuvau į tą prakeiktą daugu- 
mą? Man nejauku čia. Gal tai klaustrofobija, minios baimė, o 
gal tik sveiko proto balsas? Ir ar pali būti vienas Žmogus tei- 
sus, kai visas pasaulis įsitikinęs savo tcisumu? Geriau negalvo- 
kime apie tai. Šliaužkime ant pilvų, sėlinkime, spauskime gai- 
duką! Va taip! Taip!“ ž 

* Jo žmonės bėgo, krito ir vėl kėlėsi, slėpėsi šešėliuose, išsi- 
"Žioję gaudė orą, nes atmosfera reta, bėgti sunku; atmosfera 
buvo reta, ir jie dažnai prisėsdavo, kokias penkias minutes 
ilsėdavosi, sunkiai kvėpuodami, o akyse šokinėjo juodos ki- 
birkštys; nenumalšinę deguonies alkio, vėl pašokdavo, įtemp- 

davo akis, pakeldavo šautuvus ir perverdavo TElą Vasaros Orą 
trenksmo ir karščio salvėmis. 

Spenderis gulėjo ten, kur jį paliko kapitonas, ir kartas nuo 
karto paleisdavo šūvį į savo persekiotojus. 

— Ištaškysiu į akmenis tavo prakeiktą makaulę! — suriko 
Parkhilas ir: metėsi skardžiu aukštyn. 

Kapitonas nusitaikė į Semą Parkhilą. Bet tuoj nuleido pis- 
toletą ir pažvelgė į jį su siaubu. 

— Ką jūs darot?— paklausė jis virpančios rankos ir pisto- 
leto. 

Jis vos neiššovė Parkhilui į nugarą. 

— Viešpatie, susimilk! 

Jis pamatė, kaip Parkhilas dar kiek pabėgėjo ir, suradęs 
priedangą, krito ant Žemės. 

Spenderį vis glaudžiau supo reta bėgančių žmonių grandi- 
nė. Jis gulėjo kalvos viršūnėje, už dviejų uolų, išvargęs, iš- 
kreipia burna gaudydamas orą; pažastyse juodavo didžiulės pra- 
kaito dėmės. Kapitonas gerai matė tas uolas. Tarp jų žiojėjo 
kokių keturių colių plyšys, pro kurį buvo matyti Spenderio 
krūtinė. 

— Ei, tu! —- suriko Parkhilas. - Tuoj gausi kulką i kaktą! 

Kapitonas Vailderis delsė. „Bėk, Spenderi,— galvojo jis. — 
Pasitrauk į kalnus, kaip žadėjai. Po kelių minučių jau bus 
vėlu. Bėk, o paskui vėl sugrįši. Na, greičiau! Juk sakei, kad 
pabėgsi. Eik į tuos savo tunelius, pasislėpk ten ir gyvenk mė- 
nesį, metus, skaityk savo nuostabias knygas, maudykis švento- 
vių baseinuose. Na, paskubėk, žmogau, kol nevėlu“. 

Spenderis nejudėjo iš vietos. 

„Kas jam atsitiko?“ — klausė savęs kapitonas. 

Jis paėmė pistoletą. Pažiūrėjo į bėgančius, besislapstančius 
žmones. Pažvelgė į mažo švaručio Marso miestelio bokštelius 
— saulėje tviskančias aštriabriaunes šachmatų figūras. Metė 
žvilgsnį į uolas, į plyšį, kur matėsi Spenderio krūtinė. Parkhi- 
las veržėsi priekin, kriokdamas iš įniršio. 

— Ne, Parkhilai, - tarė kapitonas. — Negaliu leisti, kad tu 
tą padarytum. Nei kuris kitas. Ne, nė vienas jūsų. Aš pats. 

Jis pakėlė pistoletą ir nusitaikė. 

„Ar mano sąžinė liks švari? — mąstė kapitonas. — Ar gerai 
darau, prisiimdamas tą atsakomybę? Taip, gerai, nes Žinau, ką 
ir dėl ko darau, ir esu įsitikinęs, kad teisybė mano pusėje. 
Viliuosi ir tikiu, kad visu savo gyvenimu pateisinsiu šį žings- 
nį“. 

Jis linktelėjo galva Spenderiui. 

— Bėk! — garsiai sušnibždėjo jis, bet niekas jo neišgirdo. — 
Duodu tau dar trisdešimt sekundžių. Trisdešimt sekundžių! 
Ant riešo tiksėjo laikrodis. Kapitonas sekė skubančią ro- 
dyklę. Vyrai bėgo pirmyn. Spenderis nejudėjo. Laikrodis Liksė- 
jo labai ilgai ir labai garsiai, tiesiai kapitonui į ausį. 
„Bėk, Spenderi, bėk greičiau!“ 
Trisdešimt sekundžių praėjo. 
Pistoletas nutaikytas. Kapitonas giliai įkvėpė. 
— Spenderi,—- pasakė iškvėpdamas. 
Jis paspaudė gaiduką. 
Mažytis akmens dulkių debesėlis pakilo į saulės šviesą — 
štai ir viskas. Šūvio aidai pranyko tarp kalnų. 


Kapitonas pakilo ir šūktelėjo saviškiams: 

— Jis nebegyvas. 

Jie nepatikėjo. Iš jų pozicijų nesimatė plyšio tarp uolų. Jie 
išvydo kapitoną bėgant aukštyn šlaitu ir nusprendė, kad jis 
arba labai drąsus, arba beprotis. 

Tik po keleto minučių jie nusekė paskui. 

Jie susirinko aplink kūną, ir kažkuris paklausė: 

— Į krūtinę? 

Kapitonas nuleido akis. 

— Į krūtinę, — atsakė jis. Jis pastebėjo, kad po Spenderiu 
pasikeitė uolos spalva. — Norėčiau žinoti, ko jis laukė. Norė- 
čiau žinoti, kodėl nepabėgo, kaip buvo sumanęs. Norėčiau 
žinoti, ko jis laukė, kol jį nušaus. 

— Kas žino? — pasakė kažkas. 

O Spenderis gulėjo priešais juos, viena ranka suspaudęs 
pistoletą, kita — tviskančią sidabrinę knygą. 

„Ar tai mano kaltė?— galvojo kapitonas. — Ar taip atsiti- 
ko todėl, kad atsisakiau prie jo prisidėti? Galbūt Spenderiui 
nekilo ranka prieš mane? Galbūt aš kažkuo skiriuosi nuo jų? 
Gal čia ir yra atsakymas? Jis, matyt, galvojo, kad manimi ga- 
lima pasikliauti. O gal yra kitas atsakymas?“ 

Ne. 

Jis pasilenkė prie negyvo kūno. 

„Turiu tai pateisinti visu savo gyvenimu,— galvojo jis. — 
Dabar nebegaliu jo apgauti. Jeigu jis manė, kad aš kažkuo 
panašus į jį, ir dėl to manęs nenušovė, tai kiek man teks 
nuveikti! Taip, taip, žinoma, taip ir yra. Aš — tas pats Spen- 
deris, tik, prieš pradėdamas šaudyti, pagalvoju. O apskritai aš 
nešaudau, nežudau. Aš valdau žmones. Dėlei to jis manęs ir 

negalėjo nušauti, nes matė manyje save patį, tik truputį kito- 
kiomis sąlygomis“. 

Kapitonas pajuto, kad saulė kepina jam pakaušį. Jis išgir- 
do savo balsą: 

— O, kad jis būtų atėjęs pas mane ir pasitaręs, pricš pra- 
dėdamas šaudyti — vis būtume radę kokią išeitį. 

— Išeitį? — burbtelėjo Parkhilas. - Ką mes turime bendro 
su tokiais kaip jis? 

Žemė, uolos ir mėlynas dangus alsavo tokia kaitra, kad net 
ausysc spengė. 

— Tikriausiai jūsų teisybė, — pasakė kapitonas.— Mes ne- 
būtume radę bendros kalbos. Spenderis ir aš — galbūt. Bet 
Spenderis ir jūs, ir visi kiti — ne, niekada. Jam geriau, kad 
taip išėjo. Duokite gurkšnį iš tos gertuvės. 

Palaidoti Spenderį tuščiame sarkofage pasiūlė kapitonas. 
Sarkofagą jie rado senose marsiečių kapinėse. Paguldė Spen- 
derį į tą sidabrinį karstą, sudėjo rankas ant krūtinės, šalia pa- 
statė dešimt tūkstančių metų senumo žvakės ir vyno taurės. 
Uždarant sarkofagą, į juos žvelgė giedras, ramus Spenderio 
veidas. 

Jie kiek pastovėjo senoviniame rūsyje. 

— Jums visiems ne pro šalį būtų kartais prisiminti Spen- 
derį, — tarė kapitonas. 

Jie išėjo iš rūsio ir uždarė marmurinės duris. 

Kitą dieną Parkhilas sumanė pašaudyti viename mirusiųjų 
miestų; taikiniu pasirinko krištolinius langus ir grakščias bokš- 
tų viršūnes. Kapitonas nutvėrė Parkhilą ir išmušė jam dantis. 


2001 metai, rugpjūtis 


NAUJAKURIAI 


Žemiečiai skrido į Marsą. 

Jie skrido, nes kažko bijojo ar nieko nebijojo, nes buvo 
laimingi ar nelaimingi, jautėsi esą piligrimai ar nesijautė pilig- 
rimai. Kiekvienas turėjo kokią nors priežastį. Vieni norėjo pa- 
likti blogas žmonas, blogą darbą ar blogus miestus; kiti atvyko 
trokšdami ko nors gauti, ką atrasti ar kuo atsikratyti, atkasti 
ar užkasti, išmesti ką iš galvos. Jie skrido daug ko tikėdamiesi, 
mažai tikėdamiesi ar visai nieko nesitikėdami. Bet daugelyje 
miestų vyriausybės pirštas iš keturspalvių plakatų rodė: TU 
RASI DARBO DANGUJE — SKRISK Į MARSĄ! Ir žmo- 
nės ruošėsi į kelionę — pradžioje tik saujelė, Lik pora dešim- 
čių, nes dauguma sunkiai susirgdavo, dar prieš raketai iššau- 
nant į kosmosą. Ši liga gavo Vienatvės vardą, nes, matydamas 
savo gimtąjį miestą ten, apačioje, mažėjant — kaip kumštis, 
kaip citrina ir pagaliau tik kaip segtuko galvutė, išnykstanti 
reaktyvinėje ugnies srovėje, — pajunti, tarsi niekad nebuvai už- 
gimęs, kad ir jokio miesto nebuvo, ir tu pats esi niekur, tik 
kosminė erdvė aplinkui, nieko pažįstamo, tiktai svetimi žmo- 
nės. O kai Ilinojaus, Ajovos, Misurio ar Montanos valstijos 
išnyksta debesų jūrose, — ką ten: visos Jungtinės Valstijos su- 
sitraukia į ūkanotą salelę, visa Žemės planeta pavirsta į kaž- 
kur lekiantį purviną futbolo kamuolį, — tada pasijunti vienišas 
kosmoso erdvių klajūnas, likimo nešamas į nežinomus kraštus. 

Nenuostabu, kad pirmujų buvo nedaug. Persikėlėlių skai- 
čius augo proporcingai persikrausčiusių į Marsą žemiečių skai- 
čiui. Vienam baisu, o draugėje — ne taip. Bet pirmiesiems, 
Vienišiesiems, teko tik savimi pasikliauti... 


2001 metai, gruodis 


ŽALIASIS RYTAS 


Saulei nusileidus, jis susirangė prie tako ir išsivirė skurdžią 
vakarienę, paskui lėtai kišo kąsnį po kąsnio į burną ir susimąstęs 
kramtė, klausydamasis ugnies spragsėjimo. Praėjo dar viena 
diena, panaši į trisdešimt kitų: rytais, auštant, jis kasė daugybę 
tvarkingu duobučių, bėrė į jas sėklas, vilko vandenį iš skaidrių 
kanalų. Dabar, sukaustytas švininio nuovargio, jis gulėjo ir žiū- 
rėjo į dangų, kur vis keitėsi įvairūs tamsos atspalviai. 

Jo vardas — Bendžaminas Driskolas;, jam trisdešimt viene- 
ri metai. Jis labai norėjo, kad visas Marsas sužaliuotų, kad 
sušlamėtų aukštais medžiais su vešlia lapija, gaminančia orą, 
vis daugiau ir daugiau oro; teauga jic vis aukštyn ir tekeroja, 
tegaivina miestus tvankią vasaros dieną, tesulaiko žiemos vėt- 
ras. Ko tik medis negali... Jis nuspalvina aplinką, teikia pavėsį, 
nusėja žemę vaisiais. Arba tampa vaikų žaidimų karalyste — 
bekraštis padebesių pasaulis, kur gali laipioti, karstytis, kabėti 
ant rankų. Stebuklingas kūrinys, teikiantis maistą ir džiaugs- - 
mą — štai kas yra medis. Bet visų pirmiausia medžiai — tai 
gaivaus, vėsaus oro šaltinis plaučiams, tai švelnus šlamesys, 
kuris glosto ausį ir užliūliuoja tave naktį baltam kaip sniegas 
patale.“ . 

Jis gulėjo ir klausėsi, kaip tamsi dirva kaupia jėgas, lauk- 
dama saulės, laukdama lietaus, kurio vis nėr ir nėr... Priglau- 
dęs ausį prie žemės, jis girdėjo tolimus ateinančių metų žings- 
nius ir matė — matė, kaip iš šiandien pasėtų sėklų kalasi žali 
daigai, stiebiasi aukštyn į dangų, sklėisdami šakelę po šakelės, 
kaip visas Marsas virsta saulėtu mišku, spindinčiu sodu. 

Anksti rytą, vos tik maža blyški saulė pakildavo virš kalvų, 
jis, pašokęs iš miego, greitai pavalgydavo dūmais atsiduodan- 
čius pusryčius, sutrypdavo rusenančius nuodėgulius, užsimes- 
davo kuprinę ir vėl į darbą — parinkti vietos, ją išvarpyti, 
sodinti sėklas ar daigus, atsargiai sumindžioti žemę, palaistyti 
ir žygiuoti toliau, švilpaujant ir žvalgantis į giedrą dangu, kuris 
į vidurdienį darosi vis kaitresnis ir kaitresnis. 

— Tau reikia oro, - pasakė jis savo laužui. Laužas — tai 
gyvas, raudonskruostis bičiulis, kuris išdykaudamas kandžioja 
tau pirštus, o vėsią naktį snaudžia šalia, primerkęs mieguistas 

rausvas akis... — Mums visiems reikia to oro. Čia, Marse, atmos- 
fera reta. Žiūrėk, jau ir pavargai. Lyg gyventum Anduose, Pietų 
Amerikoje — aukštai aukštai. Įkvepi ir nieko nepajunti. Uždusti 
galima 

Jis pačiupinėjo krūtinės ląstą. Kaip ji išsiplėtė per trisdešimt 
dienų! Taip, čia visi turės mankštinti plaučius, kad galėtų įkvėpti 
daugiau oro. Arba daugiau sodinti medžių. 

— Tai matai, dėl ko aš'čia,— pasakė jis. Ugnis spragtelėjo. — 
Mokykloje mums pasakojo apie Džoną Obuolio Sėklą, kaip jis ėjo 
per Ameriką ir sodino obelis. Na, o mano darbas svarbesnis. Aš 
sodinu ąžuolus, guobas, klevus ir visokius kitokius medžius — 
drebules, kedrus, kaštonus. Ir aš ne kokius vaisius auginu, ne pil- 
vui, O gaminu orą plaučiams. Kai po kelėrių metų tie medžiai 
užaugs — įsivaizduok, kiek deguonies jie prigamins! 

Jis prisiminė savo atvykimą į Marsą. Kaip ir tūkstančiai kitų, 
jis smalsiai žvelgė į tylų Marso rytą ir galvojo: „Ar apsiprasiu čia? 
Ką darysiu? Ar rasiu darbo?“ 

Ir apalpo. 

Kažkas pakišo po nosim amoniako buteliuką, ir kosėdamas jis 
atsipeikėjo. 

— Nieko, tuoj atsigausite, — pasakė gydytojas. 

— Kas man buvo? 

. — Čia labai reta atmosfera. Kai kurie neištveria. Jums tikriau- 
siai teks grįžti į Žemę 

— Ne!- jis atsisėdo, bet tą pačią akimirką jam aptemo akys, 
ir Marsas dukart apsisuko. po juo. Snervės išsiplėtė, jis privertė 
plaučius godžiai gerti tuštumą. — Aš priprasiu. Aš liksiu čia! 

Jam davė ramybę; jis gulėjo, žiopčiodamas lyg žuvis ant smėlio, 
ir visą laiką galvojo: „Oras, oras, oras. Jie žada mane iš Čia išsiųsti 
dėl oro“. Ir jis pasuko galvą, norėdamas pažiūrėti į Marso kalvas 
ir lygumas. Įsižiūrėjo ir štai ką pamatė: kur bežvelgtum, kur bežiū- 
rėtum — nei medžio, nei medelio. Tas kraštas atrodė, tarsi pats 
save būtų pasmerkęs — aplink plytėjo juodžemio laukai, o juose 
— nieko, nė vienos Žolytės. „Oras,— galvojo jis, su švilpesiu trauk- 
damas bespalvę tuštumą. — Oras, oras“. Ir kalnų viršūnėse, ir jų 
šešėliuose, ir netgi prie mažų upelių — nei vieno medžio, nei 
žolės stiebelio. Na žinoma! Atsakymas gimė ne prote, o plaučiuo- 
se, gerklėje. Ir ši mintis, lyg gryno deguonies gūsis, iš karto atgai- 
vino jį. Medžiai ir žolė. Jis apžiūrėjo savo rankas, delnus. Jis s0- 
dins medžius, sės žolę. Štai kur jo darbas: kovoti prieš tai, kas gali 
sukliudyti jam čia pasilikti. Jis paskelbs Marsui karą — sodininkys- 
tės karą. Senoji Marso dirva milijonus metų maitino vietinius au- 
galus, kol pagaliau jie išlepo ir išsigimė. O jeigu atvežus naujų 
veislių? Žemės medžių — plačiašakių mimozų, svyruoklių gluos- 

niu, magnolijų, didingų eukaliptų. Kas tada? Vienas Dievas žino, 
„kokius mincralinius turtus slepia Marso dirva — neliestus turtus, 
nes senoviniai paparčiai, gėlės, krūmai ir medžiai seniai buvo iš- 
karšę ir Žuvę. 

— Leiskit man atsikelti! — sušuko jis. — Man reikia nuciti pas 
Koordinatoriu! ' i . 

Visą rytą jis prakalbėjo su Koordinatoriumi apie tai. Kas auga 
ir kas žalia. Praeis. daug mėnesių, o gal ir metų, kol prasidės pla- 
ningas sodinimas. Tuo tarpu produktai dar vežami iš Žemės, už- 
šaldyti skrajojančiuose varvekliuose. Ir žaliuoja tik vienas kitas hid- 
roponinis mėgėjų sodas. 

— Taigi, — tarė Koordinatorius, — kol kas teks dirbiį vienam. 
Padėsime kiek galėdami — gausime sėklų, šiokių tokių įrankiu. 
Dabar raketosc ypač maža vietos. Kadangi pirmieji kolonistai yra 
rūdakasiai, vargu ar kas pritars jūsų sumanymui. 

— Bet jūs man leisite? 

Jam leido. Gavęs motociklą ir prisikrovęs bagažinę sėklų bei 
daigų, jis išvažiavo į tyrlaukius; iš ten, slėnyje palikęs motociklą, - 
patraukė pėsčias. 

Tai prasidėjo prieš trisdešimt dienų, ir nuo to laiko jis nė 
karto neatsigręžė ir nepažiūrėjo atgal. Mat atsigręžęs galėjai pra- 
rasti vilųį: buvo nepaprastai sausi orai, ir vargu ar nors viena sėk- 
lelė bus išdygusi. Gal mūšis pralaimėtas? Gal keturios savaitės. 
lankstymosi ir kasimo praėjo veltui? Ir jis žiūrėjo tik priekin, ėjo 
plačiu saulėtu slėniu vis tolyn ir tolyn nuo Pirmojo Miesto ir laukė 
— laukė, kada gi prasidės lietūs. 

„. Jis užsitraukė antklodę ant pečių; virš išdžiūvusių kalnų rin- 
kosi debesys. Marsas buvo mįslingas ir neįspėjamas kaip laikas. Jis 
jautė, kaip nakties gruodas kausto ikaitusias kalvas, ir vis galvojo 
apie tą derlingą, juodą kaip rašalas žemę, riebią ir blizgančią žemę, 
kuri it gyva kruta saujoje, tą nuostabią žemę, kurioje galčių išaugti 
milžiniški pupų stiebai ir prinokusios ankštys, kurtinamai sprogda- 
mos, svaidytų didžiules pupas. 

Mieguista ugnis prigludo prie pelenų. Oras suvirpėjo nuo to- 
limo ratų dundesio. Griaustinis. Netikėtas drėgmės kvapas. „Šią- 
nakt,— pagalvojo jis ir, ištiesęs ranką, patikrino, ar nelyja. — Šią- 
nakt“. 


Kažkas paprelėjo į kaktą, ir jis pabudo. Per nosį ant lūpų 
nuriedėjo vandens lašas. Kitas pataikė į akį ir vieną akimirką 
apžabalino. Trečias tekštelėjo ant smakro. 

Lietus. 

Jis atsisėdo. Antklodė nusmuko, ir šiurkščius melsvus marš- 

kinius išmargino juodos dėmės; lašai darėsi vis stambesni ir 
stambesni. Atrodė, tarsi po laužą ėmė šokinėti kažkoks nema- 
tomas žvėris ir trypė jį tol, kol liko tik pikti dūmai. Emė 
smarkiai lyti. Milžiniškas juodo dangaus dangtis suskilo į še- 
šias žydras skeveldras ir griuvo žemyn, tarsi sudužusi glazūruo- 
ta vaza. Jis pamatė dešimtis milijardų lietaus kristalų, pakibu- 
sių ore trumpą šekundės dalį — kiek truko juos apšvietęs 
žaibo blykstelėjimas. Ir vėl tamsa ir vanduo. 

Jis peršlapo iki kaulų, tačiau sėdėjo, atkišęs- veidą lietui, ir 
juokėsi, kai. vandens lašai krito ant vokų. Pagaliau pliaukšte- 
lėjo delnais, pakilo ir apėjo savo mažą stovyklą, buvo pirma 
valanda nakties. 

Lietus lijo be arvangos dvi valandas, paskui nustojo. Suži-“ 
bėjo švariai išpraustos žvaigždės, skaisčios kaip niekada. 

Ponas Bendžaminas Driskolas išsiėmė iš celofaninio maiše- 
lio sausus drabužius, persirengė, vėl atsigulė ir laimingas už- 
migo. 


- 


Tarp kalvų pamažu tekėjo saulė. Jos spinduliai prasiskverbė pro 
užtvaras, tyliai slystelėjo žeme ir pažadino poną Driskolą. 

Jis neskubėjo keltis. Visą mėnesį, ilgą, karštą mėnesį, jis 
dirbo ir laukė ir tik dabar atsikėlęs pirmą kartą pažvelgė į tą 
pusę, iš kurios atėjo. 

Aušo žalias rytas. 

Kiek akis užmatė, į dangų stiebėsi medžiai. Ne vienas, ne' 
du, ne tuzinas, 0 tūkstančiai — visi tie tūkstančiai, kuriuos jis 
pasėjo ar pasodino. Ir ne maži medeliai, ne, ne atžalynas, ne 
gležni augliai, bet dideli, galingi medžiai aukštumo sulig na- 
mu, Žali, milžiniški, apvalūs, vešlūs medžiai, šlamantys vėjyje 
sidabrine lapija, išsirikiavę šlaituose ant kalvų,— citrinmedžiai 
ir liepos, sekvojos ir mimozos, ąžuolai ir guobos, drebulės, 
vyšnios, klevai, uosiai, obelys, apelsinmedžiai, eukaliptai — pa- 
žadinti smarkaus lietaus, išmaitinti svetimos, stebuklingos dir- 
vos. Jam bežiūrint, vis stiebėsi aukštyn naujos šakos, skleidėsi 
nauji pumpurai. : 

— Neįtikėtiną! — sušuko ponas Bendžaminas Driskolas. 

Bet ir slėnis, ir rytas buvo žali. 

O koks oras! 

Iš visų pusių lyg gyva srovė, lyg kalnų upė sruveno gaivus 
oras, nuo žalių medžių dvelkė deguoniu. Krištolinės jo bangos 
tviskėdamos ritosi per dangų. Deguonis — šviežias, grynas, 
Žalias, šaltas deguonis — pavertė slėnį upės delta. Dar akimir- 

ka — ir mieste plačiai atsivers durys, žmonės išbėgs pasitikti 
stebuklo, pauostys jį, įtrauks pilna krūtine, skruostai paraus, 
nosys sužvarbs, plaučiai vėl atgis, širdys tankiau suplaks ir iš- 
sekę kūnai nuskries šokio sūkury. 

Ponas Bendžaminas Driskolas giliai įkvėpė žalio, drėgno 
oro ir apalpo. 

Kol jis atsipeikėjo, dar penki tūkstančiai medžių pakilo į 
geltoną saulę. 


2002 metai, vasaris 


SKĖRIAI 


- 


Raketos degino sausas pievas, uolas vertė lava, medį — anglimi, 
vandenį — garu, lydė smėlį ir kvarcą į žalsvą stiklą, ir visur buvo 
pilna jo šukių, kuriose lyg sudužusiame veidrodyje atsispindėjo 
užplūdusios raketos. O jos vis skrido ir skrido, dundėdamos lyg 
būgnai naktį. Raketos skrido nelyginant skėrių debesys ir leidosi 
rožinių dūmų kamuoliuose. Iš raketų gužėjo žmonės su plak- 
tukais, skubėdami perkalti svetimą pasaulį, sutvarkyti jį savaip, 
išdaužyti visas keistenybės. Iš jų burnų kyšojo vinys, tarsi mė- 
sėdžių žvėrių plieninės iltys; vikriai išspjaudami jas į saują, jie 
statė surenkamus namukus, ropinėjo ant stogų, kalė gontus, 
norėdami užsidengti nuo baisių, nežemiškų žvaigždžių, kabino 
žalias užuolaidas — pasislėpti nuo Marso nakties. O kai dailidės 
nuskubėdavo toliau, ateidavo moterys su gėlių puodais, margais 
kartūnais, keptuvėmis ir pradėdavo garsiai tarškėti virtuvėje, kad 
tik nustelbtų Marso tylą, slypinčią už sienu, už langų užuolaidų. 

Per. šešis mėnesius plikoje planetoje išdygo pora dešimčių 
mažų miestukų su zirziančiais neono vamzdeliais ir geltono- 
mis elektros lemputėmis. Iš viso apie devyniasdešimt tūkstan- 
sų žmonių atvyko į Marsą, o Žemėje jau krovėsi lagaminus 
ti... 


2002 metai, rugpjūtis 


SUSITIKIMAS NAKTĮ 


Prieš važiuodamas tolyn į melsvąsias kalvas, Tomas Gomesas 
stabtelėjo prie vienišos benzino stotelės. 

— Nuobodoka vienam, tėvuk, a7— pasiteiravo Tomas. 

Senis nušluostė priekinį nedidelio sunkvežimio stiklą. 

— Nieko. 

— O kaip tau, tėvuk, patinka Marsas? 

— Labai. Vis kas nors nauja. Kai pernai atvykau čia, ta- 
riau sau: nieko nesitikėk, nieko neklausinėk ir niekuo nesiste- 
bėk. Reikia užmiršti Žemę ir visą žemišką gyvenimą. Geriau 
žiūrėk, kas aplink tave čia, Marse, ir kaip čia viskas kitoniška. 
Jau vien oras — tikras cirkas. Tai marsietiškas oras. Dieną 
velniškai karšta, naktį velniškai šalta. O kaip malonu matyti 
kitoniškas gėles, kitonišką lietų. Aš čia atvažiavau poilsio, su- 
maniau baigti savo dienas tokioje vietoje, kur viskas kitaip. 
Senam žmogui būtina pakeisti aplinką. Jauni su juo nebenori 
kalbėti, seniai jam velniškai įgrisę. Va ir sumečiau, kad man 
geriausia bus persikraustyti į tokią nepaprastą vietelę, kad be- 
liktų tik atmerkti akis ir gėrėtis — aplink visokie stebuklai. 
Štai ir įsitaisiau šioje benzino stotelėje. Jei pasidarys pernelyg 
triukšminga, persikelsiu prie kokio seno ramaus plento, kur 
galėčiau užsidirbti duonos kąsnį ir dar liktų laiko stebėti Mar- 
so keistenybes. 

— Teisybė, tėvuk,—- tarė Tomas; jo įdegusios rankos tin- 
giai ilsėjosi ant vairo. Jis buvo puikiai nusiteikęs. Dešimt die- 
nų be pertraukos jis dirbo vienoje naujoje gyvenvietėje, 0 da- 
bar gavo dvi laisvas dienas ir važiavo į kari) 

— Aš jau niekuo nebesistebiu,— pasakė senis. Žiūriu, 
dairaus, ir tiek. Man čia viskas įdomu. Jei Marsas, koks jis 
yra, tau nepatinka, tai geriau keliauk atgal į Žemę. Čia viskas 
atvirkščiai: dirva, oras, kanalai, čiabuviai (tiesa, dar nė vieno 
jų nemačiau, bet, sako, jie kažkur čia klaidžioja), laikrodžiai. 
Net ir mano laikrodis — ir tas krečia išdaigas. Net ir laikas 
čia atvirkščias. Kartais man atrodo, kad aš čia vienui vienas, 
kad visoje planetoje daugiau nė gyvos dvasios. Dievaži, tikrai 
taip. O kartais pasirodo, kad aš — aštuoncrių metų berniūkš- 
tis, mažytis mažytis, o aplink viskas milžiniška. Mato Dievas, 

čia pati tinkamiausia vieta senam žmogui. Čia ncapkerpėsi. 
čia aš laimingas. Ar žinote, kas yra Marsas? Jis man primc- 
na vieną daiktelį, kurį pricš septyniasdešimt metų buvau ga- 
vęs dovanų per Kalėdas — gal esat kada turėjęs tokį?— 
juos vadina kaleidoskopais: viduje krištolo skeveldrėlės, me- 
džiagos skuteliai, karoliųkai, visokie blizgučiai... Pažiūri pro 
ji į saulę — kvapą užima! Kokie raštai! Tai va, toks ir 
Marsas. Gėrėkis juo ir nereikalauk, kad jis būtų kitoks. Vieš- 
patie, ar jūs žinot, kad štai šitą plentą marsiečiai nutiesė 
prieš šešiolika amžių, ir jis vis dar geras? Doleris ir pen- 
kiasdešimt centu, ačiū ir labanakt. 

Tomas nuvažiavo senuoju plentu tyliai juokdamasis. 

Tai buvo ilgas kelias per kalnus, per tamsą, ir jis tvirtai 
laikė vairą, kartais nuleisdamas ranką į pintinėlę su valgiu 
ir išsitraukdamas iš ten saldainį. Jau visą valandą važiavo 
nesustodamas, ir nei vienos mašinos, nei vienos švieselės, 
tik kelio juosta, motoro gaudimas ir Marsas aplinkui — 
nebylus, begarsis. Marsas visada tylus, bet tąnakt buvo dar 
tyliau. Pro šalį skriejo dykumos ir sausos jūros, ir kalnų 
viršūnės slinko tarp žvaigždžių. 

Tą naktį ore kvepėjo Laiku. Jis šyptelėjo ir susimąstė. O 
kuo iš tikrųjų kvepia Laikas? Dulkėmis, laikrodžiais, žmo- 
nėmis. O jeigu Laikas girdimas, tai kaipgi jis skamba? Jis 
— vanduo, čiurlenantis tamsioje uoloje, šaukiantys balsai, 
žemė, byranti ant tuščios dėžės dangčio, lietus. Eikime dar 
toliau ir paklauskime, kaip Laikas atrodo? Jis — sniegas, 
tyliai krentantis į juodą šulinį, senovinis begarsis filmas, ku- 
riame šimtas milijardų veidų lyg naujametiniai balionai kren- 
ta žemyn, krenta į nebūtį. Tai va kaip Laikas kvepia, atrodo 
ir skamba. O šiąnakt — Tomas iškišo ranką pro šoninį lan- 
gelį — šiąnakt, rodėsi, ali jį ir paliesti. 

Tomas vairavo sunkvežimį tarp Laiko kalvų. Jam nudie- 
gė kaklą, jis išsitiesė, įdėmiai žiūrėdamas į priekį. 

Jis įvažiavo į mažą išmirusį Marso miestelį, išjungė mo- 
torą ir ėmė mėgautis supančia ramybe. Sulaikęs kvapą, žiū- 
rėjo į mėnesienos užlietus baltus pastatus, kuriuose jau daug 
amžių niekas negyveno. Nuostabūs, tobuli pastatai, tegu ir 
sugriauti, bet vis tiek nuostabūs. 2 

Įjungęs motorą, pavažiavo dar mylią, kitą, paskui vėl su- 
stojo, išlipo ir, pasiėmęs savo pintinėlę, nuėjo prie mažo 
iškyšulio uolose, nuo kurio buvo galima apžvelgti dulkėmis 
užneštą miestą. Atsuko termosą ir įsipylė puodelį kavos. Pro 


šalį praskrido nakties paukštis. Širdyje buvo taip gera, taip 
ramu. 

Po kokių penkių minučių Tomas išgirdo kažkokį garsą. 
Toli kalvose, ten, kur senovinis plentas darė vingį, jis paste- 
bėjo kažką judant ir švysčiojant, paskui pasigirdo tylus mur- 
mesys. 

Tomas lėtai pasisuko su kavos puodeliu rankose. 

Nuo kalnų leidosi keistas padaras. 

Tai buvo mašina, panaši į žalią kaip nefritas vabzdį maldi- 
ninką; ji lengvai sklendė per šaltą orą, mirgėdama nesuskaito- 
mais žalsvais deimantais, tviskėdama daugiabriaunių rubinų aki- 
mis. Jos šešios kojos barbėjo senoviniu plentu kaip reti tols- 
tančio lietaus lašai, o nuo mašinos nugaros lydyto aukso aki- 
mis į Tomą žiūrėjo marsietis, žiūrėjo žemyn, lyg į šulinį. 

Tomas pakėlė ranką ir automatiškai pagalvojo: „Sveikas!“, 
bet jo lūpos nesujudėjo. Mat tai iš tiesų buvo marsietis. Bet 
Tomas buvo.plaukiojęs melsvose Žemės upėse, keliavęs vienas 
nuošaliais keliais, valgęs svetimuose namuose su svetimais žmo- 
nėmis, ir visada jo geriausias ginklas buvo šypsena. Jis nesine- 
šiojo pistoleto. Ir nemanė, kad jo prireiks dabar, nors nerimas 
truputį ir nusmelkė širdį. 

Marsietis taip pat nieko neturėjo rankose. Valandėlę jie 
žiūrėjo vienas į kitą per vėsų Orą. 

Tomas pirmasis pajudėjo. 

— Sveikas! šūktelėjo jis. 

— Sveikas!-—- šūktelėjo marsietis savo kalba. 

+ Jie nesuprato vienas kito. 

— Ar jūs taip sveikinatės?— paklausė abu vienu metu. 

— Ką jūs pasakėte? — tarė vėl kiekvienas savo kalba. 

Abu susiraukė. 

— Kas jūs? — paklausė Tomas angliškai. 

— Ką jūs čia veikiate? — nepažįstamojo lūpos ištarė mar- 
sietiškai. 

-— Kur jūs važiuojate? — abu pasakė ir suglumo. 

— Aš — Tomas Gomesas. 

— Aš — Mju "Ka. 

Jie nesuprato vienas kito. Tada kiekvienas pastuksėjo pirš- 
„tu sau į krūtinę, ir prasmė tapo abiem aiški. 

Staiga marsietis nusijuokė. 

— Lukterkit! 

Tomas pajuto, kaip kažkas palietė jo galvą, Nors rankos 
nepamatė. 

— Štai! — pasakė marsietis angliškai. - Taip bus geriau! 
— Kaip greit jūs išmokote mano kalbą! 
— Ką jūs, tai menkniekis. 

Stojo tyla, ir abu sumišę pažiūrėjo į garuojančios kavos 
puodelį Tomo rankoje. 0 
— Kažkas nauja?— paklausė marsietis, smalsiai žiūrėda- 
mas į jį ir į kavą, matyt, turėdamas galvoje abu. 
— Gal puodelį kavos?— pasiūlė Tomas. 
— Ačiū. 
Marsietis nušoko nuo savo mašinos. 
Tomas išėmė antrą puodelį ir pripylė garuojančios kavos. 
Atkišo marsiečiui. 
Ju rankos susitiko ir... lyg per miglą kiaurai perėjo viena 
per kitą. 
— Jėzau!- suriko Tomas ir išmetė puodelį. 
— O dievai! sušuko marsietis sava kalba. 
— Matėte, kas atsitiko? — sušnibždėjo abu. 
Abu pastiro iš siaubo. 
Marsietis pasilenkė pakelti puodelio, bet niekaip negalėjo 
jo paimti. 
— Viešpatie! aiktelėjo Tomas. 
ia jau iš tiesų..— marsietis vis bandė suimti pirštais 
puodeli, bet veltui. Jis išsitiesė, pagalvojo, ir atsegė nuo diržo 
peili. 
Ei! - suriko Tomas. 
Jūs nesupratote, gaudyki!! — pasakė marsietis ir metė 

P Tomas suglaudė delnus. Peilis kiaurai perėjo per rankas ir 
aarenkė į žemę. Tomas norėjo jį pakelti, tačiau negalėjo 
“imti ir atšoko virpėdamas. 

Pažvelgė į marsietį, stovintį dangaus fone. 

— Žvaigždės! ištarė Tomas. 

— Žvaigždės!-— atsiliepė marsietis, žiūrėdamas į Tomą. 

Ryškios baltos žvaigždės švietė pro marsiečio kūną, lyg ki- 
birkštys plonos švytinčios medūzos drebučiuose. Jos mirgėjo 
nelyginant violetinės akys marsiečio pilve ir krūtinėje, žėrėjo 
ant riešų tarsi deimantų apyrankės. 

— Aš matau kiaurai pro jus! — pasakė Tomas. 

— O aš pro jus!- atsakė marsietis, atsitraukdamas per 
žingsnį. ' 

Tomas pačiupinėjo savo kūną ir, pajutęs šilumą, apsirami- 
no. 
„Gyvas esu aš“,— pagalvojo jis. 
Massictis palietė savo nosį ir lūpas. | 
— Aš turiu kūną,— tarė jis pusbalsiu,— gyvas esu aš. 
Tomas spoksojo. į nepažįstamąjį. 
— Bet jeigu aš gyvas, vadinasi, jūs — miręs. 

— Ne, jūs! 

— Vaiduoklis! 

— Šmėkla! 

Jie rodė pirštais vienas į kitą, o žvaigždžių šviesa blyksėjo 
jų rankose lyg durklo ašmenys, lyg ledo varvekliai, lyg gelsvi 
jonvabaliai. Jie čiupinėjo savo rankas, kojas, ir kiekvienas jau- 
tėsi gyvas ir sveikas, sukaitęs, susijaudinęs, priblokštas, kupi- 
nas pagarbios baimės, na, o štai tas, kitas — na, žinoma, tas 
kitas — nereali būtybė, šmėkliška prizmė, atspindinti tolimų 
pasaulių šviesą. 

„Aš girtas, — pagalvojo Tomas.— Rytoj niekam to nepasa- 
kosiu, nė žodžio!“ 

„ Jie stovėjo ant senojo plento, ir abu nejudėjo. 

— Iš kur jūs?— pagaliau paklausė marsietis. 

— Iš Žemės. 

— Kas tai? 

— Ten.-—- Tomas linkrelėjo į dangų. 

— Kada? 

— Mes atskridome prieš metus, argi neatmenate? 

— Ne. 

— O jūs visi jau išmirę, beveik visi. Jūsų visai maža beliko, 
na, argi to nežinote? 

— Netiesa, 

— Sakau -gi jums, išmirę. Pats mačiau lavonus. Pajuodę - 
kūnai kambariuose, namuose, visi mirę. Tūkstančiai lavonų. 

— Juokaujate. Mes gyvi! 

— Pone, jūsiškius nušienavo ligos. Keista, kad nieko apie 
tai nežinote. Jūs, matyt, kažkaip išsigelbėjote. 

— Aš nesigelbėjau, man nebuvo nuo ko gelbėtis. Ką jūs 
čia kalbate? Aš važiuoju į šventę prie kanalo, netoli Inijalo 
kalnų. Ir praeitą vakarą buvau ten. Argi nematote to mies- 
to?— parodė marsietis. 

Tomas pažiūrėjo ir pamatė griuvėsius. 

— Betgi tas miestas išmirė jau prieš tūkstančius metų. 

Marsietis nusijuokė. 

— Išmirė? Aš vakar ten nakvojau! 

— O aš jame buvau praeitą savaitę ir užpracitą savaitę, ir 
dabar ką tik pravažiavau — ten vieni griuvėsiai. Ar matote 
sudužusias kolonas? 

— Sudužusias? Puikiausiai matau — tokia skaisti mėnesie- 
na... Tiesios, grakščios kolonos. 

— Gatves kloja dulkės. 

— Gatvės švarios! 

— Kanalai sausi. 

— Kanalai kupini levandų vyno! 

— Miestas išmiręs. į 

— Jis gyvas! - užprotestavo marsietis, dar garsiau juokda- 
masis. — Kaip jūs klystate! Argi nematote, kiek ten karnavalo 
žiburių? Ten puikios eldijos, grakščios kaip moterys, ten pui- 
kios moterys, grakščios kaip eldijos, moterys, gelsvos kaip smė- 
lis, moterys su ugnies žiedais rankose. Aš jas matau, matau, 
kaip jos bėgioja gatvėse tokios mažytės iš čia. Ir aš ten vykstu, 
į šventę; visą naktį mes irstysimės kanaluose, dainuosime, ger- 
sime, mylėsime. Argi jūs nematote? 

— Pone, tas miestas negyvas kaip -sena driežo oda. Pa- 
klauskite bet kurį mūsiškį. O aš, aš šįvakar važiuoju į Grin 
Sitį; tai nauja gyvenvietė prie Ilinojaus plento, neseniai pasta- 
tėme. Jums viskas susimaišė. Mes atsivežėme milijoną kiet- 
metrių Oregono pušies, keliasdešimt tonų gerų plieninių vinių 
ir surentėme du žavingus miestukūs — dar tokių neregėjote! 
Šįvakar viename jų švenčiame įkurtuves. Iš Žemės atskrenda 
dvi raketos su mūsų žmonomis ir sužadėtinėmis. Šoksim, tryp- 
sim, gersim viskį... * 

Marsietis sunerimo. 

— Jūs sakote — toje pusėje? | . 

— Taip, ten, kur raketos, — . Tomas privedė jį prie uolos 
krašto ir parodė žemyn.— Matote? 

— Ne. 

— Prakeikimas! Va gi jos, šiai ten! Pailgos, sidabrinės. 

— Nematau. 

Dabar jau Tomas nusijuokė. 

— Tai jūs aklas. 

— Anaiptol. Jūs pats nieko nematote. 

— Na, o naująjį miestelį jūs matote? 

— Nematau nieko, išskyrus vandenyną — ir dabar kaip tik 
atoslūgis. 

5 — Pone, tas vanduo išgaravo prieš keturiasdešimt šimtme- 
ų 

— Na, užteks tų pasakų. 

— Tai gryniausia teisybė, patikėkite manimi. 

Marsietis surimtėjo. 

> — Atsakykite man dar kartą. Juk jūs nematote tokio mies- 

to, kokį jums nupiešiau: baltos baltutėlės kolonos, grakštūs 
laiveliai, šventiniai žiburiai — o, kaip aiškiai aš juos matau! 
Įsiklausykite! Aš net girdžiu ten dainuojant. Čia juk Visai ne- 
toli. 

Tomas pasiklausė ir papurtė galvą. 

— Ne. 


— O aš, pasakė marsietis.— nematau, ką jūs rodote. 
Štai kaip. 

Ir vėl juos nukrėtė šaltis, o kūnus pervėrė ledinės adatos. 

— O gal tai?.. Ė 

— Ką? 

— Jūs sakote „iš dangaus“? 

— Iš Žemės. 

— Žemė — vardas, tuščias garsas,— pasakė marsietis.— 
Bet... kai prieš valandą privažiavau prie perėjos... — Jis palietė 
kaklą. — Pajutau... 

—- Šaltį? 

— Taip. 

— O dabar? 

— Ir vėl šaltis. Keista. Kažkas atsitiko su šviesa, su kalnais, 
su keliu, — pasakė marsietis.— Ir kelias, ir šviesa lyg ne tie, 
kažkokie svetimi, ir akimirką man pasirodė, kad aš — pasku- 
tinis Žmogus šiame pasaulyje... 

— Ir man taip buvo! - sušuko Tomas susijaudinęs ir viską 
smulkiai papasakojo lyg geram senam draugui. 

Marsietis užmerkė akis ir vėl atmerkė. 

— Čia gali būti tik vienas paaiškinimas. Laikas. Taip, žino- 
ma. Jūs atėjote iš Praeities! 

— Ne, tai jūs iš Praeities, — atsakė žemietis, truputį pagal- 
vojęs. 

— Jūs taip drąsiai tai tvirtinate. O kaip įrodysite, kas iš 
Praeities, o kas iš Ateities? Kurie dabar. metai? 

— Du tūkstančiai antrieji! 

— Ką tai sako man? 

Tomas pagalvojo ir gūžtelėjo pečiais. 

— Nieko. 

— Lygiai kaip aš jums pasakyčiau, kad dabar 4462853 me- 
tai pagal mūsų laiko skaičiavimą. Tai — niekas, tuščias garsas. 
Kur laikrodis, kuris parodytų žvaigždžių padėti? 

— Bet griuvėsiai — štai kur įrodymas! Jie liudija, kad aš 
Ateitis, aš gyvas, o miręs — jūs! 

— Visa mano esybė atmeta tokią galimybę. Mano širdis 
plaka, skrandis jaučia alkį, gomurys — troškulį. Ne, ne, nė 
vienas mūsų nei miręs, nei gyvas. Greičiau gyvas, negu miręs. 
Veikiausiai mudu susitikome pusiaukelyje. Iš tikrųjų: du nepa- 
Žįstami keleiviai, susitikę naktį kelyje. Du keleiviai, susitikę ir 
vėl išsiskyrę. Jūs berods minėjote griuvėsius? 

— Taip. Jums baisu? 

— Kas gi nori pamatyti Ateitį? Ir, kas ją pamatys? Žmogus 
gali pažvelgti atgal, į Praeitį, bet pagalvoti, kad... sakote, ko- 


91 


Jonos sutrupėjo? Ir jūra išdžiūvo, kanalai sausi, mergaitės iš- 
mirė, gėlės nuvyto? — Marsietis kiek patylėjo, o paskui vėl 
pažiūrėjo į priekį. — Bet štai gi jie! Aš regiu juos, ir man to 
pakanka. Jie laukia manęs, kad ir ką jūs ten kalbėtumėte. 

O Tomo lygiai taip pat tolumoje laukė raketos, miestelis, 
Žemės moterys. 

— Mes niekada nesutarsime,- pasakė jis. 

— Susitarkime nesutarti,— pasiūlė marsietis. — Argi taip 
svarbu, kuris mūsų iš Praeities, kuris iš Ateities, jei mes abu 
gyvi, juk tai, kas ateis po mūsų, vis tiek ateis — rytoj ar po 
dešimt tūkstančių metų. Iš kur jūs Žinote, kad tos švento- 
vės — ne jūsų civilizacijos griuvėsiai po šimto amžių? Nežino- 
te. Tai ir neklauskite. Bet naktis tokia trumpa. Antai danguje 
sužiro šventinis fejerverkas, pakilo paukščiai. 

Tomas ištiesė ranką. Marsietis pamėgdžiodamas padarė 
tą palį 
Jų rankos nesusilietė — jos ištirpo viena kitoje. 

— Ar besusitiksime? 

— Kas žino? Gal kurią kitą naktį? 

— Norėčiau nuvažiuoti su jumis į tą šventę. 

- O aš — nuvykti į jūsų naująjį miestelį, pamatyti tą 
laivą, apie kurį jūs pasakojote, visus tuos žmones, išgirsti apie 
viską, kas įvyko. 

— Sudie, tarė Tomas. 

— Labanakt. 

Marsietis įlipo į savo žalią metalinį vežimą ir be garso 
nusklendė kalnų link. Žemietis apsuko savo sunkvežimį ir ty- 
lėdamas nuvažiavo į priešingą pusę. 

— Viešpatie, koks sapnas,— atsiduso Tomas, laikydamas 
rankas ant vairo, galvodamas apie raketas, moteris, stiprų vis- 
kį, Virginijos šokius, apie artėjantį pasilinksminimą. 

„Koks keistas regėjimas“, — ištarė mintyse marsietis, didin- 
damas greitį ir galvodamas apie šventę, kanalus, laivelius, auk- 
saakes moteris, dainas. 

„Naktis buvo tamsi. Mėnuliai nusileido. Tik žvaigždės mir- 
gėjo virš tuščio plento. Nei garso, nei mašinos, nei vienos 
gyvos būtybės, nieko. Ir taip iki pat tos vėsios tamsios nakties 
pabaigos. 


2002 metai, spalis 


KRANTAS 


Marsas buvo tarsi tolimas jūros krantas, per kurį viena po kitos 
ritosi Žmonių bangos. Kiekviena banga vis kitokia, viena galin- 
gesnė už kitą. Pirmoji atnešė vyrus, pripratusius prie plačių 
erdvių, šalčio, vienumos, prakaulius, išdžiūvusius aukso ieško- 
tojus ir picmenis; jų veidai nugairinti laiko, jų akys kaip vinių 
galvutės, o rankos šiurkščios lyg senos odinės pirštinės — bet 
ką paims. Marsas jiems buvo niekas, nes jie patys išaugo lygu- 
mosc ir prerijose, bekraštėse kaip Marso laukai. Jie apgyvendino 
tuščią vietą ir įkvėpė drąsos kitiems. Įstiklino kiaurus langus ir 
uždegė namuose žiburius. 

Tokie buvo pirmieji vyrai. 

Visi žinojo, kokios bus pirmosios moterys. 

Antroji banga turėjo atnešti kitų kraštų Žmonės su savo 
kalba, savo idėjomis.' Tačiau raketos priklausė amerikiečiams, 
ir jomis skrido amerikiečiai, o Europa ir Azija, Pietų Ameri- 
ka, Australija ir Okeanija tik žiūrėjo, kaip danguje nyksta ro- 
mėniškos žvakės“. 

Likusioji pasaulio dalis buvo užsiėmusi karu ar mintimis 
apie karą. 

Taigi antrieji taip pat buvo amerikiečiai. Palikę daugiaaukš- 
čių celių ir metro vagonų pasaulį, jie atrado poilsį ir ramybę 
nekalbių vyrų iš prerijų valstijų draugėje, mokančių branginti 
tylą, padėjusią jiems atgauti dvasinę pusiausvyrą po ilgų metų 
grūdimosi Niujorko dėžutėse, narveliuose ir tuncliuose. 

Ir tarp antrųjų buvo tokių, kurie, sprendžiant iš akių, tikė- 
josi čia rasti Dievą... 

| 


3 Vejerverko raketų rūšis. 


2003 metai, vasaris 


INTERMEDIJA 


Jie atsivežė penkiolika tūkstančių kietmetrių Oregono pušies ir 
septyniasdešimt devynis tūkstančius metrų Kalifornijos sekvojos 
Dešimtojo miesto statybai ir prie akmeninių kanalų surentė 
švarų, tvarkingą miestelį. Sekmadienių vakarais bažnyčių lan- 
guose nušvisdavo raudoni, melsvi ir žali vitražai, pasigirsdavo 
balsai, giedantys sunumeruotus himnus. „O dabar giedosime 79. 
O dabar giedosime 94“. Kai kuriuose namuose tarškėjo rašo- 
mosios mašinėlės — tai dirbo rašytojai, ar krebždėjo plunks- 
nos — ten kūrė poetai; ar viešpatavo tyla — ten gyveno buvę 
valkatos. Atrodė, kad kažkokiu būdu smarkus žemės drebėjimas 
išjudino mažo Ajovos miestelio pamatus ir rūsius, 0 po to 
pasakiškos jėgos ciklonas akimirksniu perkėlė visą miestelį į 
Marsą ir atsargiai pastatė čia, net nekrestelėjęs... 


2003 metai, balandis 


MUZIKANTAI 


Į kokius tik Marso kampelius nenuklysdavo bemniūkščiai. Su 
savimi jie nešdavosi skaniai kvepiančius popierinius maišelius 
ir bekeliaudami kartkartėmis įkišdavo ten nosį įtraukti gundan- 
čio marinuotų agurkų ir kumpio kvapo, pasiklausyti apelsinų 
sulčių kliuksėjimo apšilusiuose buteliuose. Mojuodarhi krepše- 
liais, pilnais sultingų žalsvų svogūnų, kvapnios kepeninės dešros, 
raudono ketčupo ir baltos duonos, jie kurstydavo vienas kitą 
peržengti ribas, nustatytas jų griežtų motinų. Jie bėgiojo ir 
spygavo: , ' 

— „Kas pirmas — spardo lapus! 

Jie iškylaudavo vasarą, rudenį, žiemą. Rudenį įdomiausia: 
gali įsivaizduoti, kad tu Žemėje ir braidai po nukritusius la- 
pus. " 

Lyg akmenukų sauja, pabirdavo jie ant kanalų marmurinių 
krantinių, tie papūstžandžiai, žydraakiai berniūkščiai, ir uždu- 
sę drąsino vienas kitą svogūnu atsiduodančiais kuždesiais. Čia, 
prie uždrausto mirusio miesto sienų, jau niekas nebešaukė: 
„Paskutinis — boba!“ ar „Kas pirmas — Muzikantas!“ Štai 
jis, išmiręs miestas, ir visos durys atviros... Ir, rodos, kažkas 
tyliai šiugžda namuose tarsi rudens lapai. Jie sėlina tolyn, visi 
kartu, petys į petį, rankose lazdos, 0 galvoje — tėvų priesa- 
kas: „Tik ne ten! Į išmirusius miestus — nė kojos! Tik paban- 
dyk — taip išpėrsiu kailį, kad visą amžių atsiminsi! Patikrinsiu 
batus!“ 

Ir štai jie mirusiame mieste, pulkas berniūkščių. Pusė prieš- 
piečių jau sudorota, ir jie ragina vienas kitą šaižiu šnibždesiu: 

— Na, pirmyn, ten nieko nėra! 

Ir staiga vienas pasileidžia bėgti į artimiausią akmeninį na- 
mą, pro duris, per svetainę, į miegamąjį; net ngapsidairęs ima 
spardyti ir kapstyti kojomis žemę, ir į orą pakyla juodi lapai, 
trapūs, plonyčiai, tarsi vidurnakčio dangaus skiautelės. Paskui, 
lenktyniaudami, įbėga ir kiti šeši, bet Muzikantas bus pirma- 
sis, tik jis gaus pagroti baltų kaulų ksilofonu, kuris išnyra iš 
juodų snaigių apvalkalo. Lyg sniego kamuolys išrieda didžiulė 
kaukolė, berniūkščiai spiegia! Šonkauliai — voro kojos, šon- 
kauliai — skambios arfos stygos, juodos mirties snaigės šoka 


95 


sūkuringą šokį, 0 berniukai siaučia, stumdosi, raičiojasi tarp 
lapų, kur mirtis pavertė žmonių kūnus į plėnis ir dulkes, į 
žaislą berniūkščiams, kurių pilvuose kliuksi apelsinų sultys. 

O iš čia — į kitą namą ir dar į septyniolika namų; reikia 
skubėti — juk iš miesto į miestą, degindami visas baisybes, 
eina Gaisrininkai; apsiginklavę kastuvais ir šiukšlių urnomis, 
dezinfekcijos riteriai šluoja lauk juodas kaip smala plėnis ir 
trapias kaulų lazdeles, lėtai, bet tiksliai atskirdami šiurpus nuo 
įprastų dalykų... Negaiškite, berniūkščiai, Žaiskite, greit ateis 
Gaisrininkai! i 

Galų gale, blizgėdami nuo prakaito, suleidžia dantis į pas- 
kutinius sumuštinius. Paskutinis spyris, paskutinis ksilofonų 
koncertas, paskutinis šuolis į rudens lapų krūvas ir — atgal, 

"namo.|| ' 

Motinos kruopščiai patikrindavo batus, ar nėra prilipusių 
juodų snieguolių. Jei rasdavo, viskas baigdavosi plikinančia vo- 
nia ir tėvo diržu. ' 

Iki metų galo Gaisrininkai iššlavė rudens lapus ir baltus 
ksilofonus. Pramogos pasibaigė. 


2003 metai, birželis 


PADANGIŲ KELIU 


— Girdėjai? 
— Ką? 
— Negrai, juodukai! 
— Ką gi jie? 
i Išvažiuoja, kraustosi, sprunka — negi negirdėjai? 
Ką tai reiškia — kraustosi? Kur jie gali išsikraustyti? 
Ne tik pali, o jau... 
— Vienas kitas? 
— Visi iki vieno! Visi Pietų negrai! 
— Nece... 
Tikrai! 

— „Nepatikėsiu, kol pats nepamatysiu. Ir kurgi jie susiruo- 
šč? Į Afriką? 

Tvla. 

— Į Marsą. 

— Tai yra — į Marso planetą? 

— Taip ta 

Jie stovėjo nuo saulės įkaitusioje geležies prekių krautuvės 
verandoje. Vienas pakėlė degtuką prie pypkės ir sustingo. Ki- 
tas nusispjovė į karštas vidudienio dulkes. 

— Negali jie išvažiuoti, jokiu būdu. 

— O jie jau važiuoja. 

— Iš kur girdėjai? 

— Visur kalba, ir per radiją ką tik pranešė. 

Vyrai sujudėjo — rodės, atgijo apdulkėjusios statulos. 

Semiuelis Tisas, krautuvės savininkas, dirbtinai nusijuokė. 

— O aš vis galvoju, kas nutiko Siliui. Prieš valandą daviau 
jam savo dviratį ir pasiunčiau pas ponią Bordman. Ir iki šiol 
negrįžo. Ar tik nenupedaliavo į Marsą, tas juodas glušius? 

Vyrai suprunkštė. 

— O vis dėlto tegu pirma grąžina dviratį. Dievaži, vagystės 
tai jau niekam nedovanosiu. 

— Klausykite! 

Vyrai, kliūdami vienas už kito, irzliai pasisuko. 

Atrodė, kad kažkur toli, gatvės gale, prakiuro užtvanka. 
Pliūptelėjo juodi, šilti vandenys ir užliejo miestą. Tarp akina- 

mai baltų parduotuvių krantų, tarp nebylių medžių ritosi juo- 
dos potvynio bangos. Lyg klampus, tirštas sirupas jos liejosi 
ant rudo it cinamonu nuberto kelio. Jos kilo lėtai lėtai, viena 
po kitos — vyrai ir moterys, arkliai ir lojantys šunys, maži 
berniukai ir mergaitės. O žmonių — galingo srauto dalelių — 
kalba skambėjo lyg upės“ šniokštimas, upės, kažkur nešančios 
savo vandenis vasaros dieną, murmančios, nesustabdomos upės. 
Šioje lėtai judančioje tamsos juostoje, perkirtusioje akinančią 
dienos šviesą, tai šen, tai ten blykčiojo baltos akys, budrios 
akys, dramblio kaulo akys. Jos žvelgė priekin, į kairę, į dešinę, 
o upė tuo tarpu, ilga, begalinė upė, jau veržėsi iš senų krantų 
į naują vagą. Nesuskaičiuojami įvairių spalvų ir judesių inta- 
„kai, upeliai; susiliejo į vieną motiną upę ir tekėjo tolyn. Patvi- 
nusi srovė plukdė iškilusius virš bangų skardžiabalsius senolių 
laikrodžius, tiksinčius žadintuvus, kudakuojančias narveliuose 
vištas, klykiančius kūdikius; tarp sūkurių ir verpetų plaukė mulai 
ir katės, tai šen, tai ten staiga išnirdavo suplyšusio matraco 
spyruoklės, idiotiškai styrantys jūros žolės kuokštai, dėžės, pin- 
tinės, tamsiaodžių protėvių paveikslai ąžuoliniuose rėmuose. 
Upė vis plaukė ir plaukė, o vyrai, tarsi suirzę skalikai, sėdėjo 
krautuvės verandoje ir nežinojo, ko griebtis — taisyti užtvan- 
ką buvo per vėlu. 

Semiuelis Tisas vis dar negalėjo patikėti. 

— Kas, po velnių, jiems duos transportą? Kaipgi jie galvo- 
ja pasiekti Marsą? | 

— Raketomis,- pasakė senelis Kvotermeinas. 

— Tie mulkiai, tie avigalviai? Iš kurgi jie gaus tų raketų? 

— Sutaupė pinigų ir pasistatė. 

— Pirmą kartą girdžiu. 

— Matyt, jie viską laikė paslaptyje. Patys pasidirbo raketas, 
kur — nežinau. Gal Afrikoje. 

— Kaip jie galėjo? — vis nenurimo Semiuelis Tisas, DBS 
damasis po verandą. — Kurgi įstatymas? 

— Karo jie, rodos, niekam nepaskelbė, — ramiai atsakė 
senelis. 

— Iš kurgi jie išlėks, velniai juos rautų, su visom jų pa- 
slaptimis ir sąmokslais? 

— Pagal tvarkaraštį visi šio miestelio negrai renkasi prie 
Luno ežero. Pirmą valandą ten atskris raketos, pasiims juos ir 
nuveš į Marsą. 

— Reikia skambinti gubernatoriui, iškviesti kariuomenę! — 
siuto Tisas.— Jie turėjo įspėti mus iš anksto! 

— Ana tavo moteris eina, Tisai. 

Vyrai atsigręžė. 

Įkaitusios snaudžiančios gatvės gale, akinančioje popiečio 
šviesoje pasirodė baltoji moteris, po jos kita, trečia. Priblokš- 
tos, šnarėdamos drabužiais it seno pergamento lapais. Vienos 
verkė, kitų veidai buvo rūškani. Visos ėjo ieškoti savo vyrų. 
Pastūmėjusios sukamas duris, jos išnykdavo baruose. Ėjo į vė- 
sias, tylias maisto produktų krautuvėlės. Į užkandines ir gara- 
žus. Viena jų, ponia Klara Tis, sustojo dulkėse prie geležies 
prekių krautuvės verandos ir mirkčiodama žiūrėjo aukštyn į 
pasipūtusį, piktą vyrą, o už jos pečių vis plaukė juodoji upė. 

— Eime namo, tėvai, Lusinda mus palieka. 

— Nelakstysiu dėl kažkokios pajuodėlės! 

— Ji išeina. Ką aš be jos darysiu? . 

— Pamėgink pati susitvarkyti. Aš prieš ją ant kelių ne- 
šliaužiosiu. 

— Betgi ji mums lyg ir sava,- sudejavo ponia Tis. 

— Nestauk! Betrūko dar, kad prie visų pradėtum žliumbti 
dėl kažkokios prakeiktos..: 

Jis nutilo, išgirdęs žmonos kūkčiojimą. Ji šluostėsi akis. 

— Aš jai sakau: „Lusinda, pasilik, - sakau, — pakelsiu tau 
algą, gausi dvi laisvas dienas per savaitę, jei norėsi“, — O ji lyg 
akmeninė! Niekada jos tokios nemačiau. „Argi tu manęs ne- 
bemyli, Lusinda?“— klausiu. „Myliu, — sako,- bet vis tiek 
turiu išeiti, taip jau viskas susiklostė“. Sutvarkė visus kamba- 
rius, iššlavė, išdulkino, padėjo ant stalo pusryčius, tada atėjo į 
svetainę ir... sustojo tarpduryje, pasidėjusi prie kojų du ryšulė- 
lius. Paspaudė man ranką ir sako: „Sudie, ponia Tis“. Ir išėjo. 
Pusryčiai ant stalo, o mes kąsnio negalime nuryti. Ir dabar dar 
stovi, jau visai buvo ataušę, kai išėjau... 

Tisas vos susilaikė nesmogęs' jai. 

— Prakeikimas! Ponia Tis, tuoj pat kraustykis namo! Da- 
rysi čia man scenas prie visų! 

— Bet, tėvai... . 

Jis pradingo tvankioje krautuvės prieb'andoje. Netrukus vėl 
pasirodė su sidabriniu pistoletu rankoje. 

Žmonos jau nebebuvo. 

Juodoji upė plaukė tarp pastatų, čežėdama, girgždėdama, 
šnibždėdama. Rami, didinga, ji jautė savo jėgą — nė juoko, nė 
siautėjimo, tik nenutrūkstantis ryžtingas, begalinis srautas. 

Tisas atsisėdo ant ąžuolinės kėdės kraštelio. | 

— Tegu tik kuris išsišieps, dievaži, visus išmušiu. 

Vyrai laukė. 0 J 

Upė ramiai tekėjo pro šalį per apsnūdusį vidurdienį. | 

— Man regis, Semai, kad nuo šiol tau pačiam teks dirbti 
juodą darbą, — sukikeno senelis Kvotermeinas. 

— Aš galiu pataikyti ne tik į negrą.— Tisas nežiūrėjo į 
senelį. 

Senelis nusisuko ir nutilo. 

— Ei tu, stok! - Semiuelis Tisas iššoko iš verandos, pra- 
sibrovė pro minią ir sulaikė už vadelių | arklį, kuriuo jojo aukš- 
tas negras.— Viskas, Belteri, užteks, lipk žemėn! 

— Klausau, sere, — Belteris nuslydo nuo arklio. 

Tisas nužvelgė jį nuo galvos iki kojų. 

— Na, tai kur čia dabar susiruošci? 

— Suprantate, pone Tisai... 

— Į kelionę susiruošei? Kaip toje dainoje, tuoj prisimin- 
siu... „Padangių keliu“ — taip, a? 

— Taip, sere. 

Negras laukė, kas bus toliau. 

— O tu neužmiršai, Belteri, kad esi man skolingas pen- 
kiasdešimt dolerių? 

— Ne, sere. 

— Ir sumanci pasprukti? O rimbo paragauti nenori? 

— Sere, per tą suirutę visai išėjo iš galvos. 

— Iš galvos jam išėjo. — Tisas su piktu pasitenkinimu mirk- 
telėjo stovintiems verandoje vyrams.— Po velnių, pone, ar ži- 
nai, ką tau teks padaryti? 

— Ne, sere. 

— Liksi čia ir atidirbsi man tuos penkiasdešimt dolerių 
arba aš ne Semiuelis V. Tisas. 

Jis vėl atsisuko į stovinčius pavėsyje vyrus ir pergalingai 
nusišypsojo. 

Belteris žiūrėjo į judančią gatve upę, juodą upę, be persto- 
jo tekančią tarp parduotuvių, juodą upę su ratais, arkliais, dul- 
kėtais batais, juodą upę, iš kurios jį taip staiga išplėšė. Jis 
suvirpėjo. 

— Paleiskite mane, pone Tisai. Aš atsiųsiu jums tuos pi- 
nigus, garbės žodis! 

— Paklausyk, Belteri. — Tisas užkišo pirštus už negro pet- 
nešų, timpčiodamas čia vieną, čia kitą, lyg arfos stygas, pažiū- 
rėjo į dangų ir, paniekinamai suraukęs nosį, nutaikė kaulėtą 
pirštą tiesiai į patį Viešpatį Dievą.— O tu žinai, Belteri, kas 
ten tavęs laukia? 

— Žinau tą, ką man pasakojo. 

— Ką jam pasakojo! Viešpatie! Ar girdėjote? Ką jam pa- 
sakojo! — Jis tingiai, nerūpestingai tampė negrą už petnešų ir 
spragsėjo pirštais jam panosėje. —- Atmink mano žodžius, Bel- 
teri, jūs išlėksite aukštyn lyg fejervcrko raketa ir staiga — 

driokst! Jūsų pelenai išlakstys po visą kosmosą. Tie mulkiai 
mokslininkai nieko neišmano, jie pražudys jus visus! 

— Man vis tiek. 

— Malonu tai girdėti. Nes tenai, tame jūsų Marse, žinai, 
kas jūsų laukia? Plėšrios pabaisos, akys didumo kaip puode- 
liai! Matei tikriausiai paveikslus tuose žurnaluose apie ateitį, 
kur mūsų užkandinėje pardavinėjame po dešimt centų? Tai 
va, tos pabaisos kad šoks ant jūsų ir iščiulps visus smegenis iš 
kaulų! 

— Man vis tiek, visai vis tiek, vis tiek. — Belteris, neati- 
traukdamas akių, žiūrėjo į slenkančią pro šalį eiseną. Tamsią 
kaktą išpylė prakaitas. Atrodė, kad jis beregint apalps. 

—. O koks ten šaltis! Ir oro nėra, ten žmonės krenta, blaš- 
kosi lyg Žuvys ant smėlio, žiopčioja, miršta, dūsta, dūsta ir 
miršta. Na kaip — patinka? 

— Daug kas man nepatinka, sere. Maldauju jus, sere, pa- 
leiskite mane. Aš pavėluosiu. 

— Paleisiu, kai panorėsiu. Mes čia mandagiai kalbėsimės, 
pakol! aš tau leisiu eiti, tu ir pats tą puikiai žinai. Vadinasi, į 
kelionę susizuošei? Tai štai ką, pone Padangių Keliautojau, 
drožk namo ir atidirbk tuos penkiasdešimt doleriukų! Per po- 
rą mėnesių gal ir susidorosi. 

— Bet, sere, jei liksiu atidirbti skolą, nespėsiu į raketą! 

— Ai, kaip gaila! - Tisas pabandė suvaidinti nuliūdusį. 

— Įmkite mano arklį, sere. 

— Arklys nėra teisėta mokėjimo priemonė. Tu niekur ne- 
važiuosi, kol aš negausiu savo pinigų.— Tisas džiūgavo. Širdį 
jam užliejo maloni šilumos banga. | 

Aplink susirinko nedidelis tamsiaodžių žmonių būrelis ir 
klausėsi. Belteris stovėjo, panarinęs galvą, drebėdamas. 

Staiga iš būrio išėjo senis. 

— Pone! 

Tisas metė į jį greitą žvilgsnį 

— Ko? 

— Kiek tas žmogus jums skolingas, pone? 

— Ne tavo reikalas! 

Senis atsisuko į Belterį. 

— Kiek, sūnau? 

— Penkiasdešimt dolerių. 

Senis ištiesė savo juodas rankas į aplink stovinčius žmones. 

— Mūsų dvidešimt penki. Kiekvienas duokim po du dole- 
rius, tik greitai, dabar ne laikas ginčytis. 

— Ė, kas gi čia dabar?— riktelėjo Tisas, didingai išsities- 
damas visu ūgiu. 

Sublizgėjo pinigai. Senis surinko juos į skrybėlę ir padavė 
Belteriui. 

— Sūneli,— tarė jis, — tu nepavėluosi į raketą. 

Bekeris žvilgterėjo į skrybėlę ir nusišypsojo. 

— Nepavėluosiu, sere, dabar nepavėluosiu, 

Tisas suriaumojo: 

— Tuoj pat grąžink jiems pinigus! 

Belteris pagarbiai nusilenkė ir atkišo jam skolą, bet Tisas 
neėmė pinigų; tada negras padėjo juos ant žemės prie Tiso 
kojų. 

* Štai jūsų pinigai, sere,— pasakė jis.— Labai dėkui. 
amasis Belteris užšoko ant arklio ir nušuoliavo, vis 
dėkodamas senukui, kuris jojo greta, kol abu išnyko iš akių. 

— Šunsnukis!- sušnibždėjo Tisas, įbedęs aklą žvilgsnį į 
saulę.— Tikras šunsnukis! 

— Pasiimk pinigus, Semiueli,- pasakė kažkas nuo veran- 
dos. 

Tokie datykai dėjosi visu keliu. Basakojai baltieji berniūkš- 
čiai lėkė su paskutinėmis žiniomis: 

— Tie, kurie turi, padeda tiems, kurie neturi! Ir taip visi 
gauna laisvę! Vienas turčius davė vargšui du šimtus dolerių. 
Kitas dešimt dolerių, dar kitas penkis dolerius, šešiolika — ir 
visur tas pats, visi taip daro! 

Baltieji sėdėjo surūgę. Jų akys buvo beveik užmerktos, lyg 
jų veidus būtų čaižiusios dulkės ir svilinęs vėjas. 

Įniršis smaugė Semiuelį Tisą. Užlipęs į verandą, jis įtūžu- 
siu žvilgsniu grąžė praeinančias minias. Pradėjo mosikuoti pis- 
toletu. Po valandėlės, nebegalėdamas susivaldyti, ėmė rėkti, 
kreipdamasis į visus, į kiekvieną negrą, kuris tik pažvelgdavo 
Į JO pusę. 

— Bum! Šiai dar viena raketa pakilo!— staugė jis visa 
gerkle.— Bum! Dievaži! 

Juodosios galvos nė nekryptelėjo, apsimetė, kad negirdi, 
tik akių baltymai sušnairavo į Tisą. 

— Driokst! Visos raketos krenta! Klyksmas, siaubas, mir- 
tis! Bum! Visagalis Dieve, kaip aš džiaugiuosi, kad dar stoviu 
ant senosios motinos žemės. Tvirta mūsų senutė! Cha cha! 

Dusliai trinksėjo kanopos, keldamos dulkes. Džeržgė sulū- 
žusios furgonų spyruoklės. 

— Bum!-— Jo vienišas balsas skambėjo įkaitusiame ore, 
gąsdindamas dulkes ir žėrintį dangų. Triokšt! Juodukai skrai- 
do po visą kosmosą! Kaip trenks meteoritas į raketą, išlaksty- 
site į visas puses kaip žuveliokai! Kosmose pilna meteoritų. 
Ką, nežinojot? Aišku! Kaip šrapnelių, dar tirščiau! Pokšt! Iš- 

pyškins jūsų skardines raketas kaip antis, sutriuškins kaip mo- 
linius vamzdelius! Dėžutės nuo sardinių, prikimštos juodų men- 
kių, susproginės viena po kitos lyg pūslės: bum! bum! bum! 
Dešimt tūkstančių lavonų čia, dešimt tūkstančių ten. Plaukioja 
kosminėje erdvėje, sukasi aplink Žemę, amžinai sukasi, amži- 
nai, sušalę, sustirę, aukštai aukštai, Dieve šventas! Girdite, ei, 
jūs! Girdite?! 

Tyla. Plačiai išsiliejus teka begalinė upė. Išplovus visas: lūš- 
nas, iššlavus visa, kas vertinga, ji neša laikrodžius ir skalbimo 
lentas, šilko rietimus -ir užuolaidų karnizus, neša kažkur į to- 
limą juodą jūrą. ' 

Potvynis baigėsi. Išmušė antrą. Srovė nuslūgo. Greitai ji 
visai išseko, miestą apzaubė tyla, plonas dulkių sluoksnis nu- 
sėdo ant parduotuvių, sėdinčių vyrų, leipstančių nuo kaitros 
medžių. 

Tyla. 

Vyrai verandoje įsiklausė. 

Nė garso. Tada mintimis, vaizduotėje, jie persikėlė į nusi- 
driekusias aplink miestelį pievas. Anksti rytą laukuose skainba 
visokiausi garsai. Tai šen, tai ten girdėti dainuojant, mimozų 
paunksmėje juokiasi įsimylėjėliai, maži negriukai kvatodami nar- 
do į skaidrų upelio vandenį, laukuose šmėžuoja rankos ir nu- 
garos, iš žaliais vijokliais apaugusių trovelių sklinda juokas ir 
linksmi šūksniai. | 

O dabar tarytum uraganas prašvilpė virš žemės ir nušlavė 
visus garsus. Nieko. Kapų tyla. Kiauros durys pakibo ant odi- 
+nių vyrių. Tyliame ore sustingo pamestos sūpuoklės iš senų 
padangų. Ant plokščių akmenų upės pakrantėje nebesimatė 
skalbėjų, o lysvėse vieniši arbūzai nokino savo sultis saulės 
atokaitoje. Apleistose Iūšnelėse vorai ėmė megzti naujus vora- 
tinklius; pro kiaurus stogus kartu su saulės spinduliais prasi- 
skverbė auksinės dulkės. Kur ne kur ruseno per suirutę pa- 
miršti laužai; kartais, vėl pajutusi naujų jėgų antplūdį, liepsna 
godžiai užpuldavo sausus kokios sukežusios lūšnos griaučius. 
Ir tada tylą sudrumsdavo patenkintas išbadėjusios ugnies urz- 
gimas. 

Vyrai it suakmenėję sėdėjo krautuvės verandoje. 

— Negaliu suprasti, kodėl jie įsigeidė išvažiuoti kaip tik 
dabar. Rodos, viškas ėjo geryn. Kasdien vis naujų teisių gau- 
davo. Ko jiems dar reikia? Panaikino rinkimų mokestį, priėmė 
įstatymus prieš linčą, visur lygios teisės. Dar maža? Uždirba 
beveik tiek pat kiek baltieji, — ir še tau kad nori — išsikraus- 
to. 

Tolimame ištuštėjusios gatvės gale pasirodė dviratininkas. 

— Tegu mane perkūnas, Tisai, juk tai tavo Silis. 

Dviratis privažiavo prie verandos. Ant jo sėdėjo septynio- 
likos metų negriukas ištįsusiomis rankomis ir kojomis, apvalia 
kaip arbūzas galva. Jis pakėlė akis į Tisą ir nusišypsojo. 

— Ką, sąžinė pradėjo graužti, sugrįžai?— pasakė Tisas. 

— Ne, sere, aš tik atvežiau dviratį. 

— Kas gi nutiko, gal netelpa į raketą? 

— Ne, sere, ne todėl 

— Gali neaiškinti kodėl. Lipk nuo dviračio, aš neleisiu tau 
vogti mano nuosavybės! Jis pastūmė vaikiną. Dviratis par- 
virto. — Drožk į vidų ir imkis darbo. 

— Ką jūs pasakėte?— Berniukas išpūtė akis. 

— Tą, ką girdėjai. Reikia iškrauti šautuvus ir dėžę atida- 
ryti — Načesas atsiuntė vinių... 

— Pone Tisai... 

— Sutaisyti dėžę plaktukams. 

— Pone Tisai, sere! 

— Tu vis dar čia? — sužaibavo akimis Tisas. 

— Pone Tisai, duokit man šiandien laisvą dieną, — pasakė 
jis lyg atsiprašydamas. 

— Ir rytoj taip pat, ir poryt, ir užporyt? 

— Bijau, kad taip, sere. 

— Tau tikrai reikia bijoti, vaike. Nagi, eikš Čia. — Tisas 
nusitempė berniuką į krautuvę ir iš rašomojo stalo ištraukė 
popieriaus lakštą.— O šilą atsimeni? 

— Kas čia, sere? 

—. Tavo darbo sutartis. Pats pasirašei, štai tavo kryželis, 
tiesa? Atsakyk 

— Aš jos nepasirašiau, pone Tisai.— Berniukas visas dre- 
bėjo.— Kryželį gali het kas padėti. 

— Štai, paklausyk, Sili. Sutartis: „Aš įsipareigoju dirbti pas 
poną Semiuelį Tisą dvejus metus, skaitant nuo 2001 metų lie- 
pos 15 dienos, o jei panorėsiu išeiti, tai pranešiu prieš ketu- 
rias savaites ir dirbsiu toliau, kol į mano vietą bus pasamdytas 
kitas“. Matai. — Tisas tekštelėjo delnu per popierių, jo akys 
blizgėjo. — O jei imsi ožiuotis, eisime į teismą. 

„ — Aš gi negaliu! - pravirko vaikinas; jo skruostais nurie- 
dėjo ašaros. — Jei neišvažiuosiu šiandien, tai niekad nebeišva- 
žiuosiu. 

— Puikiai tave suprantu, Sili, taip taip, ir užjaučiu tave. 
Bet nieko, mes su tavimi gerai elgsimės, gerai maitinsim. O 
dabar eik, imkis darbo ir išmesk iš galvos visus tuos svaičio- 
jimus, supratai? Tai va, Sili. — Tisas išsiviepė ir patapšnojo 
jam: per petį. 

Vaikinas atsisuko į sėdinčius verandoje senius. Ašaros temdė 
jam akis. 

— Gal... gal vienas šių džentelmenų... 

Sėdintys tvankiame pavėsyje vyrai sumišę pažvelgė pirma į 
vaikiną, paskui į Tisą. . 

— Kaip tai suprasti? Nori, kad tavo vietą užimtų balta- 
sis? — šaltai paklausė Tisas. 

Senelis Kvotermeinas pakėlė nuo kelių raudonas rankas. 
Susimąstęs pažiūrėjo į tolį ir tarė: 

— Tisai, o jeigu aš? 

— Ką? 2 . 

— Aš apsiimu dirbti vietoje Silio. 

Veranda nuščiuvo. 

Tisas susverdėjo, lyg gavęs per galvą. 

— Seneli...— įspėjo jis. 

— Paleisk vaikiną, aš išvalysiu šautuvus. 

— Jūs... tikrai, iš tiesų? — Netikėdamas savo ausimis, Silis 
pribėgo prie senelio, juokdamasis pro ašaras. 

— Žinoma. | 

— Seneli, — pasakė Tisas,— nekišk savo nosies, kur nerei- 
kia. . 
— Paleisk vaiką, Tisai. 

Tisas priėjo ir sučiupo berniuką už rankos. 
— Jis mano. Aš jį užrakinsiu galiniame kambaryje iki va- 
karo. 

— Nereikia, pone Tisai! 

Vaikinas pradėjo raudoti. Jo aimanos skambėjo visoje ve- 
randoje. Vokai pabrinko. Toli gatvės gale pasirodė senas, iš- 
kleręs fordas su paskutiniais juodaodžiais. 

— Tai maniškiai, pone Tisai. O, prašau jus, susimilkit, dėl 
Dievo meilės! 

— Tisai,— tarė vienas vyrų atsistodamas,— tegu eina. 

Pakilo kitas: 

— Ir aš už tai. 

— Ir aš,— pasakė trečias. 

— Kam to reikia?— Dabar jau visi kalbėjo.— Liaukis, 
Tisai. Paleisk jį.. 

Tisas suspaudė kišenėje pistoletą. Pažiūrėjo vyrams į vei- 
dus. Išsiėmė ranką iš kišenės ir pasakė: 

— Vadinasi, šitaip? 

— Žinoma, šitaip,— atsiliepė kažkas. 

Tisas paleido berniuką. 

— Gerai, nešdinkis. — Jis dūrė pirštu į krautuvės pusę. — 
Tikiuosi, tu nemanai palikti man visą savo šlamštą? 

— Ne, sere. 

— Susirink visus skarmalus iš savo pašiūrės ir sudegink. 

Silis papurtė galvą. 

— Aš juos pasiimsiu. 

— Taip jie tau ir leis tempti į raketą visokius skudurus. 

— Aš juos pasiimsiu, — švelniai spyrėsi berniukas. 

Jis nulėkė per parduotuvę į priestatą. Buvo girdėti, kaip jis 
šlavė ir valė, o netrukus vėl pasirodė su pilnu glėbiu vilkelių, 
marmuro rutuliukų, senų apdulkėjusių aitvarų ir kitokio turto, 
surinkto per daugelį metu. Kaip tik tuo metu privažiavo sena- 
„sis fordas: Silis įlipo, durelės užsitrenkė. 

Tisas stovėjo verandoje, karčiai šypsodamasis. 

— Ką gi tu ten veiksi? 

— Pradėsiu naują gyvenimą, - atsakė Silis.— Atidarysiu 
nuosavą geležies prekių krautuvę. 

— O tu, šunsnuki, tai štai kam čia parsisamdei, sumanei 
išmokti mano amato, o paskui -pasprukti ir pasinaudoti moks- 
lu! į 

— Ne, sere, nė manyt nemaniau, kad taip atsitiks. O atsi- 
tiko. Argi aš kaltas, kad išmokau, pone Tisai? 

— Jūs turbūt sugalvojote vardus savo raketoms? 

Jie žvilgterėjo į savo vienintelį laikrodį automobilio prie- 
taisų lentoje. 

— Taip, sere. . 

— Pavyzdžiui, „Elijas“ ir „Fajetonas“, „Didysis ratas“ ir 
„Mažasis ratas“, „Tikėjimas“, „Viltis“, „Gailestingumas“? 

— Mes davėme vardus savo laivams, pone Tisai. 

— „Dievo Sūnus“ ir „Šventoji Dvasia“, taip? Sakyk, vaiki- 
ne, ar turite „Pirmąją baptistų bažnyčią“? 

— Mums jau laikas važiuoti, pone Tisai. 

Tisas nusikvatojo. 

— Argi nė vienos nepavadinot „Skraidyk žėmiau“ arba „Pra- 
šmatniosios. vežėčios“? 

Mašina pajudėjo: 

— Sudie, pone Tisai. 

— O ar turite raketą „Barškėkit mano kaulai“? 

— Likite sveikas, pone! “ 

— O „Per Jordaną“? Cha! Puiku, vaikine, dėl manęs Iįsk 
į tą raketą, kraustykis ir nusprok — aš nė nemirktelėsiu! 

Mašina nuriedėjo, apgaubta dulkių debesio. Berniukas pa- 
= sudėjo delnus prie burnos ir paskutinį kartą šūktelėjo 

1SUL: ' 

— Pone Tisai, pone Tisai, o ką jūs dabar veiksite nakti- 
mis? Ką jūs vcikšite naktimis, pone Tisai? 

Tyla. Automobilis išnyko tolumoje. Kelias liko tuščias. 

— Ką, po velnių, jis norėjo pasakyti? — suglumo Tisas. - Ką 
aš darysiu naktimis? 

Jis spoksojo į sėdančias dulkes ir staiga suprato. 

Jis prisiminė naktis, kai prie jo namo sustodavo mašinos, 
o jose — juodi siluetai, styro aštrūs keliai, dar aukščiau styro 
šautuvų vamzdžiai, tarsi pilnas gervių sunkvežimis stovėtų po 
juodais miegančiais medžiais. Ir bailios, niekšiškos akys... Šai- 
žiai spiegia klaksonas. Jis užtrenkia namo duris, suspaudęs šau- 
tuvą rankoje, tyliai juokdamasis nuvažiuoja vasaros nakties ke- 
liu, o širdis plaka lyg dešimtmečio berniūkščio. Kanapinė virvė 
guli susirangiusi ant mašinos grindų, po apsiaustais 'pūpso nau- 
jutėlių patronų apkabos. Kiek buvo tokių naktų per pastaruo- 
sius metus — priešinis vėjas, draikantis plaukus virš piktų akių, 
triumfuojantis staugimas, aptikus gerą, storą medį, ir smūgiai 
į lūšnos duris! : 

— Štai ką prisiminė velnio išpera! - Tisas nušoko žemyn, 
į saulės šviesą. — Atgal, šunsnuki! Ką aš darysiu naktimis? Ak 
tu žalty, akiplėša... 

Silio klausimas pataikė į jautrią vietą. Tisas pajuto kažko- 
kią gėlą, tuštumą. „Iš tikrųjų ką gi mes veiksime naktimis?— 
galvojo jis. — Dabar, kai jie visi išvažiavo...“ Sieloje buvo taip 
tuščia, nyku. 

Išsitraukė iš kišenės pistoletą, perskaičiavo šovinius. 

— Ką tu sumanei, Semai?— paklausė kažkuris. 

— Nudėsiu 1ą niekšą. 

— Nesikarščiuok, - tarė senelis. 

Bet Semiuelis Tisas jau išnyko už krautuvės. Netrukus jis 
išvažiavo atviru automobiliu. 

— Kas su manim? 

— Ne pro šalį bus pasivėžyti, — tarė senelis atsistodamas. 

— Kas dar? 

Niekas neatsakė. 

Senelis įlipo į mašiną ir užtrenkė dureles. Keldamas dul- 
kes, Tisas išvairavo mašiną į kelią, ir jie nekalbėdami nuskrie- 
jo tolyn. Danguje švietė akinanti saulė, o virš sausų pievų 
sruveno karšto oro bangos. 

Kryžkelėje jie stabtelėjo. 

— Kur jie nuvažiavo, seneli? 

Senelis Kvotermeinas prisimerkė. 

— Man regis, tiesiai. 

Jie važiavo toliau. Tik vienišas motoras burzgė po vasaros 
medžiais. Kelias buvo tuščias, tačiau kiek pavažiavą jie kažką 

pastebėjo. Tisas sumažino greitį ir išsilenkė iš automobilio. Jo 
geltonos akys degė įniršiu. 

— Prakeikimas! Seneli, matai, ką tie šunsnukiai sumanė? 

— Ką gi?— paklausė senelis ir įsižiūrėjo į kelią. 

Palei ištuštėjusį vieškelį, per kelis žingsnius vienas nuo ki- 
to, tvarkingai sudėti į krūvelės, gulėjo seni riedučiai, margi 
mazgeliai su visokiais niekniekiais, suplyšę batai, vežimo ratai, 
kelnių, paltų ir senovinių skrybėlių stirtos, rytų krištolo šuke- 
lės, kadaise švelniai cingsėjusios vėjyje, skaisčiai raudonos pe- 
largonijos skardinėse dėžutėse, vaškiniai vaisiai, dėžutės su kon- 
federacijos laikų banknotais, rėčkos, skalbimo lentos, virvės, 
muilas, kažkieno triratis, kažkieno sodinės žirklės, lėlių veži- 
mėlis, kipšiukas dėžutėje, vitražas iš negrų baptistų bažnyčios 
lango, pilnas stabdžių kaladėlių komplektas, automobilio ka- 
meros, matracai, kušetės, supamosios kėdės, šaltos grietinės 
stiklainiai, rankiniai veidrodėliai. Ir visa tai nebuvo numesta 
kaip pakliuvo, ne, viskas buvo gražiai ir tvarkingai sudėliota 
dulkėto kelio pakraščiuose. Rodės, čia buvo suėjęs visas mies- 
tas, pilnais glėbiais nešinas, o pasigirdus didžiojo trimito bal- 
sui, žmonės viską atidavė dulkėtdi. žemei ir pakilo tiesiai į 
melsvas dausas. 

— „Nenorime deginti“, kaipgi! — piktai sušuko Tisas. — Aš 
sakiau, jie viską sudegins, bet ne, tempė visą kelią ir sudėjo 
čia, kad paskutinį kartą galėtų pasigėrėti savo šlamštu. Kaip 
tie juodukai įsivaizdina! 

Pašėlusiai mėtydamas automobilį į visas puses, jis nuskrie- 
jo tolyn keliu, triuškindamas, gniužindamas, daužydamas, blaš- 
ss popierių krūvas, brangakmenių dėžutes, veidrodžius, 

es. 


— Štai jums, velniai griebtų... Dar! Štai jums! 

Priekinė padanga gailiai sucypė. Mašina padarė beprotišką 
posūkį ir įlėkė į griovį. Tisas atsitrenkė į priekinį stiklą. 

— Tai šunsnukiai! —- Jis nusipurtė dulkes ir išlipo iš ma- 
šinos, vos neverkdamas iš įniršio. 

Pažiūrėjo į tylų, tuščią kelią. 

— Dabar mes jų jau niekada nebepavysim, niekada, nieka- 
da. 

Kiek tik akis užmatė, visur gulėjo tvarkingai sudėtos krū- 
vos ir ryšuliai, ir vėl krūvos, lyg apleisti altoriai gęstančios 
dienos šviesoje, drungname vėjyje. 

Po valandos Tisas ir senelis nuvargę grįžo prie geležies 
prekių krautuvės. Vyrai vis dar sėdėjo ten, klausydamiesi ir 
stebėdami dangų. Vos tik Tisas prisėdo ir atsirišo batų raište- 
lius, kažkas suriko: 

— Žiūrėkite! 

— Nė velnio, — suurzgė Tisas. 

Bet kiti sužiuro. Ir toli toli pamatė kylančias į dangų auk- 
sines verpstes. Palikusios ugnies pėdsakus, jos greitai išnyko. 

Medvilnės laukdose vėjas tingiai kedeno sniego kamuolė- 
lius. Dar toliau gulėjo niekieno neliešti arbūzai, dryžuoti it 
rainos katės, besišildančios saulėje. 

Verandoje vyrai vėl atsisėdo, pažiūrėjo vienas į kitą, pažiū- 
rėjo į geltonos virvės ritinius, tvarkingai sukrautus krautuvės 
lentynose, į žibančius dėžutėse patronus, į sidabrinius pistole- 
tus, į ilgus juodus šautuvus, kabančius aukštai tamsioje palu- 
bėje. Vienas įsikando šiaudą. Kitas nubraižė dulkėse žmogiu- 


Semiuelis Tisas triumfuodamas iškėlė tuščią batą, apvertė 
jį, žvilgterėjo į vidų ir pasakė: 

— Ojūs pastebėjote? Jis iki paskutinės minutės man sakė 
pone, dievaži! 


2004—05 metai 


NAUJI VARDAI 


Jie atvyko į svetimus melsvus kraštus ir viskam davė savo vardus. 
Atsirado Hinkstono upelis ir Liustigo pievelė, Bleko upė ir 
Driskolo miškas, Peregrino kalnas ir Vailderio miestas — vis- 
kas garbei žmonių ir to, ką jie padarė. Ten, kur marsiečiai užmu- 
šė pirmuosius Žemės pasiuntinius, išaugo Raudonasis miestas, 
nes tat priminė pralietą kraują. O štai čia žuvo Antroji ekspe- 
dicija — iš čia ir pavadinimas — Antrasis bandymas; ir visur, 
kur kosmonautai išdegino žemę savo ugniniais cigarais, liko 
vardai — lyg pelenų krūvos; neapsiėjo, aišku, ir be Spenderio 
kaivos ir Natanielio Jorko miesto... 

Seni marsietiški vardai buvo vandens, oro, kalvų vardai. 
Tai vardai sniegų, kurie, tirpdami pietuose, tekėjo akmeniniais 
kanalais į išdžiūvusias jūras. Vardai palaidotų užbalzamuotų 
burtininkų, bokštų ir obeliskų vardai. O raketos lyg kūjai dau- 
žė tuos vardus, trupindamos į miltelius marmurą, skaldydamos 
porceliano lentas su senųjų miestų pavadinimais, ir skeveldrų 
krūvose išdygdavo milžiniški stulpai su naujais vardais: 
GELEŽIES MIESTAS, PLIENO MIESTAS, ALIUMINIO 
MIESTAS, ELEKTROVILIS, KUKURŪZŲ KAIMAS, 
GRUDŲ MIESTELIS, DETROITAS II — pažįstami vardai 
iš Žemės, metaliniai, mechaniniai vardai. 

O kai buvo pastatyti ir pakrikštyti miestai, atsirado kapi- 
nės, jos taip pat gavo vardus: Žalioji kalva, Samanų miestas, 
Atgailos kalnelis, Pailsėk truputį, ir pirmieji numirėliai atsigu- 
lė į kapus... 

Kai pagaliau viskas buvo susmaigstyta, sunumeruota, kai 
viskas atsirado savo vietose, kai miestai buvo patogiai įrengti 
ir vienumos beveik nesijautė — tada iš Žemės pradėjo važiuo- 
ti prityrę visažiniai. Jie važiavo atostogų arba šiaip į svečius, 
nusipirkti suvenyrų ir nusifotografuoti, „pakvėpuoti Marso oru“; 
važiavo tyrinėti ir praktikoje taikyti visuomenės vystymosi dės- 
nius; jie čia vežėsi savo žvaigždes, emblemas, taisykles ir įsta- 
tus; jie nešė biurokratizmą, kuris lyg gaji piktžolė kerojo Že- 
mėje, ir sėjo jį Marse visur, kur tik galėjo. Jie ėmė mokyti, 
kaip gyventi ir ką skaityti, - mokyti ir uiti tuos pačius žmo- 
nes, kurie pabėgo į Marsą nuo pamokslų, potvarkių ir ujimo. 

Tad nenuostabu, kad kai kurie iš ujamųjų ėmė keršyti... 


2005 metai, balandis 


AŠERIS II 


„Visą tą dieną — niūrią, tamsią, bežadę rudens dieną — aš 
vienišas jojau nepaprastai gūdžiomis apylinkėmis, virš kurių 
kabėjo žemi švininiai debesys, ir pagaliau, nutįsus vakaro šešė- 
liams, atsidūriau priešais nykųjį Ašerio Namą...“ 

Ponas Viljamas Stendalis pertraukė citatą. Štai jis, tas Na- 
mas, priešais, ant nedidelio juodo kalnelio, ir ant kertinio ak- 
mens įbrėžta: 2005 metai. 

Ponas Bigelou, architektas, tarė: 

— Užbaigtas. Štai raktai, pone Stendali. 

Abu vyrai stovėjo rudens dienos tyloje greta vienas kito 
nekalbėdami. Prie jų kojų, juodoje it varno sparnas žolėje, 
šiugždėjo brėžiniai. 

— Ašerio Namas, su pasitenkinimu ištarė ponas Stenda- 
lis.— Suprojektuotas, pastatytas, nupirktas, apmokėtas. Tai ap- 
sidžiaugtų ponas Po! 

Ponas Bigelou prisimerkė. 

— Ar viskas taip, kaip norėjote, sere? 

- Taip! 

— Koloritas toks, kokio reikia? Vaizdas nykus ir baisus? 

— Nepaprastai nykus, nepaprastai baisus! 

— Sienos — niūrios? 

— Nuostabiai! 

— Kūdra — pakankamai „juoda ir kraupi“? 

— Tiesiog neįtikėtinai juoda ir kraupi. 

— Na, o viksvos — mes jas, žinote, nudažėme, kaip atrodo 
ta pi su juoda? 

Šlykščiai! 

Ponas Bigelou žvilgterėjo į savo architektūrinį projektą ir 
pacitavo užduotį: 

— Ar ansamblis „dvelkia lediniu šalčiu, sukelia širdgėlą, 
atbukina jausmus“? Namas, kūdra, sodyba? 

„— Jūs puikiai padirbėjot, pone Bigelou! Dievaži, tai nuo- 
stabu! 

— Dėkui. Aš dirbau apgraibomis. Garbė Dievui, kad jūs 
turite nuosavas raketas, kitaip mums nebūtų leidę pervežti čia 
reikalingų įrengimų. Atkreipkite dėmesį, čia visada prieblanda, 

visada spalis, žemė plika, nevaisinga, negyva. Tai mums nema- 
žai kainavo. Mes viską užmušėme. Dešimt tūkstančių tonų 
DDT. Neliko nei gyvatės, nei varlės, nei vienos Marso musės! 
Amžina prieblanda, pone Stendali, tai mano pasididžiavimas. 
Paslėptos mašinos slopina saulės šviesą. Čia visada gūdu. 

Stendalis negalėjo atsigėrėti gūduma, aitriu puvėsių tvaiku, 
visa slogia atmosfera, kaip meistriškai, kaip tobulai viskas 
atkurta! O pats Namas! Niūrios aptriušusios sienos, klaiki kūd- 
ra, pelėsiai, visur puvimo požymiai. Sintetinės ar kitos kokios 
medžiagos — įspėk, kad geras. : 

Jis pažvelgė į rudens dangų. Kažkur aukštai, toli toli už 
debesų, švietė saulė. Kažkur Marso planetoje buvo balan- 
dis — auksinis balandis, žydro dangaus mėnuo. Kažkur aukš- 
tai brėžė ugnies juostas raketos, skubančios civilizuoti nuosta- 
bią mirusią planetą. Jų švilpesys ir trenksmas tilo šiame garso 
nepraleidžiančiame sutemų pasaulyje, amžino rudens pasauly- 
je. 

— Dabar, kai darbas baigtas, — šick tiek sumišęs pasakė 
ponas Bigelou, - norėčiau pasiteirauti, kam jums visa tai? 

— Ašeris? Ar jūs dar neįspėjote? 

— Ne. 

— Ar Ašerio vardas jums nieko nesako? 

— Nieko. 

— Na, o šitoks vardas: Edgaras Alanas Po? 

Ponas Bigelou papurtė galvą. 

— Aišku — Stendalis tyliai prunkštelėjo, pusiau liūdnai, 
pusiau su panieka — Iš kur jums žinoti velionį poną Po? Jis 
mirė labai seniai, dar prieš Linkolną. Visos jo knygos buvo 
sudegintos Didžiajame lauže. Prieš trisdešimt metų — 1975. 

— A,- supratingai linktelėjo ponas Bigelou. — Vienas iš 
tų! 

— Taip, Bigelou, vienas iš tų. Ji ir Lavkraftą, Hotorną ir 
Ambrozą Birsą, visas siaubingas istorijas, visas fantastinės kny- 
gas, tarp jų ir knygas apie ateitį, sudegino. Be pasigailėjimo. 
Išleido įstatymą. Viskas prasidėjo nuo mažo, nuo smiltelės, 
dar penkiasdešimtais ir šešiasdešimtais metais. Pirmiausia ėmė 
tikrinti karikatūrų knygeles, paskui detektyvinius romanus ir, 
žinoma, filmus. Visa tai buvo daroma vienokiu ar kitokiu pre- 
tekstu, spaudžiant įvairioms klikoms, politinėms grupuotėms, 
religinėms sektoms. Visada atsirasdavo žmonių, kurie -kažko 
bijojo, o didžioji dauguma bijojo nežinomybės, bijojo ateities, 
bijojo praeities, bijojo dabarties, bijojo savęs pačių ir net savo 
šešėlių. 

— Aišku. 

— Bijodami žodžio „politika“ (kuris galų gale reakciniuose 
sluoksniuose tapo komunizmo sinonimu, taip taip, vien tik to 
žodžio paminėjimas galėjo kainuoti gyvybę!), vienur suktelėjo 
veržię, kitur priveržė varžtą, čia pastūmė, ten patraukė; litera- 
tūrą ir meną tampė į visas puses lyg kramtomąją gumą, suko, 
pynė, suveržė į mazgą, kol nebeliko nei stangrumo, nei sko- 
nio. O paskui užspringo kino kameros, paskendo tamsoje te- 
atrai, milžiniška knygų ir žurnalu Niagara išscko, ir iš rotaci- 
nių mašinų vos vos sunkėsi „gryno“, sterilaus skaitalo srovelė. 
Ar patikėsite — žodžiai „bėgimas nuo tikrovės“ taip pat bu- 
vo priskirti prie erezijų! 

— Nejaugi? 

— Taip, taip! Kiekvienas, sakė jie, privalo žvelgti į akis 
tikrovei. Matyti tik tai, kas vyksta šią akimirką. Visa kita — 
lauk. Gražias literatūrines išmones, fantazijos skrydį — pleš- 
kink, kol nevėlu. Ir štai vieną sekmadienio rytą, prieš trisde- 
šimt metų, tūkstantis devyni šimtai septyniasdešimt penktai- 
siais, juos išrikiavo prie bibliotekos sienos: Kalėdų Senelį ir 
Raitelį be galvos, Snieguolę ir Rumpelštilcą,— o, kaip jie visi 
raudojo! — ir sušaudė juos, po to sudegino popierines pilis ir 
varles karalienės, senuosius karalius ir visus, kurie „nuo to 
laiko ilgai ir laimingai gyveno“ (nes iš tikrųjų, apie ką galima 
pasakyti, kad laimingai gyveno?), ir visai nebeliko „seniai, la- 
bai seniai“! Jie paleido pavėjui Užkeiktojo Rikšos pelenus kar- 
tu su Ozo Šalies degėsiais, sukapojo Gerąją Fėją ir Ozmą, 
suskaidė spektroskopc Margaspalviukę, o Džeką Moliūgo Gal- 
vą padavė su pyragaičiais į stalą Biologu pokylyje! Žimio Ankš- 
tis užduso biurokratizmo džiunglėse! Miegančiąją Gražuolę pa- 
budino 'mokslininko bučinys, ir ji tučtuojau pasimirė nuo jo 
švirkšto dūrio. Alisą privertė kažko išgerti iš butelio. ir ji pa- 
sidarė tokia mažytė, kad jau nebegalėjo šaukti: „Juo toliau, 
juo keistiau!“ Vienu kūjo smūgiu sudaužė Stebuklingąjį Veid- 
rodį, ir prapuolė visi Raudonieji Karaliai ir Austrės! 

Stendalis suspaudė kumščius. Viešpatie, kaip gyvai: jis visa 
tai įsivaizdavo! Jo veidą užliejo tamsus raudonis, jis duso iš 
pykčio. 

Poną Bigelou apstulbino toks audringas išsiveržimas. Jis 
sumirksėjo ir pagaliau tarė: 

— Dovanokite. Nesuprantu, apie ką jūs čia kalbate. Tie 
vardai man nieko nesako. Sprendžiant iš to, ką jūs papasako- 
jote, Laužas išėjo tik į naudą. 

— Lauk iš čia! - subliuvo Stendalis. — Atlikai savo darbą, 
0 dabar -drožk sau, mulki! 

Ponas Bigelou pasišaukė savo dailides ir išėjo. 

Ponas Stendalis liko vienas priešais Namą. 

— Klausykite,- kreipėsi jis į nematomas raketas.—- Aš 
pabėgau į.Marsą, gelbėdamasis nuo jūsu, Tyrosios Sielos, O 
jūsų kasdien čia vis daugiau ir daugiau, jūs Iekiate lyg musės, 
pajutusios dvėselieną. Na, tai aš jums kai ką parodysiu. Aš jus 
nubausiu už tai, ką padarėte Žemėje su ponu Po. Dabar sau- 
gokitės! Ašerio Namas pradeda veikti. 

Jis pagrūmojo dangui kumščiu. 


Raketa nusileido. Iš jos oriai išlipo Žmogus. Jis pažiūrėjo į 
Namą, ir jo pilkose akyse šmėkštelėjo nepasitenkinimas ir ap- 
maudas. Jis peržengė griovį, už kurio jau laukė nedidelis žmo- 
gelis. “ 

— Jūsų pavardė Stendalis? 

— Taip. 

— Garetas, Dorovinio Klimato valdybos inspektorius. 

— Aha, tai vis dėlto prisikapstėte iki Marso, Dorovinio 
Klimato saugotojai! Man buvo baisiai įdomu, kada gi jūs čia 
pasirodysite. 

— Mes atvykome praeitą savaitę. Greitai ir Čia bus švaru 
ir tvarkinga kaip Žemėje. — Susierzinęs mostelėjo vizitine kor- 
tele į Namą.— Gal pasakysite, Stendali, kas čia? 

— Tai vaiduoklių pilis, jei jums patinka. 

— Nepatinka, Stendali, visai nepatinka. Vaiduokliai — ne- 
gerai. 

— Viskas labai paprasta. Šiais du tūkstančiai penktaisiais 
mūsų viešpatavimo metais aš pasistačiau mechaninę šventovę. 
Joje skraido variniai šikšnosparniai, valdomi clektroninių spin- 
dulių, plastmasiniuose rūsiuose knibžda žalvarinės žiurkės, šO- 
ka automatinės giltinės; čia gyvena automatiniai vampyrai, klou- 
nai, vilkai ir baltos šmėklos, sukurti chemijos ir išradingo pro- 
to. 

— Šiai to aš ir bijojau, - pasakė Garetas su šypsenėle. — 
Bijau, kad teks nugriauti jūsų namuką. 

— Aš taip ir žinojau, kad, kai tik suuosite, tuoj atlėksite. 

— Būčiau anksčiau atvykęs, bet, prieš įsikišdami, mes no- 
rėjome ištirti jūsų ketinimus. Demontuotojai ir Degintojų ko- 
manda gali čia būti jau šį vakarą. Ligi vidurnakčio viskas bus 
nušluota iki pamatų. Man regis, pone Stendali, jūs nelabai 
gudriai padarėte. Paleisti vėjais sunkiai uždirbtus pinigus! Ta- 
tai jums atsiėjo turbūt kokius tris milijonus dolerių... 

— Keturis milijonus! Bet, pone Garetai, būdamas dar visai 
jaunas, aš paveldėjau dvidešimt penkis milijonus, taigi dabar 


, 

saliu pasišvaistyti. Ir vis dėlto kokia gėda — vos tik pabaigiau 
Namą, o jūs jau skubate čia su.savo Demontuotojais. Argi 
neleisite man pasidžiaugti savo žaisliuku, na, nors dvidešimt 
keturias valandas? 

— Jūs žinote įstatymą. Ten griežtai pasakyta: jokių knygų, 
jokių namų, nieko, kas vienaip ar kitaip būtų susiję su vai- 
duokliais, vampyrais, fėjomis ar kitokiais vaizduotės tvariniais. 

— Jūs greitai imsite deginti Bebitus! 

— Pone Stendali, iš jūsų malonės mes jau pakankamai 
turėjome rūpesčių. Visa tai užprotokoluota. Prieš dvidešimt 
metų. Žemėje. Jūs ir jūsų biblioteka. 

— O taip, aš ir mano biblioteka. Ir dar keli tokie kaip aš. 
Žinoma, Edgaras Po tada jau seniai buvo užmirštas, užmirštas 
Ozo burtininkas ir kiti padarai. Bet aš įrengiau mažą slėptuvę. 
Mes turėjome savo bibliotekas — aš ir dar keletas privačių 
asmenų, kol jūs atsiuntėte savo žmones su deglais ir šiukšlių 
degintuvais. Sudraskėte į skutus mano penkiasdešimt tūkstan- 
čių knygų ir sudeginote. Lygiai taip jūs susidorojote su visais 
stebukladariais ir dar įsakėte savo kino režisieriams, kad jeigu 
iš viso nori ką daryti, tegu filmuoja Ernestą Hcmingvėjų, daug 
daug kartų. Dieve mano, kiek jau kartų aš mačiau „Kam skam- 
ba varpai“! Trisdešimt skirtingu pastatymų. Visi realistiniai. O, 
realizmas! Ak, tas realizmas! Kad jį kur!.. 

— Neverta taip sielotis! 

— Pone Garetai, juk jums reikės pateikti išsamią ataskai- 
tą, ar ne? 

— Taip. 

— Tada įdomumo dėlei įeikite, pasižiūrėkite. Tik minutė- 
lę. 

— Gerai. Rodykite. Tik be pokštų. Turiu pistoletą. 

Girgždėdamos atsivėrė Ašerio Namo durys. Padvelkė drėg- 
me. Pasigirdo gilūs atodūsiai ir aimanos, tarsi apleistose kata- 
kombosc būtų alsavusios požeminės dumplės. 

Per akmenines grindis šmirkštelėjo žiurkė. Garetas riktelė- 
jo ir paspyrė ją koja. Žiurkė apsivertė, ir. iš jos nailoninio 
kailiuko pabiro aibės metalinių blusų. 

— Nuostabu!- pasilenkė Garetas susidomėjęs. 

Nišoje, prie žydrų ir oranžinių kortų, sėdėjo sena ragana 
kretančiomis vaškinėmis rankomis. Ji atmetė galvą ir bedante 
burna sušvokštė ant Gareto, barbendama pirštu į taukuotas 
kortas. 

— Mirtis!-— sušuko ji. 

— Štai tokius dalykus aš ir turėjau galvoje,— pasakė Ga- 
retas. — Apgailėtini iškrypimai. 

— Aš leisiu jums pačiam ją sudeginti. 

“ Iš tikrųjų? — Garetas nušvito. Bet ir vėl susiraukė. — 
Jūs, atrodo, visai to neimate į širdį. ' 

— Man užtenka to, kad galėjau visa tai sukurti, kad galiu 
pasakyti savo pasiekęs. Dabartiniame skeptikų pasaulyje atkū- 
riau viduramžių atmosferą. 

— Aš ir pats, sere, taip sakant, nenorom žaviuosi jūsų 
genijumi. 

Garetas žiūrėjo, kaip pro šalį, šnarėdamas ir šnibždėdamas, 
praplaukė rūko debesėlis ir pavirto gražia šmėkliška moterimi. 
Drėgno koridoriaus gale gaudė kažkokia mašina. Iš jos it cuk- 
rinė vata iš centrifūgos slinko migla ir murmėdama sklaidėsi 
tyliose salėse. 

Nežinia iš kur atsirado beždžionė. 

— Šalin!— riktelėjo Garetas. 

— Nebijokite.— Stendalis patapšnojo juodą gyvulio krūti- 
T Robotas. Variniai griaučiai ir taip toliau, kaip ir ragana. 

tai! 

Jis pašiaušė kailį, ir po juo sublizgo metaliniai vamzdeliai. 

— Ta-aip.— Garctas baikščiai paglostė tą būtybę, — bet 
kam, pone Stendali, kam visa tai? Kas įus apsėdo? 

.  — Biurokratizmas, pone Garetai. Tik nėr kada aiškinti. 
Valdžiai ir taip greitai viskas paaiškės. — Jis linktelėjo bež- 
džionei. — Gerai. Jau. 

Beždžionė užmušė poną Garetą. 


— Ar jau baigėt, Paiksai? 

Paiksas pakėlė galvą nuo stalo. 

— Taip, sere. 

— Jūs puikiai pasidarbavote. 

— Man už tai moka, pone Siendali,— tyliai atsakė Paik- 
sas. Jis pakėlė plastmasinį roboto voką, įstatė stiklinį akies 
obuolį ir mikliai pritvirtino guminius raumenis. — Štai ir vis- 
kas. 


— Tikras ponas Garetas, kaip nulietas. 

— O ką su tuo daryti, sere?— Paiksas linktelėjo į akme- 
ninę plytą, kur gulėjo tikrojo Gareto lavonas. 

— Geriausia bus sudeginti, Paiksai. Kam mums du Gare- 
tai, a? 

Paiksas priveržė poną Garetą prie plytinio šiukšlių degin- 
tuvo. 

— Lik sveikas. 

Įstūmė jį į vidų ir užtrenkė dureles. 

Stendalis kreipėsi į Garetą-robotą. 

— Jums aiški užduotis, Garetai? 

— Taip, sere. — Robotas atsistojo. Turiu sugrįžti į Do- 
rovinio Klimato valdybą. Pristatyti papildomą ataskaitą. Atidė- 
ti operaciją mažiausia keturiasdešimt aštuonioms valandoms. 
Pasakyti, kad teks viską nuodugniau ištirti. 

— Teisingai, Garetai. Sėkmės! 

Robotas nuskubėjo prie Gareto raketos, įlipo ir nuskrido. 

Stendalis atsisuko į Paiksą. . 

— O dabar išsiųskime likusius pakvietimus į šios dienos 
vakarą. Linksma bus, a? 

— Atsižvelgiant į tai, kad mes laukėme dvidešimt metų — 
netgi labai linksma! 

Jie mirktelėjo vienas kitam. 

Septinta valanda. Stendalis įsmeigė akis į laikrodį. Jau ne- 
trukus. Jis ramiai sėdėjo, sukinėdamas rankoje stikliuką chere- 
so. Virš jo, tarp ąžuolinių sijų, cypavo ir mirkčiojo šikšnospar- 
niai — mažyčiai variniai kūneliai, aptempti gumine oda. Jis 
pakėlė stikliuką, kreipdamasis į juos: 

— Už mūsų sėkmę! 

Po to atsilošė krėsle, užmerkė akis ir dar kartą viską per- 
galvojo. Kaip malonu bus prisiminti tai senatvėje! Jis atkeršys 
antiseptinei vyriausybei už susidorojimą su literatūra, už knygų 
laužus. O, kiek pykčio, kiek neapykantos pritvinko jo sieloje 
per pastaruosius metus! Ir sustingusiame prote pamažu bren- 
do planas, kol pagaliau vieną dieną, prieš trejus metus, jis 
sutiko Paiksą. . 

Taip, Paiksą. Paiksą, kurio širdis buvo kupina kartėlio, lyg 
apanglėjęs, pilnas gailios rūgšties šulinys. Kas gi tas Paiksas? 
Didžiausias iš jų visų, ir tiek! Tūkstantveidis žmogus, turija, 
dūmų kamuolys, melsvas rūkas, baltas lietus, šikšnosparnis, hid- 
ra, pabaisa — štai kas Paiksas! Geresnis už Loną Čanį tė- 
vą?— klausė savęs Stendalis. Kiek vakarų jis praleido, žiūrė- 
damas senuosius filmus su Lonu Čaniu!.. Taip, geresnis už 
Čanį. Geresnis už tą kitą senieną — kaip ten jis, Karlovas, 
rodos? Daug geresnis! O Liugosis? Juokinga ir lyginti! Ne, 
Paiksas — vienintelis, nepakartojamas. Ir štai jį apiplėšė, at- 
ėmė teisę fantazuoti, ir niekur Žemėje jis nebegalėjo parodyti 
savo meno. Jam netgi buvo uždrausta vaidinti sau pačiam prieš 
veidrodį! 

Ne, tiesiog galvoje netelpa — vargšas, nugalėtas Paiksas! 

Ką tu jautei 14 vakarą, kai jie konfiskavo tavo filmus, iš- 

plėšė kino juostas iš kameros, it žarnas iš tavo kūno, sudraskė, 
suglamžė į gniutulus ir sukišo į licpsnojančią krosnį! Ar taip 
pat skaudu, kaip praradus penkiasdešimt tūkstančių knygų? 
Taip. Taip. Stendalis juto, kad jo rankos šąla nuo aklo įniršio. 
Taigi nieko nuostabaus, kad jie vieną dieną susitiko ir išsikal- 
bėjo; jų pokalbiai tęsėsi nesuskaitomas naktis, pric nesuskaito- 
mu kavos puodeliu, ir iš visu tų kalbų. iš kartaus antpilo gimė 
Ašerio Namas. 

Sugaudė didžiulis bažnytinis varpas. Pradėjo važiuoti sve- 
čiai. 

Šypsodamasis Stendalis nuėjo ju sutikti. 


Robotai laukė — suaugę, bet bc vaikystės prisiminimų. Jie 
laukė, susisupę miško ežeru spalvos šilkais, varles ir paparčio 
spalvos šilkais. Robotai laukė. Jų galvas dengė saulės ir smėlio 
spalvos plaukai. Robotai gulėjo, ištepti alyva, su bronzinių vamz- 
delių kaulais želatinoje. Karstuosc nc gyviems ir nc mirusiems, 
lentinėsė dėžėse, metronomai laukė. kada bus paleisti. Kvepėjo 
mašinų alyva ir žalvario drožiėmis. Visur kapu tyla. Robotai — 
abieju lyčių, tačiau belvčiai, su vardais, bei bevardžiai. perėmų 
iš Žmonių viską. išskyrus žmoniškumą, gulėjo, įsmeigę akis į 
vinimis prikaltus dėžių dangčius su užrašu F. O. B.', gulėjo, 
priglobti mirties, kurios nepavadinsi mirtimi. nes prieš tai ne- 
buvo ir gyvenimo... Bet štai garsiai sucypė traukiamos vinys. 
Vienas po kito pakilo dangčiai. Tarp dėžių sušmėžavo šešėliai, 
iš rankoje suspaustos tepalinės ištryško alyva. Šiai jau vienas 
mechanizmas suciksėjo. tyliai tyliai. Antras. trečias, ir štai ap- 
linkui viskas suliksėjo, sutarškėjo, Ivg didžiulėje laikrodžių krau- 
tuvėje. Pakilo guminiai marmuriniu akiu vokai. Suvirpėjo šncr- 
vės. Atsistojo robotai. padengti beždžionės kailiu ir balta triušių 
vilna: Vilkutis ir Sukutis. Netukras Vėžlys. Micgapelė, išblyškę 
paskenduoliai — viena druska ir biulaniys. dumbliai, pamėlę 
pakaruoklisi su išsprogusiomis lyg pilkos austrės akimis, būtybės 
iš ledo ir žibančiu blizgučiu, moliniai nykštukai ir pipiriniai elfai, 
Tik-tak, Baubas. Kalėdų Senelis dirbtinės papūgos debesyje, 
Mėlynbarzdis su bakenbardais lyg acetileno degiklio liepsna. 
Aplink raitėsi sieros dūmu kamuoliai, kuriuose blykčiojo žalios 
ugnies liežuviai. 0 pro duris, tarsi milžiniška Žvyniuota gyvatė, 


! Free on board («igL)— užrašas ant prekiu. už kurių pervežimą siun- 
tėjas ncatsako. 

išlindo drakonas su žaizdru pilve; cypimas, kauksmas, baubimas, 
tyla, oro sūkurys, vėjo gūsis. Tūkstančiai dangčiu vėl užsitrenkc. 
Laikrodžiu krautuvė nuciksėjo į Ašcrio Namą. Kerų naktis 
prasidėjo. 


Pūstelėjo šiltas vėjelis. Ugnimi ercždamos dangu, versdamos 
rudenį pavasariu, leidosi svečių raketos, 

Iš raketų lipo vyrai vakariniais kostiumais, po jų sekė mo- 
terys su įmantriomis šukuosenomis. 

— Tai toks tas Ašcris! 

— O kurgi durys? 

Čia pasirodė Stendalis.' Moterys juokėsi ir plepėjo. Ponas 
Stendalis pakėlė ranką, prašydamas tylos. Paskui pasisuko, pa- 
žvelgė aukštyn į langą pilies sienoje ir šūktelėjo: 

— Kaiilėli, Katilėli, leisk į žemę savo kasą. 

Lange pasirodė nepaprasto grožio mergaitė ir paleido savo 
auksinius plaukus į nakties vėją. Jie plaikstėsi. draikėsi ir su- 
sipynė į kopėčias, kuriomis svečiai juokdamicsi ėmė kopti i 
Namą. i | 
Žymiausi sociologai! Įžvalgiausi psichologai! Patys garsiau- 
si politikai, bakteriologai ir psichoncurologai! Visi jie buvo 
čia, tarp šių drėgnų sienų. 

— Sveiki atvykę! į 

Ponas Trajonas. ponas Ovenas. ponas Danas, ponas Lan- 
gas, ponas Stivensas, ponas Flečeris ir dar pora tuzinų įžymy- 
bių. 

— Prašom, prašom! 

Panelė Gips. panelė Poup, parielė Čerčil, panelė Blant, pa- 
nelė Dramond ir dar dvidešimt tviskančiu moteru. 

Visi įžymūs, visi iki vieno, patys įžymiausi Kovos su fanta- 
7ijomis Draugijos nariai. raganų ir Gajaus Fokso uždraudimo 
šalininkai, šikšnosparnių naikintojai, knygu degintojai, degli- 
ninkai: visi bc išimties geri. padorūs piliečiai, kuric palaukė, 
kol grubesni žmonės atskris i Marsą, palaidos marsicčius, išdC- 
zinfckuos gyvenvietes, pastatys miestus, suremontuos plentus 
ir pašalins visus pavojus. Ir tik po to, kai visur įsiviešpatavo 
Saugumas, ti; Džiaugsmo Smaugikai. tic subjektai. kurių gys- 
lose — formalinas, 0 akyse — jodo tinktūra, atvyko Čia įvesti 
savo Dorovinio Klimato ir maloningai perteikti visiems savo 
dorybių. Ir jie visi — jo draugai! Taip, taip, pernai Žemėje jis 
pasistengė su visais jais susipažinti ir susidraugauti. 

— Sveiki atvykę į erdviąsias Mirties mencs!-- sušuko jis. 

— Ė, Stendali, kas gi čia dabar? 

— Tuoj pamatysite. Visi nusirengia! Štai kabinos. Apsivil- 
kite kostiumais, kuriuos ten rasite. Vyrai į dešinę, moterys į 
kairę. 

Svečiai suglumę trypčiojo vietoje. 

— Kažin, ar dera mums čia pasilikti, - pasakė panelė Po- 
up.— Nepatinka man čia. Tai panašu į... šventvagystę. 

— Niekai, tai kaukių balius! 

— Kažin, ar tai teisėta. — Ponas Stivensas įtariai pauostė 
orą. 

— Na ką jūs! —- nusijuokė Stendalis. — Pasilinksminkite nors 
kartą. Rytoj čia. bus griuvėsiai. Į kabinas! į 

Namas tviskėjo ir žėravo įvairiaspalvėmis ugnimis, skambė- 
dami varpeliais, lakstė klounai, baltosios pelytės šoko minia- 
tiūrinį kadrilį, kurį grojo nykštukai, čirpindami mažyčiais smi- 
čiais mažyčius smuikelius, po apanglėjusiomis sijomis plazdėjo 
vėliavėlės, o šikšnosparnių debesys sukosi aplink drakonų nas- 
rus, iš kurių putodamas tryško vynas, šaltas ir svaiginantis. Per 
visas septynias kaukių baliaus sales vinguriavo upelis. Svečiai 
paragavo — tikras cheresas! Svečiai pasipylė iš kabinų; užsidė- 
įę kaukes, pakcitę veidus ir amžiu, jie prarado bet kokią teisę 
ieškoti priekabiu fantazijos ir siaubo karalystėje. Didingai plau- 
kė besijuokiančios moterys raudonomis mantijomis. Aplink jas 
sukosi vyrai. Ant sienų mirgėjo nežinia kieno šešėliai, tai Čia, 
tai ten kabėjo veidrodžiai, kurie nieko neatspindėjo. 

— Ei, mes visi vampyrai! — nusikvatojo ponas Flečeris. — 
Numirėliai! 

Septynios salės, kiekviena kitos spalvos: viena žydra, viena 
purpurinė, viena Žalia, viena oranžinė, dar viena balta, šeštoji 
violetinė, o septintoji išmušta juodu aksomu. Juodojoje salėje 
skardžiai mušė valandas juodmedžio laikrodis. Iš salės į salę, 
tarp fantastinių robotų, tarp Miegapelių ir Skrybėlių, Trolių ir 
Milžinų, Juodųjų Kačių ir Baltųjų Karalienių, lakstė pagaliau 
įkaušę svečiai, ir nuo jų šokančių kojų grindys sunkiai ir dus- 
liai pulsavo, tarsi po jomis būtų plakus milžiniška širdis. 

— Pone Stendali! 

Kažkas sušnibždėjo. 

— Pone Stendali! į 

"Šalia jo stovėjo pabaisa su Giltinės kauke. Tai buvo Paik- 
sas. į 
— Mums reikia pasikalbėti vieniems. 

— Kas atsitiko? 
— Žiūrėkite.- Paiksas atkišo kaulėtą ranką. Joje buvo 
keli susilydę rateliai, suodinos veržlės, guoliai, varžtai. 

Stendalis ilgai žiūrėjo į juos. Paskui įtraukė Paiksą į kori- 
orių. 

— Garetas?— sušnibždėjo. 

Paiksas linktelėjo. 

— Vietoje savęs jis buvo atsiuntęs robotą. Radau ką tik 
dabar, valydamas degintuvą. 

Abu žiūrėjo į nelemtus varžtus. 

— Tai reiškia, kad kiekvieną minutę gali užgriūti polici- 
ja,— tarė Paiksas.— Mūsų planas sužlugs. 

— Dar pažiūrėsime.- Stendalis pažvelgė į besisukančius 
šokio sūkury geltonus, žydrus ir oranžinius žmones. Miglotose 
salėse sklido muzikos bangos. - Galėjau susiprotėti, kad tose 
salėse sklido muzikos bangos. - Galėjau susiprotėti, kad Ga- 
retas nebus toks kvailas ir pats nevažiuos. Bet palaukite! 

— Kas atsitiko? 

— Nieko. Nieko neatsitiko. Garetas atsiuntė mums robotą. 
O mes jam nusiuntėme kitą. Jeigu jis kruopščiai netikrins, tai 
nė nepastebės klastos. 

— Žinoma! 

— O dabar jis pars atvyks. Dabar jis įsitikinęs, kad jam 
niekas negresia. Jis gali pabelsti į duris kiekvieną minutę, pats, 
asmeniškai! Dar vyno, Paiksai! 

Sugaudė didysis varpas. 

— Dievaži, tai jis. Eikite ir įleiskite poną Garetą. 

Karilėlis nuleido savo auksinius plaukus. 

— Ponas Stendalis? 

— Ponas Garetas, tikras ponas Garetas? 

— Tas pats.— Garetas įtariamai dėbtelėjo į drėgnas sienas 
ir šėlstančius žmones.- Nutariau, kad geriau bus pažiūrėti 
pačiam. Robotais negalima pasitikėti. Ypač svetimais robotais. 
Taip pat dėl viso pikto iššaukiau Demontuotojus. Po valandos 
jie bus čia ir nušluos šią šlykščią landynę iki pamatų. 

Stendalis nusilenkė. 

— Ačiū, kad įspėjote.— Jis mostelėjo ranka. — 'O tuo tar- 
pu kviečiu pasilinksminti. Gal truputį vyno? 

— Ne, ne, dėkui. Kas čia darosi? Kiekgi gali žmogus nu- 
smukti? į > : 

— Įsitikinkite patys, pone Garetai. 

— Ištvirkimas,- pasakė Garetas, . 

— Šlykščiausias ištvirkimas,- patvirtino Stendalis. 

Kažkur suspigo moteris. Pribėgo panclč Poup, balta kaip 
"sūris. 

— Ai, kas atsitiko,. koks siaubas! Mano akyse beždžionė 
pasmaugė panelę Blant ir įgrūdo į dūmtraukį! 

Jie pažiūrėjo į kaminą ir pamatė nukarusius žemyn ilgus 
geltonus plaukus. Garctas riktelėjo. 

— Tai siaubinga! — kūkčiojo panelė Poup. Staiga ji liovėsi 
verkusi. Sumirksėjo ir pasisuko: — Panelė Blant! 

— Taip, tai aš.— Panelė Blant stovėjo šalia. 

"— Bet aš ką tik mačiau jus dūmtraukyje! 

— Ne mane,- nusijuokė panelė Blant,— O robotą — ma- 
no antrininkę. Nepaprastas panašumas, tiesa? 

— Bet, bet... 

— Nusiraminkite, brangioji. Aš sveika ir gyva. Leiskite man 
pažvelgti į save. Tai štai kur aš! Tame dūmtraukyje, kaip jūs 
ir sakėte. Juokinga, ar ne? 

Jr panelė Blant nuėjo juokdamasi. 

— Gal išgersite, Garetai? 

— Tikrai būtų ne pro šalį. Truputį susinervinau. Viešpatie, 
kas per vieta. Ją būtinai reikia sugriauti. Man pasirodė...— 
Garetas išgėrė vyno. ; 

Vėl klyksmas. Keturi balti triušiai nešė ant nugarų poną 
Stivensą žemyn laiptais, kurie staiga kažkokiu stebuklu atsira- 
do grindyse. Nutempė poną Stivensą į duobę ir paliko ten 
surištą, O iš viršaus vis žemyn ir žemyn, vis arčiau ir arčiau 
prie jo pasliko kūno siūbuodami leidosi aštrūs kaip skustuvas 
milžiniškos švytuoklės ašmenys. : 

— Hm, tai aš ten apačioje? — paklausė ponas Stivensas, 
atsiradęs greta Gareto. Jis pasilenkė virš duobės.— Kaip keis- 
ta ir nejauku matyti savo mirtį. 

uoklė sušvytavo paskutinį kartą. 

— Kaip tikroviška, — pasakė ponas Stivensas nusisukda- 
mas. 

— Dar stikliuką, pone Garetai? 

— Mielai. 

— Netrukus Demontuotojai jau bus čia. 

— Ačiū Dievui! 

Ir vėl, jau trečią kartą, pasigirdo klyksmas. 

— Kas čia?— krūpielėjo Garetas. 
es Dabar mano eilė,— pasakė panelė Dramond.— Žiūrė- 

te. 

Antrąją panelę Dramond spiegiančią užkalė karste ir įmetė 
į šviežiai iškastą kapą po grindimis. 

— Palaukite, juk aš atsimenu tai!-— aiktelėjo Dorovinio 
Klimato inspektorius, — iš senų, uždraustų knygų... Gyvųjų lai- 
dojimas. Ir visa kita: duobė, švytuoklė, beždžionė, dūmtrau- 
kis... „Žmogžudystė Morgo gatvėje“! Aš gi pats sudeginau šią 
knygą, žinoma! | 

— Išgerkite, Garetai. Laikykite tvirčiau stikliuką. 

— Vicšpatie, na ir vaizduotė! 

Jic pamatė dar penkias mirtis: vienas dingo drakono nas- 
ruose, kiti, įmesti į juodąją kūdrą, nugarmėjo į dugną ir dingo. 

— Norite pažiūrėti, ką jums paruošėme?— paklausė Sten- 
dalis. 

— Žinoma, — atsakė Garetas.— Koks skirtumas? Vis tiek 
mes išsprogdinsime šią šlykštynę. Jūs nepakenčiamas. 

— Tai cime. Štai šičia. 

Jis nuvedė Garetą žemyn į pogrindį, paskui jie ėjo per 
daugybę koridorių ir pagaliau vėl žemyn suktiniais laiptais į 
požemius, į katakombas. 

— Ką jūs norite man čia parodyti? — paklausė Garetas. 

— Jus, užmuštą. 

— Mano antrininką? 

— Taip. Ir dar kai ką. 

— Ką gi? 

- Amontiljado,- pasakė Stendalis. Jis žengė pirmyn, aukš- 
tai iškėlęs licpsnojantį žibintą. Iš pravirų karstų kyšojo išlindę 
balti griaučiai. Garetas su pasibjaurėjimu užsiėmė nosį. 

— Ką taip? 

— Argi nieko nesate girdėję apie amontiljado? 

— Ne! 

— Ar nepažįstaie?— Stendalis parodė į nišą. 

— Iš kur aš ją galiu. pažinti? 

— O šitą? — Stendalis šypsodamasis ištraukė iš apsiausto 
klosčių mūrininko kelnę. 

— Kas čia per daiktas? 

— Eime,— pasakė Stendalis. 

Jie įžengė į nišą. Tamsoje Stendalis uždėjo pusgirčiam ins- 

- pektoriui grandines. 

— Dieve mano, ką jūs darote? — pradėjo rėkti Garetas, 
žvangindamas grandinėmis. 

'— Kaiu geležį, kol karšta. Netrukdykite žmogui, kalančiam 
geležį, kol ji karšta, tai nemandagu. Va taip! 

— Jūs surakinote mane grandinėmis! 

— Tikra tiesa. 

— Ką jūs dabar darysite? 

— Paliksiu jus čia. 

— Jūs juokaujate. 

— Geras juokas. 

— Ku: mano antrininkas? Argi mes nepamatysime, kaip jį 
užmuš? 

— Nėra jokio antrininko. 


— O kaipgi kiti? 

— Kiti jau mirę. Jūs matčtc žūvant gyvus žmones. O ant- 
rininkai, robotai, stovėjo šalia ir žiūrėjo. 

Garetas nicko neatsakė. 

— O dabar jums reikėtų sušukti: „Dėl Dievo meilės, Mont- 
rezorai!“ — pasakė Stendalis. — O aš atsakysiu: „Taip, dėl Die- 
vo meilės“. Na, tai ką? Greičiau, paskubėkite. Sakykite. 

— Kvaily. 

— Argi man teks jus maldauti? Sakykite. Sakykite: „Dėl 
Dievo meilės, Montrezorai!“ 

— Nesakysiu, idiote. Išleiskite mane iš čia.— Jis jau pra- 
blaivėjo. . 
— Štai. Užsidėkite. — * Stendalis kyštelėjo jam kažką su 
skambančiais žvangučiais. 

— Kas čia? 

— Kapišonas su Žvangučiais. Jeigu užsidėsite, tai gal ir iš- 
leisiu. 

— Stendali! 

— Sakau jums, užsidėkite! 

Garetas pakluso. Žvangučiai skambtelėjo. 

— Ar jums kartais neatrodo, kad visa tai jau buvo, seniai 
seniai? — pasiteiravo Stendalis, imdamas kelnę, plytas ir kal- 
kių skicdinį. 

— Ką jūs darote? 

— Užmūriju jus. Štai viena eilė. Štai antra. 

— Jūs išsikraustėte iš proto! 

— Nesiginčysiu. 

— Jūs būsite patrauktas atsakomybėn už tai! 

Stendalis pakaukšėjo į plytą ir niūniuodamas padėjo ją ant 
drėgnu kalkių. Iš tamsios nišos sklido riksmas, žvangėjimas, 
duslūs smūgiai. Siena augo. 

— Prašom smarkiau žvanginti,- pasakė Stendalis.— Jei 
jau darote ką, tai darykite kaip reikiant. 

— Išleiskite... išleiskite mane! 

Beliko padėti paskutinę plytą. Iš skylės sklido nenutrūks- 
tantis klyksmas. 

— Garetai!-— tyliai pašaukė Stendalis. 

Garetas nutilo. 

— Garetai.— pasakė Stendalis, - Žinote, kodėl taip su ju- 
mis pasielgiau? Todėl kad jūs sudeginote pono Po knygas, net 
dorai ju neperskaitęs. Paklausėte kitų žmonių, kurie sakė, kad 
tas knygas rcikia sudeginti. Jeigu būtumėte jas skaitęs, iš kar- 
to. kai tik mcs Čia atėjome, būtumėte supratęs, ką aš suma- 
niau. Nežinojimas yra pražūtingas, pone Garetai. 

Garetas tylėjo. 

— Viskas turi būti kaip reikia, pasakė Stendalis, iškėlęs 
aukštyn lempą. Šviesos spinduliu pluoštas krito ant susigūžu- 
sios figūros. — Suskambinkite žvangučiais. 

Žvangučiai skambtelėjo. 

— O dabar, jei jūs malonėsite pasakyti: „Dėl Dievo mei- 
lės, Montrezorai!“, aš galbūt ir išleisiu jus. 

Šviesoje pasirodė inspektoriaus veidas. Valandėlę jis dvejo- 
jo. Paskui sumišęs ištarė: 

— Dėl Dievo meilės, Montrezorai. 

— Aha,— pasakė Stendalis, užmerkęs akis. Padėjo pasku- 
tinę plytą ir storai uždrėbė kalkių.— Reguicscat in pace, mie- 
las drauge. 

Jis skubiai išėjo iš katakombų. 

Vidurnaktį nuaidėjus laikrodžio dūžiui, septyniose salėse 
viskas nutilo. 

Pasirodė Raudonoji Giltinė. 

Prie durų Stendalis atsisuko ir dar kartą viską apžvelgė. 

Po to išbėgo iš didžiojo Namo, peršoko per griovį ir nu- 
skubėjo pric malūnsparnio. 

— Pasiruošęs, Paiksai? 

— Pasiruošęs. 

— Tik pažvelkit! . 

Šypsodamiesi jie žiūrėjo į didingą pastatą. Jis pradėjo skilu 
pusiau lyg per žemės drebėjimą; gėrėdamasis nuostabiu regi- 
niu, Stendalis girdėjo, kaip už jo nugaros Paiksas tyliu mono- 
tonišku balsu deklamavo: 

— „man akyse aptemo, kai pamačiau griūvant galingas 
sienas; tik sudundėjo, sugriaudė, tarsi tūkstantis patrankų, ir 
Ašerio Namo griuvėsiai tyliai nugrimzdo niūriose juodos kūd- 
ros gelmėse“. , " 

Malūnsparnis pakilo virš garuojančio ežero ir nuskrido va- 
karų link. 


2005 metai, rugpjiūtis 


SENIEJI 


Ar betenka stebėtis, kad galiausiai ir seni žmonės pradėjo ke- 
liauti į Marsą? Jie ėjo pėdomis, pramintomis skardžiabalsių 
pionierių, rafinuotų intelektualų, profesionalų klajoklių ir ieš- 
kančių naujos dirvos romantikų pamokslininkų. 

Ir štai tie išdžiūvę, iškaršę Žmonės, kurie nieko daugiau 
neveikė, tik klausėsi savo širdžių plakimo, tikrino savo pulsą, 
susiraukę rijo mikstūras, žmonės, kurie anksčiau lapkričio mė- 
nesį važiuodavo kietuose vagonuose į Kaliforniją, o balandį — 
trečios klasės garlaiviais į Italiją, tie džiovinti abrikosai, tos 
gyvos mumijos taip pat atskrido į Marsą... 


2005 metai, rugsėjis 


MARSIETIS 


Melsvos kalnų viršūnės išnyko už lietaus uždangos, lietus pliau- 
pė į ilguosius kanalus, ir senasis Lafargas išėjo su žmona iš namo 
pasižiūrėti. 

— Pirmasis lietus šį sezoną,— pasakė Lafargas. 

— Kaip gera...— atsiduso žmona. 

— Tikra palaima. 

Jie uždarė duris. Sugrįžę susėdo pric židinio ir ėmė šildytis 
rankas. Juos krėtė smulkus drebulys. Pro langą tolumoje ma- 
tėsi, kaip lietaus lašai blizgėdami ritasi nuo raketos, kuri atve- 
žė juos iš Žemės. 

— Tik štai kas man neduoda ramybės...— tarė Lafargas, 
žiūrėdamas į savo rankas. 

— Kas gi?— paklausė žmona. 

— Kad būtume galėję pasiimti su savimi Tomą... . 

— Leifai, tu ir vėl! 

— Ne, ne, dovanok, daugiau nebekalbėsiu. 

— Mes atvykome čia ne apie Tomą galvoti, o ramiai, be 
rūpesčių praleisti senatvę. Jau tiek metų praėjo nuo jo mir- 
ties, pabandykime užmiršti jį ir visa, kas buvo Žemėje. 

— Tavo teisybė,— atsakė jis ir vėl ėmė. šildyti rankas. Jo 
akys žvelgė į ugnį. — Nebekalbėsiu daugiau apie tai. Tik... na, 
kažkaip pasiilestu tų sekmadieninių išvykų į Grin Lon Parką 
padėti gėlių ant jo kapo. Tai būdavo vienintelė mūsų kelio- 
nė... 

Melsvas lietus tyliai barbeno į stogą. 

Devintą valandą jie nuėjo gulti; ramiai, laikydamiesi už ran- 
kų gulėjo jie šnarančioje tamsoje — jam penkiasdešimt pen- 
keri, jai — šešiasdešimt. 

— Ana,— tyliai pašaukė jis. 

— Ką?— atsiliepė ji. 

— Ar nicko negirdėjai? 

Abu pasiklausė lietaus ir vėjo šniokštimo. 

— Nieko,— pasakė ji. 

— „Kažkas švilpė, - tarė jis. 

— Ne, negirdėjau. 

— Dėl visa ko atsikelsiu ir pažiūrėsiu. 

Jis užsimetė chalatą it nuėjo per visą namą prie laukujų 
durų. Šiek tiek padelsęs, stumtelėjo jas, ir šalti lietaus lašai 

„ ėmė čaižyti veidą. Pūtė vėjas. 

Kieme stovėjo kažkokia žmogysta. 

Žaibas perskrodė dangų, ir baltos šviesos plykstelėjimas nu- 
tvieskė veidą, atsuktą į stovintį tarpduryje senąjį Lafargą. 

— Kas ten?— šūktelėjo Lafargas drebėdamas. 

Tyla. 

— Kas esi? Ko tau reikia? 

Ir vėl nė žodžio. 

Staiga Lafargas pasijuto baisiai nuvargęs, silpnas, išsekęs. 

— Kas tu? — sušuko jis. 

Žmona atėjo iš paskos ir paėmė jį už rankos. 

— Ko tu taip rėki? 

„— Kažkoks mažas berniukas stovi kieme ir nenori man 
atsakyti, — tarė senukas drebėdamas.— Jis panašus į Tomą! 

— Eime gulti, tau pasivaideno. 

— Bet jis ir dabar dar stovi, pažiūrėk pati. 

Jis dar plačiau pravėrė duris, kad žmona geriau matytų. 
Pūtė šaltas vėjas, purkštė smulkus lietus, mažasis žmogutis sto- 
vėjo pric verandos ir žvelgė į juos susimąsčiusiomis akimis. 
Senoji moteriškė įsikibo į durų staktą. 

— Išnyk!— pasakė ji, mojuodama ranka.— Išnyk! 

— Argi nepanašus į Tomą?-— paklausė senukas. 

Žmogutis nesujudėjo. . 

— Man baisu,— pasakė senoji. —- Užsklęsk duris, ir einam 
gultų. Nenoriu, nenoriu... 

Ji nuėjo į miegamąjį, verkšlendama ir dejuodama. 

Senukas stovėjo, ištiesęs rankas į šaltą vėją ir lietų. 

— Tomai, tyliai pašaukė jis. — Tomai, jeigu tai tu, jeigu 
kokiu stebuklu čia tu, aš 'neužstumsiu durų. Ir jeigu tu sušalai 
ir norėsi pasišildyti, įeik ir atsigulk priė židinio, ten patiestas 
kailių kilimėlis. 

Jis uždarė duris, bet neužsklendė. 

Žmona išgirdo, kaip jis gulasi, ir suvirpėjo. 

— Baisi naktis. Aš jaučiuosi tokia sena.— Ji sukūkčiojo. 

— Na, nustok, nercikia, — jis švelniai guodė ją apkabinda- 
mas.— Miegok 

„Pagaliau ji užmigo. 

Ir tada jis staiga sukluso: lauko durys pamažėle atsidarė, 
įleisdamos lietų ir vėją, paskui užsidarė. Lafargas išgirdo atsar- 

gius žingsnius prie židinio ir tylų alsavimą. „Tomas“,— tarė 
jis pats sau. 
Danguje plykstelėjo žaibas ir suskaldė tamsą į dalis. 


Rytą patekėjo kaitri šaulė. 

Lafargas atvėrė duris į svetainę ir greitai permetė ją žvilg- 
sniu. 

Ant kilimėlio nieko nebuvo. 

Lafargas aisiduso. 

— Senstu,— pasakė jis. 

Jis nuėjo prie durų: reiks nusilcisti pric kanalo, atsinešti 
kibirą švaraus vandens nusiprausti. Žengdamas per slenkstį, jis 
vos neparstūmė Tomo, kuris. jau nešė pilnutėlį kibirą. 

— Labas rytas, tėveji! 

— Labas, Tomai. - Senukas šastelėjo į šalį. Berniukas ba- 
sas nuskubėjo per kambarį, pastatė kibirą ir atsisuko šypsoda- 
masis. 2 

— Ar ne puiki diena? 

— Tikrai puiki, — atsakė senukas, netikėdamas savo aki- 
mis. 

O berniukas elgėsi, lyg nieko nebūtų atsitikę. Įsipylė van- 
dens ir pradėjo praustis. 

Senukas žengė į priekį. 

— Tomai, kaip tu čia atsiradai? Argi tu gyvas? 

— O ko man nebūti gyvam?— pakėlė akis berniukas. 

— Bet, Tomai... Grin Lon Parkas, kiekvieną sekmadienį... 
gėlės... ir...— Lafargui pakirto kojas. Berniukas priėjo prie jo, 
sustojo ir paėmė jį už rankos. Senukas pajuto pirštus — šil- 
tus, tvirtus. 

— Tu iš tiesų čia, tai ne sapnas? | 

— Argi jūs nenorite, kad aš čia būčiau? — sunerimo ber- 
niukas. 

— Ką tu, Tomai, aišku, norim! 

— Tai kam tie klausimai? Atėjau, ir viskas. 

— Bet tavo motina; ją gali ištikti... 

+ — Nesirūpink dėl jos. Naktį aš dainavau jums abiem, tas 
padės jums priprasti prie manęs, ypač jai. Aš Žinau, ką reiškia 
- netikėtas smūgis. Lukterk, tuoj ji ateis, ir pats įsitikinsi.— Jis 
nusijuokė ir krestelėjo vario spalvos garbanas. Jo akys buvo 
labai žydros ir skaisčios. 

— Labas rytas, Leifai ir Tomai.— Iš miegamojo išėjo mo- 
tina, sukdama plaukus į kuod4. — Kokia nuostabi diena, tiesa? 

Tomas žvilgterėjo į tėvą ir nusijuokė: 

— Ar nesakiau? 

Vėliau pavėsyje už namo jie trise skaniai papusryčiavo. Po- 
nia Lafarg iš kažkur ištraukė seno saulėgrąžų vyno butelį, ir 
visi ta proga išgėrė po stikliuką. Dar nickada Lafargas nematė 
savo žmonos tokios linksmos. Jeigu ji ir turėjo kokių abejonių 
dėl Tomo, tai garsiai jų nereiškė. Ji elgėsi taip, tarsi tai būtų 
savaime suprantamas dalykas. Lafargas jautė, kad ir jam tas 
darosi savaime suprantama. 

Kai motina plovė lėkštes, Lafargas pasilenkė pric sūnaus ir 
tyliai pasiteiravo: 

V — Kick gi tau dabar metų, sūnau? 

- Argi nežinai, tėveli? Keturiolika, aišku. 

— O kas tu csi iš tikrųjų? Tu ne Tomas, tai neįmanoma, 
bet kažkas kitas. Kas tu? 

— Nercikia.— Berniukas krūptelėjo ir užsidengė rankomis 
veidą. 

— Gali man viską papasakoti, - pasakė senukas. — Aš su- 
prasiu. Tu marsietis, a? Teko girdėti visokių pasakų apie mar- 
siečius, bet nieko konkretaus. Kalba, neva jų labai maža beli- 
kę ir mums jie pasirodą žemiečių pavidalu. Va ir tu kažkoks 
keistas: lyg ir Tomas, lyg ir ne... 

— Kam, kam visa tai?! Kodėl jūs ncpriimate manęs tokio, 
koks esu? — sušuko berniukas, užsidengęs veidą delnais. — Ne- 
abejokite, maldauju jus, neabejokite manimi! — jis nusisuko ir 
pasitraukė nuo stalo. 

— Tomai, sugrįžk! 

Bet berniukas jau bėgo palei kanalą tolimo miesto link. 

— Kur išlėkė Tomas?— paklausė Ana, sugrįžusi likusių 
lėkščių. Ji pažvelgė. vyrui į veidą. — Tu ką nors pasakei, suer- 
zinai ji? 

— Ana,- tarė jis, imdamas ją už rankos, — Ana, tu pri- 
simeni Grin Lon Parką, turgu, prisimeni, kaip Tomas susirgo 
plaučių uždegimu? 

— Ką tu čia kalbi?— Ji nusijuokė. 

— Nieko, aš taip sau, — tyliai atsakė jis. 


Tolumoje, palei kanalą; lėtai sėdo dulkės, sukeltos nubėgu- 
sio Tomo kojų. 


Penktą valandą vakaro, saulei lcidžiantis, Tomas sugrįžo. Baugš- 
čiai pažvelgė į tėvą. 

— Ar vėl pradėsi klausinėti? . 

— Jokiu klausimų, atsakė Lafargas. 

Berniukas blykstelėjo baltais dantimis. 

— Na ir puiku. 

— Kur tu buvai? 

— Netoli miesto. Kai kick — nebūčiau grįžęs. Aš vos... — 
jis ieškojo žodžio, — vos nepakliuvau į spąstus. 

— Kokius spąstus? 

— Ten prie kanalo yra mažas skardinis namelis, ir kai aš 
ėjau pro šalį, manęs vos neprivertė... na, galėjau visai ncbe- 
grįžti čia pas jus. Nežinau, kaip jums tai paaiškinti, nerandu 
žodžių, nemoku pasakyti, man ir pačiam neaišku; tai taip keis- 
ta, man ncsinori net kalbėti. 

— Ir nereikia. Geriau bėk ir nusiprausk. Metas vakarie- 
niauti. 

Berniukas nubėgo. 

Po kokių dešimties minučių ant lygaus kaip veidrodis ka- 
nalo paviršiaus pasirodė valtelė. Joje stovėjo aukštas, padžiū- 
vęs juodaplaukis vyras ir kartimi stūmėsi kanalo viduriu. 

— Labas vakaras, broli Lafargai,— tarė jis stabtelėjęs. 

— Labas, Solai, kas girdėti? 

— Ir neklausk: tokie dalykai dedasi, kad... Pažįsti Nomlen- 
dą — tą, kur gyvena skardinėje trobelėje prie kanalo? 

Lafargas nustėro. 

— Pažįstu, o ką? 

— Žinai, kas jis per paukštis? 

— Girdėjau, jis palikęs Žemę dėl to, kad žmogų užmušęs. 

Solas atsirėmė į šlapią kartį ir įdėmiai pažvelgė į Lafargą. 

— O prisimeni pavardę žmogaus, kurį jis užmušė? 

— Gilingsas, rodos. 

— Teisingai. Gilingsas. Tai štai, maždaug, prieš dvi valan- 
das ponas Nomlendas atbėgo į miestą, rėkdamas, kad matė 
Gilingsą — gyvą, čia, Marse, šiandieną, šią popietę! Prašėsi į 
kalėjimą, norėjo ten pasislėpti nuo Gilingso. Bet į kalėjimą jo 
nepriėmė. Tada Nomlendas grįžo namo ir, kaip girdėjau, prieš 
dvidešimt minučių paleido sau kulką į kaktą. Aš kaip tik iš 
ten. 

— Tu tik pagalvok! pasakė Lafargas. 

— Ir ko tik šiais laikais neatsitinka, — pritarė Solas. — Na 
ką gi, labanakt, Lafargai. 

— Labanakt 

Valtis nuslydo toliau ramiu kanalo paviršiumi. , 

— Vakarienė ant stalo! — šūktelėjo ponia Lafarg. 

Ponas Lafargas atsisėdo į savo vietą ir, paėmęs peilį, žvilg- 
terėjo į Tomą. 

— Tomai,— tarė jis,— ką tu veikei šią popietę? 

— Nieko,-— atsakė pilna burna Tomas.— O ką? 

— Taip sau, norėjau žinoti. — Senukas užsikišo scrvetėlę. 

Septintą valandą vakaro senoji Lafarg užsigcidė važiuoti į 
miestą. 

— Jau keli mėnesiai, kaip ten nebuvau,— pasakė ji. 

Bet Tomas pasipriešino. 

— Aš bijau miesto,- pareiškė jis.— Bijau žmonių. Man 
nesinori. | 

— Gėdinkis, toks didelis berniukas, ir tokios kalbos, — pa- 
sakė Ana.— Nenoriu ir klausyti. Važiuosi kartu. Aš taip nu- 
sprendžiau | 

— Bet, Ana, jeigu berniukui nesinori...— pradėjo senukas. 

Bet ponia Lafarg buvo neperkalbama. Ragindama ir sku- 
bėdama vos ne per jėgą įsodino juos į valų — ir štai jie jau 
plaukė kanalu po vakaro žvaigždėm. Tomas gulėjo aukštiel- 
ninkas, užmerkęs akis, nesuprasi — miega ar ne. Senukas vis 
nenuleido nuo jo akių ir mąstė. „Kas gi jis, kas per būtybė, 
trokštanti meilės kaip ir mes? Kas jis, pabėgęs nuo vienumos, 
atėjęs į svetimą aplinką, prisiėmęs svetimą veidą ir balsą ir 
pagaliau laimingas, suradęs prieglobstį tarp mūsų? Iš kokio jis 
kalno, iš kokio urvo, kokios, gal paskutinės vietinės genties, 
dar gyvenusios šioje planetoje, kai iš Žemės atskrido rake- 
tos?“ Lafargas palingavo galvą. Kas žino? Šiaip ar taip, vis 
tiek jis — Tomas. 

Senukas pažvelgė priekin, į artėjantį miestą, ir jo veidas 
apsiniaukė. Bet ir vėl jo mintys grįžo prie Tomo ir Anos. Jis 
mąstė: „Gal ir negerai darome, priglausdami Tomą, kad ir ne 
ilgam; šiaip ar taip, tas nieko gero nežada, išskyrus rūpesčius 
ir skausmą... Bet, antra vertus, kaip atsisakyti nuo to, ko taip 
troškome, net įeigu jis pas mus bus tik vieną dieną, o paskui 
išnyks, ir tuštuma taps dar tuštesnė, tamsios naktys — dar 
tamsesnės, lietingos naktys — dar drėgnesnės? Jau verčiau nc- 
tekti paskutinio kąsnio negu Tomo“. 

Ir jis vėl pažiūrėjo į berniuką, taip ramiai snaudžiantį val- 
ties dugne. Staiga berniukas sudejavo; matyt, kažkas jam pri- 
sisapnavo. 

— Žmonės,- murmėjo jis per miegą.— Vis keičiuosi ir 
keičiuosi... Spąstai... 

— Nusiramink, miegok, sūneli. - Lafargas paglostė jo švel- 
nias garbanas, ir Tomas nurimo. 


Lafargas padėjo žmonai ir sūnui išlipti iš valties. 
— Šiai ir atvykome! - Ana šypsodamasi žvelgė į gausybę 

šviesų, klausėsi sklindančios iš barų muzikos, pianinų ir pate- 
fonų garsų, stebėjo susikabinusias už parankių poreles, vaikš- 
tančias triukšmingomis gatvėmis. 

— Geriau būčiau likęs namie,— pasakė Tomas. 

— Tu niekad anksčiau taip nekalbėdavai,- tarė motina. — 
Tau visada patikdavo šeštadienio vakarą važiuoti į miestą. 

— Nepalikite manęs, sušnibždėjo Tomas.— Nenoriu, kad 
mane pagautų. 

Ana užgirdo jo žodžius. 

— K tu ten paistai, eime! 

Lafargas pajuto berniuko pirštus savo delne ir tvirtai juos 
spustelėjo. 

— Aš su tavimi, Tomai, mano berniuk.— Jis pažiūrėjo į 
aplinkui zujančius žmones ir taip pat sunerimo.— Mes ilgai 
neužtruksime. 

— Nekalbėk niekų,— įsikišo Ana.— Atvažiavome čia vi- 
sam vakarui. 

Pereinant per gatvę, juos užkliudė trys girti vyrai. Prasilen- 
kiant Lafargas paleido Tomą, ir jie išsiskyrė; Lafargas apsi- 
žvalgė ir suakmenėjo. 

Tomas dingo. 

— Kurgi jis?— irzliai paklausė Ana.- Tik išleisk iš 
akių — žiūrėk, ir prapuolęs. Tomai! ž 

Ponas Lafargas puldinėjo aplinkui, stumdydamas praeivius, 
bet Tomo niekur nebebuvo. o 

— Atsiras, pamatysi, lauks prie valties, kai reikės grįžti 
namo,— tvirtai pasakė Ana ir nuvairavo vyrą kino teatro link. 

Staiga minioje kilo sambrūzdis, ir pro Lafargą pralėkė vy- 
ras su moterimi. Jis atpažino juos: Džo Spoldingas su žmona. 
Jie taip greitai prabėgo, kad jis net išsižioti nespėjo. | 

Susirūpinęs, vis atsigręždamas atgal, jis nupirko bilietus ir 
klusniai leidosi žmonos įtraukiamas į necmielą kino salės tam- 


są. 


Vienuoliktą valandą Tomo nebuvo prieplaukoje. Ponia Lafarg 
labai išblyško. 

— Nieko, motin,— tarė Lafargas,- nesijaudink. Aš sura- 
siu jį. Lukterk čia. 

— Tik paskubėčk. 

Jos balsą užslopino bangų pliuškenimas. 

Susikišęs rankas į kišenes, jis Žingsniavo nakties gatvėmis. 
Viena po kitos geso šviesos. Kai kur prie atvirų langų dar 
rymojo žmonės — naktis buvo šilta, nors danguje tarp žvaigž- 

džių kartkartėmis praslinkdavo juodi audros debesys. Eidamas 
jis prisiminė, kad berniukas visą laiką minėjo spąstus, vis bi- 
jojo minios, miestų. „Beprasmiška,— pagalvojo nuvargęs sc- 
nukas. - Galbūt berniukas niekad nebegrįš, o gal jo ir visai 
nebuvo“. Lafargas įsuko į skersgatvį, jo akys slydo per namų 
numerius. 

— Lafargai, sveikas! 

Tarpduryje, rūkydamas pypkę, sėdėjo vyras. 

— Sveikas, Maikai. 

— Ką, susivaidijai su pačia? Išėjai prasivėdinti? 

— Ne, taip sau vaikštinėju, ir tiek. 

— Atrodai, lyg būtum ką pametęs. Beje, jei jau išėjo iš 
kalbos, — tarė Maikas, — galiu pasakyti, kad ši vakarą kai kas 
atsirado. Džo Spoldingą pažįsti? Atsimeni jo dukterį Laviniją? 

— Atsimenu.- Lafargą nukrėtė šaltis. Viskas priminė jau 
matytą sapną. Jis gerai žinojo, kas seks toliau. 

— Šįvakar Lavinija grįžo namo, - pasakė Maikas, išpūsda- 
mas dūmą.— Atsimcni, maždaug prieš mėnesį ji pasiklydo 
išdžiūvusios jūros dugnc? Paskui atrado kažkokį kūną, jau ge- 
rokai apipuvusį. lyg ji, lyg ir ne... Nuo to laiko Spoldingai 
tiesiog pamišo. Džo vis vaikščiojo ir twirtino, kad ji nemirė, 
kad tai ne jos kūnas. Vadinasi, jis buvo teisus. Šiandien Lavi- 
nija atsirado. 

— Kur?- Lafargui užgniaužė kvapą, širdis daužėsi it kū- 
jis. 

— Centrinėje gatvėje. Spoldingai pirko bilietus į kiną. Ir 
staiga žiūri — minioje Lavinija. Tai bent scena buvo, įsivaiz- 
duoju! Iš pradžių ji nepažino jų. Jie visą gatvę sckė paskui ją, 
vis kalbėjo, kalbėjo. Pagaliau ji prisiminė. 

— Ir tu matei ją? 

— Ne, bet girdėjau dainuojant. Pameni, ji mėgdavo dai- 
nuoti „Gražieji Loumondo krantai“? Tai va, ką tik girdėjau, 
kaip ji tralialiavo savo tėvui, ten, jų namc. Miela klausytis, o 
ir ji pati tokia graži mergaitė. Kur teisybė, pagalvojau tada, jei 
tokius miršta? O dabar, kai sugrįžo, net ant širdies lengviau 
pasidarė. Ei, klausyk, tu, atrodo, nesveikuoji. Užeik, išgersi 
lašclį viskio... 

— Dėkui, Maikai, nesinori. - Senukas nukiūtino toliau. 

Jis girdėjo, kaip Maikas palinkėjo labos nakties, bet nieko 
neatsakė, 0 įsmeigė žvilgsnį į dviaukštį pastatą su aukštu kriš- 
toliniu stogu, nuo kurio sviro purpurinių Marso gėlių kekės. 
Virš sodo kyšojo balkonas su raitytos geležies grotelėmis, ant- 
ro aukšto languose degė šviesa. Buvo jau labai vėlu, bet jis 
pagalvojo: „Kas gi bus Anai, jeigu aš neatvesiu Tomo? Vėl 

smūgis, vėl mirtis, - ar pakels ji tai? Prisimins pirmąją mirtį? 
Ir tą visą sapną? Ir tą staigų dingimą? Viešpatie, turiu surasti 
Tomą dėl Anos! Vargšė Ana, ji laukia ten, prieplaukoje...“ 

Jis pakėlė galvą. Kažkur viršuje švelnūs balsai linkėjo labos 
naktics kitiems balsams, trinksėjo durys, geso šviesos, ir visą 
laiką girdėjosi tyli daina. Po valandėlės į balkoną išėjo kokių 
aštuoniolikos metų nepaprasto grožio mergaitė. 

Lafargas šūktelėjo jai, stengdamasis pergalėti vėjo šniokšti- 
mą. 
Mergaitė atsisuko ir pažvelgė žemyn. 
— Kas ten?— šūktelėjo ji. 
— Tai aš, - pradėjo senukas ir užsikirto, pajutęs, kaip kvai- 
lai ir beprasmiškai atsakė, tik lūpos vis dar krutėjo be garso. 
Gal sušukti: „Tomai, sūneli, čia tavo tėvas?“ Kaip į ją kreip- 
tis? Ji pagalvos, kad jis pamišęs, ir pašauks tėvus. 

Mergaitė persilenkė pet turėklus šaltoje, virpančioje švie- 
soje. 

— Aš jus pažįstu, — švelniai atsakė ji.— Prašau, palikite 
mane, jūs čia nieko negalite padaryti. 

— Tu turi sugrįžti! —- nejučiomis išsprėdo Lafargui. 

Mėnesienos apšviesta mergaitė pasitraukė į šešėlį ir pra- 
dingo, tik balsas liko. . : 

— Aš jau nebe jūsų sūnus,— tarė balsas.— Ir ko mes 
važiavome į miestą?.. 

— Ana laukia prieplaukoje! 

— Deja,- atsakė tylus balsas, aš nieko negaliu padaryti. 
Aš laiminga čia, mane myli — kaip kad jūs mylėjote. Aš tas, 
kas esu, ir imu tai, kas duodama; dabar jau vėlu — jie pagavo 
mane. 

— Bet pagalvok apie Aną, koks jai bus smūgis... 

— Mintys šiame name pernelyg stiprios, aš tarsi kalėjime. 
Aš negaliu atgauti pirmykščio pavidalo. 

— Bet juk tu Tomas, juk tu buvai Tomas, tiesa? O gal tu 
tyčiojicsi iš senuko — gal tu iš tiesų Lavinija Spolding? 

— Aš nei viena, nei kita, aš esu aš — tik įgaunu kieno 
nors pavidalą, bet dabar jūs nieko neįstengsite pakcisti. 

— Tau pavojinga pasilikti mieste. Tau geriau bus pas mus, 
prie kanalo, ten niekas tavęs nenuskriaus, - maldavo senukas. 

— Tai tiesa... - Atsakymas skambėjo neryžtingai. - Bet da- 
bar aš privalau skaitytis su šiais žmonėmis. Kas jiems bus, 
jeigu rytą paaiškės, kad aš vėl pradingau — šikart amžinai? 
Beje, mama žino, kas aš, - atspėjo, kaip ir jūs. Man rodos, jie 
visi žino, tik nenori klausinėti. Apvaizdos niekas neklausinėja. 
Jei nerandi ko tikrovėje, pasitenkini sapnais. Tegul aš ir ne ta, 

kurią jie prarado, tačiau jiems aš dar geresnė: aš — jų vaiz- 
duotės sukurtas idealas. Dabar man teks pasirinkti, ką įskau- 
dinti — juos ar jūsų žmoną. 

— Jų didelė šeima, penki žmonės. Jiems nc taip bus skau- 
du! 

— Nereikia,— paprašė balsas. - Aš nuvargau. 

Senukas prabilo griežčiau: 

— Tu privalai eiti su manimi. Negaliu leisti, kad Ana vėl 
patirtų tokį skausmą. Tu mūsų sūnus. Tu mano sūnus ir pri- 
klausai mums. : 

— Nustokite, maldauju jus. — Šešėlis virpėjo. 

— Tavęs niekas nesieja su šiuo namu ir jo gyventojais! 

— O, ką jūs darote? 

— Tomai, Tomai, sūneli, paklausyk manęs. Sugrįžk pas 
mus, nusilcisk tais vijokliais. Na greičiau, cime gi, Ana laukia; 
tu turėsi jaukius namus, viską, ko tik panorėsi. 

Jis vis nenuleido akių nuo balkono, trokšdamas, kad tai 
išsipildytų. 

“Šešėliai mirgėjo, šlamėjo vijokliai. 

Pagaliau tylus balsas ištarė: 

— Gerai, tėve. 

— Tomai! 

Mėnesienoje berniukas grcitai ėmė slysti vijokliais Žemyn. 
Lafargas iškėlė aukštyn rankas jo sugauti. 

Viršuje kambariuose užsidegė šviesa. Iš vieno lango pro. 
pinučius pasigirdo balsas: 

— Kas ten? 

— Gyviau, berniuk! 

Dar užsidegė šviesa, dar keli balsai. 

— Stok, šausiu! Vini, tau nieko neatsitiko? 

Bėgančių kojų trepsėjimas... 

Lafargas su berniuku metėsi per sodą. 

Nuaidėjo šūvis. Kulka atsimušč į sicną prie pat vartelių. 

— Tomai, tu — į šitą pusę! Aš bėgsiu čia, suklaidinsiu 
juos. Bėk prie kanalo, po dešimties minučių ten susitiksime! 
Greičiau! 

Jie išsiskyrė. 

Mėnulis pasislėpė už debesies. Senukas bėgo visiškoje tam- 
soje. 

— Ana, aš čia! 

Ji drebėdama padėjo jam ilipti į valtį. 

— Kur Tomas? 

— Tyoj albėgs,— vos ištarė uždusęs Lafargas. ; 

„Jie Žiūrėjo į siauras gatveles ir micgantį miestą. Dar pasi- 

rodydavo vėlyvi praciviai: policininkas, naktinis sargas, raketos 
pilotas, vieniši vyrai, grįžtantys namo po naktinio pasimatymo; 
iš baro kvatodami išvirto keturi vyrai ir moterys. Kažkur dus- 
liai skambėjo muzika. 

— Kodėl jo nėra? — paklausė senoji. 

— Atleis, ateis. 

Bei Lafargas nebebuvo tuo tikras. O gal berniuką vėl pa- 
gavo — kažkur, kažkaip.— kai jis skubėjo prieplaukon, kai 
bėgo per vidurnakčio gatves tarp tamsių namų? Žinoma, bėgti 
toloka netgi jaunam, bet vis dėlto Tomas turėjo atbėgti pir- 
mas... , 
Staiga tolumoje į mėnesienos nušviestą gatvę kažkas išbė- 
g0. . 

Lalargas sui'ko ir tuoj pat užsiėmė burną, nes tolumoje 
pasigirdo ir kiti „alsai, kitų koju trepsėjimas. Vienas po kito 
sušvito langai. Vienišas žmogutis skuodė per plačią aikštę link 
prieplaukos. Tai buvo ne Tomas, o kažkokia bėganti būtybė 
su sidabriniu veidu, spindinčiu baltoje žibintų šviesoje. Vis ar- 
čiau ir arčiau, veidas vis pažįstamesnis, ir prieplaukoje — jau 
Tomas! Ana ištiesė aukštyn rankas, Lafargas puolė rišti valtį. 
Bet jau buvo vėlu. 

Iš gatvės į tylią aikštę išbėgo vienas vyras, antras, moteris, 
dar du vyrai, ponas Spoldingas. Sustojo ir sumišę dairėsi. Jau 
norėjo pasukti atgal: juk tai... tikru tikriausias košmaras, be- 
protybė, na, žinoma! Bet ir vėl šoko priekin, abejodami, ne- 
ryžtingai stabčiodami. . 

Taip, jau vėlu. Pasibaigė naktis, pasibaigė sapnas. Lafargas 
suko rankose lyną. Jam buvo šalta, ir jis jautėsi baisiai vieni- 
šas. O žmonės vis artėjo, žmonės bėgo, išpūtę akis, mčnesie- 
noje mirgėjo kylančios ir nusileidžiančios kojos, ir štai paga- 
liau visas būrys, visi dešimt, sustojo prieplaukoje. Įsiutę sužiu- 
ro žemyn, į valtį. Ėmė šaukti. 

— Nė iš vietos, Lafargai! - Spoldingas laikė rankoje pis- 

toletą. , 
Dabar paaiškėjo, kas įvyko... Tomas vienas, aplenkdamas 
praeivius, skuodžia mėnesienos nušviestomis gatvėmis. Polici- 
ninkas pastebi pro šalį neriančią figūrą. Apsisuka, pažvelgia į 
veidą, rikteli kažkokį vardą, puola vytis. „Ei, tu stok!“ Nusi- 
kaltėlio veidas! Ir taip visą kelią, kas tik pasipainioja — vyras 
ar moteris, panaktinis ar raketos pilotas. Toje greitai bėgan- 
čioje figūroje jie matė, ką norėjo, kiekvienas joje įžiūrėjo pa- 
žįstamą veidą, pažįstamą vardą. Kiek įvairiausių vardų buvo 
ištarta per paskutines penkias minutes! Kiek veidų atpažinta 
Tomo veide — ir visi klaidingai! 


137 


Visu keliu — bėglys ir persekiotojai, svaja ir svajotojai, 
užguita auka ir skalikai. Visu 'keliu — netikėtas atradimas, 
pažįstamų akių blykstelėjimas, lūpos taria užmirštą vardą, pri- 
simenami seni laikai, 0 minia vis auga, vis didėja. Visi šoka iš 
vietos ir puola vytis, vos-tik pro šalį pralekia toji bėganti vi- 
zija, tas veidas, atsispindintis tūkstančiuose veidrodžių, tūks- 
tančiuose akiu, vienoks tiems, kurie priekyje, kitoks tiems, ku- 
rie užpakalyje, ir visai kitas, naujas tiems, kurie dar pasitaikys 
kelyje, kurių dar nematyti. 

Ir štai jie visi čia, prie valties, kickvienas trokšta savo sva- 
jonės, lygiai kaip mes norime, kad tai būtų tik Tomas, nei 
Lavinija, nei Rodžeris, nei kas nors kitas, pagalvojo Lafargas. 
Bet dabar jau nieko nebepadarysi. Dabar viskam atėjo galas. 

— Lipkite iš valties, greit! — sukomandavo Spoldingas. 

Tomas užlipo ant krantinės. Spoldingas sučiupo jį už ran- 
kos. 

— Eisi su manimi namo. Aš žinau. 

— Stok,— įsikišo policininkas, — jis areštuotas! Jo pavardė 
Deksteris, paieškomas dėl žmogžudystės. 

— Ne, ne!-- sukūkčiojo moteris. — Tai mano vyras! Ką, ar 
aš nepažįstu savo vyro? 

Kit balsai prieštaravo. Minia veržėsi artyn. 

Ponia Lafarg: užstojo Tomą. ; 

— Tai mano sūnus, jūs neturite jokios teisės jį kuo nors 
kaltinti. Mes tuoj pat vykstame namo! 

O Tomas virpėjo ir drebėjo, lyg drugio krečiamas. Jis at- 
rodė visiškas ligonis. Minia vis tirštėjo, godžiai tiesė rankas, 
graibstė jį, reikalayo. 

Tomas sukliko. 

Jis pradėjo keistis visų akyse. Čia jis Tomas, čia Džeimsas, 
čia vyras, pavarde Svičmanas, čia kitas, pavarde Baterfildas; jis 
ir miesto meras, ir jauna mergaitė, vardu Judita, ir vyras Vil- 
jamas, ir žmona Klarisa. Jis lyg minkštas vaškas lengvai pasi- 
davė jų vaizduotei. Jie rėkė, grūdosi artyn, maldavo. Jis irgi 
klykė, tiesdamas į juos rankas, 0 jo veidas keitėsi sulig kiek- 
vienu nauju šūksniu. 

— Tomas!-- šaukė Lafargas. 

— Alisa! -- rėkė kitas. 

— Viljamai! 

Jie graibstė jį už rankų, tampė, kol jis pagaliau paskutinį 
kartą sukliko siaubo kupinu balsu ir parpriuvo. | 

Jis gulėjo ant akmenų — stingo ištirpęs vaškas, 0 veide — 
visų veidų bruožai, viena akis mėlyna, kita auksinė, plaukai 

kaštoniniai, rausvi, geltoni, juodi, vienas antakis vešlus, kitas 
plonutis, viena ranka didelė, kita mažytė. 

Prisidėję pirštus prie lūpų, jie stovėjo, palinkę prie jo. 

— Jis mirė, - pasakė kažkas pagaliau. 

Lietaus lašai nukrito ant žmonių, ir jie pažvelgė į dangų. 

Po to nusisuko ir ėmė eiti šalin iš pradžių lėtai, paskui vis 
greičiau ir greičiau, o galų gale pasileido bėgti į visas puses. 
Aikštė tučtuojau ištuštėjo. Tiktai ponas ir ponia Lafargai pa- 
siliko ir, laikydamiesi už rankų, pasibaisėję žiūrėjo į gulinčią 
anti žemės būtybę. 

Lietus lijo ant viršun atgręžto nebepažįstamo veido. 

Ana nieko nepasakė, tik pradėjo verkti. 

— Važiuojam namo, Ana, nieko ncbepadarysi,— tarė se- 
nukas. 

Jie sulipo į valtį ir tamsoje nuplaukė kanalu. Namie susi- 
kūrė židinį ir ėmė šildytis prie jo rankas. Nuėję miegoti, gu- 
lėjo greta, sustirę, nusikamavę, klausydamiesi, kaip virš jų bar- 
bena į stogą lietus. 

— Klausyk, — staiga ištarė Lafargas vidurnaktį. —- Ar tu 
nieko negirdėjai? 

— Ne, nieko... 

— Aš vis dėlto pažiūrėsiu. 

Jis apgraibomis perėjo tamsų kambarį ir ilgai stovėjo prie 
lauko durų, prieš jas atidarydamas. 

Staiga stumtelėjo duris ir iškišo galvą į lauką. 

Lietaus čiurkšlės liejosi iš juodo dangaus į tuščią kiemą, į 
kanalą, tarp melsvų kalnų. 

Jis kokias penkias minutes palaukė, paskui šlapiomis ran- 
komis tyliai uždarė duris ir užstūmė velkę. 


2005 metai, lapkritis 


LAGAMINŲ KRAUTUVĖ 


Labai jau tolima pasirodė ta naujiena, kurią lagaminų krautuvės 
savininkas išgirdo vakare per radiją, kai moduliuotas šviesos 
spindulys atnešė paskutines žinias iš Žemės. Tolima ir nereali. 

Žemėje brendo karas. 

Jis išėjo ir pažiūrėjo į dangų. 

Štai ji, Žemė, vakarinio dangaus skliaute vejasi nusileidu- 
sią už kalvų saulę. Ta žalia žvaigždė — tai apie ją kalbėjo 
radijas. 

— Negaliu patikėti, — tarė krautuvininkas. 

— Todėl, kad esate ne ten,— atsiliepė tėvas Peregrinas, 
priėjęs pasišnekučiuoti. 

— Kaip tai suprasti, tėve? 

— Lygiai taip buvo, kai buvau dar mažas, — atsakė tėvas 
Peregrinas.— Mes girdėjome apie karus Kinijoje, bet niekada 
tuo netikėjome. Pernelyg toli visa tai buvo. Ir pernelyg daug 
žmonių ten žūdavo. Neįmanoma įsivaizduoti. Net ir filmus žiū- 
rėdami, negalėjome patikėti. Tas pat ir dabar. Žemė — kaip 
ir ta Kinija. Pernelyg toli, todėl ir negali patikėti. Tai ne čia, 
ne pas mus. Ne tik pačiupinėti — įžiūrėti negali. Žalia švie- 
selė — štai ir viskas, ką mes matome. Ir ant tos spingsulės 
gyvena du milijardai žmonių? Neįtikėtina! Karas? Bet mes ne- 
girdime sprogimų. 

— Išgirsime,- pasakė krautuvininkas.— Aš vis galvoju apie 
tuos žmones, kurie turi čia atskristi šią savaitę. Ką ten prane- 
šė apie juos? Apie šimtą tūkstančių žmoniu atvyks į Marsą 
kitą mėnesį — taip, rodos? Kas jiems bus, jeigu prasidės ka- 
ras? 

— Tikriausiai pasuks atgal. Jų prireiks Žemėje. 

— Ta-aip,- pasakė krautuvininkas.— Eiciu ir nušluostysiu 
dulkes nuo lagaminų. Jaučia širdis, greit užplūs pirkėjai. 

— Ar manote, kad visi panorės grįžti į Žemę, jeigu čia tas 
Didysis karas, kurio mes bijojome jau daug metų? 

— Gal tai ir juokinga, tėve, bet manau, kad taip — mes 
visi panorėsime sugrįžti. Žinau, mes atvykome čia, gelbėda- 
miesi nuo daugelio dalykų — nuo politikos, nuo atominės 
bombos, karo, galingų klikų, prietarų, įstatymu. Bet tėviškė tai 

vis dėlto ten. Pamatysite. Kai tik ant Amerikos nukris pirmoji 
bomba, čionykščiai žmonės pradės nerimauti. Dar labai nese- 
niai jie čia gyvena — gal tik porą metų. Jei taip keturiasdc- 
šimt metų, tada kas kita, o dabar ten, Žemėje, — jų giminai- 
čiai, gimticji jų miestai. Aš pats, galima sakyti, jau nebetikiu 
Žeme, dėl manęs jos gali ir nebūti. Bet aš — senis, iš manęs 
vis tiek jokios naudos. Aš gal ir pasiliksiu. 

— Kažin. 

— Gal ir jūsų teisybė. 

Jie stovėjo verandoje žiūrėdami į žvaigždes. Po kiek laiko 
tėvas Peregrinas išsiėmė iš kišenės keletą monetų ir padavė 
jas krautuvininkui. 

— Beje, gal parinktumėt ir man lagaminą. Mano senasis 
jau visai suplyšęs... 


2005 metai, lapkritis 


NEPELNINGAS SEZONAS 


Semas Parkhilas smagiai mojavo šluota, braukdamas nuo tako 
melsvą Marso smėlį. 

— Šiai ir viskas!— pasakė jis.— Prašom, pasigėrėkite! — 
Jis parodė ranka.— Pažvelkite į iškabą. „KARŠTOS SEMO 
DEŠRELĖS“' Puikumėlis — tiesa, Elma? 

— Žinoma, Semai,-— patvirtino jo žmona. 

— Šimts pypkių, tai bent šoktelėjau! Pamatytų dabar mane 
vyrukai iš Ketvirtosios ekspedicijos. Aš čia sau biznį varau, o 
jie, vargšeliai, vis dar kareiviauja. Mes tūkstančius užkalsime, 
Elma, tūkstančius. 

Žmona ilgai žiūrėjo į jį, nieko nesakydama. 

- O kur dingo kapitonas Vailderis? — pagaliau paklausė 
ji.—- Tavo viršininkas, kuris nušovė tą tipą, na tą, kur norėjo 
išmušti visus žemiečius — kaip jo pavardė? 

— Ar to psicho? Spenderis. Velnio bambeklis. O kapito- 
nas Vailderis, sako, išskrido į Jupiterį. Lyg ir šioks toks pa- 
aukštinimas, taip sakant Man regis, ir jis kiek pasimaišė dėl 
Marso. Jau toks irzlus pasidarė. Po kokių dvidešimt metų su- 
grįš iš Jupiterio ir Plutono, jeigu jam gerai klosis. Žinos, kaip 
laidyti gerklę. Stimpa dabar ten nuo speigo, 0 aš čia — ne, tu 
tik pažvelk į šią vietelę! 

ia kirtosi ir vėl skyrėsi, nykdami tamsoje, du seni plentai. 

Prie kryžkelės Semas Parkhilas surentė kniedyto aliuminio 
statinį, akinančiai tviskanųį balta šviesa ir virpantį nuo auto- 
matinio patefono kauksmo. 

Jis pasilenkė pataisyti stiklo šukių bordiūrą. Stiklo jis pri- 
sidaužė kalnuose nuo senovinių marsiečių pastatų. 

— Geriausios karštos dešrelės abejose planetose! Pirmasis 
dešrelių pardavėjas Marse! Svogūnai, pipirai, garstyčios — vis- 
kas aukščiausios rūšies! Kuo kuo, bet jau vėpla manęs nepa- 
vadinsi. Štai jums dvi autostrados, štai išmiręs miestas, 0 štai 
ten kasyklos. Sunkvežimiai iš Gyvenvietės Nr. 101 važiuos pro 
mus dvidešimt keturias valandąs per parą. Sakysi, blogą vietą 
išrinkau? 

Žmona apžiūrinėjo savo nagus. 

— Manai, kad tos dešimt tūkstančių nauju rakctų su dar- 
bininkais atskris į Marsą? — pagaliau paklausė ji. 

— Nepraeis ir mėnuo, — atsakė jis įsitikinęs.—- Ko tu išsi- 
viepei? 

— Nelabai aš pasitikiu ta Žemės publika,- atsakė ji.— 
Tik tada patikčsiu, kai pati pamatysiu dešimt tūkstančių rake- 
tų su šimtu tūkstančių meksikiečių ir kiniečių. 

— Klientų, — jis pasigardžiuodamas ištarė tą žodį. — Šimtą 
tūkstančių alkanu burnų! 

— Jeigu,— lėtai ištarė žmona, žiūrėdama į dangų, jeigu 
nebus atominio karo. Tos atominės bombos man ramybės ne- 
duoda. Dabar jų tiek daug Žemėje, kad nežinai, ko ir belauk- 
ti. 

Semas nerūpestingai švilptelėjo ir toliau šlavė kiemą. 

Akies kampučiu jis pastebėjo melsvą žybsėjimą. Kažkas be 
garso sklendė ore už jo nugaros. Jis išgirdo žmonos balsą: 

— Semai, pas tave draugas. 

Semas staigiai atsigręžė ir pamatė siūbuojančią vėjyje kau- 
kę. 

— Vėl atėjai! — Semas. iškėlė šluotą tarsi ginklą. 

Kaukė linktelėjo. Ji buvo išpjauta iš šviesiai mėlyno stiklo 
ir uždėta ant plono kaklo, po kuriuo plaikstėsi plonyčio gel- 
tono šilko klostės. Iš jų kyšojo dvi sidabrinės rankos, perma- 
tomos lyg tinklelis. Pro siaurą burnos plyšį sklido melodingi 
garsai, o rankos, klostės ir pati kaukė tai pakildavo, tai vėl 
nusileisdavo. 

— Pone Parkhilai, aš vėl atėjau pakalbėti su jumis, — tarė 
balsas už kaukės. 

“— Sakiau juk, kad tavo ir kvapo čia nebūtų! — riktelėjo 
Semas. — Nešdinkis, o tai Ligą užleisiu! ' 

— Aš jau persirgau ta Liga,— atsakė balsas. — Aš vienas 
iš nedaugelio, kurie išliko gyvi. Aš ilgai sirgau. 

— Nešdinkis į savo kalnus ir tupėk ten, kur tavo vieta. Ko 
tu čia vaikštai 'ir kvaršini man galvą? Nei iš šio, nei iš to. Ir 
dar du kartus per dieną. . 

— Mes nepadarysime jums nieko blogo. 

— Už tai aš jums padarysiu! - pasakė Semas, traukdama- 
sis atatupstas.— Nepatinka man užsienicčiai. Ir marsicčiai ne- 
patinka. Iki šiol nė vieno dar nebuvau matęs. Apskritai čia 
kažkokia velniava! Tiek metų kažkur sėdėjote, slapstėtės ir 
staiga kažko pradėjote prie manęs kibti. Palikite mane ramy- 
bėje. . 

— Mes su svarbiu reikalu,— pasakė žydroji kaukė 

— Jeigu dėl žemės sklypo, tai jis mano. Aš pasistačiau šią 
dešrelinę savo rankomis. 

— Iš dalies taip, dėl žemės. 

— Na, žinai ką, — pasakė Semas.— Aš esu iš Niujorko. 
Tai milžiniškas miestas; ten dar dešimt milijonų tokių kaip aš. 
O jūsų, marsiečių, tik pora tuzinų beliko; neturite jūs nei mies- 
tų, nei valdžios, nei įstatymų, tik bastotės po kalnus ir dar 
reiškiate pretenzijas į mano žemę. Atsimink: sena turi užleisti 
vietą naujam. Toks jau gyvenimo dėsnis. Šiai pistoletas, ma- 
tai? Šįryt, kai tu išėjai, aš tuoj jį išsitraukiau ir užtaisiau. 

— Mes, marsiečiai — telepatai, — šaltai pasakė žvdroji kau- 
kė.— Mes palaikome ryšį su vienu jūsų miestu anapus miru- 
sios jūros. Ar klausėtės radijo? 

— Mano radijas sustreikavo. 

— Tada jūs nieko nežinote. Labai svarbios žinios. Iš Že- 
mės... 

Sidabrinė ranka mostelėjo. Joje atsirado bronzinis vamzde- 
lis. 

— Štai, malonėkite pažvelgti. 

— Pistoletas! - suriko Semas Parkhilas. 

Akies mirksniu jis išplėšė iš dėklo savo pistoletą ir pradėjo 
šaudyti į miglą, į apsiausto klostes, į Žydrąją kaukę. 

Kaukė dar kiek pakabėjo ore. Paskui šilkai ėmė raukšlėtis 
ir bliukšti tarsi mažytė cirko palapinė, ištraukus atramas; sida- 
brinės rankos dzingtelėjo ant akmeninio takelio, kaukė nukri- 
to ir pridengė nebylią baltų kaulų ir audinių krūvelę. 

Semas išsižiojęs gaudė orą. 

Jo žmona svirduliuodama priėjo prie marsiečio palaikų. 

— Tai visai ne ginklas, pasilenkusi tarė ji ir pakėlė bron- 
zinį vamzdelį. — Jis, matyt, norėjo parodyti tau laišką. Čia kaž- 
koks gyvačių raštas, matai — vien melsvos gyvačiukės. Nemo- 
ku perskaityti tų ženklų. O tu? 

— Ne. Čia tos marsiečių piktogramos, niekai. Mcsk š2- 
lin! - Semas skubiai apsižvalgė.— Dar kiti užeis! Reikia jį 
kaip nors pašalinti. Nešk kastuvą! 

— Ką tu darysi? 

— Užkasiu jį, ką gi daugiau? 

— Nereikėjo jo nušauti. 

— Tai buvo klaida. Na, vikriau! 

Ji tylėdama atnešė jam kastuvą. 

Aštuntą valandą jis sugrįžo ir vėl ėmė šluoti aikštelę prie- 
šais dešrelinę, jausdamas kažkokį sąžinės graužimą. Žmona, 
sunėrusi rankas ant krūtinės, stovėjo nušviestame tarpduryje. 

— Gaila, žinoma, kad taip atsitiko, — pasakė jis. Pažiūrėjo 
į žmoną ir nukreipė žvilgsnį į šalį. - Matyt, taip buvo lemta. 

— Taip,— pasakė žmona. 

— Toks pyktis paėmė, kai jis išsitraukė 1ą ginklą. 

— Kokį ginklą? 

— Na, man pasirodė, kad ginklą! Gailiuosi, tikrai gailiuo- 
si! Kick dar kartų reiks kartoti! | 

— Ššš,— ištarė Elma, pridėjusi pirštą prie lūpų. Šš. 

— O man nusispjauti, - pasakė jis. — Jei kas — už mane 
užsistos visa kompanija „Žemiečių gyvenvietės“! — Jis panieki- 
namai prunkštelėjo.— Tie marsiečiai ir neišdrįs... 

— Žiūrėk, - pertraukė jį Elma. 

Semas pažvelgė į išdžiūvusios jūros pusę. Šluota iškrito jam 
iš rankų. Jis vėl ją pakėlė, išsižiojo, mažas seilių lašelis ištiško 
ir nulėkė pavėjuj. Staiga jį ėmė krėsti drebulys. 

— Elma, Elma, Elma! — riktelėjo jis. 

— Štai jie ir atėjo,- pasakė Eima. 

Senosios jūros dugnu lyg melsvi vaiduokliai ar melsvi dū- 
mai, iškėlę melsvas bures, plaukė koks dešimt aukštų Marso 
smėlio laivų. 

— Smėlio laivai! Betgi jų jau nebėra, Elma, jų nebeliko. 

— Ir vis dėlto čia, rodos, smėlio laivai, — pasakė ji. 

— Bet valdžia juos visus konfiskavo! Ir visus išnarstė, tik 
keletą pardavė iš varžytinių. Visoje mūsų apygardoje aš tik 
vienas turiu tokią geldą ir moku ją valdyti. 

— Matyt, ne vienas,— linktelėjo ji į jūros pusę. 

— Na, greičiau, mums reikia nešdintis iš čia! 

— Kodėl?- lėtai ištarė ji, lyg užburia žiūrėdama į marsie- 
čių laivus. 

— Jie užmuš mane! Į sunkvežimį, greičiau! 

Elma nejudėjo. 

Jam teko jėga nutempti ją už dešrelinės, kur stovėjo dvi 
mašinos: sunkvežimis, kuriuo jis dažnai važinėjo, išskyrus pa- 
starąjį mėnesį, ir senas marsicčių smėlio laivas, kurį jis dėl 
juoko buvo nusipirkęs varžytinėse. Paskutines tris savaites jis 
vežiojo juo maisto produktus per jūrą lygiu kaip stiklas Jug- 
nu. Jis pažvelgė į sunkvežimį ir staiga prisiminė. Motoras gu- 
lėjo ant žemės — jau dvi dienas su juo krapštėsi. 

— Neatrodo, kad jis pajudės iš vietos, - pasakė Elma. 

— Į smėlio laivą! Lipk greičiau! 

— Kad tu mane vežium smėlio laivu? O, ne. 

— Lipk! Aš moku! , 

Jis įstūmė ją, įšoko paskui, truktelėjo vairą, ir vakaro vėjas 
išpūtė kobalto burę. 

“ Danguje skaisčiai degė Žvaigždės; melsvi marsiečių laivai 
lengvai slydo per šnibždant smėlį. Semo laivas niekaip neju- 
dėjo iš vietos; tada jis prisiminė is!ara ir įtraukė jį į vidų. 

— Jau! Ž 

Vėjas vaitodamas stvėrė smėlio laivą + nunešė por ažiū- 

vusios jūros dugną, virš smėlio užpiltų krstolinių bokštų, pro 
nuvirtusias kolonas, pro aplcistas marmuro ir vario pricplau- 
kas, pro išmirusius baltus šachmatų miestus, pro purpurincs 
įkalnes, vis tolyn ir tolyn. Marsicčių laivų siluetai atitolo ir 
sumažėjo, bet po kick laiko jic vėl pradėjo vytis Semo laivą. 

— Tai nušluosčiau jiems nosį! — sušuko Semas. — O dabar 
prancšiu Raketų Korporacijai, ir man duos apsaugą. Aš nc iš 
kelmo spirtas, dievaži! 

— Jie galėjo tave sulaikyti, jei būtų panorėję,-— pasakė 
nuvargusi Elma.— Jiems tiesiog to nercikėjo. 

Jis nusijuokė. 

— Nekalbėk nickų. Ko jie mane paleis? Nepavijo, štai ir 
viskas! . 

— Nepavijo?— Elma linktelėjo atgal. 

Jis neatsigręžė. Pajuto šalto vėjo gūsį. Jis bijojo atsisukti, 
nes jautė, kad už nugaros kažkas sėdi, kažkas trapus kaip ato- 
kvėpis speiguotą rytą, melsvas kaip vinguriuojantis prieblando- 
je laužo dūmelis, kažkas panašus į baltus mczginius ir Ickiantj 
snicgą, primenantis ledinį žiemos šerkšną ant trapių viksvų. 

Pasigirdo juokas — dūžtančio plonyčio stiklo skambesys. Ir 

„vėl tyla. Jis atsigręžė. : 

Vairagalyje ramiai sėdėjo jauna moteris. Riešai ploni lyg 
ledo varvekliai, akys skaisčios ir didelės kaip mėnuliai, baltos, 
ramios. Vėjas pūtė pro ją, ir ji raibuliavo lyg atspindys šalta- 
me vandenyje, o šilko klostės plaikstėsi aplink ją it melsvo 
lictaus srovės. 

— Sukite atgal, - tarė ji. 

— Ne.- Semą krėtė smulkus virpulys, jis drebėjo lyg pa 
kilusi į orą širšė, svyruodama tarp baimės ir ncapykantos.- - 
Lauk iš mano laivo! 

— Tai nc jūsų laivas,— atsakė šmėkla.— Jis senas kaip 
mūsų pasaulis. Jis plaukiojo smėlio jūromis- jau pricš dešimt 
tūkstančių metų, 0 paskui jūros išgaravo, prieplaukos ištuštė- 
jo, ir štai jūs, atėjote ir pasiėmėte jį sau, pagrobėte ji. Dabar 
sukite atgal ir grįžkite prie kryžkelės. Mums reikia su jumis 
pasikalbėti. Atsitiko svarbus dalykas. 

“  — Lauk iš manc laivwo!- pasakė Semas. Odinis dėklas 
sugirgždėjo jam traukiant pistoletą. Jis rūpestingai nusitaikė. — 

Šok. skaičiuoju iki trijų... 

— Nereikia! sušuko mergailė.— Aš jums nieko blogo 
nepadarysiu. Mes — taikingi žmonės. 

— Viens,— ištarė Semas. 

— Semai,- pasakė Elma. 

Išklausykite mane, — paprašė mergaitė. 

— Du,— tvirtai pasakė Semas, atlauždamas gaiduką. 

— Semai! — šūktelėjo Elma. 

— Trys,— ištarė Semas. 

— Mes tik... — pradėjo mergaitė. 

Pistoletas iššovė. 

Saulės spinduliuose sniegas tirpsta, ledo kristalai garuoja, 
virsta į nieką. Laužo liepsnoje blaškosi ir išnyksta miglos. Ug- 
nikalnio krateryje suyra ir prapuola visa, kas gležna ir netvir- 
ta. Nuo šūvio, nuo ugnies, nuo trenksmo mergaitė susmuko it 
švelnutė skraistė, ištirpo tarsi ledo statulėlė. O viską, kas be- 
liko iš jos — ledo kristalus, snaigės, dūmus, nusinešė vėjas. 
Vairagalis liko tuščias. 

Nežiūrėdamas į žmoną, Semas įsikišo pistoletą į dėklą. 

Visą minutę laivas šnarėdamas slydo mėnesienos nudažyta 
smėlio jūra. 

— Semai,— tarė žmona,-- sustabdyk laivą. 

Jis žvilgterėjo į ją perbalęs. 

— Ne, šito nebus. Po tiek metų tu manęs nemesi. 

Ji pažiūrėjo į jo ranką, gulinčią ant pistoleto. 

— Ką gi, tikiu, tu galėtum, — pasakė ji,— iš tavęs galima 
šito laukti. , 

Jis krestelėjo galva, mėšlungiškai spausdamas vairolazdę. 

— Elma, nekvailiok. Tuoj pasieksime „miestą ir viskas su- 
sitvarkys! 

— Taip,— atsakė jo žmona, abejingai atsilošdama. 

— Elma, išklausyk mane. 

— Tau nėr ką sakyti, Semai. 

— Elma! 

Jie skriejo pro baltą šachmatinį miestelį, ir, bejėgiško įnir- 
šio pagautas, jis paleido šešias kulkas į jo pusę, triuškindamas 
krištolinius bokštus. Miestelis pavirto senovinio stiklo šukių ir 
kvarco skeveldrų debesiu ir sutrupėjo, ištirpo, lyg išpjaustytas 
iš muilo. Miestelio nebeliko. Semas nusikvatojo ir dar kartą 
iššovė. Paskutinis bokštelis, paskutinė šachmatų figūrėlė žybte- 
lėjo, užsiliepsnojo, ir melsvos skeveldros pliūptelėjo aukštyn, į 
žvaigždėtą dangų. 

—' Aš jiems parodysiu! Aš visiems parodysiu! 

— Nagi, Semai, drąsiau, parodyk. — Jos veidą slėpė tamsus 
šešėlis. 

— Štai dar vienas miestas! — Semas vėl užtaisė pistoletą. — 
Žiūrėk, kaip aš su juo susidorosiu! 

O užpakalyje, sparčiai artėdami, skriejo melsvi, šmėkliški 
laivai. Iš pradžių jis net nepamatė ju, tik išgirdo švilpesį ir 
aštrų slystančio per smėlį plieno spiegimą; tai aštrios it skus- 
tuvas smėlio laivų nosys skrodė jūros dugną. Žydruose laivuo- 
se po melsvomis ir raudonomis gairelėmis stovėjo tamsiai mė- 
lynos figūros, žmonės su kaukėmis, žmonės su sidabriniais vei- 
dais, su žydromis it žvaigždės akimis, lydyto aukso ausimis, 
metalu spindinčiais skruostais ir rubinų lūpomis. Jie stovėjo, 
sunėrę rankas ant krūtinių, jie vijosi Semą, jie — marsiečiai! 

Vienas, du, trys... Semas skaičiavo. Marsiečių laivai visai 
priartėjo. 

— Elma, Elma, aš neatsilaikysiu prieš visus! 

Elma neatsakė, netgi nepajudėjo. 

Semas iššovė aštuonis kartus. Vienas smėlio laivas suiro, 
burė subliuško, sutrupėjo smaragdinis korpusas, bronziniai ap- 
kaustai, baltas it mėnulis vairas ir visos figūros, stovėjusios 
denyje. Visi žmonės su kaukėmis, visi lig vieno, prasmego smė- 
lyje, išnyko oranžinėje liepsnoje ir dūmuose. 

Bet kiti laivai vis supo Semą. 

— Jų tiek daug, Elma! — suriko jis.— Jie užmuš mane! 

Jis išmetė inkarą. Priešintis beprasmiška. Burė nuplazdėjo 
žemyn ir susiraukšlėjo dūsaudama. Laivas sustojo. Vėjas nuš- 
čiuvo. Kelionė baigėsi. Rodės, visas Marsas apmirė, kai didin- 
gi marsiečių laivai priartėję ėmė sklandyti aplinkui Semą. 

— Žemieti,- pašaukė balsas kažkur iš aukštybių. Sublik- 
sėjo sidabrinė kaukė, sužybsėjo, tardamos žodžius, rubininės 
lūpos. 

— Aš nieko nepadariau! - Semas žiūrėjo į supančius jį 
veidus — jų buvo koks šimtas. 

Nebe daug Marse buvo likę marsicčių — gal šimtas, gal 
pusantro. Ir beveik visi jie buvo čia, mirusios jūros dugne, 
prikcltuose iš numirusių laivuose, prie išmirusių šachmatinių 
micsteliu, kurių vienas ką tik subyrėjo lyg suduota akmeniu 
trapi vaza. Aplink švytravo sidabrinės kaukės. 

— Tai tiesiog nesusipratimas, — ėmė maldauti Semas, išsi- 
lenkęs per bortą; jo žmona, susirietusi į kamuoliuką, gulėjo 
Ivg negyva laivo dugne. — Aš atskridau į Marsą kaip ir daugc- 
lis sąžiningu, sumanių biznierių, pasistačiau šaunią krautuvėlt 
iš sudužusios raketos nuolaužų, ten prie kryžkelės — jūs žino- 
te (ą vietelę. Prašmatni trobelė, tiesa? — Semas sukikeno, žiū- 
rėdamas čia į vieną, čia į kitą. — Ir štai, vadinasi, pasirodo tas 
marsietis, žinau — jis jūsų draugas. Bet jo mirtis — nelaimin- 

tas atsitikimas, patikėkite. Man nieko daugiau nereikia, aš tik 
norėjau atidaryti dešrelinę, pirmąją, vienintelę visame Marse, 
centrinę, taip sakant Suprantate? Kad galėčiau, velniai grieb- 
tu, pardavinėti geriausias visoje planetoje karštas dešreles su 
pipirais, su svogūnais ir apelsinų sultis. 

Sidabrinės kaukės nejudėdamos žėrėjo mėnesienoje. Švytė- 
jo įsmcigtos į Semą geltonos akys. Jam lyg replėmis suspaudė 
paširdžius. Jis sviedė pistoletą ant smėlio. 

— Pasiduodu. 

- ooasijs savo pistoletą, - choru pasakė marsiečiai. 

- Tžtoletą.— Tviskanti deimantais ranka mostelėjo nuo 
melsvo laivo nosies.— Pakelkite jį nuo žemės. Įsidėkite. 

Jis, vis dar netikėdamas, pasiėmė pistoletą. 

— O dabar,-— toliau dundėjo balsas,— apsukite laivą ir 
grįžkite prie savo dešrelinės. 

— Dabar? : 

— Dabar, atsakė balsas. — Mes jums nieko blogo nepa- 
darysime. Jūs leidotės bėgti, ir mes nesuspėjome jums paaiš- 
kinti. Sekite paskui. 


Milžiniški laivai apsisuko lengvai tarsi mėnulio pūkeliai. Spar- 
nai-burės plazdėjo vėjyje ir tyliai pliaukšėjo, lyg kas plotų del- 
nais. Kaukės tviskėjo pasisukdamos, šalta liepsna degino šešė- 
lius. 

— Elma! -- Semas įsirito į laivą. — Kelkis, Elma. Mes grįž- 
tame. — Jis buvo sukrėstas. Vos apvertė liežuvį nuo palengvė- 
jimo.— Jie man nieko nedarys, neužmuš manęs, Elma. Kelkis, 
brangioji, kelkis. 

— Ką... Ką?— Elma suglumusi apsidairė, ir kol jų laivas 
apsisuko pavėjui, ji lėtai, lyg sapnc, pakilo ir kaip akmenų 
maišas sudribo ant sėdynės, netardama daugiau nė žodžio. 

Smėlis po laivu skriejo atgal. Po pusvalandžio jie vėl buvo 
prie kryžkelės, laivai išmetė inkarus, ir visi išlipo iš laivų. 

Priešais Semą ir Elmą stovėjo marsiečių vadas: kaukė, nu- 
kalta iš poliruotos bronzos, akys — tuščios tamsiai mėlynos 
prarajos, burna — plyšys, iš kurio pavėjui plaukė žodžiai. 

— Sutvarkykite savo užkandinę,— pasakė balsas. Ore švys- 
telėjo deimantinė pirštinė. - Ruoškite maistą, ruoškite valgius, 
ruoškite svetimus vynus, nes ši naktis — iš tiesų didi naktis! 

— Vadinasi, — tarė Semas, — jūs lcisite man čia pasilikti? 

— Taip. 

— Jūs nepykstate ant manęs? 

Kaukė buvo griežta ir aišiauri, bcaistrė ir akla. 

— Ruoškite savo valgyklą, — tyliai pasakė balsas.— Ir pa- 
imkite štai šitą. 

— Kas čia? 

Semas įbedė akis į jam įteiktą ritinėlį plono sidabrinio po- 
pieriaus, kuriame raitėsi hieroglifų gyvačiukės. 

— Tai žemės dovanojimo aktas — visų žemės plotų nuo 
sidabrinių kalnų iki žydrujų kalvų, nuo mirusios druskos jūros 
iki tolimųju smaragdinių slėnių, - pasakė Vadas. 

— Viskas m-mano? — sulemeno Semas, netikėdamas savo 
ausimis. 

— Jūsų. 

— Šimtas tūkstančių kvadratinių mylių? 

— Jūsų, 

— Girdėjai, Elma? 

Elma sėdėjo ant žemės, atsirėmusi nugara į aliumininę deš- 
relinės sieną; jos akys buvo užmerktos. | 

— Bet kodėl... kodėl... kodėl jūs man dovanojate visa tai? — 
paklausė Semas, stengdamasis įžiūrėti ką nors metaliniuose akių 
plyšiuose. 

— Tai ne viskas. Štai. 2 

Dar šeši ritinėliai. Garsiai skaitomi pavadinimai, praneša- 
mos kitų žemių ribos. 

— Bet juk tai pusė Marso! Man priklauso pusė Marso! — 
Suspaudęs saujoje žvangančius ritinėlius, Semas mosavo jais 
priešais Elmą, springdamas nuo beprotiško juoko.— Elma, tu 
girdėjai? 

— Girdėjau, atsakė Elma, žiūrėdama į dangų. 

Atrodė, ji kažko ieško. Pamažu ji ėmė žvalėti. 

— Ačiū jums, ačiū, — pasakė Semas bronzinei kaukei. 

— Tai įvyks šią naktį, — atsakė kaukė. — Pasiruoškite. 

— Gerai. O kas tai bus — kokia nors staigmena? Gal 
raketos atskris iš Žemės anksčiau, negu mes manėme, mėne- 
siu anksčiau negu paskelbta? Visos dešimt tūkstančių raketų 
su naujakuriais, su rūdakasiais, su darbininkais ir jų žmono- 
mis, šimtas tūkstančių žmonių, kaip kalbėjo? Tai būtų gyveni- 
mėlis, Elma, a? Atsimeni, ką aš sakiau? Sakiau tau, kad tūks- 
tantis šio miestuko gyventojų — tai tik pradžia. Čia atskris 
dar penkiasdešimt tūkstančių, po mėnesio — dar šimtas tūks- 
tančių, o iki metų galo — penki milijonai Žemės gyventojų. Ir 
pačioje judriausioje autostradoje, pric kelio į kasyklas — vic- 
nintelė dešrelinė, mano dešrelinė! 

Kaukė sklandė vėjyje. 

— Mes paliekame jus. Ruoškitės. Ši žemė — jūsų. 

Vėjuotoje mėnesienoje senoviniai laivai — metaliniai prieš- 
tvaninės gėlės žiedlapiai, žydrų plunksnų sultonai, milžiniškos, 
tylios kobalto peteliškės — apsisuko ir nuslydo per lekiantį 
smėlį, o kaukės vis žybčiojo ir tviskėjo, kol paskutinis atspin- 
dys, paskutinis melsvas atšvaitas pradingo tarp kalvų. 

— Elma, kodėl jie taip pasielgė? Kodėl ncužmušė manęs? 
Nejaugi jie nieko nežino? Gal jiems protas pasimaišė? Elma, 
tu supranti ką nors?— Jis papurtė ją už peties. — Aš — pusės 
Marso savininkas! 

Ji žiūrėjo į nakties dangų, kažko laukdama. 

— Eime,— pasakė jis.— Reikia viską paruošti. Užkaisti 
dešreles, skrudinti bandeles, virti pipirų padažą, lupti ir pjaus- 
tyti svogūnus, išdėstyti prieskonius, sumaustyti į žiedus serve- 
tėles, ir kad švaru būtų — nė mažiausios dėmelės! Ehe-hei! — 
Jis ėmė trypti kažkokį laukinį šokį, aukštai mėtydamas kul- 
nis.— Aš laimingas, draugai, aš laimingas labai, - uždainavo 
jis detonuodamas.— Šiandien mano laimės diena! 

Jis dirbo lyg apsėstas: įmetė į karštą vandenį dešreles, su- 
raikė duoną, supjaustė svogūnus. 

— Tu girdėjai, ką pasakė tas marsietis.— staigmena, sako! 
Tai gali reikšti tik viena, Elma. Tie šimtas tūkstančių žmonių 
atskrenda prieš laiką, šiąnakt atskrenda! Tai bus antplūdis! 
Dirbsime iki išnaktų kiekvieną dieną, o kai dar turistai pradės 
važiuoti... Tai vis pinigai, Elma, pinigai! 

Jis išėjo į lauką ir pažiūrėjo į dangų. Nieko nepamatė. 

— Gal net šią minutc,— ištarė jis, džiugiai įtraukė vėsaus 
oro, pasirąžė, sudavė sau į krūtinę.- Ė ė ė! - 

Elma nieko neatsakė. Ji tylėdama skuto bulves kepinimui, 
nenuleisdama akių nuo dangaus. . 

— Semai,— tarė ji po pusvalandžio.— Štai ji. Žiūrėk. 

Jis pažiūrėjo ir pamatė. 

mč. " 

Ryški, žalia, lyg dailiai nušlifuotas akmuo, ji patekėjo virš 
kalvų. 
— Senutė Žemė,- meiliai sušnibždėjo jis. — Mieloji senu- 
tė Žemė. Siųsk čia man savo išalkusius ir išbadėjusius. E-č... 
kaip ten tas eilėraštis? Siųsk man savo išalkusiuosius, scnute 
Žeme. Semas Parkhilas viską suruošė, dešrelės karštos, pada- 
žas verda, viskas blizga tviska. Na, Žeme, paskubėk, siųsk ra- 
ketas! ||| || : 

Jis kiek paėjo į šalį pasigėrėti savo kūriniu. Šiai ji, Uešre- 
linė, naujutėlė kaip ką tik padėtas kiaušinis mirusios jūros 
dugne, vienintelis šviesos ir šilumos Židinys per šimtus mylių 
nykios, bevaisės dykumos. Tarsi vicniša širdis, plakanti milži- 

niškame tamsiame kūne. Jis net susigraudino, akys sudrėko iš 
pasididžiavimo. 

— Ne, iš tiesu, prie jos žmogus jauties toks menkas, — 
pasakė jis, įtraukdamas verdančiu dešrelių, šilių bandelių ir 
geltono sviesto kvapą.— Įeikite,— kreipėsi jis į žvaigždes, — 
pirkite. Kas pirmas? 

— Semai,— tarė Elma. 

Žemė juodame danguje staiga pasikcitė. 

Ji suliepsnojo. 

Jos disko dalis staiga subyrėjo į milijonus šukeliu, lyg būtų 
sudužęs didžiulis veidrodis. Kokią minutę Žemė degė klaikia, 
pulsuojančia liepsna, trigubai padidėjusi, o paskui susitraukė. 

— Kas ten buvo? — Semas žiūrėjo į žalią liepsną danguje. 

— Žemė.— atsakė Elma, prispaudusi rankas pric krūtinės. 

— Tai ne Žemė, tai negali būti Žemė! Ne, ne. nc Žemė! 
Negali būti. 

— Tu nori pasakyti: negalėjo būti?— tarė Elma, žiūrėda- 
ma į jį.- Dabar tai jau nebc Žemė, taip, tai nc Žemė — tu 
tą norėjai pasakyti? 

— Ne Žemė, ne ne, tai neįmanoma, — staugė jis. 

Jis stovėjo nejudėdamas, rankos nukaro kaip botagai, lūpa 
atvėpo, akys išsprogo. 

— Semai,- pašaukė ji. Po tiek dienų jos akys pirmą kartą 
nušvito. — Semai! 

Jis žiūrėjo aukštyn, į dangu. 

— Ką gi,- pasakė ji ir tylėdama apsidairė. Paskui ryžtin- 
gai persimetė per petį drėgną rankšluostį.—- Uždck daugiau 
šviesu, įjunk patefoną, plačiai atverk duris! Lauk naujos klien- 
tų partijos" — maždaug po milijono metų. Taip taip, scre, kad 
viskas būtų paruošta. 

Semas nejudėjo. 

— O, kokia nuostabi vieta dešrelinci! — Ji išėmė iš stikli- 
nės dantų krapštuką ir įsikišo tarp priekinių dantų.— Klausyk, 
Scmai, pasakysiu tau kaip paslaptį, - sušnibždėjo, pasilenkda- 
ma prie jo.— Atrodo, sczonas bus nepelningas... 


2005 metai, lapkritis 


STEBĖTOJAI 


Tą vakarą visi išėjo iš savo namų ir žiūrėjo į dangų. Liovėsi 
vakaricniavę, plovę indus, ruošęsi į kiną, išėjo į savo dabar jau 
ne tokias naujutėles verandas ir įsmeigė akis į žaliąją Žemės 
žvaigždę. Jie tai darė instinktyviai, be jokių valios pastangų, 
stengdamiesi suvokti žinią, kurią ką tik atnešė radijas. Štai 
ji — Žemė, kur bręsta karas, ir ten šimtai tūkstančių motinų, 
senelių, tėvų, brolių, tetų, dėdžių, pusbrolių. Jie stovėjo veran- 
dose, stengdamiesi patikėti, kad Žemė cgzistuoja, lygiai kaip 
kadaise jie bandė paiikėti, kad egzistuoja Marsas, - priešingas 
uždavinys. Apskritai Žemė jiems buvo kaip ir mirusi. Jie išsi- 
skyrė su ja prieš trejus ar ketverius metus. Atstumas veikė kaip 
narkotikai, septyniasdešimt milijonų mylių kosminės erdvės at- 
bukino jausmus, užmigdė atmintį, paliko Žemę be gyventojų, 
išdildė praeitį ir leido žmonėms čia darbuotis, apie nieką „ne- 
galvojant. Bet šį vakarą mirusieji atgijo, Žemė vėl tapo gyvė- 
nama, atmintis pabudo, ir jie tarė tūkstančius vardų. Ką veikia 
toks ir toks šįvakar Žemėje? Kaip sekasi jam ar jai? Žmonės 
stovėjo verandose ir dirsčiojo vienas į kitą. 

Devintą valandą Žemė tartum sprogo ir užsiliepsnojo. 

Žmonės verandose ištiesė aukštyn rankas, lyg norėdami už- 
gesinti liepsną. 

Jie laukė. 

Vidurnaktį gaisras užgeso. Žemė liko savo vietoje. Per vė- 
randas lyg rudens vėjelis pralėkė atodūsis. 

— Jau seniai nieko negavome iš Hario. 

— Nieko jam neatsitiks. 

— Reikėtų nusiųsti žinutę mamai. 

— Ji sveika ir gyva. 

— Tu taip manai? 

— Na, jau tu tik nesijaudink. 

— Manai, kad jai nieko neatsitiko? 

— Žinoma, žinoma, eime. gulti. 

Bet niekas nejudėjo. Į naktinę veją išnešė ataušusią vaka- 
ricnę, padengė sudedamus stalus, ir žmonės vangiai knebinėjo 
maistą iki antros valandos nakties; tada iš Žemės atskriejo 

šviesos radiograma. Lyg tolimi jonvabaliai mirkčiojo ryškūs 
Morzės abėcėlės žybsniai, ir jic skaitė: | 

NETIKĖTAI SPROGUS ATOMINIŲ BOMBŲ SANDE- 
LIUI, AUSTRALIJOS ŽEMYNAS IŠLĖKĖ Į ORĄ LOS 
ANDŽELAS IR LONDONAS SUBOMBARDUOTĮ. 
KARAS. GRĮŽKITE NAMO. GRĮŽKITE NAMO. GRĮŽ- 
KITE NAMO. 

Jie pakilo nuo stalų. 

GRĮŽKITE. NAMO. GRĮŽKITE NAMO. GRĮŽKITE 
NAMO. 

— Ar šiais metais gavai kokią žinią iš savo brolio Tedo? 

— Lyg nežinai: laiškas į Žemę kainuoja penkis dolerius, 
taigi daug neprirašysi. 

GRĮZKITE NAMO. 

— Man vis Džeinė rūpi — pameni Džeinę, mano jaunės- 
niąją sesutę? 

GRĮŽKITE NAMO. 

Trečią valandą, kai padvelkė ryto vėsa, lagaminų krautuvės 
savininkas pakėlė galvą. Gatve ėjo būriai žmonių. 

— O aš tyčia neuždariau. Ką imsite, pone? 

Iki aušros visos lentynos ištuštėjo. 


2005 metai, gruodis 


NEBYLŪS MIESTAI 


Prie mirusios Marso jūros krašto stovėjo nebylus baltas mies- 
telis. Jis buvo tuščias. Gatvėse — nė mažiausio judėjimo. Dieną 
ir naktį parduotuvėse degė vienišos šviesos. Krautuvių durys 
atlapos, tarsi žmonės būtų pamiršę užrakinti. Prie įėjimų į tylias ' 
užkandines ant vielinių lotelių šiugždėjo neskaityti, pageltę nuo 
saulės žurnalai, atvežti prieš mėnesį sidabrine raketa iš Žemės. 

Miestelis buvo išmiręs. Patalai tušti ir šalti. Vienintelis gar- 
sas — elektros srovės gaudimas laiduose ir dinamo mašinose, 
kurios vis dar gyveno savo atskirą gyvenimą. Vanduo perpildė 
užmirštas vonias, bėgo į gyvenamuosius kambarius, į verandas, 
į darželius, laistydamas apleistas gėles. Tamsiose žijirovų salė- 
sc kietėjo prilipinta prie kėdžių apačių kramtomoji guma, ku- 
rioje dar buvo matyti dantų žymės. 

Už miesto buvo kosmodromas. Dar trenkė aitriais svilė- 
siais ten, iš kur pakilo paskutinė raketa į Žemę. Įmetęs pini- 
gėlį į teleskopą ir nukreipęs jį į Žemę, galėjai, ko gero, išvysti 
ten siaučianiį didelį karą. Pamatyti, sakysime, kaip sprogsta 
Niujorkas. O gal ir įžiūrėti Londoną. apgaubtą naujos rūšies 
rūko. 

Ir galbūt tada pasidarys aišku, kodėl apleistas šis Marso 
miestelis. Ar greitai vyko evakuacija? Įeikitc į bet kurią par- 
duotuvę, paspauskite kasos klavišus. Tuoj pat iššoks stalčiu- 
kas, pilnas spindinčių, skambių monetų. Taip. vadinasi, ne ko- 
kie reikalai Žemėje... 

Tuščiomis miestelio gatvėmis, tyliai švilpaudamas ir mąsliai 
spardydamas tuščią konservų dėžutę, žingsniavo aukštas, liesas 
žmogus. Jo niūriose, ramiose akyse atsispindėjo vienatvė. Jis 
ėjo, susikišęs kaulėtas rankas į kišenės, kuriose žvangėjo nau- 
jutėlės monetos. Kartais jis numesdavo pinigą ant žemės, tyliai 
nusijuokdavo ir eidavo toliau, barstydamas spindinčias mone-. 
tas. 

Tai — Volteris Gripas. Toli melsvosc Marso kalvose jis 
turėjo aukso kasyklą ir trobelę nuošalioje vietoje. Kartą per 
dvi savaites jis išsiruošdavo į micstą pasiieškoti sau žmonos — 
kokios ramios, protingos moteriškės. Tai truko ne vienerius 

metus, ir jis visada sugrįždavo nusivylęs ir vienišas. O prieš savaitę, 
atvykęs į miestą, pamatė šiai tokį vaizdą! 

Tą dieną jis taip nustebo, kad užbėgo į pirmą pasitaikiusią 
užkandinę ir užsisakė sau trigubą sumuštinį su jauticna. 

— Užsakymas priimtas! - užsimetęs rankšluostį ant rankos, 
riktelėjo jis. 

Jis išdėliojo ant padėklo užkandžius ir dar vakar iškcptą duo- 
ną, nubraukė dulkes nuo stalo, pats sau pasiūlė sėstis ir tol valgė, 
ko! užsigeidė susiieškoti saluratorių ir užsisakyti gazuoto vandens, 
Savininkas, kažkoks Volteris Gripas, pasitaikė nuostabiai manda- 
gus ir akies mirksniu pripylė jam šnypščiančio gėrimo! 

Jis prisikimšo džinsų kišenės pinigų, kokic tik jam pakliuvo po 
ranka. Prisikrovė pilną vežimėlį dešimties dolerių banknotų ir, go- 
dumo apsėstas, leidosi bėgti per miestą. Jau pakraštyje jam staiga 
toptelėjo, kaip gėdingai jis elgiasi. Kam jam pinigai? Jis nuvežė 
dešimties dolerių banknotus atgal, kur buvo radęs, išėmė iš savo 
piniginės vieną dolerį, įmetė jį į užkandinės kasą — už sumušti- 
nius — ir pridėjo ketvertuką arbatpinigiu. 

Vakare jis mėgavosi karšta turkiška pirtimi, sultinga filė su 
gardžiu grybų padažu, importiniu sausu cheresu ir braškėmis vyne. 
Prisimatavo naują mėlyną flanelinę eilutę ir prašmatnią pilką skry- 
bėlę, kuri komiškai maskatavo ant jo smailo pakaušio. Jis įkišo 
monetą į automatinį patefoną, kuris užgrojo „Senus draugus“. Pri- 
kišO centų į dvidešimt automatų visame mieste. Liūdni „Senų drau- 
gų“ garsai pripildė naktį ir ištuštėjusias gatves, O jis ėjo vis tolyn 
ir tolyn, aukštas, liesas, vienišas, minkštai žengdamas savo naujais 
batais, susikišęs į kišenes sustirusias rankas. 

Nuo to laiko praėjo savaitė. Jis miegojo puikiame name Mar- 
so aveniu, rytais keldavosi devintą, maudydavosi ir tingiai slinkdavo 
į miestą pusryčių. Kas rytą jis pridėdavo vis naują šaldytuvą mėsos, 
daržovių, pyragaičių su ciuininiu kremu, kad susidarytų atsargos 
kokiai dešimčiai metų, kol sugrįš iš Žemės raketos. Jeigu jos iš 
viso sugrįš. 

O šį vakarą jis slampinėjo gatve, apžiūrinėdamas vaškinės mo- 
teris puošniose vitrinose — raudonskruosies, gražias. Ir pirmą kar- 
tą pajuto, koks miestas negyvas. Išgėrė bokalą alaus ir pravirko. 

— Po velnių, — tarė jis. — Juk aš visai vienas. 

Jis užėjo į „Elito“ kino teatrą, norėjo parodyti sau filmą, mė- 
gindamas kaip nors užmiršti savo vienatvę. Salėje buvo tuščia ir 
nyku kaip katakomboje, pilki ir juodi vaiduokliai šliaužiojo po 
milžinišką ekraną. Šiurpo krečiamas, jis puolė lauk iš tos šmėklų 
buveinės. : 

Nusprendęs grįžti namo, jis greitai žingsniavo, beveik tekinas 
bėgo tylios gatvelės viduriu ir staiga išgirdo telefono skambutį. 

Įsiklausė. 

„Kažkur skamba telefonas“. 

Nudrožė toliau. 

„Dabar kas nors pakels ragelį“,— pagalvojo. 

Atsisėdo ant šaligatvio krašto ir pradėjo neskubėdamas kratyti 
akmenuką iš bato. 

Ir staiga surikęs pašoko. 

— Kas nors! Viešpatie gailestingas, kas čia man pasidarė! 

Jis dairėsi lyg proto netekęs. Kuriame name? Štai tame! 

Metėsi per pievelę, aukštyn laiptais, į namą, per tamsų holą. 


Stvėrė ragelį. 
— Alio! — šūktelėjo jis. 
— BZZ 
— Alio, alio! 
Per vėlu. 


— Alio! — suriko jis ir trenkė į aparatą. — Idiote prakeiktas! — 
iškeikė pats savc.— Sėdi, baslys, ant šaligatvio! Mulki tu, avigal- 
vi! — Jis suspaudė telefoną. — Na, paskambink dar kartą! Paskam- 
bink! 

Iki šiol jam ir į galvą nebuvo atėję, kad be jo Marse galėjo dar 
kas nors pasilikti. Per visą savaitę jis nematė nė gyvos dvasios. Tad 
nutarė, kad ir visi kiti miestai ištuštėję kaip šis. 

Dabar, virpėdamas iš susijaudinimo, jis nenuleido akių nuo tos 
baisios juodos dėžutės. Visus Marso miestus jungia automatinis 
telefonų tinklas. Tų miestų trisdešimt — iš kurio skambino? 

Jis nežinojo. 

Jis laukė. Užsuko į svetimą virtuvę, atsišildė šaldytų mėlynių ir 
suvalgė jas nusiminęs. . 

— Nieko ten nebuvo, - sumurmėjo jis. — Tikriausiai vėjas kur 
nors nuvertė telefono stulpą ir aparatas pats suskambėjo. 

Beigi jis girdėjo trakštelėjimą, vadinasi, kas nors aname gale 
padėjo ragelį. 

Jis praleido hole visą naktį. 

— Visai ne dėl telefono, — įtikinėjo save. — Tiesiog neturiu, ką 
veikti. 

Jis klausėsi savo laikrodžio tiksėjimo. 

— Ji daugiau nebepaskambins,—- tarė jis.— Ko jai rinkti 
numerį, kuris neatsakė? Tikriausiai dabar ji skambina į kitus 
miestelio namus! O aš sėdžiu čia... Palauk! — Jis nusijuokė. — 
Kodėl aš sakau „ji“? 

Jis sumirksėjo. 

— Lygiai taip pa galėtų būti ir „jis“, ticsa? 

Širdis nurimo. Šalta ir nyku, labai nyku. 

Jam taip norėjosi, kad tai būtu „ji“. 

Jis išėjo iš namo ir sustojo vidury gatvės, nušviestos blau- 
saus ankstyvo ryto Žaros. 

Įsiklausė. Nė garso. Nė vieno paukščio. Nė vieno automo- 
bilio. Tik širdies plakimas. Tvinksnis — pauzė — tvinksnis. 
Veido raumenis skaudėjo nuo įtempimo. O vėjas švelni, taip 
švelniai, plaikstė jo švarko skvernus. 

— Tss,- sušnibždėjo jis.—- Klausyk! 

Jis lėtai sukosi ratu, apžvelgdamas nebylius namus vieną 
po kito, 

Ji vis rinks kitus ir kitus numerius, galvojo jis. Tai turi 
būti moteris. Kodėl? Tik moteris ims skambinti visais nume- 
riais. Vyras to nedarytų. Vyras savarankiškesnis. Argi aš kam 
nors skambinau? Ne! Net ir į galvą neatėjo. Tai turi būti 
moteris. Būrinai, dievaži! 

Klausyk. 

Toli, kažkur po žvaigždėmis, suskambėjo telefonas. 

Jis ėmė bėgti. Stabtelėjo pasiklausyti. Tylus skambesys. Dar 
keletas žingsnių. Garsiau. Jis nukūrė tolyn gatvele. Dar gar- 
siau! Prabėgo šešis namus, dar šešis! Visai garsiai! Šitas? Du- 
rys buvo užrakintos. 

Viduj skambėjo telefonas. 

— Prakeikimas! - Jis patraukė durų rankeną. 

Telefonas vis Čirškė ir čirškė. 

Jis čiupo stovinčią verandoje kėdę, sviedė į svetainės langą 
ir pats įšoko paskui. 

Nesuspėjus paliesti ragelio, telefonas nutilo. Tada jis ėmė 
klaidžioti po namą, daužė veidrodžius, draskė portijeras, kojos 
spyriu parvertė viryklę. 

Pagaliau, netekęs jėgų, pakėlė nuo grindų ploną telefonų 
knygą, kurioje buvo visi Marso abonentai. Penkiasdešimt tūks 
tančių pavardžių. 

Pradėjo nuo pirmos pavardės. 

Amelija Amz. Naujoji Čikaga, už šimto mylių anapus mi- 
rusios jūros. Jis surinko jos numerį. 

Tyla. 

Antrasis abonentas gyveno Naujajame Niujorke, už penkiu 
tūkstančių mylių anapus melsvųjų kalnų. 

Tyla. * 

Trečias, ketvirtas, penktas, šeštas, septintas, aštuntas; vir- 
pantys pirštai vos išlaikė telefono ragelį. 

Moteriškas balsas atsakė: 

— Alio! 


— 

— Alio, Viešpatie, alio! — suriko Volteris. 

— Tai įrašas,- deklamavo moteriškas balsas.— Panelės 
Helcnos Arazumian nėra namie. Prašom pasakyti, ko jums 
reikia, bus įrašyta į juostelę, kad ji galėtu jums paskambinti, 
kai sugrįš. Alio? Tai įrašas. Panelės Arazumian nėra namie. 
Prašom pasakyti, ko jums rcikia... 

Jis padėjo ragelį. 

Jo lūpos trūkčiojo. 

Pagalvojęs jis vėl surinko tą numerį. 

— Kai panelė Helena Arazumian grįš r2mo, — pasakė jis, — 
perduokite jai, kad eitų po velnių. 


Jis paskambino į centrinį Marso komutatorių, į Naujojo Bos- 
tono, Arkadijos ir Ruzvelt Sičio telefonų stotis, samprotauda- 
mas, kad ten greičiausiai būtų galima užtikti žmonių, <mėgin- 
ančių kur nors prisiskambinti, paskui iššaukė visų miestų rotušės 
ir kitas oficialias įstaigas. Paskambino į geriausius viešbučius. 
Kokia moteris atsispirs pagundai pagyventi prabangoje! 

Staiga jis garsiai pliaukštelėjo delnais ir nusijuokė. Na Ži- 
noma! Pažiūrėjo į abonentų knygą ir per tarpmiestinę surinko 
didžiausio Naujojo Teksas Sičio kosmetikos salono numerį. 
Kurgi daugiau ieškoti moters, jeigu ne žėrinčiame, aksomu 
išmuštame kosmetikos salone, kur ji gali lakstyti nuo veidro- 
džio prie veidrodžio, tepti veidą visokiais tepalais, sėdėti po 
elektriniu džiovintuvu!? 

Ilgas signalas. Kažkas aname laido gale pakėlė ragelį. 

Moteriškas balsas pasakė: - 

— Alio? . 

— Jeigu tai įrašas, — pareiškė Volteris. Gripas, — aš atva- 
žiuosiu ir išsprogdinsiu viską po velnių! ' 

— Tai ne įrašas, - atsakė moteriškas balsas.— Alio! Alio, 
argi Čia yra gyvas žmogus? Kur jūs? 

Ji džiugiai spygtelėjo. 

Volteris vos nenugriuvo nuo kėdės. 

— Alio!.. — Jis pašoko, jo akys degė. —- Dieve mano, x0kia 
laimė, kas gi jūs tokia? 

— Ženevjeva Selzor! — Ji verkė į ragelį. — O Viešpatie, aš taip 
džiaugiuosi, girdėdama jūsų balsą, kad ir kas jūs būtumėte! 

— Aš — Volteris Gripas! 

— Volteri, sveikas, Volteri! 

— Sveika, Žencyjuva! 

— Volteris. Koks nuostabus vardas. Volteris, Volteris. 
Dėkui. 

— Bet kurgi jūs, Volteri? 

Koks miclas, švelnus, malonus balsas... Jis tvirčiau prispaudė 
ragelį prie ausies, kad galėtų girdėti ją šnibždant meilius žodžius. 
Jam pakirto kojas. Skruostai degė. 

— Aš Marlino miestelyje, - pasakė jis.— Aš... 

Bzzz. 

— Alio? — sugjumo jis. 

Bzzz. 

Jis pastukseno į ragelį. Nieko. | 

Kažkur vėjas nuvertė stulpą. Ženevjeva Selzor pradingo taip 
pat'staigiai, kaip ir atsirado. 

Jis surinko numcrį, bet aparatas tylėjo. 

— Nieko, dabar aš žinau, kur ji. 

Jis išbėgo į lauką. Tekančios saulės spinduliuose išvairavo spor- 
tinį automobilį iš svetimo garažo, prisikrovė užpakalinę sėdynę 
paimtų iš namo produktų ir aštuoniasdešimt mylių per valandą 
greičiu nudūmė plentu į Naująjį Teksas Sitį. Tūkstantis mylių, pa- 
galvojo jis. Pakcntėk, Ženovjova Selzor, tau nereiks ilgai laukti! 

Išvažiuodamas iš miestelio, jis garsiai tūtavo prieš kiekvieną 
posūkį 

Saulei leidžiantis, po visos dienos beprotiško važiavimo, jis pa- 
suko į pakelę, nusitraukė ankštus batus, išsitiesė ant sėdynės ir 
užsismaukė savo pilką skrybėlę ant nuvargusių akių. Jo kvėpavi- 
mas pasidarė lėtas, ritmingas. Prieblandoje virš jo pūtė vėjas, švel- 
niai degė žvaigždės. Aplink stūksojo seni seni Marso kalnai. Žvaigž- 
džių šviesa mirgėjo marsiečiu miestelio bokštuose ir stoguose, ku- 
rie iš Čia atrodė kaip šachmatų figūrėlės ant melsvų šlaitų. 

Jis snūduriavo, sklandydamas kažkur tarp sapno ir tikrovės. Jis 
šnibždėjo: Ženevjeva. Paskui tyliai uždainavo. O Ženevjeva, brangi 
jeva, lai bėga metai į laiko marias. Bet Zenevjeva, brangi 
nevjeva.. Sieloje buvo taip gera, šilta. Jam ausyse skambėjo švel- 
nus, mielas, melodingas jos balsas: Alio, 0, alio, Volteri' Tai ne 

įrašas. Kur jūs, Volrerį, kur? 

Jis atsiduso ir ištiesė ranką paliesti ją mėnesienoje. Vėjas drai- 
kė ilgus juodus plaukus, nuostabius plaukus. Jos lūpos — kaip 
raudoni mėtiniai saldainiai, skruostai — lyg ką tik nupjautos raso- 
tos rožės, kūnas — tarsi lengva šviesi migla, 0 žemas, švelnus, 
mielas balsas jam niūniuoja senos liūdnos dainos žodžius: O Že- 
nevjeva, brangi Ženevjeva, lai bėga metai į laiko marias... 

Jis užmigo. 


Jis pasiekė Naująjį Teksas Sitį vidury nakties. Staigiai sustabdė 
mašiną prie kosmetikos salono „Deliuks“ ir riktelėjo. 

Šiai ji išbėgs, spinduliuodama Jinksmybe, kvepalų debesies ap- 
gaubta. 

Nieko panašaus neatsitiko. | 

— Micga.— Jis nuėjo prie durų.— Aš jau čia!-- šūktelėjo 
ji.— Alio, Ženejjoa! 

Nebylus miestas snaudė, nušviestas dvigubos mėnulių šviesos. 
Kažkur vėjas draskė brezentinį stogą. 

Jis pastūmė stiklines duris ir įėjo. 

— Ei!-- nusijuokė suglumęs. — Nesislėpk! Aš žinau, kad tu 
Čia! 
Jis apicškojo visas kabinas. 

Rado ant grindų mažą nosinaitę. Ji taip nuostabiai kvepėjo, 
kad jis susverdėjo. 

— Ženojeva,- ištarė jis. 

Jis pravažiavo tuščiomis gatvėmis, bet nieko nepamatė. 

— Jei tu sumanei pajuokauti... 

Jis sumažino greitį. 

— Pala, juk mus pertraukė, Galbūt ji nuvažiavo į Marlino 
miestelį, kol aš važiavau čia?! Tikriausiai pasuko senuoju Jūros 
keliu, ir mes prasilenkėme dieną. Iš kur ji galėjo Žinoti, kad'aš čia 
atvažiuosiu? Aš gi jai nesakiau. Kai telefonas nutilo, ji taip persi- 
gando, kad tuoj pat puolė į Marliną ieškoti manęs! O aš tupiu čia, 
Dieve mano, koks aš idiotas! 

Jis paspaudė klaksoną ir kaip kulka išlėkė iš miesto. 

Važiavo visą naktį. Ir galvojo: „O jeigu aš nerasiu jos Marlino 
miestelyje?“ 

Šalin tokias mintis! Ji muri būu ten. Jis pribėgs prie jos ir ap- 
kabins ją, gal nct ir pabučiuos — vieną kartą — į lūpas. 

Ženevjeva, brangi Ženevjeva, — švilpavo jis, spausdamas akoelc- 
ratorių iki šimto myliu per valandą. : 


Marlino miestelyje viešpatavo ryto tyla. Krautuvėse dar degė gel- 
tonos šviesos; automatinis patefonas, grojęs be pertraukos šimtą 
valandų, pagaliau spragtelėjo ir nutilo; įsivyravo visiška tyla. Saulė 
ėmė šildyti gatves ir šaltą tuščią dangų. 

Volteris įsuko į centrinę gatvę, neišjungdamas švicsų, garsiai 
tūtuodamas — po šešis kartus prieš kiekvieną posūkį. Įdėmiai se- 
kė akimis krautuvių iškabas. Veidas buvo baltas ir išvargęs, rankos 
slidinėjo ant šlapio nuo prakaito vairo. 

— Ženevjeva!- sušuko jis tuščioje gatvėje. 

Atsidarė kosmetikos salono durys. 

— Ženevjova!-— Jis sustabdė mašiną ir nubėgo skersai gatvę. 

Ženevjeva Selzor stovėjo salono tarpdury. Rankose laikė 


161 


atidarytą šokoladinių saldainių dėžutę. Jos pirštai buvo putnūs, balti. 
Veidas — jį Volteris pamatė išėjęs į šviesą, — buvo apvalus ir 
riebus, akys — du didžiuliai kiaušiniai, įsmeigti į betormį baltos 
tešlos gniutulą. Kojos — storos kaip kaladės, eisena nerangi. Plau- 
kai. — neaiškios rudos spalvos, kruopščiai susukti į kuodą kaip 
paukščio lizdas. Lūpų ji visai neturėjo, jas atstojo nupiešta per 
trafaretą didelė raudona burna, kuri čia džiaugsmingai prasižioda- 
vo, čia vėl baugščiai susičiaupdavo. Antakiai išpešioti, lyg du ploni 
siūleliai. 
Volteris sustojo. Šypsena nuo jo veido dingo. Jis stovėjo ir 
žiūrėjo. || 

Ji išmetė iš rankų saldainių dėžutę. 

— Jūs Ženovjeva Selzor? — Jam spengė ausyse. 

— Tu Volteris Grifas? — paklausė ji. 

— Gripas. 

— Gripas, -— pasitaisė ji. 

— Labas,- iškošė jis pro dantis. 

— Labas.— Ji paspaudė jam ranką. Jos pirštai buvo lipnūs 
nuo šokolado. 

— Na.— tarė Volteris Gripas. 

— Ką?— paklausė Ženovjoa Selzor. 

— Aš tik pasakiau „na“,— atsakė Volteris. 

— Aa 
Devinta valanda vakaro. Dieną jie iškylavo už miesto, o vaka- 
rienei jis pakepė filė minjon, bet Ženevjevai ji pasirodė neiškepusi, 
tada Volteris ją dar kick pakepino, bet dabar vėl ar perkepė, ar 
prisvilino, ar dar kažką ne taip padarė. Jis nusijuokė ir tarė: 

— Einam į kiną! | 

Ji pasakė „gerai“ ir savo lipniais šokoladuotais pirštais įsikibo 
už parankės. Bet ji tenorėjo žiūrėti penkiasdešimties metų senumo 
filmą su Klarku Geiblu. 

— Oi, mirsiu iš juoko, — kikeno ji.— Oi, mirsiu! 

Filmas pasibaigė. 

— Palcisk dar kartą, — paliepė ji. 

— Dar kartą?— paklausė jis. 

— Dar kartą, — atsakė ji. 

Kai jis sugrįžo, ji prisiglaudė prie jo ir meiliai apkabino savo 
letenomis. 

„— Tu ne visai toks, kokio tikėjausi, bet vis dėlto nieko sau,- | 

prisipažino ji. 

— Ačiū,— jam sugniaužė gerklę. 

— Ak, tas Geiblas,— tarė ji ir įgnybo jam į koją. 

— Uch,- pasakė jis. 

Po kino jie ėjo tyliomis gatvėmis per krautuves. Ji išdaužė 
vitriną ir užsivilko pačią margiausią suknelę, kokią tk galėjo rasti. 
Paskui užsipylė ant galvos flakoną kvepalų ir pasidarė panaši į 
šlapią mopsą. 

— Kiek tau metų?— pasiteiravo jis. , 

— Spėk.— Ji vedėsi jį gatve; jai nuo galvos ant asfalto varvėjo 
kvepalai. 

— Trisdešimt, — pasakė jis. 

— Dar ko,— šaltai atsakė ji, - man tik dvidešimt septyncri, jei 
nori žinoti! Oi, štai dar viena cukrainė! Garbės žodis, nuo to laiko, 
kai prasidėjo šita suirutė, aš gyvenu kaip milijonierė. Niekada ne- 
mėgau savo giminaičių — jau tokie stuobriai... Išskrido į Žemę 
prieš du mėnesius. Aš irgi turėjau išskristi paskutine raketa, bet 
pasilikau. Žinai, kodėl? 

— Kodėl? 

“ — Todėl, kad visi mane erzino. O dabar, čia pasilikus, galiu 
pilti ant savęs kvepalus, kiek širdis geidžia, gerti alų, kiek Ienda, 
čiulpti saldainius, ir niekas nezirzia: „Per daug kalorijų!“ Šiai ko- 
dėl aš čia! 

— Tu čia — Volteris ųžsimerkė. 

— Jau vėlų, — tarė ji, žiūrėdama į jo pusę. 

— Taigi 

— Aš pavargau, — pasakė ji. 

— Keista. Manęs visai ncima miegas. 

— O,— pasakė ji. . 

— Ko gero, neisiu gulti visą naktį, — tarė jis. Žinai, Maiko 
bare yra gera plokštelė, Eime, aš tau ją paleisiu. 2 

— Nuvargau. — Ji blykstelėjo į jį gudriomis, blizgančiomis aki- 
mis. 

— O aš — nė kiek, — atsakė jis.— Tiesiog stebiuosi. 

— Eime į kosmetikos saloną,— pasakė ji. — Aš tau kai ką 
parodysiu. 

Ji įtempė jį pro stiklines duris ir privedė prie didelės baltos 
skrynios. . 

— Važiuodama iš Teksas Sičio,— paaiškino ji,— pasičmiau 
kartu.— Ji atrišo rožinį kaspinėlį. - Pamaniau: va aš vienintelė 
dama Marse, o jis vienintelis vyras, taigi... 

Ji atvožė dangtį ir nuėmė kelis rožinius traškančio rūkomojo 
popieriaus sluoksnius. Paglostė kažką skrynioje. 

— Šiai. 

Volteris Gripas išpūtė akis. , 

— Kas čia?— Jį pradėjo krėsti drebulys. 

— Lyg nežinotum, kvailuti. Žiūrėk, vieni nėriniai — viskas 
taip balta, taip elegantiška... 

— Kaip Dievą myliu, nežinau, kas čia. 

— Vestuvinė suknelė, Žiopliuk! 

— Vestuvinė? — Jam užkando žadą. 

Jis užmerkė akis. Jos balsas skambėjo vis taip pat minkštai, 
ramiai ir maloniai, kaip ir tada per telefoną. Bet kai atmerkė akis 
ir pažiūrėjo į ją.. 


— Tikrai? 

— Žencvjeva.— Jis sušnairavo į duris. 

— Ka? 

— Ženevjeva, man reikia tau kai ką pasakyti. 
— Taip? 


Ji priplaukė prie jo, nuo apvalaus balto veido padvelkė saldžiai 
šleikštus kvapas. 

— Noriu tau pasakyti... — tęsė jis. 

— Na? 

— Sudie! 

Ir, nespėjus jai nė riktelėti, jis išlėkė pro duris ir įšoko į auto- 
mobilį. 

Ji išbėgo ir sustingo ant šaligatvio krašto, žiūrėdama, kaip jis 
suka mašiną. 

— Volteri Grifai, sugrįžk! — suvaitojo ji, išliesusi rankas. 

— Gripai,— palaisė jis. 

— Gripai!—- šūktelėjo ji. 

Automobilis nudūmė nebylia gatve, nepaisydamas jos trepsėji- 
mo ir klyksmo. Dūmų srovė pūstelėjo baltą suknelę, kurią ji glam- 
žė putniose rankose, danguje degė ryškios žvaigždės, mašina išnyko 
tyruose ir paskendo tamsoje. 


Jis be perstojo važiavo dieną ir nakų ištisas tris paras. Kartą jam 
pasivaideno, kad užpakalyje važiuoja mašina, jį nukrėtė šiurpas, 
išpylė prakaitas, ir jis įsuko į kitą plentą, kertantį negyvenamus Marso 
plotus, bėgantį pro tuščius miestelius. Jis važiavo ir važiavo — visą 
savaitę, ir dar vieną dieną, kol atsidūrė už dešimt tūkstančių mylių 
nuo Marlino. Tada užvažiavo į Hotvil Springso gyvenvietę. Ten buvo 
keletas krautuvėlių, kur vakarais jis galėdavo uždegti šviesą vitrinose, 
ir restoranų, kur galėjo pasėdėti, užsisakinėdamas valgius. Nuo t0 
laiko jis ten ir gyvena, turi dvi šaldymo kameras, prikrautas maisto 
produktų mažiausiai šimtui metų, cigarų dešimčiai tūkstančių dienų 
ir gerą lovą su minkštu matracu. 

Eina metai po metų, ir jeigu retkarčiais suskamba jo telefo- 
nas — jis neatsako. 


2026 metai, balandis 


ILGIEJI METAI 


Kai iš dangaus atlėkdavo vėjas, jis ir nedidelė jo šeima sėdėdavo 
akmeninėje trobelėje ir šildydavosi rankas virš liepsnojančių 
pliauskų. Vėjas suaudrindavo kanalų vandenis ir vos nenupūs- 
davo žvaigždžių nuo dangaus, o ponas Hatavėjus sėdėdavo, 
gėrėdamasis jaukumu, ir kažką kalbėdavo žmonai, 0 žmona 
atsakinėdavo jam; jis pasakodavo apie senus laikus Žemėje 
dviem dukterim ir sūnui, kurie kada nc kada irgi įterpdavo žodį. 

Ejo dvidešimtieji metai po Didžiojo Karo. Marsas buvo 
milžiniškas kapinynas. O Žemė? Kas ten atsitiko? Ilgais Mar- 
so vakarais Hatavėjus ir jo šeima dažnai galvodavo apie tai. 

Tą naktį baisi smėlio audra praūžė virš prigludusių prie 
žemės marsicčiu kapinių, stūgaudama senovinių miestų gatvė- 
mis ir draskydama dar visai naujas apleisto amerikietiško mics- 
telio plastmasines sienas, palengva grimztančias į smėlį. 

Bet šiai audra nurimo, išsigiedrijo, ir Hatavėjus išėjo į lau- 
ką pažiūrėti į Žemę — žalią švieselę vėju nugairintoje padan- 
gėje. Jis pakėlė ranką aukštyn, lyg norėdamas geriau įsukti 
blausiai degančią lemputę tamsaus kambario palubėj. Pažvelgė 
tolyn per mirusios jūros plotus. „Visoje planetoje nė gyvos 
dvasios, — pagalvojo jis.— Tik aš vienas. Ir jie“. Jis žvilgterėjo 
atgal į akmeninės trobelės duris. 

Kas dabar dedasi Žemėje? Pro savo trisdešimties colių te- 
leskopą iki šiol jokių pakitimu nepastebėjo. „Ką gi,— pagal- 
vojo jis, - jei pasisaugosiu, dar kokius dvidešimt metų pragy- 
vensiu“. Gal kas pasirodys. Ar iš mirusių jūru, ar iš kosmoso 
raketoje, pakibusioje ant raudonos licpsnos siūlelio. 

— Eisiu pasivaikščioti, — šūktelėjo jis į trobelę. 

— Gerai,— atsiliepė Žmona. | 

Jis neskubėdamas nuėjo žemyn pro griuvėsių krūvas. 

— „Pagaminta Niujorke“, perskaitė jis ant metalo gaba- 
lo.— Senieji marsiečių miestai pergyvens visus šiuos daiktus iš 
Žemės... 

Ir pažvelgė ten, kur tarp melsvų kalnų jau penkiasdešimt 
amžių stovėjo marsiečių miestelis. 

Jis atėjo į nuošalias marsiečių kapines — kelias mažų še- 
šiakampių antkapių eiles ant kauburio, atviro dykumos vėjams. 

Nulenkęs galvą, jis Žiūrėjo į keturis kapus, keturis grubiai 
sukaltus kryžius su vardu ant kiekvieno. Jo akyse nebuvo aša- 
rų. Jos jau seniai išdžiūvo. 

— Ar atlcisitc man už tai, ką padariau? — klausė jis kry- 
žių.— Aš buvau labai labai vienišas. Juk suprantatc? 

Jis sugrįžo prie akmeninės trobelės ir, prieš įcidamas, pri- 
sidengęs delnu akis, įdėmiai apžvelgė dangu. 

— Vis lauki ir lauki, vis žiūri —- sumurmėjo jis,— ir gal 
vicną naktį... 

Danguje degė raudonas žiburėlis. 

Hatavėjus kiek paėjo į šalį, kad netrukdytų pro duris krėn- 
tanti šviesa. 

— Ir vėl žiūri, - sušnibždėjo jis. 

Raudonas žiburėlis degė toje pačioje vietoje. 

— Vakar vakarc jo nebuvo, - sušnibždėjo jis. 

Griuvinėdamas jis paknopstomis nubėgo už trobelės, pasu- 
ko teleskopą, nukreipė jį į Jangu ir lyg apkvaitęs ilgai pro jį 
žiūrėjo. 

Po kiek laiko Hatavėjus pasirodė žemame trobelės tarpdu- 
ry. Žmona, abi dukterys ir sūnus atsisuko. Pagaliau jis atgavo 
žadą. 

— Pasakysiu gerą naujieną, — tarė jis.— Aš žiūrėjau į dan- 
gu. Atskrenda raketa, ji parveš mus visus namo. Anksti rytą 
bus čia. 

Jis užsikniaubė ant stalo, suėmė galvą delnais ir tyliai pra- 
virko. 

Trečią valandą ryto jis sudegino visa, kas buvo likę iš Nau- 
jojo Niujorko. "o 

Pasiėmęs deglą, nuėjo į tą plastmasinį miestą ir pradėjo 
kaišioti pric sienų liepsną. Miestas pražydo didžiuliais šviesos 
ir karščio sūkuriais. Jis virto kvadratinės mylios dydžio lau- 
žu — tokį pastebėsi ir iš kosmoso. Šis švyturys atves raketą 
pas poną Hatavėjų ir jo šeimą. 

Jis sugrįžo į namelį; širdis plakė tankiai ir skausmingai. 

— Matote?- Iškeltoje rankoje jis laikė apdulkėjusį bute- 
Iį. - Išsaugojau tą vyną specialiai šiam: vakarui. Aš Žinojau, 
ns ateis laikas ir kas nors suras mus! Išgerkime ir -pasidžiau- 

ime! 

Jis pripylė penkias taures. 

— Taip, nemažai laiko praėjo...— vėl tarė, įdėmiai žvelg- 
damas į savo taurę. — Atsimenatc tą dicną, kai prasidėjo ka- 
ras? Prieš dvidešimt metų ir septynis mėnesius. Visas raketas 
atšaukė iš Marso namo. O tu, aš ir vaikai — buvome kalnuo- 

se, vykdėme archcologinius kasinėjimus, tyrinėjome senąją 
marsiečių chirurgiją. Pameni, kaip mes vos ncužplakėme 
arkliu — taip skubėjome... Ir vis tiek pavėlavome visą sa- 
vaitę. Miestas jau buvo tuščias. Ameriką sunaikino, ir visos 
lig vienos raketos išskrido, nelaukdamos atsilikėliu, ar pa- 
meni, pameni? O paskui pasirodė, kad likome tik mes vie- 
ni, pameni? Dicvc mano, kick praėjo metų! Be jūsų aš 
nebūčiau išlaikęs. Be jūsų būčiau nusižudęs. Bet su jumis 
buvo nc taip sunku laukti. Taigi išgerkime už mus.- Jis 
pakėlė taurę. — Ir už mūsų ilgą laukimą. 

Jis išgėrė. 

Žmona, abi dukterys ir sūnus pakėlė prie lūpų savo tau- 
res. Ir visiems keturiems vynas nutekėjo per smakrus. 


Auštant vėjas išnešiojo po jūros dugną didelcs minkštas 
juodas plėnis — visa, kas liko iš miesto. Gaisras liovėsi, bet 
tikslas buvo pasiektas: raudona dėmelė danguje ėmė augti. 

Iš akmeninės trobelės sklido gardus paskrudintų meduo- 
lių kvapas. Kai Hatavėjus įėjo, žmona dėjo ant stalo karš-' 
tas šviežio pyrago keptuves. Dukterys standžiomis šluoto- 
mis tyliai šlavė plikas akmenines grindis, o sūnus šveitė 
stalo sidabrą. 

— Mes paruošime jiems karališkus pusryčius, - links- 
mai nusijuokė Hatavėjus.— Apsivilkitc geriausiais drabu- 
žiais! 

Jis nuskubėjo per savo sklypą pric didelės metalinės pa- 
šiūrės. Čia buvo šaldymo kamera ir elektros stotelė, kurias 
jis per tuos metus pataisė ir sureguliavo savo mikliais, plo- 
nais, nervingais pirštais, kaip kadaise, laisvalaikiu, taisyda- 
vo laikrodžius, telefonus ir magnetofonus. Pašiūrė buvo už- 
griozdinta jo sukurtais daiktais, kažkokiais nesuprantamais 
mechanizmais, kurių paskirties jis ir pats dabar nebegalėjo 
atsiminti. 

Jis išėmė iš šaldytuvo apšerkšnijusias dėžutės pupu ir 
dvidešimties metų senumo braškes. „Lozoriau, kelk“,- pa- 
galvojo jis ir ištraukė šaltą viščiuką. 

Kai raketa nusileido, oras buvo pilnas visokiausių kuli- 
narinių kvapų. 

Tarsi berniūkštis, Hatavėjus pasileido žemyn šlaitu. Stai- 
ga aštrus skausmas nudicgė krūtinę, ir jis sustojo. Pasėdėjo 
ant akmens, atgavo kvapą ir vėl nubėgo toliau. 

Pajutęs karšto oro dvelkimą nuo įkaitusios raketos, jis 
sustojo. Atsidarė liukas. Iš jo iškišo galvą žmogus. 

Hatavėjus ilgai žiūrėjo. prisidengęs delnu akis, ir paga- 
liau tarė: 

— Kapitonas Vailderis! 

— Kas čia? —- paklausė kapitonas Vailderis. Jis nušoko 
žemyn ir apstulbęs žiūrėjo į senuką. Paskui ištiesė ranką. — 
Viešpatie, juk tai Hatavėjus! 

— Visai teisingai, lai aš. 

— Hatavėjus iš mano pirmosios įgulos, iš Ketvirtosios 
ekspedicijos! 

Jie įdėmiai apžiūrėjo vienas kitą. 

— Seniai besimatėme, kapitone. ; 

— Baisiai seniai. Aš taip džiaugiuosi. jus sutikęs. 

— Aš pasenau,- paprastai pasakė Hatavėjus. 

— Aš ir pats nebe jaunas. Dvidešimt metų trankiausi: 
Jupiteris, Saturnas, Neptūnas. 

— Kaipgi, girdėjau, jus paaukštino, taip sakant, kad ne- 
kliudytumėte Marso kolonizacijai. - Senukas apsidairė.— 
Jūs tick keliavote, kad tikriausiai nė nežinote, kas atsiti- 
ko... 

— Beveik numanau,- atsakė Vailderis.— Mes du kar- 
tus apskridome Marsą. Be jūsų, radome dar vieną vieninte- 
Iį žmogų, kažkokį Volterį Gripą, už dešimties tūkstančių 
mylių nuo čia. Norėjome paimti jį kartu, bet jis atsisakė. 
Kai mes kilome, jis sėdėjo supamojoje kėdėje vidury plen- 
to, rūkė pypkę ir mojavo mums įkandin. Marsas visiškai 
išmirė, nė marsiečių nebesimato. O kaip Žemė? 

— Aš žinau ne daugiau už jus. Kartais pavyksta pagauti 
Žemės radiją, vos vos girdisi. Bet vis kokia svetima kalba. 
O aš, deja, moku tik lotyniškai. Atskirus žodžius galima 
suprasti. Sprendžiant iš visko, didesnėje Žemės dalyje visi 
išmušti, o karas vis dar tęsiasi. Jūs ten skrendate, sere? 

— Taip. Patys suprantate, norisi savo akimis pamatyti. 
Juk mes negalėjome palaikyti radijo ryšio, per daug dideli 
atstumai. Kad ir kas ten būtų, skrcndame į Žemę. 

— Ar paimsite mus kartu? 

Kapitonas suglumo. 

— Ak taip, žinoma, jūs su žmona, atsimenu, atsimenu. 
Mes matėmės, rodos, pricš dvidešimt penkerius metus, tic- 
sa? Kai buvo pastatytas Pirmasis Miestas, jūs metėte tarny- 
bą ir aisivežėte ją iš Žemės. Jūs ir vaikų turėjote... 

— Sūnų ir dvi dukteris... į 

— Taip taip, atsimenu. Jie čia? 

— Mūsų trobelėje, va ten ant kalniuko. Jums visiems 
mes paruošėme puikius pusryčius. Atcisite? 

— Tai didelė garbė, pone Hatavėjau.- Kapitonas Vailderis 
atsisuko į raketą. — Ei, lipkite laukan! 


Jie kopė aukštyn — Hatavėjus ir kapitonas Vailderis, o už jų dar 
dvidešimt įgulos nariu, giliai įkvėpdami vėsų praretintą ryto orą. 
Pasirodė saulė, išaušo graži diena. 

— Prisimenate Spenderį, kapitone? 

— Nickada nebuvau užmiršęs... 

— Kartą per metus pasitaiko praeiti pro jo kapą. O vis dėlto 
galų gale išėjo taip, kaip jis norėjo. Jis buvo nusistatęs prieš Marso 
apgyvendinimą. Dabar tikriausiai laimingas, kad visi iš čia išsikraustė. 

— O tas... kaip jį? Parkhilas, Semas Parkhilas, kas jam atsiti- 
ko? 

— Atidarė dešrelinę. 

— Iš jo buvo galima to laukti. 

— O po savaitės — karas, ir jis sugrįžo į Žemę.— Staiga 
Hatavėjus griebėsi už širdies ir atsisėdo ant uolos Iuito.— Dova- 
nokite. Taip susijaudinau. Tiek metų praėjo — ir staiga vėl regiu 
jus. Reikia truputį pailsėti, 

Jis jautė, kaip daužosi širdis. Patikrino pulsą. Blogai... 

— Mes turime gydytoją — pasakė Vailderis.— Neįsižeiskite, 
Hatavėjau, aš žinau — jūs pats gydytojas, bet vis dėlto gal pasitar- 
kime su mūsiškiu... 

Pašaukė gydytoją. | 

— Tuoj praeis,— tvirtino Hatavėjus.— Tai vis tas laukimas, 
jaudinimasis. 

Jis duso. Lūpos pamėlynavo. . 

- Supranaie, — tarė jis, kai gydytojas pridėjo prie krūtinės 
stetoskopą,— juk aš visus tuos metus gyvenau, laukdamas šios 
dienos. O dabar, kai jūs čia atskridote ir pasiimsite mane kartu į 
Žemę, man nieko daugiau nebercikia, galiu gulti ir niekuo nebe- 
sirūpinti. . 

— Prašom.- Gydytojas padavė jam geltoną tabletę. — Jums 
reikėtų dar kiek pailsėti. 

— Niekai. Dar valandėlę pasėdėsiu, ir viskas. Kaip aš džiau- 
giuosi jus visus matydamas. Girdėdamas naujus balsus. 

— Ar tabletė padeda? 

— Puikiausiai. Eime! 

Jie įkopė į kalnelį. 


— Alisa, žiūrėk, kas atėjo! 
Hatavėjus susiraukč ir įkišo galvą pro duris. 

— Alisa, girdi? 

Pasirodė žmona. Paskui išėjo abi dukterys, aukštos, liek- 
nos, 0 už jų dar aukštesnis sūnus. 

— Alisa, prisimeni kapitoną Vaildcrį? 

Ji sutriko, žvilgterėjo į Hatavėjų, tarsi laukdama nurody- 
mu, paskui nusišypsojo. 

— Na, žinoma, kapitonas Vailderis! 

— Ponia Hatavėj, pamenu, mes kartu pietavome, prieš man 
išskrendant į Jupiterį. 

Ji karštai paspaudė jam ranką. 

— Mano dukterys: Margarita ir Siuzana. Mano sūnus Džo- 
nas.. Vaikai, jūs gi atsimenate kapitoną? 

Rankų paspaudimai, juokas, triukšmas, kalbos. 

Kapitonas Vailderis patraukė nosimi. 

— Nejaugi tai imbieriniai meduoliai? 

— Norite? 

Visi subruzdo. Akies mirksniu buvo pastatyti sudedami sta- 
lai, ištraukti iš orkaičių karšti valgiai, išdėliotos Ičkštės, stalo 
sidabras, plonos damaskinės servetėlės. Kapitonas Vailderis il- 
gai žiūrėjo į ponią Hatavėj, paskui nukreipė žvilgsnį į jos sūnų 
ir tyliai judančias aukštas dukteris. Stengėsi įsižiūrėti į šmė- 
žuojančius pro šalį veidus, sekė kiekvieną jų jaunų rankų ju- 
;desį, jų lygių, be mažiausios raukšlelės veidų išraišką. Jis atsi- 
sėdo ant kėdės, kurią atnešė ponios Hatavėj sūnus. 

— Kiek jums metu, Džonai? 

— Dvidešimt treji, — atsakė tas. 

Vailderis sumišęs sukinėjo rankoje šakutę. Jo veidas staiga 
išbalo. Šalia sėdintis kosmonautas šnibžtelėjo: 

— Kapitone Vailderi, čia kažkas ne taip. 

Sūnus nuėjo atnešti daugiau kėdžiu. 

— Ką jūs norite pasakyti, Viljamsonai? 

— Man keturiasdešimt treji metai, kapitone. Prieš dvide- 
šimt metų aš mokiausi kartu su jaunuoju Hatavėjumi. Jis da- 
bar sako, kad jam tik dvidešimt treji, bet taip jis tik atrodo. 
Visa tai neteisinga. Jam turėtų būti mažų mažiausiai keturias- 
dešimt dveji. Ką visa tai reiškia, sere? 

— Nežinau. 

— Jums negera, serc? 

— Nekaip jaučiuosi. O dukterys irgi — aš jas mačiau prieš 
kokius dvidešimt metų, ir jos nė kick nepasikeitė — nė vienos 
raukšlelės. Būkite toks geras, Viljamsonai, padarykite man vieną 
paslaugą. Tuoj paaiškinsiu, kur nueiti ir ką patikrinti. Į pusry- 
čių pabaigą nežymiai pradinkitc. Daugiau dešimties minučių 

neužtruksite. Čia netoli. Aš mačiau iš raketos, kai mes leido- 
mės. 

— Prašom, prašom! Apie ką jūs ten taip rimtai kalbate? — 
Ponia Hatavėj vikriai pripylė sriubos į jų dubenėlius. — Nagi 
nusišypsokite! Mes visi vėl kartu, kelionė baigėsi, jūs kaip ir 
namie! 

— Taip, taip, žinoma. — Kapitonas Vailderis nusijuokė. — 
Jūs taip puikiai, taip jaunai atrodote, ponia Hatavėj! 

— Oi, tie vyrai! 

Jis žiūrėjo, kaip ji oriai nuplaukė toliau, įdėmiai stebėjo 
jos išraudusį veidą, skaistų ir dailų lyg prinokęs obuolys. Ji 
linksmai juokėsi po kiekvieno anekdoto, nė neatsikvėpdama 
uoliai krovė į lėkštes mišrainės. į 

Ilgšis sūnus ir lieknos dukterys iškalbingumu ir sąmoju ne- 
nusileido tėvui ir vis pasakojo ir pasakojo apie ilgus vienišo 
gyvenimo metus, o išdidus tėvas linkčiojo galvą, klausydamasis 
vaikų kalbų. 

Viljamsonas nubėgo pakalnėn. 

— Kurgi jis?— paklausė Hatavėjus. 

— Patikrinti raketos, atsakė Vailderis. - Tai va, Hatavė- 
jau, Jupiteryje nieko nėra, žmogui ten nėr ką veikti. Satume 
ir Plutone — tas pat... 

Vailderis kalbėjo mašinaliai, negirdėdamas savo balso; jis 
galvojo tik apie Viljamsoną, kuris dabar bėga pakalnėn, 0 ne- 
trukus sugrįš ir parneš atsakymą... 

— Ačiū. 

Margarita Hatavėj įpylė vandens į jo stiklinę. Tartum ne- 
jučiom jis palietė jos ranką. Ji net dėmesio neatkreipė. Jos 
kūnas buvo šiltas ir švelnus. 

Priešais kapitoną sėdintis Hatavėjus retkarčiais nutildavo ir 
su skausmo iškreiptu veidu paliesdavo pirštais krūtinę, paskui 
vėl klausėsi negarsaus pokalbio ir staigių skardžių šūktelėjimų, 
tarpais mesdamas susirūpinusį žvilgsnį į Vailderį, kuris lyg ne- 
savais dantimis kramtė meduolį. 

Sugrįžo Viljamsonas. Jis tylėdamas knebinėjo šakute valgį, 
kol kapitonas šnibžtelėjo per petį: 

— Na? 

— Aš suradau tą vietą, serc. 

— Na ir ką? 

Viljamsonas buvo baltas kaip drobė. Jis vis nenuleido akių 
nuo besilinksminančios draugijos. Dukterys santūriai šypsojosi, 
o sūnus pasakojo kažkokį anekdotą. 

Viljamsonas tarė: 

— Buvau kapinėse. 


— Matėte keturis kryžius? 

— Mačiau keturis kryžius, scre. Ir vardai išlikę. Aš užsira- 
šiau juos, kad neapsirikčiau. — Jis ėmė skaityti iš mažo popie- 
rėlio: — Alisa, Margarita, Siuzana ir Džonas Hatavėjai. Mirė 
nuo nežinomo viruso, 2007 metais, liepos mėnesį. 

— Dėkui, Viljamsonai. — Vailderis užmerkė akis. 

— Prieš devyniolika metų, scrc.— Viljamsono rankos dre- 


bėjo. 
— Taip. 
— Bet kas yra šitie? 
— Nežinau. 


— Ką jūs darysite? 

— Taip pat nežinau. 

— Papasakosime kitiems? 

— Vėliau. Dabar valgykite lyg niekur nieko. 

— Man nebesinori, sere. 

Pusryčius užbaigė atsineštu iš raketos vynu. Hatavėjus atsi- 
stojo. 

— Į jūsų sveikatą. Taip gera vėl būti kartu su draugais. Ir 
dar už mano žmoną ir vaikus — bc jų aš nebūčiau čia išgy- 
venęs pats vienas. Tik dėl jų rūpesčio aš suradau savyje jėgų 
gyventi ir laukti jūsų atvyksiant. 

Su taure rankoje jis atsisuko į namiškius; tie žiūrėjo į jį 
sumišę, o kai visi ėmė gerti, ir visai nuleido akis. 

Hatavėjus išgėrė ligi dugno. Nespėjęs nė riktelėti, griuvo 
kniūbsčias ant stalo ir nuslydo ant žemės. Keletas vyrų prišo- 
ko ir paguldė jį patogiau. Gydytojas atsiklaupė, paklausė šir- 
dies. Vailderis atsiklaupė ir paėmė senuko ranką. 

— Vailderis?— Hatavėjaus balsas vos girdėjosi. — Aš suga- 
dinau jums pusryčius. 

— Nekalbėkite nickų. 

— Atsisveikinkite už mane su Alisa ir vaikais. 

— Tuoj aš juos pašauksiu. 

— Ne ne, nereikia! - dusdamas sušnibždėjo Hatavėjus. — 
Jie nesupras. Ir aš nenoriu, kad jie suprastų! Nercikia! 

Vailderis pasiliko prie jo. 

Hatavėjus numirė. 

Vailderis ilgai klūpojo pric jo. Pagaliau pakilo ir nuėjo 
pro sukrėstus žmones, stovinčius aplink Hatavėjų. Priėjo prie 
Alisos Hatavėj, pažvelgė jai į veidą ir tarė: 

— Jūs žinote, kas atsitiko? 

— Kas nors mano vyrui? 

— Jis ką tik mirė. Širdis. — Vailderis sekė jos veido išraiš- 


ką. 

— Labai gaila,- pasakė ji. 

— Jums neskaudu?— paklausė jis. 

— Jis nenorėjo, kad mes sielvartautume. Jis buvo mus Įspė- 
jęs, kad tai kada nors įvyks, ir liepė neverkti. Žinote, jis negi 
ncišmokė mūsų verkti, nenorėjo, kad mes mokėtume. Sakė, 
kad užvis blogiausia žmogui yra pažinti vienatvę, pažinti liūde- 
sį ir verkti. Todėl mes neturime žinoti, kas yra ašaros ir liū- 
desys. š 

Vailderis pažvelgė į jos rankas, minkštas, šiltas rankas, į 
gražiai nulakuotus nagus, plonus riešus. Pažvelgė į jos švelnų, 
gracinga, baltą kaklą ir protingas akis. Pagaliau tarė: 

— Ponas Hatavėjus puikiai padarė jus ir jūsų vaikus. 

— Jūsų žodžiai pradžiugintų jį. Jis taip mumis didžiavosi. 
Po kurio laiko netgi užmiršo, kad pais mus padarė. Familo 
mus ir laikė savo tikrąja žmona ir vaikais. Tam tikra prasme 
taip ir yra. 

— Su jumis jam buvo lengviau. 

— Taip, metai iš metų mes sėdėdavome ir kalbėdavomės. 
Jis taip mėgo kalbėtis. Mėgo mūsų akmeninę trobelę ir židinį. 
Galėjome apsigyventi tikramc name, mieste, bet jam labiau 
patiko čia, kur galėjo gyventi kaip norėjo — tai primityviai, 
tai moderniškai. Jis pasakojo man apie savo laboratoriją ir 
apie visokiausius daiktus, kuriuos jis ten darė. Visą tą apleistą 
amerikietišką miestą ten, pakalnėje, jis apnarpliojo garsiakal- 
biais. Paspaus mygtuką — visur užsidega šviesos, pasigirsta 
triukšmas, klegesys, lyg ten gyventų dešimt tūkstančių žmonių. 
Girdisi lėktuvu ir automobilių burzgimas, žmonių kalba. Sėdi 
sau, rūko cigarą ir kalbasi su mumis, 0 iš apačios sklinda 
miesto triukšmas. Kartais suskamba telefonas ir užrašytas į 
juostelę balsas klausia pono Hatavėjaus patarimo įvairiais 
makslo ir chirurgijos klausimais, ir jis atsakinėja. Ir telefono 
skambučiai, ir mes, ir miesto triukšmas, ir cigaras — ponas 
Hatavėjus jautėsi visai laimingas. Tik vieno dalyko jis nesuge- 
bėjo padaryti — kad mes sentume. Pats seno dicna iš dienos, 
o mes nesikcitėme. Bet, man rodos, tas jo nejaudino. Manau 
netgi, kad jam taip labiau patiko. 

— Mes palaidosime jį pakalnėje kapinėsc, kur stovi keturi 
kryžiai. Taip turbūt jis pats norėtų. 

Ji švelniai palietė ranka jo riešą. 

— Aš tuo tikra. 

Kapitonas davė įsakymą. Mažvtė procesija pajudėjo kalvos 
papėdėn; šeima sekė paskui. Du vyrai nešė Hatavėjų ant 
uždengtų nešiuvų. Jie praėjo pro akmeninę trobelę, pro 


pašiūrę, kur Hatavėjus prieš daugelį metų pradėjo savo dar- 
bą. Vailderis stabtelėjo pric tos dirbtuvės durų. 

Kaip, klausė jis savęs, pasijustų žmogus, gyvendamas pla- 
netoje su Žmona ir trim vaikais, kai staiga jic miršta, palik- 
dami jį vieną su vėju ir tyla? Kaip jis tada pasielgs? Palai- 
dos mirusiuosius kapinėse, pastatys kryžius, po to nueis į 
dirbtuvę ir, pasišaukęs į pagalbą proto ir atminties galią, 
rankų įgudimą ir išradingumą, surinks dalelė po dalelės tai, 
kas paskui taps jo žmona, sūnumi, dukterimis. Kada pakal- 
nėje yra amerikietiškas miestas, kur rasi visa, kas reikalinga, 
talentingas Žmogus gali bct ką sukurti. 

Smėlis slopino jų žingsnių garsą. Kapinėse, jiems atėjus, 
du vyrai jau kasė duobę. 


Jie sugrįžo prie raketos pavakare. 

Viljamsonas linktelėjo į akmeninę trobelę: 

— Ką darysime su jais? 

— Nežinau, - pasakė kapitonas. 

— Gal jūs išjungsite juos? 

— Išjungti? - Kapitonas truputį nustebo. - Man tas ne- 
atėjo į galvą. 

—- Bet jūs nepasiimsite jų kartu? 

— Ne, kam to reikia. 

ka Nejaugi jūs norite palikti juos čia tokius, kokie jie 
yra? 
Kapitonas padavė Viljamsonui pistoletą. 

— Jeigu jūs galite ką nors padaryti, jūs — stipresnis už 
mane. 

Po penkių minučių Viljamsonas grįžo iš trobelės, visas 
išprakaitavęs. 

— Šiai, imkite savo pistoletą. Dabar suprantu, ką jūs 
norėjote pasakyti. Aš jėjau pas juos su pistoletu rankoje. 
Viena duktė man nusišypsojo. Ir kiti. Žmona pasiūlė puo- 
delį arbatos. Viešpatie, tai būtų Žmogžudystė! 

Vailderis linktelėjo. 

— Tokios tobulybės žmogus niekad daugiau nebesukurs. 
Jic gyvens amžius — dešimt, penkiasdešimt, du šimtus mc- 
tų. Taip. jie turi nė kick ne mažesnę teisę gyventi kaip jūs, 
aš, bet kuris mūsų. - Jis iškratė pelčnus iš pypkės. — Na ką 
gi. lipkite į laivą. Skrisime toliau. Vis tiek šis micstas žuvęs, 
Jis mums nebetinka. 

Diena geso. Papūtė šaltas vėjas. Įgula jau buvo raketoje. 
Kapitonas delsė. Viljamsonas paklausė: 

— Ar tik nesiruošiate nuciti ė-ė... atsisveikinti su jais? 

Kapitonas šaltai pažvelgė į Viljamsoną. 

— Ne jūsų reikalas. - 

Vailderis nužingsniavo per sutemu vėją aukštyn, akmeni- 
nės trobelės link. Kosmonautai matė, kaip jo siluctas sustingo 
tarpduryje, Jie matė moters siluetą. Jie matė, kaip kapitonas 
paspaudė jai ranką. 

Po valandėlės jis tekinas grįžo į raketą. 


Naktimis, kai vėjai švilpauja virš mirusios jūros dugno, virš 
šešiakampių antkapių, virš keturių senų kryžių ir vieno naujo, 
nakūmis žemoje akmeninėje trobelėje spingso Žiburys; stūgauja 
vėjas, lekia dulkių sūkuriai, dega šaltos Žvaigždės, 0 toje tro- 
belėje keturios žmogystos — moteris, dvi dukters ir sūnus — 
kursto ugnį židinyje, patys ncžinodami kodėl, ir kalbasi, ir juo- 
kiasi. 

Metai po metų, metai po metų, kiekvieną nakų. pati neži- 
nodama kodėl, moteris išeina iš trobelės ir, iškėlusi rankas, 
ilgai žiūri į dangų, į žalią Žemės liepsną, nesuprasdama, kam 
ji tai daro; paskui grįžta į namą ir įmeta į ugnį skiodrelę. 0 
vėjas vis stiprėja, ir mirusi jūra pasilieka negyva. 


2026 metai, rugpjūtis 


SODRŪS LIETŪS PALIS 


Svemainėje kalbantis laikrodis vis kartojo: tik-tak, jau septinta, laikas 
keltis, laikas keltis, jau septinta!— tarsi bijoJamas, kad niekas jo 
nepaklausys. Ryto tyla viešpatavo tuščiame name. Laikrodis tiksėjo 
ir tiksėjo, siusdamas savo garsus į tuštumą: devynios po septynių, 
pusyčų kviečiu! 

Virtuvėje plyta atsidusdama sušnypštė ir iš savo karštų vidurių 
išmetė aštuonis nepriekaištingai pakeptus skrcbučius, kiaušinienę 
iš aštuonių kiaušinių, šešiolika gricžinčlių bekonicnos, du puode- 
lius kavos ir dvi stiklines šalto pieno. 

— Šiandien Elendeilo mieste, Kalifomijos valstijoje. du tūks- 
tančiai dvidešimt šeštujų metų rugpjūčio ketvintoji — ištarė kitas 
balsas virtuvės palubėj. Jis pakartojo datą tris kartus, kad būtų 
galima geriau atsiminti. — Šiandien pono Federsiouno gimimo die- 
na. Šiandien“ Tilitos vestuviu metinės. Draudimo mokesčio termi- 
nas, laikas mokėti už vandenį, dujas ir elektrą. 

Kažkur sienose spragsėjo relės. priešais clektrinos akis slydo 
užprogramuotos juostos. 

Aštuonios viena, tik-tak, aštuonios viena, mokyklon lėk, darban 
skubėk, bėk, bėk, aštuonios viena! Bel durys netrinksėjo ir ant ki- 
limų nesigirdėjo minkštos guminių puspadžių eisenos. 

Lauke lijo. Oro dėžutė ant lauko durų tyliai dainavo: „Visą 
dieną lis lietus, imk apsiaustą, kaliošus!..“ Ir lietus dusliai barbeno 
į tuščio namo stogą. | 

Kieme suskambėjo garažas, pakeldamas dufis, už kurių laukė 
paruošta važiuoti mašina... Po kick laiko durys vėl nusileido. 

Aštuntą trisdešimt kiaušinienė susiraukšlėjo, 0 skrebučiai pa- 
virto į akmenį. Aliumininė mentelė nubraukė juos į kriauklę, 0 iš 
ten karšto vandens srovė nunešė į metalinę gerklę, kuri viską pra- 
rydavo ir kanalizacijos vamzdžiais siusdavo į tolimąją jūrą. Nešva- 
rios lėkštės paniro į karštą plovyklą ir išniro iš jos sausos, spindin- 
ČiOS. 

L“ po devintos, — uždainavo laikrodis.— laikas imtis ruo- 

Iš skylučių sienose išbėgo mažytės pelės-robotai. Visuose kam- 
bariuose knibždėte knibždėjo tos miniatiūrinės šlavėjos iš metalo 
ir gumos. Jos stukseno į krėslus, sukdamos apvalius šepetu- 

kus, šiaušė kilimų plaukelius, tyliai išsiurbdamos nematomas 
dulkeles. Po to, lyg kokie paslaptingi ateiviai, šmurkštelėjo į 
savo urvelius. Jų rausvos elcktrinės akutės užgeso. Namas bu- 
vo švarus. 

Dešimta valanda. Pro lietaus dcbesi išlindo saulė. Namas 
stovėjo vienišas tarp griuvėsių ir pelenų. Jis vienintelis išliko 
visame mieste. Naktimis virš miesto švytėjo radioaktyvi pa- 
švaistė, kuri matėsi už šimtų mylių. 

Dešimt penkiolika. Sode iš purkštuvų ištryško aukso fonta- 
nai, pripildydami gaivų ryto orą Žibančių vandens purslų. Van- 
duo tekėjo langų stiklais, sruveno apanglėjusia vakarine siena, 
kurios balti dažai buvo visiškai išdegę. Visa vakarinė siena 
buvo juoda, išskyrus penkias nedideles dėmes. Štai baltas pjau- 
nančio žolę vyro siluctas. O čia, lyg fotografijoje, moteris, pa- 
silenkusi nuskinti gėlės. Dar toliau kiti siluetai, išdegę medyje 
per vieną titanišką akimirksnį... Berniukas, iškėlęs rankas, virš 
jo išmestas sviedinys; priešais berniuką — mergaitė, jos ran- 
kos ištiestos, gaudo sviedinį, kuris taip ir nenukris. 

Tik penkios dažų dėmės — vyras, moteris, vaikai, sviedi- 
nys. Visa kita — plonas medžio anglies sluoksnis. 

Tylus purkštuvų lietus pripildė sodą krentančių žiežirbų. 

Kaip patikimai saugojo namas savo ramybę iki pat šios 
dienos! Kaip budriai jis klausinėjo: „Kas ten? Slaptažodis?“ Ir, 
negaudamas jokio aisakymo iš vienišų lapių ir gailiai kniau- 
kiančių kačių, jis skubiai, it baikšti senmerpė, uždarydavo lan- 
gus ir nuleisdavo užuolaidas. Savisauga. besiribojanti su šizof- 
renija,— jeigu lik mechanizmai gali sirgti šizofrenija. || 

Tas namas virpėjo nuo kiekvieno garso. Paliečia žvirblis 
sparnu langą, tuoj užuolaida šauna aukštyn. ir persigandęs 
paukštis lekia į šalį. Niekas — netgi paukštis — neturi paliesti 
namo! 

Tas namas — tai altorius su dešimt tūkstančių šventikų ir 
tarnų, didelių ir mažų, lakstančių, tarnaujančių, giedančių: gies- 
mes. Bet dievai dingo, ir ritualas tęsėsi be jokios prasmės ir 
naudos. 

Dvylika. 

Prie paradinių durų gailiai suinkštė šuo. Bs 

Durys pažino šuns balsą ir atsidarė. Šuo, kadaise didelis, 
nusipenėjęs, o dabar tik oda ir kaulai, visas žaizdotas, įbėgo į 
namą, palikdamas purvinas pėdas. Jam iš paskos ėmė šurmu- 
liuoti piktos pelės — piktos, kad joms vėl uždavė darbo, kad 
vėl reikia valyti! 

Juk reikėjo tik mažiausiai dulkelei prasiskverbti į vidų pro 
plyšį po durimis, sienų paneliai akimirksniu pakildavo, ir iš 


ten iššokdavo metalinės šlavėjos. Įžūli dulkclė, plaukas ar po- 
pierėlis, pagauti mažyčių plieninių ilčiu, tuoj pat išnykdavo 
sienose. Iš ten šiukšlės vamzdžiais leidosi i rūsį, į gaudžiantį 
degintuvą. kuris tūnojo tamsiame kampe lyg piktasis Baalas. 

Šuo nubėgo į viršų, isteriškai Ilodamas prie kiekvienų durų, 
kol pagaliau suprato,— namas tai jau seniai žinojo, — kad nie- 
ko nėra, yra tik mirtina tyla. 

Jis pauostė orą ir pakrapštė virtuvės duris. Ten, už durų, 
plyta kepė blynus. Po visą namą sklido gardūs kvapai ir vilio- 
jantis klevo sirupo aromatas. 

Šuo gulėjo prie durų ir vis uostė, uostė: jo snukis apsipu- 
tojo, akyse įsižiebė liepsna. Jis pašoko, ėmė blaškytis, kandžio- 
damas savo uodegą, keletą kartų kaip patrakęs apsisuko ir 
padvėsė. Beveik valandą gulėjo jis svetainėje. 

Dvi valandos, - pragydo laikrodis. 

Pagaliau, užuodusios vos juntamą maitos kvapą, iš urvelių 
tyliai dūgzdamos išlėkė galybės pelių, lyg sausi pilki lapai, pa- 
pūsti elektrinio vėjo. 

Dvi penkiolika. 

Šuo dingo. 

Rūsyje degintuvas staiga sužioravo, ir pro dūmtraukį sūku- 
riuodami išlėkė kibirkščiu kamuoliai. 

Dvi rrisdešimt penkios. 

Iš dengto vidinio kiemelio sienų iššoko kortų stalai. Mir- 
gėdamos būgnais ir kryžiais. išlakstė į victas kortos. Ant ąžuo- 
linio stalo pasirodė koktciliai ir sumuštiniai su kiaušiniais. Už- 
grojo muzika.“ 

Bet prie stalų buvo tylu, ir niekas nelietė kortų. 

Ketvirtą valandą stalai susiglaudė lyg milžiniškos peteliškės 
ir vėl pasislėpė sienose. ., 

Keturios trisdešinu. 

Vaiku kambario sienos nušvito. 

Ant jų pasirodė žvėrys: geltonos žirafos, mėlyni liūtai, raus- 
vos antilopės, violetinės panteros. šokinėjančios krištolo masė- 
je. Sienos buvo stiklinės, jautrios spalvoms ir vaizduotei. Su- 
tarškėjo gerai ištepti dantračiai, sukdami paslėptas kino juos- 
tas, ir sienos atgijo. Vaikų kambario grindys vilnijo lyg vėjo 
papūstas javų laukas, ir jomis bėgiojo aliumininiai tarakonai ir 
gelėžiniai svirpliai, o karštame nejudančiume ore, aštriuose Žvė- 
rių pėdsakų kvapuose, plazdeno peteliškės iš plonyčio raudo- 
no audinio! Girdėjosi duslus garsas, tarsi dūgztų milžiniškas 
geltonų bičių spiečius tamsiosc dumplėsc, — tai tingiai urzgė 


sotus liūtas. Girdėjosi okapio kanopų kaukšėjimas ir gaivaus džiun- 
glių lietaus, tekančio trapiais sausos žolės sticbeliais, šnarėjimas. 
Staiga sienos ištirpo, atitolo, atskleisdamos is usa saulės 
išdegintų pievų plotus ir bodugnį karštą dangu. Žvėrys išnyko dy- 
giuose brūzgynuose, upėse ir ežeruose. 

Tai buvo valandėlė vaikams. 

Penkta valanda. Vonia prisipildė skaidraus karšto vandens. 

Sešta, septinta, aštunta valanda. Tarsi mostelėjus burtininko laz- 
delei, atskrido lėkštės su pietų valgiais, paskui kabinete kažkas 
spragtelėjo, ir ant metalinio stovo priešais židinį, kuriame liepsno- 
jo jauki ugnis, staiga atsirado rūkstantis cigaras su minkštų, pilkų 
pelenų kepuraite. 

Devinta valanda. Nematomi laidai sušildė patalus — naktimis 
Čia buvo šalta. 

Devinta penkios. Kabinete iš lubų prabilo balsas: 

— Ponia Maklelan, ko pageidautumėte paklausyti šį vakarą? 

Namas tylėjo. 

Pagaliau balsas pasakė: 

— Kadangi jūs neparciškėte jokio pageidavimo, imsiu pirmą 
pasitaikiusį. 

Suskambėjo tylus muzikinis akompanimentas. 

— Sara Tisdeil. Jūsų mėgstamas eilėraštis, jei neklystu... 


Sodrūs lietūs palis, žemė vėlei kvepės 
Ir žiūrės į skridimą vakarės kregždės; 


Velei kūdrose varlės dainuos naktimis, 
Baltom snaigėm žiedų sušlamės obelis. 


Ir aiskris raudonsparnė liepsnelė linksma, 
Ant gyvatvorės vėl nusileis suokdama. 


Bus praūžus seniai karo vėtra baisi, 
Ir norės vėl gyvenimu džiaugiis visi. 


Jei nuo žemės paviršiaus išnyks žmonija, 
Greit ir medžiai, ir paukščiai pamirš apie ją, 


Ir pavasario naujo atbudus aušra 
Nežinos, kad jau mūsų čionai nebėra... 


Židinyje ruseno gęstanti ugnis; cigaro nuorūka tyliai nukri- 
to ant pilkų pelenų krūvelės. Tarp nebylių sienų vieni prieš 
kitus stovėjo tušti krėslai, grojo muzika. 


Dešimtą valandą prasidėjo agonij). 

Papūtė vėjas. Nulaužta šaka, krisuaima nuo medžio, išmušė 
virtuvės langą. Dėmėms valyti skysčio butelis susikūlė į viryk- 
lę, skystis išsiliejo. Tučtuojau visą virtuvę apėmė liepsna! 

— Gaisras!- sukliko balsas. Sumirgėjo lemputės, iš pa- 
sIėptų lubose siurblių pliūptelėjo vandens čiurkšlės. Bet de- 
pantis skystis nutekėjo ant linoleumo. prasisunkė po virtuvės 
durimis, ir štai suskambėjo visas choras: 

— Gaisras! Gaisras! Gaisras! 

Namas nenorėjo pasiduoti. Durys sandariai užsitrenkė, bet 
langų stiklai susproginėjo nuo karščio, ir vėjas dar labiau įpū- 
tė liepsną. 

Spaudžiamas ugnies, milijardų piktų Žiežirbų, kurios įžūliai 
blyksėdamos, lakstė iš kambario į kambarį ir skrido aukštyn 
laiptais, namas nebeišlaikė. į 

Dar kuri laiką iš sienu galvotrūkčiais šokinėjo vandens žiur- 
kės, švirkštė vandenį ir vėl bėgo papildyti atsargų. Iš sienų 
purkštuvų tryško mechaninio lietaus kaskados. 

Vėlu. Kažkur. sunkiai alsidusės, siurblys truktelėjo pėčiais 
ir apmirė. Liovėsi slopinęs ugnį lictus. Išseko atsarginis bakas, 
kuris jau daug dienų tickė vandenį vonioms ir indų plovyk- 
loms. 

Ugnis spragėdama kopė laiptais aukštyn. Viršutiniuose kam- 
bariuose ji pasigardžiuodama rijo Pikaso ir Matiso paveikslus, 
nulaižydama aliejinę plėvelę. rūpestingai susukdama drobes į 
juodu drožlių ritinėlius. 

tai ji jau pasiekė lovas. laksto palangėmis, perdažo užuo- 
laidas! 

Bet čia atėjo pastiprinimai. 

Iš palėpės liuku pasirodė akli robotų veidai, ir pro burnas- 
kranus pasipylė žali chemikalai. 

Ugnis pasitraukė atatupsta: netgi dramblys traukiasi, išvy- 
dęs negyvą gyvatę. O čia grindis čaižė dvidešimt gyvačių, ma- 
rindamos ugnį šaltais Žalių putų nuodais. 

Tačiau ugnis buvo gudri, ji pasiuntė liepsnos liežuvius per 
lauko sieną į viršų, i palėpę, kur stovėjo siurbliai. Sprogimas! 
Valdžiusios siurblius elektroninės smegenys lyg bronzinis šrap- 
nelis ištiško ant pastogės sijų. 

Po to ugnis metėsi atgal ir apėjo visas sienines spintas, 
čiupinėdama ten kabančius drabužius. 

Subraškėjo ąžuoliniai namo kaulai, jo pliki griaučiai raitėsi 
nuo karščio, laidų tinklas — jo nervai — apsinuogino, tarsi 
chirurgas būtų nulupęs nuo jo odą, kad raudonos venos ir 
kapiliarai virpėtų įkaitusiame ore. „Gelhėkite, gelbėkite! Gais- 


ras! Bėkite, bėkite!“ Ugnis trupino veidrodžius lyg ploną žie- 
mos ledą. O balsai aimanavo: „Gaisras, gaisras, bėkite, bėki- 
te!“ Tarsi graudi dainelė, kurią dvylika balsų. vieni garsiau, 
kiti tyliau, dainavo mirštantys vaikai, pamesti gūdžioje girioje. 
Tačiau laidų izoliacija sproginėjo lyg kepti kaštonai, ir balsai 
vienas po kito tilo. Du, trys, keturi, penki balsai užduso ir 
nutilo. 

Vaikų kambaryje užsiliepsnojo džiunglės. Riaumojo mėly- 
nieji liūtai, šuoliavo purpurinės žirafos. Panteros blaškėsi ratu, 
kas sekundę keisdamos spalvą; dešimt milijonu Žvėrių, gelbė- 
damiesi nuo ugnies, bėgo prie tolumoje garuojančios upės... 

Dar dešimt balsų nutilo. Paskutinę akimirką per ugnics 
lavinos ūžimą dar girdėjosi kitų sukvailintu balsų chorai, vis 
dar buvo skelbiamas laikas, grojo muzika, pievelėje blaškėsi 
radijo bangomis valdoma šienapjovė. pamišęs skėtis šokinėjo 
tai pirmyn, tai atgal pro lauko duris, kurios be perstojo užsi- 
darinėjo ir atsidarinėjo, — vienu metu vyko tūkstančiai dalyku 
lyg laikrodžių dirbtuvėje, kai daugybė laikrodžių vienas po ki- 
to karštligiškai muša valandas; tai buvo beprotiškas chaosas, 
tačiau viskas viaudžiai tarpusavyje siejosi. Dainos, klyksmas, 
paskutinės šlavėjos pelės, drąsiai šokančios iš urvelių nuvalyti, 
nušluoti tų šlykščiuju pelenų! O vienas balsas, visiškai nepai- 
sydamas, kas dedasi aplinkui, garsiai deklamavo eilėraščius lieps- 
nojančiame kabinete, kol sudegė visos juostelės, išsilydė laidai, 
subyrėjo visos schcmos. 

Ir pagaliau liepsna susprogdino namą, jis triokštelėjo ir nu- 
griuvo, sukeldamas žiežirbu ir dūmų debesis. 

Virtuvėje, prieš pat pasipilant nuodėguliams ir liepsnojan- 
čioms sijoms, viryklė beprotišku greičiu taisė pusryčius: dešimt 
tuzinų kiaušinių, šešios dešimtys skrebučiu. dvidešimt :uzinų 
bekonienos riekelių — ir viską, viską rijo ugnis, o viryklė, 
isteriškai šnypšdama, kepė dar ir Jar! 

Trenksmas. Palėpė susmuko į virtuvę ir svetainę, svetai- 
nė — į namo cokolį, cokolis — į rūsį. Šaldytuvai, krėslai, 
filmų ritės, lovos, elektros prietaisai — viskas griuvo Žemyn it 
apanglėję griaučiai, nusviesti ant šiukšlių krūvos. 

Dūmai ir tyla. Milžiniški dūmų Kamuoliai. 

Rytuose brėško aušra. Tik viena sicna styrojo tarp griuvė- 
sių. Iš šios sienos kalbėjo vienišas balsas. Pakilo saulė ir nu- 
švietė rūkstančias nuolaužas, 0 baisus vis kartojo ir kartojo: 

— Šiandien 2026 metų rugpjūčio penktoji, šiandien 2026 
metų rugpjūčio penktoji, šiandien... į 


2026 metai, spalis 


AMŽINOS ATOSTOGOS 


Ši mintis kažkodėl atėjo į galvą mamai — ar nenuvažiavus visai 
šeimai pameškeriou? Bet tai buvo ne mamos žodžiai. Timotis tai 
puikiai žinojo. Tai buvo tėčio žodžiai, bet kažkodėl juos už tėtį 
pasakė mama. 

Tėtis pabrūžino koja Marso žvirgždą ir sutiko. Tuoj pat pakilo 
šauksmas ir triukšmas, akies mirksniu palapinės buvo nuimtos, 
visa manta sukišta į kapsules ir konteinerius, mama apsivilko ke- 
lioniniu treningu ir palaidinė, tėvas, nenuleisdamas akių nuo Mar- 
so dangaus, virpančiais pirštais prisikimšo pypkę, ir visi ys ber- 
niukai džiugiai klykaudami sušyko į motorinę valį — iš jų trijų 
tik vienas Timotis visą laiką žvilgčiojo į tėtį ir mamą. 

Tėtis paspaudė mygtuką. Nuo dangaus atsimušė motoro aidak. 
Vanduo sukunkuliavo ir liko užpakalyje, o valtis nuskriojo priekin, 
visiems sutartinai šaukiant „valio“. 

Timotis sėdėjo vairagalyje kartu su tėvu, padėjęs mažus pitš- 
čiukus ant plaukuotų jo pirštų. Šiai už kanalo vingio išnyko ta 
išrausta aikštelė, kurioje jie nusileido su maža šeimyninė raketa po 
ilgo skridimo iš Žemės. Jis prisiminė nakti prieš išskridimą, visą tą 
sambrūzdį ir skubą, raketą, kurią tėvas kažkaip kažkur gavo, kal- 
bas apie atostogas Marse. Lyg ir toloka skristi ten atostogauti, bet 
Timotis prikando liežuvį, nes greta buvo jaunesnieji broliukai. Jie 
sėkmingai pasiekė Marsą ir štai, nespėję net apsidairyti, išsiruošė 
— taip bent buvo sakoma — meškerioti. 

Valtis skriejo kanalu... Keistos šiandien tėčio akys. Timotis nie- 
kaip negalėjo suprasti, kas yra. Iš jų spinduliavo ryški šviesa ir lyg 
kažkoks palengvėjimas. Ir dėl to gilios raukšlės juokėsi, o nesiblau- 
sė, neliūdėjo. 

Dar vienas vingis — ir aivėsusi raketa išnyko iš akių. 

— O ar mes toli plauksim? 

Robertas panardino ranką — ji šokinėjo it mažytis krabas per 
violetinį vandenį. 

Tėvas atsiduso: 

— Už milijono metų. 

= Oho,— nustebo Robertas. 

— Žiūrėkite, vaikai. - Mama ištiesė ilgą lanksčią ranką. -- 
Išmiręs miestas. 


Kaip užbuni jie įsmeigė akis į mirusį miestą, kuris driekėsi 
negyvas, jiems vieniems, ir snaudė Marso meteorologų sukurtos 
vasaros tyloje. 

Iš tėvo veido atrodė, tarsi jis džiaugtusi, kad miestas išmiręs. 

Miestas... Smėlio įkalnėje užmigusių rausvų Juitų sangrūdis, ke- 
letas nuvirtusių kolonų, apleista šventovė, o toliau — vėl smėlis, 
smėlis, kiek akis užmato.. Balta dykuma aplink kanalą, žydra dy- 
kuma virš jo. 

Staiga nuo kranto pakilo paukštis. Lyg kieno sviestas akmuo 
jis prašvilpė virš melsvo tvenkinio, įsmigo į vandenį ir išnyko. 

Tėvas krūptelėjo. 

— Man pasivaideno, kad tai raketa. 

Timotis žiūrėjo į bedugnes dangaus gelmes, stengdamasis pa- 
matyti Žemę ir karą, sugriautus micstus ir žmones, kurie, kiek jis 
prisiminė, visą laiką žudė vieni kitus. Bet nieko nepamatė. Karas 
buvo toks pat tolimas ir abstraktus, kaip dviejų musių mirtina 
kova ant milžiniškos, tylios katedros skliauto. Ir toks pat bepras- 
miškas. ; 

Viljamas Tomas nusibraukė prakaitą ir susijaudino, pajutęs sū- 
naus pirštus ant savo rankos, lengvus lyg voro Jetenėlės. Jis nusi- 
šypsojo sūnui: 

— Na kaip, Timi? 

— Puiku, tėte. 

Timotis niekaip negalėjo suprasti, kas darosi tam milžiniškam 
suaugusiam mechanizmui reta jo. Tam Žmogui su didele, besilu- 
pančia nuo saulės erelio nosimi, su karštomis žydromis akimis it 
agato rutuliukai, kūriais jis žaisdavo vasar4 namie, Žemėje, su il- 
gomis ir storomis kaip kolonos kojomis, apautomis plačiom joji- 
mo kelnėm. 

— Į ką tu taip Žiūrėjai, tėti? 

— Aš ieškojau žemiškos logikos, sveiko proto, geros valdžios, 
taikos ir atsakomybės. 

— Na ir ką — pamatei? 

— Ne. Neradau. Jų nebėra Žemėje. Ir turbūt niekada nebebus. 
Galimas daiktas, mes tik save apgaudinėjome, nes jų iš viso nebu- 
vo. 

— A? 

— Žiūrėk, .žuvis,- parodė tėvas. 

Visas trejetas riktelėjo skambiais balsais, ir valtis pasviro, kai 
jie ištiesė savo plonus kakliukus, skubėdami pamatyti žuvį. O 0 0, 
tai bent! Pro šalį praplaukė sidabrinė Žuvis-ratas, rangydamasi ir 
akies mirksniu susitraukdama it vyzdys, kai tik į ją pakliūdavo kas 
valgoma 


183 


— Visai kaip karas, — dusliu balsu ištarė tėvas.— Karas plau- 
kia, mato maistą, susitraukia. Akimirka,— ir Žemės nebėra. 

— Viljamai,- pasakė mama. 

— Dovanok. 

"Jie nutilo, o pro šalį vis skriejo šalti, stikliniai kanalo vandenys. 
Aplink — nė garso, tik motoro gaudimas, vandens teliūskavimnas, 
saulėkaitoj besiplečiančio oro švilpimas. 

— O kada mes pamatysime maisicčius?— sušuko Maiklas. 

— Greitai, - užtikrino jį tėvas. —- Gal net šį vakarą. 

— Bet juk marsiečiai visi išmirė. — pasakė mama. 

— Ne, neišmirč.— ne iš karto atsakė tėvas.— Aš tikrai paro- 
dysiu jums marsiečių. 

Timotis susiraukė, bet nieko nepasakė. Viskas buvo ne taip: ir 
atostogos, ir meškeriojimas, ir suaugusiųjų žvilgsniai. 

O jo broliai jau prisidėjo delnus prie akiu ir akylai žiūrėjo į 
dvimetrinius kanalo krantus. laukdami, ar nepasirodys marsiečiai. 

— Kaip jie atrodo?— nekantravo Maiklas. 

— Pamatysi — sužinosi. — Tėvas lyg ir nusijuokė; Timotis ma- 
tė, kaip trūkčioja jo skruostas. 

Mama buvo trapi ir švelnutė, susukti auksinė kasa lyg tiara 
vainikavo galvą, o akys — pavėsyje tekančio gilaus, šalto kanalo 
vandens spalvos. beveik purpurinės, su gintaro taškeliais. Jos akyse 
galėjai matyti, kaip plaukia mintys — lyg žuvys, vienos šviesios, 
kitos tamsios, vienos grcitos, guvios, kitos lėtos, nepaslankios, 0 
kartais — sakysime, kai ji žiūrėjo į dangu, ten, kur Žemė, — akyse 
nieko nebuvo, tik vien spalva... Mama sėdėjo valties priekyje, vieną 
ranką padėjusi ant borto, kil4 ant tamsiai mėlynų kelnių kanto, ir 
ten, kur lyg balta gėlė buvo prasiskleidusi palaidinė, matėsi švel- 
naus, įdegusio kaklo juostelė. 

Ji visą laiką žiūrėjo į priekį, kažko ieškodama, bet nicko nega- 
priešakyje, ir kadangi tame atspindyje ji matė ir jo paties dalelę, 
tvirtą jo ryžtą, įtampa iš jos veido dingo, ji vėl atsisuko priekin, 
dabar jau rami, žinodama, ko jai ieškoti. 

Timotis irgi žiūrėjo. Bet jis matė tik tiesią violetinio kanalo 
liniją, bėgančią per platų, lygų slėni, apsuptą žemų, išgraužtų kal- 
vų, ir besibaipiančią už dangaus krašto. Tas kanalas bėgo vis toliau 
ir toliau, pro miestus, kuric, gerai pakračius, subarškėtų it vabalai 
išdžiūvusioje kaukolėje. Šimtas, du šimtai miestu, sapnuojančių karš- 
tų vasaros dienų sapnus ir vėsių vasaros naktų sapnus... 

Jie atskrido milijonus myliu — paiškylauti, pameškcrioti. 
O raketoje buvo kulkosvaidis. Jie važiavo atostogu. O kam tie 
visi produktai, — jų užtektų ne viencricms metams, — kuriuos 
jie paslėpė netoli raketos? Atostogos! Bet už atostogų šydo 

slėpėsi nc džiugi šypsena, o kažkas Žiauru, griežta, netgi krau- 
pu. Timotis neįstengė pakelti to šydo, 0 jo broliams tas visai 
nerūpėjo. — ko norėti iš dešimties ir aštuonerių metų ber- 
niūkščių? 

— Na, kurgi marsiečiai? Tai kvailiai! - Robertas parėmė 
rankomis smailą smakrą ir pasipiktinęs įsmeigė akis į kanalą. 

Tėvas turėjo prisisegęs ant riešo senovišką atominį radiją: 
prispaustas prie galvos, šalia ausies, jis pradėdavo vibruoti, ir 
galėjai klausytis Žinių, muzikos. Kaip tik dabar tėtis klausėsi, 
ir jo veidas buvo panašus į vieną tu mirusiu Marso miestu — 
niūrus, išsekęs, negyvas. 

Paskui jis davė paklausyti mamai. Jos burna prasižiojo. 

— Ką...— pradėjo Timotis, bet taip ir nebaigė savo klau- 
simo. 

Tą akimirką juos sukrėtė du galingi vienas po kito sekę 
sprogimai, o po jų dar keletas kick silpnesnių smūgių. 

Tėvas ūmai pakėlė galvą ir tučtuojau padidino greitį. Val- 
tis trūktelėjo ir šovė pirmyn, šokinėdama per bangas. Rober- 
tas bemat atsikvošėjo nuo išgąsčio, o Maiklas baimingai ir 
džiugiai suspigo, prisispaudė pri mamos kojų ir žiūrėjo, kaip 
pro pat jo nosį skrieja vandens srovės. 

Sumažinęs greitį, tėvas staigiai pasuko valtį, ir jie įnėrė į 
siaurą kanalo atšaką su labai sena, apgriuvusia akmenine prie- 
plauka, atsiduodančia krabais. Valtis taip smarkiai trinktelėjo 
į krantinę, kad jie vos neiškrito į vandenį, tačiau niekas neuž- 
sigavo; tėvas tuoj pat atsisuko pažiūrėti, ar neliko vandeny 
vagos, kuri galėtų išduoti ju slėptuvę. Kanalo paviršiumi, vyda- 
mos viena kitą, ritosi ilgos bangos ir, atsimušusios į akmenis, 
mirgėjo, raibuliavo saulės spinduliuose. Paskui bangos nurimo. 

Tėtis įsiklausė. Jie visi įsiklausė. 

Tėvo kvėpavimas dusliai aidėjo po stogine lyg kumščio smū- 
giai į šaltus, šlapius prieplaukos akmenis. Prietemoje mama 
žiūrėjo katės akimis į tėtį, nebyliai klausdama: „Kas dabar 
bus?“ 

Tėvas giliai, su palengvėjimu, atsiduso ir nusijuokė pats iš 
savęs. 
— Juk tai mūsų raketa! Aš toks bailys pasidariau. Žinoma, 
raketa. 

— Kas čia buvo, tėti, — paklausė Maiklas, - kas čia buvo? 

— Mes tik susprogdinom savo raketą, štai ir viskas, - rim- 
tai paaiškino Timotis.- Argi negirdėjai, kad raketos sprogdi- 
namos? Va ir mūsų taip pat... 

— O kodėl mes savo raketą susprogdinome? — vis nerima- 
vo Maiklas.— A, tėti? 

— Tai toks žaidimas, kvaileli! - atsakė Timotis. 

— Žaidimas!-— Maiklui ir Robertui tas žodis baisiai pati- 
ko. 

— Tėtis padarė taip, kad ji susprogtų ir niekas nesužinotų, 
kur mes nusileidome ir kur pasidėjome! Jeigu kas panorėtų 
mūsų ieškoti, supranti? 

— U-u, paslaptis! 

- 'Savo raketos išsigandau, — prisipažino mamai tėvas. — 
Nervai! Juokinga net pagalvoti, kad čia gali pasirodyti kitos 
raketos. Tiesa, viena gal ir atskris, jcigu Edvardsui su žmona 
pavyks atsikapstyti. . 

Jis vėl prisidėjo prie ausies mažytį radijo imtuvą. Po dviejų 
minučių jo ranka nusviro lyg skūdurinė. 

— Viskas, galas, — pasakė jis mamai. —- Ką tik nustojo dir- 
busi atominio spindulio stotis.. Kitos Žemės stotys jau seniai 
tyli. Paskutiniais metais jų iš viso beliko dvi ar trys. Dabar 
eteryje kapų tyla. Ir, matyt, ilgam. 

— Kiek metų tai truks?— paklausė Robertas. 

— Galbūt. galbūt jūsų proanūkiai vėl išgirs radiją, — atsa- 
kė tėvas. Jis sėdėjo, nuleidęs galvą, ir vaikams nejučiomis per- 
sidavė jo baimė, nusiminimas, neviltis, nuolankumas likimui. 

Pagaliau jis vėl išvedė valų į kanalą, ir jie keliavo toliau. 

Diena ėjo vakarop. Saulė artėjo prie horizonto; priešakyje 
driekėsi visa eilė išmirusių micstų. 

Tėvas kalbėjo su sūnumis ramiu, švelniu balsu. Anksčiau 
jis dažnai būdavo šaltas, užsidaręs, nepricinamas, o dabar — 
jie tai jautė — jo žodžiai glostyte glostė jiems galvas. 

— Maiklai, rinkis miestą. 

—- Ką, tėti? 

— Išsirink miestą, sūneli. Bet kurį iš tų, pro kuriuos pra- 
važiuosime. 

— Gerai, - pasakė Maiklas. — O kaip išsirinkti? 

— Kuris tau labiausiai patiks. Ir tu, Robertai, ir tu, Timi. 
Išsirinkite, kokį tik norite miestą. 

— Aš noriu miesto su marsiečiais, - pasakė Maiklas. 

— Bus ir marsiečių, — atsakė tėvas.— Prižadu.— Jo lūpos 
kreipėsi į vaikus, bet akys Žiūrėjo į mamą. 

Per dvidešimt minučių jic praplaukė šešis miestus. Tėvas 
daugiau nebekalbėjo apie sprogimus; atrodė, kad dabar labiau 
už viską pasaulyje jam rūpėjo pralinksminti savo sūnus, pada- 
ryti juos laimingus. 

Maiklui patiko pats pirmasis miestas, bet jį visi atmetė, 
gerai žinodami, ko verti skuboti sprendimai. Antrasis miestas 
niekam nepatiko. Tai buvo žemicčių gyvenvietė, ir medinės 

namų sienos jau beveik sutrūnijusios. Trečiasis miestas patiko 
Timočiui tuo, kad buvo didelis. Ketvirtasis ir penktasis visiems 
pasirodė per maži, užtat, pamatę šeštąjį, visi, netgi mama, ėmė 
šaukti: „Oho!“ „Tik pažiūrėk!“ „Čia tai bent!“ 

Čia buvo dar išlikę koks penkiasdešimt ar šešiasdešimt di- 
džiulių pastatų, gatvės buvo nors ir dulkėtos, bet grįstos. Keli 
senoviniai fontanai aikštėse dar pulsavo drėgme. Tai buvo vie- 
nintelis gyvybės Ženklas — vandens srovės, šokančios besilci- 
džiančios saulės spinduliuose. 

— Čia,— sutartinai pasakė visi. 

Tėvas nuvairavo valtį į prieplauką ir iššoko ant kranto. 

— Štai ir atvažiavome. Visa tai — mūsų. Nuo šiol gyven- 
sime čia! 

— Nuo šiol?— Maiklas suglumo. Jis atsistojo, pažvelgė į 
miestą, paskui mirksėdamas atsisuko į tą pusę, kur jie paliko 
raketą. — O raketa? O Minesota? 

— Štai,— tarė tėtis. Jis prispaudė mažąjį radijo imtuvą 
prie šviesios Maiklo galvutės. — Klausyk. 

Maiklas įsiklausė. 

— Nieko,- pasakė jis. 

— Teisingai. Nieko. Nieko nebeliko. Nei Mineapolio, nei 
raketų, nei Žemės. 

Maiklas minutėlę svarstė šią baisią žinią, paskui ėmė tyliai 
verkšlenti. 

— Palauk, Maiklai,- skubiai pasakė tėvas.— Aš tau duo- 
siu mainais daug daugiau! 

— Ką?-— Smalsumas sulaikė ašaras, bet Maiklas buvo pa- 
siruošęs tuoj pat paleisti dūdas, jeigu kitos tėvo Žinios bus 
tokios pat liūdnos kaip pirmoji. 

— Aš dovanoju tau šį miestą, Maiklai. Jis tavo. 

— Mano? 

— Tavo, Roderto ir Timočio, visų trijų, jūsų nuosavas mies- 
tas. 
Timotis iššoko iš valties. 

— Ei, vaikai, žiūrėkite, viskas mūsų! 

Jis žaidė kartu su tėvu, puikiai žaidė, iš visos širdies. Pas- 
kui, kai viskas aprims ir susitvarkys, jis tikriausiai įlįs kur nors 
ir paverks kokią dešimt minučių vienas. Bet dabar žaidžiama 
„šeima atostogauja“, ir broliukai turi Žaisti. / 

Maiklas ir Robertas iššoko ant kranto. Jie padėjo .mamai 
išlipti į prieplauką. 

— Saugokite sesutę, — pasakė tėtis; ir tik daug vėliau jie 
suprato, ką jis turėjo galvoje. 


Jie nuskubėjo į didelį rausvų akmenų miestą ir Žiūrėjo į 
nusileidžiančią saulę. Jie kalbėjo pašnibždom — mirusiuose 
miestuose kažkodėl norisi kalbėti pašnibždom. 

— Maždaug po penkių dienų, — tyliai pasakė tėvas,- aš 
grįšiu ten, kur buvo mūsų raketa, ir atvešiu paslėptą griuvė- 
siuose maistą. Kartu paicškosiu Bcrto Edvardso su Žmona ir 
dukterimis. Ė 

— Dukterimis?— pakartojo Timotis.— Kick jų? 

— Keturios. 

— Kad tik dėl to vėliau nebūtų nemalonumų. — Mama 
lėtai palingavo galvą. 

— Mergiūkštės,— Maiklas susiraukč: nei pridėt, nei atimt 
— tikras senovės marsiečiu akmeninis stabas. — Mergiūkštės. 

— Jie irgi raketa atskris? 

— Taip. Jeigu jiems pavyks. Šeimyninės raketos sukonst- 
ruotos kelionėms į Mėnulį, bet ne į Marsą. Mums tiesiog pa- 
sisekė, kad mes prisikapstėme. 

— O iš kur tu gavai raketą? — pašnibždom paklausė Ti- 
motis; kiti du berniukai jau buvo nubėgę į priekį. 

— Aš ją slėpiau. Dvidešimi metu slėpiau, Timi. Laikiau 
nuošalioje vietelėje ir tikėjausi, kad jos niekad neprireiks. Tik- 
riausiai reikėjo man ją atiduoti vyriausybei, kai prasidėjo ka- 
ras, bet aš vis galvojau apic Marsą... 

— Ir apie iškylą. 

— Įspėjai! Kai pamačiau, kad Žemei ateina galas, išlaukęs 
lig paskutinės minutės, pradėjau ruoštis į kelionę. Bertas Ed- 
vardsas irgi turėjo paslėpęs raketą, bet mes nutarėme, kad bus 
saugiau pakilti atskirai, jei kartais kas bandytų mus numušti. 

— O kodėl tu ją susprogdinai, tėti? 

— Kad mes nebegalėtume grįžti, niekada. Ir kad tie nedori 
žmonės, jei jie kada nors atsiras Marse, ncsužinotų, kad mes 
Čia. 

— Tai todėl vis į dangų žiūri? 

— Žinoma, tai kvaila. Niekas mūsų nepersekios. Nėra su 
kuo. Aš per daug atsargus, štai kas. 

Sugrįžo Maiklas, tekinas. 

— Tėti, ar tai iš tikrųjų mūsu miestas? 

— Visa. planeta priklauso mums, vaikai. Visa visutėlė. 

Jie stovėjo — Kalvų Karalius, Vyriausias iš Vyriausių, Vi- 
sų Atrastų Žemių Valdovas, Neklystantys Monarchai ir Prezi- 
dentai — stengdamicsi suprasti. ką tai reiškia valdyti visą pa- 
saulį, ir kaip tai daug — visas pasaulis! 


Retoje Marso atmosferoje greitai temo. Palikęs juos aikšte- 
lėje pric pulsuojančio fontano, tėvas nuėjo pric valiics ir erį- 
Žo. nešdamas didelėse rankose popierių šūsnį. 

Jis pažėrė juos ant žemės apleistame kieme ir uždegė. Visi 
sutūpė aplink laužą pasišildyti ir juokėsi, o Timotis Žiūrėjo, 
kaip mažos raidelės strykčioja lyg pabaidyti žvėriukai, kaip ug- 
nis jas gricbia ir ryja. Popicrius raukšlėjosi Ivg senio oda, kai 
liepsnos supo nesuskaičiuojamus žodžių būrius: 

„Valstybinės obligacijos; 1999 metų komercinė statistika; 
Religiniai prietarai, paskaita; Karinio tiekimo mokslas; Ame- 
rikos vienybės problemos; 1998 metų liepos 3 dienos biržos 
biuletenis: Karinių straipsniu rinkinys...“ 

Tėvas tyčia pasiėmė visas šias knygas kaip tik šiam tikslui. 
Ir dabar, atsisėdęs pric laužo, jis su pasitenkinimu mėtė jas 
vieną po kitos į ugnį ir aiškino savo vaikams, ką visa tai reiš- 
kia. 

— Laikas jums kai ką papasakoti. Matyt. aš buvau netci- 
sus, nieko jums nesakydamas. Nežinau, ar viską suprasite, bet 
man rcikia išsikalbėti, nct jeigu jūs tesuvoksite tik mažą dalc- 
lę. 

Jis imetė i ugnį popieriaus lapa. 

— Aš deginu gyvenimo būdą — tą patį, kurį dabar išdė- 
gino nuo Žemės veido. Atleiskite man, jei kalbu kaip politi- 
kas, bet juk aš buvęs valstijos gubernatorius. Aš buvau doras 
žmogus, ir manęs už tai neapkentė. Žemėje gyvenimas niekaip 
negalėjo nusistovėti, kad nors ką galėtum padaryti kaip rei- 
kiant, iki galo. Mokslas per greitai ir per toli užbėgo priekin, 
ir žmonės paklydo mašinų džiunglėse, jic tarsi vaikai pernelyg 
susižavėjo įdomiais daikčiukais, gudriais mechanizmais, malūn- 
sparniais, raketomis. Ne ten žiūrėjo: vis kūrė naujas ir naujas 
mašinas — užuot mokęsi jas valdyti. Karai darėsi vis didesni 
ir didesni ir pagaliau pražudė Žemę. Štai kodėl radijas tyli. 
Šiai nuo ko mes bėgome. 

Mums pasisekė. Daugiau raketų nebėra. Laikas jums suži- 
noti, kad ne meškcrioti atvažiavome. Aš vis atidėliojau, nesa- 
kiau.. Žemė žuvo. Tarpplanetiniai reisai vėl prasidės tik po 
ilžų amžių, jeigu jic iš viso kada prasidės. Anas gyvenimo bū- 
das pasirodė niekam tikęs ir pats savc pražudė. Jūs jauni. Tą 
jums kartosiu kiekvicną dieną, kol jūs gCrai suprasite... 

Jis stabtelėjo ir vėl įmetė kelis popierius į laužą. 

— Dabar mes vieni. Mes ir dar saujelė žmonių, kuric at- 
skris čia po poros dienų. Pakaks ir tiek. kad galėtume pradėti 
viską iš naujo. Pakaks, kad galėtume užbraukti visa.-kas buvo 
Žemėje, ir eiti nauju keliu... 


Licpsnos liežuviai šoktelėjo aukštyn, tarsi pabrėždami jo 
žodžius. Jau visi popieriai sudegė. išskyrus vieną. Visi Žemės 
įstatymai ir tikėjimai virto karštu pelenų dulkėmis, kurias greit 
išbarstys vėjas. 

Timotis pažvelgė į paskutinį lapą, kuri tėvas įmetė į laužą. 
Pasaulio žemėlapis... Jis raukšlėjosi ir raitėsi nuo kaitros ir — 
švilpt — nulėkė tarsi karšta juoda peteliškė. Timotis nusisuko. 

— O dabar aš jums parodysiu marsiečius,— pasakė tė- 
vas.— Kelkitės, eime. Ir tu, Alisa.— Jis paėmė ją už rankos. 

Maiklas balsiai pravirko, tėtis pakėlė ji ir nusinešė. Pro 
griuvėsius jie nuėjo prie kanalo. , 

Kanalas. Čia ryt ar poryt atplauks valtimi jų būsimosios 
žmonos, kol kas mažos jukios mergytės, su savo tėčiu ir ma- 
ma. 
Naktis apgaubė juos, sužibo žvaigždės. Bet Žemės Timotis 
niekaip negalėjo atrasti. Ji jau buvo nusileidusi. Yra apie ką 
pagalvoti... 

Griuvėsiuose ūbavo naktinis paukštis. Tėvas vėl prašneko: 

— Mes su mama pamėginsime tapti jūsų mokytojais, Ti- 
kiuosi, kad sugebėsime... Mums teko ncmaža išgyventi ir pa- 
tirti. Šią kelionę mes sumanėme prieš daugelį metų, kai jūsų 
dar nebuvo. Jeigu ir nebūtų buvę karo, mes tikriausiai vis tiek 
būtume atskridę į Marsą gyventi čia, savaip, kurti savo gyve- 
nimo būdo. Žemės civilizacijai dar būtų prireikę mažiausiai 
šimto metų apnuodyti Marsą. Dabar, žinoma... 

Jie priėjo prie kanalo. Jis buvo iltas, tiesus, šaltas, drėgna- 
me jo veidrodyje atsispindėjo naktis. 

— Aš taip noriu pamatyti marsictį, — tarė Maiklas.— Kur- 
gi jie, tėti? Juk tu prižadėjai. 

— Štai jie, žiūrėk, — atsakė tėvas. Jis pasisodino Maiklą 
ant peties ir parodė tiesiai žemyn. 

Marsiečiai!.. Timotį nukrėtė šiurpas. 

Marsiečiai. Kanale. Atspindžiai vandenyje. Timotis, Maik- 
las, Robertas, mama, tėtis. 

Ilgai ilgai iš raibuliuojančio vandens žiūrėjo į juos nebylūs 
marsiečiai... 

